
SERMON  JOYEUX 

DE 

BIEN  BOYRE 

A  deux  personnaiges,  c'est  ossai'oir 

LE  TRESCHEUR 
ET  LE  CUYSINIER 

Le  Prescheur  commence. 

ibite  et  comedite.  Mathei  unde- 

[cima  secuuda. 

Messeigneurs,  faictes  paix .  Ho- 

,  Les  paroUes  cy  proposées     [là  ! 

Si  furent  jadis  composées 

Dedans  le  fons  d'un  g  beau  selier, 

Comme  recite  sainct  Valier, 

Esciiptes  d'or  en  lettre  jaune, 

Sur  ung  tonneau  de  vin  de  Beaune 

Au  quart  livre  ad  Epheseos, 

Et  furent  racomptés  et  dittes 

Du  tout  et  de  nouveau  escriptes 

Undecimo  ad  Hebreos, 
Là  ou  dict  monseigneur  sainct  Pou 
Qu'on  doibt  boire  jusques  au  clou. 
Tandis  qu'on  a  denier  ne  maille, 
Et  puis  après,  vaille  que  vaille, 
Dominus,  providebis  nos. 

Le  Cuysinier. 
Et  qui  est  ce  A'uideiu-  de  polz 
Qui  nous  vient  icy  empescher 
De  chanter?  Yoise  ailleurs  prescher. 
Mais  avisez  quel  champion  ; 
Or  est-il  le  plus  franc  pvon 
Qui  soit  point  d'icy  en  Bourguoigne. 

Le  Prescheur. 
Et  faictes  taire  cest  yvroigne 
Que  mon  sermon  puisse  parfaire. 

Le  CuvsiNiER. 

Il  y  auroit  beaucoup  à  faire; 
Me  taire- je  pour  un  g  yvrays  ? 
Quel  vaillant  prescheur  de  mes  brays  ! 
Ne  sçait  pas  son  De  profundis. 

Le  Prescheur. 

Seigneurs,  entendes  à  mes  dis. 

Dieu  pours'oyra  tousjours  ceulx  là 

Qui  croiront  ces  articles  là 

Que  qui  bien  boit ,  dire  le  vueil , 

Tant  que  la  lerme  vient  à  l'œil , 

Ceulx  sont  cousins  germains  de  Dieu» 

Com  il  recite  en  celui  [ce  lieu?] 

Hebrei  sunt  et  ego. 

Dieu  le  dit  de  sa  bouche  ;  ergo, 

Au  matin  te  doibz  avancer 

De  boyre  pour  bien  commencer, 

Et,  pour  mieulx  resjouyr  ton  sang, 

Fay  une  rostie  au  vin  blanc, 

Et  puis,  pour  trouver  le  goust  bon  , 

Pren(e)s  moy  la  cuisse  d'ung jambon, 

Dont  tu  mangeras  ung  petit. 

Cela  te  donra  appétit 

Et  tubevras  mieulx  tout  le  jour 

De  beau  vin  claret;  sans  séjour. 

Boy  après  jusques  à  minuyt. 

Le  Cuysi>'ier. 
Despecbe  toy,  car  il  m'ennuyt; 
Ne  nous  fay  point  long  preschemeut. 
11  a  tant  beu  ,  par  mon  serment , 
Qu'il  ne  scet  qu'il  faict  ne  qu'il  dit. 

Le  Prescheur. 
Or  es-tu  bien  de  Dieu  mauldit 
De  me  destourber  ma  parolle. 

Le   Cuysimer. 

Tout  ce  qu'il  dit  n'est  que  frivolle 
Et  nous  tiendra  jusqu'à  demain. 

Le  Prescheur. 

Dieu  a  commandé  de  sa  main 
Qu'on  se  doibt  au  matin  lever 
Pom-  bien  arrouser  le  gosier  ; 
Car  qui  bien  boit  longuement  vit , 
Ainsi  que  le  note  Davit, 
Media  nocte  surgebam. 
Pom'quoy?  Pour  arrouser  la  dent 
Car  qui  veult  es  sainctz  cieulx  aller 
Luy  convient  souvent  avaller 
Bonum  vinum  et  optimum. 

Le     CUYSINIER. 

Escoutez  quel  vaillant  sermon. 
L'aultre  jour  but  tant ,  se  m'ait  dieux  , 
Qu'il  perdit  pi'esque  l'uug  des  yeulx, 
Et  de  l'autre  n'estoit  pas  sain. 
Tenés,  quel  nés  de  saint  Poursaiu  , 
Enluminé  de  vin  de  Beaune  ! 

Le  Prescheur. 
Et  faictes  taire  ce  becjaune 
Qui  quaquette  tant  là  derrière. 

Le    CuYSIiMER. 

Il  a  bien  haulsé  labavière; 
Tenez,  il  ne  scet  où  il  n'est. 

Le  Prescheur. 

Seigneurs,  escoutez,  s'il  vous  plaist, 

Exposer  la  loy  de  vinum , 

Qui  est  escripte,  se  dit-on  , 

En  Digeste,  ou  XII  livre; 

Ne  cuydez  pas  que  je  soye  yvre. 

Le   Cuysinier. 

Non  ,  mais  il  est  nyé;  tenez , 
Qui  luy  tordroit  ung  peu  le  nez 
De  vin  rendi'oit  une  symaise. 

Le  Prescheur. 

Tu  en  parles  bien  à  ton  ayse  ; 
Voyez  com  il  est  dessiré. 

Le   Cuysinier. 

Mais  où  a-il  si  bien  pyé? 

Il  a  tant  beu  qu'il  ne  voit  goutte. 

Le  Prescheur. 
Et  paix  !  que  vous  ayez  la  goutte  ! 

Le  Cuysinier, 
Sera  à  mon  prochain  voysin. 

Le  Prescheur. 
Tu  as  bien  mangé  du  raysin. 

Le  Cuysinier. 
Je  ne  boy  fors  que  du  meilleur. 

Le  Prescheur. 
Nostre  Dame. 

Le  Cuysinier. 
Nostre  Seigneur. 

Le  Prescheur. 
Mourir  puisses  de  malle  toux  ! 

Le  Cuysinier. 
Je  suis  sauvé,  priez  pour  vous. 

Le  Prescheur. 
Pour  dieu,  qu'on  face  paix  mesliuyt. 

Le  Cuysinier. 
Despeche-toy,  car  il  m'ennuyt; 
Ne  nous  fay  point  longue  trainée. 

Le   Prescheur 
Dieu  te  mette  en  très  maie  année  ; 
Tu  ne  deusses  point  boyre  (de)  vin  ; 
Mais  qui  tousjours  boyt  du  plus  fin 
Ne  peult  avoir  que  bon  courage. 

Le   Cuysinier. 

Mourir  puisses  de  malle  rage  î 

L'aultre  jour  beut  par  tel  délit 
Qu'il  en  pissa  dedens  son  lict , 
Sauf  l'honneur  de  la  compaignie. 

Le  Prescheur. 

Tu  as  menty,  je  te  le  uye. 

Le  Cuysinier. 
Je  m'en  rapporte  à  son  hôtesse  ; 
Car  en  cuydant  faii'e  une  vesse 

11  fit  tant  du  prim  et  du  gros 
Qu'il  luy  faillit  payer  deux  gros 
Pour  luy  avancer  de  blancz  draps. 

Le  Prescheur. 

Or  en  dy  ce  que  tu  vouldras  ; 
Mais  tu  es  du  tout  en  effaict 
Le  plus  fort  yvroigne  parfaict 
Qui  soit  d'icy  en  Avignon. 

Le  Cuysinier. 

Et  vous  estes  mon  compaignou  ; 
Nous  povons  bien  aller  ensemble. 

Le  Prescheur. 

Or  escoutez ,  se  bon  vous  semble, 
Ouez,  s'il  vous  est  acceptable, 
Que  dit  ung  bon  docteur  notable  : 
La  loy  \'inum  n'est  pas  etyque  ; 
EUe  chet  souvent  en  practique. 
Se  tu  es  en  merancolye. 
Boy  bon  vin  ,  et  sans  mocquerie, 
Tu  seras  en  bon  point  tantost , 
Especialment  le  mois  d'aoust  ; 
Et  aussi  en  toute  saison, 
On  doibt  boyre  vin  à  foyson 

Sans  point  y  mettre  de  aqua  ; 
Car  il  dit  que  le  rebequa 
D'y  mettre  eau ,  c'est  trop  mefFaict  ; 
Despecer  ce  que  Dieu  a  faict, 
On  en  doibt  estre  bien  repris. 

Le  Cuysinier. 

Aussi  ne  l'as-tu  pas  apris  ? 
Soit  au  disner,  ou  quant  ou  goutte, 
Vrayemeut,  s'il  en  met  une  goutte, 
Je  veuLx  estre  tué  d'ung  youge  ; 
Il  luy  pert  bien  à  son  nez  rouge, 
Qui  est  si  très  plein  de  bubettes  ; 
S'il  ne  porte  eucor  les  cliquettes. 
Je  suis  content  d'estre  tondu. 

Le  Prescheur. 

Vas,  tu  puisses  estre  pendu! 
Le  très-puissant  rov  divin 
Dit  qu'on  boyve  du  meilleur  vin, 
Et  nous  deffend  de  boyre  l'eau. 
Car  autant  en  faict  ung  chevau 
Quant  on  le  racine  à  la  rivière. 
Et  le  prophète  nous  declèrc  : 
Nolite  fieri  slcut  equus  et  mulus 
Quibus  non  est  intellcctus. 
Le  prophète  a  desclaré 
Qu'on  boyve  muscadet,  clare, 
Ypocras  et  vin  de  pyneau, 
Et  dit  qu'on  n'y  mette  point  d'eau. 
Qui  jure,  se  tu  y  [enj  metz  , 
Vrayement,  tu  n'entreras  jamais 
En  paradis  ;  croy  cet  article , 
Car  il  est  escript  en  la  Bible, 
Undecimo  libri  Regum. 

Le  Cuysinier. 
Il  n'y  a  d'icy  en  Arragon 
Ung  plus  fort  yvroigue  qu'il  est, 
Et  aussi,  on  voyt  bien  que  c'est  : 
Il  fut  en  jeunesse  nourry 
De  vin,  tant  qu'il  en  est  pourry, 
Et  ressemble  droit  ung  meseau. 

Le  Prescheur. 
Tu  puisses  perdi'e  le  museau 
Et  mourir  de  sanglante  rage! 

Le  Cuysinier. 

Mais  bien  vostre  sanglant  visage  , 
Car  il  ne  fut  anuyt  lavé. 

Le  Prescheur. 
Cecy  et  voylà  trop  bavé. 

Le  Cuysinier. 
Regardez  ce  seigneur  notable. 

Le  Prescheur. 
Or  vous  taysez,  de  par  le  dyable  ! 

Le  Cuysinier. 
Qui  vous  puisse  rompre  le  col. 

Le  Prescheur. 
Et  qu'on  face  taire  ce  fol, 
Très  fort  villain,  puant  pugnays. 

Le  Cuysinier. 

Plus  honneste  suis  que  tu  n'ays. 
Le  vez-vous  là  ,  ce  baboyn  ? 
Vrayement,  il  put  tant  le  vin 
Que  je  sens  d'icy  son  alaine. 

Le  Prescheur. 

Et  tu  fais  ta  fiebvre  quartaine. 

Le  Cuysinier. 

C'est  bien  dit  ;  reliez-vous  là, 
Tenez-vous  bien. 

Le  Prescheur. 

Cecy. 
Le  Cuysinier. 
Cela. 
Le  Prescheur. 
Tant  de  mynes. 

Le  Cuysinier. 

Tant  de  quaquet. 
Le  Prescheur. 

Je  te  feray 

Le  CuysïNiER. 
Manger  uug  pet. 
Le  Prescheur. 
En  ton  nés. 

Le  Cuysinier. 
Mais  bien  enta  gorge. 
Le  Prescheur. 
Tais-toy;  feras? 

Le  Cuysinier. 
On  te  le  forge. 
Le  prescheur. 
N'es-tu  pas  content  que  je  presche  ? 

Le  Cuysinier. 

Ouy  bien,  mais  qu'on  se  despesche  ; 
Ne  voys-tu  pas  qu'il  est  tard  ? 

Le  Prescheur. 

Escoutez  que  dit  saint  Bernard  : 

De  pardon  mille  quarenteines 

Auront  ceulx  qui  grans  tasses  pleines 

De  vin  boiront  tout  à  ung  trait. 

Aussi  je  le  treuve  extrait 

En  ung  sien  livre,  où  il  dit  : 

Bene  bibens  Deum  videbit. 

Sont  toutes  parolles  dorées. 

En  mon  livre  les  ay  trouvées, 

Où  n'ay  mis  grant  peine  à  le  lire. 

Et  pourtant  vous  ose  bien  dire 

Quod  ille  qui  bene  bibat. 

Par  raison  bene  pissat, 

S'il  n'a  la  vessie  estouppée. 

Et  pour  tant  la  boinie  purée 

(A)  mes  amys,  je  vous  recommande 

À  bien  boyre  chascun  ensemble 

Tant  qu'on  pourra  finer  de  croix, 

Quifaictes  gosiers  si  estroicts, 

Faulte  de  bien  les  arrouscr. 

Beuvons  jusques  aux  yeulx  plourer. 

Car  qui  boyt  bien,  bien  se  gouverne, 

Et  qui  ne  va  à  la  taverne 

Luy  fault  envoyer  son  varlet. 

S'il  est  aigre,  nihil  valet. 

A  l'avaller  délicieux, 

J'en  boy  si  fort  que  vers  les  cieulx 

Fays  tourner  les  yculx  de  ma  teste. 


DE    lilËN    BOYRE.  l5 

Le  Cuysinier. 

Et  cest  yvrongne  ileshonueste 
Fera-il  iiuy  que  quaqiieter  ? 
Mais  que  pove/.-A'Ous  conquester 
A  luy  !  Le  me  vez-vous  là  bien  ? 

Le  Prescheur. 

Se  dit  ung  théologien  : 

Bon  vin,  selon  cours  de  nature, 

Faict  grant  bien  à  la  créature. 

Par  auctorité  je  le  preuve. 

Je  suis  si  ayse  quant  je  treuve 

Ung  très  bon  vin  emmy  ma  voye  ! 

Ung  bon  vin  jamais  ne  desvoye, 

Ainsi  que  fait  ung  vin  petit. 

Quant  j'ay  vin  à  mon  appétit. 

Je  m'y  porte  aussi  vaillant 

Que  fist  Olivier  et  Rollant 

En  bataille  qu'ilz  firent  oucques. 

Or,  je  vous  pry,  bevons  fort  doucques. 

Et  aussi  Dieu  nous  avisa 

De  bien  boyre  et  nous  devisa, 

Et  nous  dist  ce  mot  :  Sitio. 

Le  Cuysimer. 

Et  ho ,  de  par  le  dyable ,  ho  ! 
Durera  meshuy  ce  langage 
De  parler  fors  que  du  beuvrage  ? 
Le  paillart  n'a  aultre  mémoire 
Fors  à  gourmander  et  à  boyre. 
Soit  au  diner  ou  quant  on  souppe, 
Il  est  yvre  comme  une  souppe, 
Et  s'en  va  coucher  tout  vestu. 

Le  Prescheur. 

Mais  escoulés  ce  fol  testu. 
Com(me)  soufFrez-vous  tel  fol  coquart  ? 
Vous  vez  que  ce  n'est  q'ung  paillart, 
Ung  coquillart  et  ung  yvroing. 

Le  Cuysimer. 

Il  y  pert  bien  a  votre  groing; 
Comme  il  est  enluminé  ! 

Le  Prescheur. 
De  la  fiebvre  soys-tu  myné. 

Le  Cuysinier. 
Mais  vostre  corps  et  vostre  teste. 

Le  Prescheur. 

Je  fais  à  tous  humble  rcqueste 
Que  vous  ouez ,  graus  et  menus, 
Ung  proverbe  de  Martinus. 
Martinus  fuit  bonus  homo 
(Et)  ad  bibendum  totus  primo. 
Chascun  n'entend  pas  bien  latin , 
Car  il  fut  faict  d'estain  trop  fin , 
Engendré  d'ungviel  pot  de  cuyvre  ; 
Nul  ne  l'entend  si  n'est  bien  yvre; 
Consommé  fut  de  viel  leton , 
Et  le  fist  le  docteur  Platon 
En  son  derrenier  quolibet. 

Le    CUYSINIER. 

Et  il  fist  ton  sanglant  gibet. 
T'apartient-il  prescher  en  chayre  ? 
Or  te  deust  en  une  rivière 
Getter,  qui  feroit  son  devoir. 

Le  Prescheur. 

Bonne  feste  ne  peult  avoir, 
Comme  je  treuve  en  retlioricque , 
S'il  n'y  a  de  bon  vin  qui  picque. 
Vous  sçavés  que  nostre  seigneur 
A  dit  qu'on  boyve  du  meilleur; 
Je  le  puis  tesmoigner  par  luy. 
Aussi,  quant  le  vin  futfailly 
Aux  nopces  de  Archedeclin , 
Ne  mua-il  pas  l'eau  en  vin? 
Bonum  vinum  bibat  illam. 

Le    Cuysinier. 

Et  paix  !  Dieu  te  mette  en  mal  an , 
Sanglant  paillart,  yvroignibus. 
Il  nous  tient  cy  en  ces  abus. 
Et  tout  ce  qu'il  dit  ne  vault  rien. 
Le  vez-vous,  cesl  homme  de  bien? 
Aussi  tost  qu'il  a  un  g  lyard  , 
Par  ma  foy,  la  gorge  luy  ard 
Qu'il  ne  le  porte  au  tavernier. 

Le  Prescheur. 

Mais  toy  qui  n'as  pas  ung  denier, 

A  ces  voysins  je  m'en  rapporte. 

Avisez  quel  habit  il  porte. 

Est-il  habille  compagnon  ? 

S'amye  est  en  Avignon  ; 

Ses  chausses  tirent  contrebas. 

Au  fort ,  laissons  tous  ces  debas. 

Cathon  note  et  met  a^ant 

Qu'on  se  doibt  tremper  bien  souvent 

En  bon  vin ,  quant  il  s'avisa 

Dire  :  Vino  le  tempera, 

T.  n.  2 

Or,  omnibus,  attendite, 

Et  venons  à  comedite; 

Se  voulez  es  sains  cieulx  aller, 

Et  non  pas  eu  bas  dcA-aller, 

Se  faictes  ,  ainsi  que  j'entens , 

Que  ne  jeûnez  point  en  nul  temps 

S'on  ne  vous  faict  jeûner  par  force. 

Es  croniques  du  l'oy  d'Escosse  , 

Il  est  escript  en  droit  civil 

Qu'il  est  notable,  non  pas  vil , 

Les  jeunes  sont  à  débouter 

Du  droit  civil ,  sans  en  doubter. 

Mais  quoy?  Scés-tu  que  ta  feras? 

A  double  jeune  doubleras 

Et  feras  doubles  tes  morceaux. 

Le   Cuysinier. 
C'est  belle  vie  de  pourceaux  ; 
C'est  bien  à  toy  parlé  en  beste. 

Le  Prescheur. 

Ce  ne  vous  est  pas  chose  honneste 
Q'un  tel  foUastre  me  gouverne. 

Le    Cuysinier. 

Quel  vray  champion  de  taverne 

Qui  vient  cy  trancher  du  sage  homme. 

Le  Prescheur. 

Je  cuyde  que  d'icy  à  Romme 
Meilleur  que  moy  on  ne  doibt  querre 
Poui'  bien  prescher. 

Le   Cuysinier. 

Au  pot  et  au  verre, 
De  cela  il  a  bon  renon. 

Le  Prescheur. 

Encore  mais ,  tayras-tu  ? 

Le  Cuysinier. 
Non. 

Le   Prescheur. 
Et  pourquoy  ? 

Le  Cuysinier. 
Il  ne  me  plaist  pas. 
A  bas,  de  par  le  dyable,  à  bas  ; 
Car  vous  ne  sçavez  que  vous  dictes. 
Tout  son  faict  ne  sont  que  redictes  ; 
Tousjours  parle  sur  la  vendeuge. 

Le  Prescheur. 

S'il  convient  que  de  toy  me  venge , 
Tu  le  congnoistras  par  justice. 

Le  Cuysinier. 

Tu  es  bien  sot. 

Le  Prescheur. 

Tu  es  bien  nice  ; 
Laisse  m'achever  mon  sermon. 

Le   Cuysinier. 

Par  ma  foy,  si  ne  feray  mon , 
Car  tu  ne  dis  chose  qui  vaille. 

Le   Prescheur. 

Que  tu  as  le  bec  plain  de  raille  ! 
Faictes  le  taire,  ou  je  m'en  voys. 

Le  Cuysinier. 

Et  dyables  après. 

Le  Prescheur. 

Or  te  tays  ; 
Dire  vueil  chose  souveraine. 

Le  Cuysinier. 
Tu  feras  ta  fî[e]bvre  quartaine  ; 
J'ay  le  cul  tout  plain  de  ta  noyse. 

Le  Prescheur. 
Puis  qu'il  convient  que  je  m'en  voyse 
Par  ce  paillart  à  tel  diffames, 
Adieu  vous  dy,  seigneurs  et  dames  ; 
Plus  ne  demouray  en  ce  lieu . 

Le  Cuysinier. 
Adieu,  de  par  le  dyable,  adieu. 
Le  prescheur  va  croquer  la  pye, 
Et  je  voys  prendre  la  copye 
Du  vin  qui  est  en  la  despense. 
Seigneurs  et  dames  d'excellence, 
Je  vous  supplye,  hault  et  bas. 
Que  prenez  en  gré  nos  esbas. 


Finis. 


FARCE   NOUVELLE 

TRES    BONNE    ET    FORT    JOYEUSE 

DE  LA  RESURRECTION 

DE   JENIN   LANDORE 

A  quatre  personnaiges,  c'est  assavoir 


JENIN 
SA  FEMME 


LE  CURE 

ET  LE  CLERC 


La  Femme  commence. 

r  est-il  mort ,  helas  !  lielas  ! 

Jenin  Landore,  mon  mary, 

Mon  espoir,  mon  bien ,  mon  soûlas . 

Or  est-il  mort,  helas  !  helas  ! 
Quand  m'en  souvient,  je  pers  esbas, 
Et  ay  le  cueur  triste  et  marry. 
Or  est-il  mort ,  helas  !  helas  ! 
Jenin  Landore,  mon  mary. 

Le  Curé. 
Quand  U  estoit  ensepvely 
Il  demandoit  au  clerc  à  boire. 

Le  Clerc, 
Toutesfoys  (il)  est  mort. 

La  Femme. 

Hélas  !  voire. 


22  La  Résurrection 

Le  Curé. 
Il  mourut  de  soif. 

La  Femme. 

Se  fîst  mon. 
Le  Curé. 

S[e]  estoit  un  bon  biberon  ; 
En  son  voirre  ne  laissoit  rien. 

Le  Clerc. 
De  cela  vous  ressembloit  bien  ; 
(Car)  volontiers  vins  alloit  tastant. 

La  Femme. 

FaiUoit-il,  puis  que  Taymois  tant, 
Que  mort  le  vint  ainsi  aljatre  ? 

Le  Curé. 
II  estoit  assez  bon  folastre, 
Et  se  marchoit  de  bon  biès. 

Jenin  Landore. 
Bona  dies,  bona  journus, 
A  dechifré  par  le  menus, 
C'est-à-dire  en  latin  :  Dieu  gard. 
Retirez-vous  à  part,  à  part. 
J'en  viens,  j'en  viens,  je  y  ay  esté. 

La  Femme. 

Qu'esse  icy  ?  Benedicite , 
Nostre-Dame  de  Reconfort  ! 

Jenin. 

C'est  vostre  mary. 

La  Femme. 
Il  est  mort. 

Jamais  ne  fus  si  esbahye. 

Je>;iin'. 

Je  suis  mort  et  je  suis  en  vie. 
Tout  aussy  vray  que  je  le  dis. 

La  Femme. 

D'où  venez-vous  ? 

Jenin. 

De  Paradis. 
Qu'esse  icy  ?  c'est  trop  qiiaqueté  ; 
Mon  suaire  en  ay  apporté, 
Et  suis  passé  par  purgatoire. 

La  Femme. 

Vous  n'estes  point  Jenin  Landore  ; 
Ne  sçay  que  faire  ici  venez. 

Jemn. 
Si  suis-je  Jenin  par  le  nez 
Et  Landore  parle  menton. 

Le  Curé. 
C'est  luy  sans  autre. 

Jenin. 
Se  suis  mon. 
La  Femme. 
Si  ne  veulx-je  pas  qu'il  me  touche. 

Jemn. 
Si  je  voulois  ouvrir  la  bouche, 
Je  vous  dirois  bien  des  nouvelles. 

La  Femme. 
Et  je  vous  prie,  dictes-nous  quelles  ; 
Icy  rien  celer  ne  vous  fault. 

Jenin. 

J'ay  veu  faire  ung  terrible  assault. 

Le  Curé. 
Y  a-il  eu  quelque  meschef  ? 

Jenin. 
J'ai  veu  sainct  Pierye  atout  sa  clef 
Et  sainct  Paul  atout  son  espée, 
Qui  avoit  la  teste  coupée 
A  sainct  Dcnys,  se  luy  sembloit, 
Et  sainct  Françoys  les  combatoit. 
Frappant  sur  eulx ,  patic ,  patac. 
Alors  y  arriva  saint  Marc, 
Qui  très  bien  secoua  leur  plisse. 
Puis  vint  sainct  Jacques  en  Galisce, 
Atout  sa  chappe  bien  doublée. 
Quand  Dieu  vit  toute  l'assemblée, 
Ainsi  frapper,  il  est  notoire 
Qu'à  Sainct  Françoys  donna  victoire  ; 
Mais  je  m'en  vins  de  paour  des  coups. 

Le  Curé. 

Jenin  Landore,  dictes-nous, 
Que  faisoit  alors  sainct  George  ? 

Jenin. 

Il  n'estoit  point  en  bonne  forge  , 
Car  il  craignoit  fort  l'interest. 

Le  Curé. 

Ainsi,  comme  il  nous  apparoist, 
Il  y  eut  terrible  bataille. 

Jenin. 

Il  fault  clorre  la  muraille 


DE  Jenin  Landore. 

De  Paradis  soiibclainemeut. 

Autour  a  esté  seuremeul 

Plain  de  Suisses  et  Lausquenetz, 

Qui  eussent  fait,  je  vous  prometz, 

Terrible  guerre  en  Paradis, 

Tout  aussi  vray  que  je  le  dis. 

Dieu  leur  fist ,  plus  tost  que  plus  tard, 

A  cliascun  (un  j  paradis  à  part  ; 

Car  de  long  temps  bayent  l'un  l'autre. 

Le   Clerc. 

Tout  beau,  il  y  a  de  la  faulte  ; 
C'est  donc  un  paradis  nouveau 
Fait  et  construyt  nouvellement. 

J  E  N  I  > . 

Or  c'est  mon  ,  par  mon  serment. 
Mais,  ainsi  qu'on  s'entrcbatoit , 
Saiuct  Laurens,  qui  s'esbatoit 
A  rostir  sur  son  gril  Souysses, 
Tout  ainsi  qu'on  fait  les  saulsices 
A  une  taverne  eu  y  ver. 
Garde  n'avoys  de  m'y  trouver. 

Le  Curé. 
Raison  ? 

Jenin. 

Je  crains  trop  coups  de  picques. 

La  Femme. 

Dictes  nous,  sans  plus  de  replicques, 
Que  c'est  de  paradis. 

Jenin. 

Je  vous  prometz  que  ce  n'est  pas 
Ainsi  comme  le  temps  passé. 

Le  Cler, 

C'est  Lien  dit ,  massé  ? 
La  raison  ? 

Jenin. 
Il  n'y  a  rien  qui  change. 
Soubz  les  piedz  de  saint  Michel  l'ange 
A  une  femme  en  lieu  d'un  dyable. 

Le  Curé. 
Cela  n'est  pas  bien  convenable. 

Jenin. 
Si  est-il  ainsi,  demi  dieulx  [semi  dieulx?] 
Il  y  a  sainct  Benoist  le  vieulx 
Qui  tient  bien  la  loy  ancienne  ; 
Mais  certes  sainct  Benoist  le  jeune 
De  l'Eglise  ne  prent  pins  soing; 
Il  porte  l'oyseau  sur  le  poing 
Et  conti'efait  du  gentilhomme 
Et  trenche  du  bragaid. 

Le  Curé. 

En  somme , 
Jenin  Landore  en  parle  bien. 

J  ENIN. 

J'en  puis  parler  quand  j'en  viens 
Tout  aussi  droit  qu'une  faucille. 
Se  j'eusse  esté  bien  habille, 
Je  ne  serois  pas  retourné. 

La   Femme. 

Âvez-vous  long  temps  séjourné 
En  Paradis  ? 

Jemn, 
Certes,  m'amye. 

Je  vous  prometz  qu'i  n'y  ennuyé, 
Non  plus  que  quand  on  est  à  table. 

Le  Curé. 
Je  croy  bien  qu'il  est  véritable 
Et  qu'on  n'y  endure  nul  mal. 

Jenin. 
Sainct  Christofle  y  va  à  cheval. 

Le  Cl  erc. 
Sainct  Martin ,  qu'esse  que  de  luy  ? 

Jenin. 
11  va  à  pied  pour  le  jourd'huy. 

La  Femme. 
Dictes,  qu'i  faisoient  les  apostres? 

Jenin. 
Hz  disent  tous  leurs  patenostres. 

Le  Curé. 
En  Paradis  fait-on  excès  ? 

Jenin. 
Il  n'y  a  ne  plet  ne  procès, 
Guerre,  envie ,  ne  desbat  ; 
Car  il  n'y  a  qu'un  advocat , 
Parquoy  il  n'y  fault  nulx  plaideurs. 

Le  Clerc. 

Combien  y  a-il  de  procureurs  ? 
Dictes-nous  s'il  y  en  a  point  ? 

Jenin. 

Ma  foy,  je  n'en  mentiray  point. 
Je  lediray  devant  chascun, 
Je  n'y  en  ay  veu  pas  un  ; 


28  La  Résurrection 

La  vérité  vous  en  raporte. 
Il  en  vint  un  jusque(s)  à  la  porte, 
Mais,  quand  vint  à  entrer  au  lieu, 
Il  rompit  tant  la  teste  à  Dieu 
Qu'on  le  chassa  lioi's  de  leans. 

Le  Clerc. 

Çà,  Jenin,  quant  est  de  sergens  , 
Paradis  en  est  bien  pourveu  ? 

Jenin. 

Corbieu,  je  n'y  en  ay  point  vcu. 

Le  Curé, 

Tout  fait,  tout  dit  et  tout  comprins, 
Quelque  chose  y  avez-vous  aprins  ? 

Jenin. 

Say  mon  dea. 

Le  Curé. 

Or  nous  Taprenez. 

Jenin. 

J'ay  aprins,  si  le  l'etenez  ; 
Mais  faictes  silence. 

Le  Clerc. 
Quoy? 

J  ENIN. 

Une  science. 

La  Femme. 
Quelle  ?  Ne  la  vueillez  celer. 
Jenin. 

Garder  les  femmes  de  parler, 
Quant  je  veulx. 

Le  Cu  RÉ. 

C'est  une  graut  chose. 
Parl'ame  qui  en  moy  repose, 
Je  verrois  voluntiers  l'usage. 

Jenin. 

Voyre. 

La  Femme. 

Et  comment,  Jenin? 

Jenin. 

Baillez-leur  à  boire. 
Car  je  croy,  tandis  qu'ilz  bevront, 
Que  alors  point  ilz  ne  parleront  ; 
Il  est  tout  vray,  la  chose  est  telle. 

Le   Clerc. 

Quelle  autre  science  nouvelle 
Sçavez-vous ,  Jenin  ? 

Jenin. 

J 'en  sçays  bien  une  : 
Je  dis  bien  la  bonne  adventure 
Des  gens,  si  tost  que  voy  leurs  mains. 

Le  Clerc. 
Est-il  vray  ? 

Jenin. 

Tout  ne  plus  ne  moins. 
Voyre,  par  sainct  Pierre  l'apostre, 
Curatc,  monstrez-moy  la  vostre 
Hardiement. 

Le  Curé. 

Tenez,  beau  sire. 

Jenin. 

Je  voy  ce  que  je  n'ose  dire. 
Le  Curé. 
Je  A^ous  avoue  que  l'on  propose 
Tout  ce  qu'on  vouldia  proposer. 

Jenin. 

Pour  la  vérité  exposer, 
Vous  estes  yvre  et  gourmant , 
Parquoy  vous  vivrez  longuement. 
Et  si  aymcz  le  femenin 
Et  appetez  boire  bon  vin. 
Ailleurs  ne  vous  voulez  esbatre. 

Le  Curé. 

Dieu  met  en  mal  an  le  folastre. 

Jenin. 
Tibi  soli. 

La  Femme. 

Et  dea ,  Jenin , 
Qu'esse  cy  ?  Vous  parlez  latin  ? 
Je  ne  puis  entendre  voz  dis. 

Jenin. 

C'est  du  latin  de  paradis, 
Qui  m'avoit  enflé  tout  le  corps. 
Se  ne  l'eusse  bouté  debors , 
Crevé  feusse  pour  tout  certain. 

Le  Clerc. 

Sa,  sa  ,  regardez  ma  main. 

Jenin. 
Que  tu  es  une  ])onne  beste. 

Le  Clerc. 

Dca,  Jenin,  vous  hochez  la  teste. 

Jenin. 
C'est  pour  le  sang  de  ma  cervelle, 
Qui  dedans  ma  leste  se  mesle  ; 
Car  mon  engin  est  trop  subtil. 

Le  Clerc. 
Sus,  que  suis-je  ? 

Jemn. 

Poyssou  d'apvril . 
Le  Clerc. 
Poysson  d'apvril  ? 

Jenin. 
Voylàle  cas. 
Le  Clerc. 
Et  voire,  mais  je  n'entens  pas 
Que  c'est  à  dire. 

Jenin. 

Voicy  l'âge  : 
Quand  on  met  une  pie  en  cage, 
Que  luy  aprent-ou  de  nouveau 
A  dire?  Parle. 

Le  Clerc. 
Macquereau. 
Jenin. 
Clerice,  tu  es  tout  gentil. 
Maquereau  c'est  poisson  d'apvril  ; 
Ainsi  es-tu,  je  te  le  jure  ; 
La  fin  de  ta  bonne  adventure. 
C'est  que  tu  aymes  ton  repos. 

La  Femme. 
Or  ça  ,  mon  amy,  quelz  propos 
Direz-vous  de  moy  ? 

Jenin. 

Par  ma  foy, 
Je  ne  veulx  rien  savoir,  ma  femme, 
De  paour  de  trouver  quelque  blasme. 
Car,  s'en  voz  mains  je  regardoye, 
Peut-estre  que  je  trouveroye. 
Quelque  cas  qui  me  desplairoit. 
Et  puis.... 

La  Femme. 

(Et  puis)  quoy  ? 

Jenin. 

Jenin  se  tairoit. 
La  Femme. 
Et  auriez-vous  bien  le  courage? 

Jenin. 
Ma  foy,  ma  femme,  un  homme  sage 
Ne  s'enquiert  jamais  de  sa  femme, 
Que  le  moins  qu'il  peult. 

Le  Curé. 

C'est  la  game. 
Cela  évite  mains  courroux. 

La  Femme. 
Jenin,  quel(le)  science  avez-vous 
Encores  aprins  en  Paradis  ? 

Jenin. 

Se  vous  n'estes  Ions  bien  hardis, 
Belle  paour  vous  fcray  tautost. 

Le  Clerc. 
Et  comment  ? 

Jenix. 

Or,  ne  dictes  mot, 
Et  vous  verrez  chose  terrible  , 
Car  je  me  feray  invisible 
Quand  je  veulx  ,  plus  n'en  fault  enquerre. 
Voicy  les  rethz  de  quoy  sainct  Pierre 
Et  sainct  Andry  peschent  tous  deux. 

Le  Clerc. 
Je  vous  en  croy  bien,  par  mes  dieux  ; 
Vous  sçavez  procurer  [prouver?]  vostre  cas 

Jemn. 

Ma  foy,  vous  ne  me  voyez  pas. 

Le  Clerc. 
Mais  dis-nous,  où  esse  que  tu  vas  ? 

Jenin. 
Le  corps  bieu,  vous  n'en  sçaurez  rien. 
Or  sus,  vous  ne  me  vovez  pas 
Maintenant,  et  je  vous  aov  nien. 

La  Femme. 
Dea,  Jenin  Landore,  combien 
Serez-vous  bien  en  ceste  mode  ? 

Jenin. 

Autant  que  fut  le  roy  Herode 
A  decoler  les  innocens. 
Ennuict  verrez  que  par  mon  sens, 
Auray  bruyt  entre  les  hardis. 

Le  Curé. 
Gens  qui  viennent  de  paradis 

Sans  fauhe  sont  tous  invisibles. 

La  Femme. 
On  ne  voit  point,  sans  contredis, 
Ceulx  qui  viennent  de  paradis. 

Jenin. 

Bonjour,  bonsoir,  adieu  vous  dis. 

Le  Clerc. 
Jenin  fait  choses  impossibles. 

Jenin. 
Je  ferois  des  choses  terribles 
Se  j'estoys  un  peu  reposé. 
Adieu  vous  dis.  Je  prens  congé. 


Finis. 


FARCE   NOUVELLE 

FORT    JOYEUSE 

DU    PONT  AUX  ASGNES 

A  quatre  personnages ,  c  est  assavoir 

LE  MARY 
L  A  F  E  M  M  E 

MESSIHE  DOMINE  DE 
ET  LE  BOSCHERON 

Le   Mary  commence. 
Il  estes-vous,  hay,  dame  Niche? 
Se  vous  fussiés  gente  et  faictice, 
11  fustbien  temps  que  je  disguisse. 

La  Femme. 

Vostre  mesnage  est  si  très  misse 
Qu'il  n'y  a  céans  pain  ne  miche , 
e  de  quoy  faire  souppe  grasse. 

Le  Mary. 

Sainct  Jehan,  si  a,  c'est  vostre  grâce. 
Devant  que  a  ma  journée  allasse, 
J'ay  trouvé  des  pois  là  dedans. 

La  Femme. 
Mais  des  febves. 

Le  Mary. 
Tant  d'incidens  ! 


36  Farce 

Ma  femme ,  vous  m'estes  trop  fine. 

La  Femme. 
N'en  parlon  plus,  je  vous  entens  ; 
ïlz  sont  tous  prestz  à  la  cuisine. 

Le  Mary. 
Et  à  quoy  tient-il  qu'on  ne  disgne  ? 

La  Femme. 
Allez  faire  bouillir  le  pot. 

Le  Mary. 
Dya,  c'est  office  de  meschine. 
La  Femme. 
Dya,  c'est  office  de  varlet. 
Le  Mary. 
Si  servirez-vous. 

La  Femme. 

Si  me  plaist. 
Le  Mary. 
Vueillez  ou  non,  vous  servirez. 
La  Femme. 

Ce  sera  donc  un  vif  esplaict', 
Que  je  serve  et  vous  vous  servez. 

Le  Mary. 

C'est  la  raison,  tant  que  vivrez, 
Que  de  nous  vous  portez  la  peine. 
Aussi  en  ce  point  le  ferex, 
Ou  bien  batue  vous  serez. 

La  Femme. 
Je  feray,  ta  fiebvre  quartaine. 

Le  Mary. 

Femmes  doibvent  couvrir  la  table, 
Mettre  dessus  linge  honorable  ; 
Aux  gens  de  bien,  s'on  les  admeine, 
Monstrer  un  semblant  amyable 
Et  faire  chère  convenaljle. 

La  Fejime. 
Et  ilz  font,  ta  fiebvre  quartaine. 
Le  Mary. 

Femmes  doibvent  pour  leur  honneur 
Tenir  leurs  barons  en  doulceur, 
Et  faire  loyaulté  certaine  ; 
Et,  si  leur  font  quelque  rigueur, 
Hz  prennent  le  dyable  a  seigneur. 

La  Femme. 
Et  ilz  font,  ta  fiebvre  quartaine. 
Meschant,  malheureux,  tel  est-ille. 

Le  Mary. 

Aussi  vray  comme  TEvangille, 
Et  qu'alouettes  sont  grenouUes, 
Il  est,  au  livre  des  quenouUes , 
Recité  eu  catholicon... 

La  Femme. 
Et  quoy  ? 

Le  Mary. 

Qu'il  faut  que  nous  vaincon 
Et  que  les  hommes  soyent  le[s]  maistres. 

La  Femme. 

La  croix  bieu,  si  je  tiens  les  lettres, 
Hz  seront  en  aussi  mal  an 

Entrez  que  le  cul  quoniani 
Qu'on  reforma  derrainement. 
Somme,  dessus lappoinctement, 
Je  metz  une  opposition. 

Le  Mary. 

C'est  un  arrest  de  parlement  ; 
Il  va  sans  appellation. 
Il  fault  que  nous  seigneurion. 
Droict  le  veult  et  force  l'emporte. 

La  Femme. 

Et  esse  ton  oppinion  ? 

Me  veulx-tu  puguir  de  tel  sorte  ? 

Ce  sera  quand  je  seray  morte 

Doncques  que  je  t'obeiray  ; 

Car  tant  que  l'ame  du  corps  (me)  parte, 

Un  pas  pour  toy  ne  passeray. 

Le  Mary. 

Si  obeyras-tu. 

La  Femme. 

Non  feray. 

Le  Mary. 
Si  feras. 

La  Femme. 

Je  fais  veu  à  Dieu  ; 
J'auroys  plus  cher  te  veoir  du  feu 
Brusler  au  marché  de  la  ville. 

Le  Mary. 
Si  obeyras-tu, 

La  Femme. 

Se  je  fille. 

Le  Mary. 

Tu  obeyras. 

La  Femme. 
Demain,  demain, 
On  obéira  à  ce  villain, 
Qui  est  plus  yvre  que  un  bracquet. 

Le  Mary. 

Tire  du  vin. 

La  Femme. 

C'est  tout  acquest. 

Le  Mary. 

Saque  le  pot. 

La  Femme. 

Hz  sont  tout  cuytz. 
Le  Mary- 
Digneray-je  point  ? 

La  Femme. 
A  Tautre  huys 
Fi'appe  tes  varîcts  par  les  fesses. 

Le  Mary. 

Sang  bieu ,  se  sont  droictes  dyablesses 
Que  femmes  qu'il  sont  abeurtées. 
Cha,  des  febves. 

La  Femme. 

Hz  sont  mengées. 
Le  Mary. 
Cha  donc,  des  pois. 

La  Femme. 

ilz  sont  en  cosse. 


4o  Farce 

C'estoit  pour  une  femme  grosse, 

De  paour  qu'el(le)  ne  perdit  son  fruyî. 

Le  Mary. 

Et  mon  dieu,  je  suis  bien  destruit, 
Bienpeneux,  bien  tablativé. 
Or  dit  un  proverbe  approuvé 
Que  besoing  fait  (la)  vieille  trotter. 
Je  n'y  voys  plus  du  cul  frotter  ; 
Car  je  suis  au  bout  de  mon  sens. 
Aurai-ge  des  pois  ? 

La  Femme. 

Hz  sont  baynes. 
11  ne  les  fault  que  empotager. 

Le  Mary. 

Il  me  cuide  faire  enrager. 
Par  mon  serment ,  se  Dieu  ne  m'ayde, 
Ha,  vrayment,  j'y  mettray  remède, 
Devant  qu'il  soit  trois  jours  d'icy. 

La  Femme. 

Je  ne  te  crains. 

Le  Mary. 

Ne  moy  aussi 
Non  plus  que  un  enfant  de  dix  ans. 

La  Femme. 

Se  tu  me  veulx  rien ,  me  vecy  ; 
Je  ne  te  crains. 

Le  Mary. 

Ne  moy  aussi. 
Si  ne  deust-on  pas  faire  ainsi. 

La  Femme. 

Somme ,  pour  tous  les  mesdisans 
Je  ne  te  crains. 

Le  Mary. 

Ne  moy  aussi, 
Non  plus  qu'un  enfant  de  dix  ans. 
Saincte  sangbieu,  quelz  molz  cuisans, 
Quel  double  mors,  quel  trenchefille ; 
El  desvide  plus  qu'cl  ne  fille 
De  babil  sans  comparaison. 
Bien ,  bien ,  j'en  diray  la  raison 
Se  je  parviens  à  mon  entente. 

Messire  Domine  de. 

Jo  so  la  persona  prudente 
Acoucbat  à  nostre  amente 
Fresto  jam  de  tanty  quante 
In  amoriante  vallente. 

Le  Mary. 

Je  voy,  au  long  de  ceste  sente , 
Un  homme  très  bien  apointé. 

Messire  Domine  de, 

Jo  so  la  persona  prudente 
Acouchat  à  nostre  amente 
Fresto  jam  de  tanty  quante 
In  amoriante  vallente. 

Le  Mary. 

Se  Dieu  me  le  debvoit  de  rente. 
Ou  qu'il  eust  forme  de  soleil , 
Pour  me  donner  quelque  conseil 
11  me  servira  à  ma  guyse. 

Messire  Domine  de. 
Ve  qui  a  donc  malle  prisse, 
Que  homo  per  mo  je  l'eprisse 
Comme  lo  parfaict  amante 
Débet  servir  ;  en  sa  devise 
Dio  lo  commande  et  l'Eglise. 

Le  Mary. 

C'est  messire  Domine  de. 

Messire  Domine  de. 
Si  queré  juga  de  mestrisse , 
La  dosne  débet  estre  prinse 
De  luy  proximi  parente , 
Et  s'el  no  sa  coûta  ne  misse 
Comme  servante  s'y  amisse. 

Le  Mary. 

C'est  messire  Domine  de. 

Messire  Domine  de. 

Per  scientia  tant  esquisse 
De  long  temps  a  me  coulisse 
Jo  so  mestro  cognossente  ; 
De  Calabria  fina  puisse 
Tout  y  segreite  sy  de  vist. 

Le  Mary. 

C'est  messire  Domine  de. 
A,  Seigneur,  le  bien  abordé, 
Le  bien  venant  en  ceste  terre , 
Par  amour  je  vous  viens  requerre 
De  conseil,  sans  aller  plus  loing. 

Messire  Domine  de. 

Emin,  te  clame-tu' 

Le  Mary. 

Besoing. 

Messire  Domine  de. 
Besoing ,  a  la  veritat , 
C'est  verbo  de  nécessitât. 
Ot ,  fradel ,  dy  qui  te  maine 
Le  Mary. 
Helas,  Monsieur,  pour  vostre  peine. 
Je  suis  bien  contant  qu'i  me  couste 
Un  escu  par  dessus  le  couste, 
Puis  qu'ilfault  jouer  d'estremye. 

Messire   Domine  de. 
Ot ,  fradel ,  favelle  mye, 
Et  jo  te  feray  la  raison. 

Le  Mary. 

Helas  !  c'est  à  nostre  maison 
Un  dyable,  monsieur,  un  dyable  ; 
Par  ma  foy,  il  est  vei'itable  ; 
Je  suis  mort  si  n'est  conjuré. 
[C'est  ma  femme  ;  elle  a  juré] 
L'ennemy,  le  pape  et  le  roy 
Qu'el  ne  fera  jamais  pour  moy 
Un  pas,  quelque  petit  qui  soit. 
Et  que  je  serve  tort  ou  droit, 
Et  que  je  bate(s)  et  que  je  vanes. 

Messire  Domine  de. 
Vade,  tenés  le  pont  aux  asgnes. 

Le  Mary. 
Dya,  monsieur,  il  y  a  bien  pis. 
11  me  fault  tirer  l'eaue  au  puys, 
S'on  Teult  mettre  le  pot  au  feu. 

Chascun  mot  el  désavoue  Dieu 
Qu'el  ne  fera  ne  lict  ne  couche, 
Et  fault  qu'en  despit  de  ma  bouche 
Que  je  faces  les  febvres  baynes. 

Messire  Domine  de. 
Vade,  tenés  le  pont  aux  asgnes. 

Le  Mary. 
Le  dyable  m'emporte,  monsieur, 
S'el  (ne)  me  porte  nom  plus  d'honneur 
Qu'elle  feroit  à  nostre  chien. 
Mais  pourtant  je  ne  vous  dy  rien  ; 
Je  vous  requier  bouche  cousue  ; 
Il  n'est  chose  qui  ne  soit  sceue  ; 
Elle  est  plus  tristresse  que  Ganes. 

Messire  Domine  de. 
Vade,  tenés  le  pont  aux  asgnes. 
Et  va[de]  le  mode  de  faire. 

Le  Mary. 
Ce  sont  motz  mauldictz  ou  prophanes. 

Messire  Domine  de. 
Vade,  tenés  le  pont  aux  asgnes. 

Le  Mary. 
Voir  les  faulcons  voiler  les  cagnes, 
Dessus  la  rivière  de  laire. 

Messire  Domine  de. 
Vade,  tenés  le  pont  aux  asgnes, 
Et  vade  le  mo(n)de  de  faire. 

Le  Mary. 

Et  bien  doncq,  pour  vous  complaire, 
Je  yray  voir  que  ces  asgnes  font, 

Et  c'on  leur  fait  dessus  ce  pont. 
Et  puis  je  vous  diray,  beau  sire... 

Messire  Domine  de. 
Basta  tant  qui  débet  suffire. 

Le  Boscheron. 
Sus,  Nolly,sus,  tire  avant,  tire. 
Hury,  ho  !  le  dyable  y  ait  part, 
Tant  tu  me  donnes  de  martyre  ; 
Sus,  Nolly,  sus,  tii-e  avant,  tire. 

Le  Mary. 

Vecy  ce  que  mon  cueur  désire  ; 
11  me  fault  tirer  ceste  part. 

Le  Boscheron. 

Sus,  Nolly,  [sus]  tire  avant,  tire, 
Hury,  ho  !  le  dyable  y  ait  part, 
Et  da,  hay,  que  de  malle  hart, 
Ou  des  loups  soyes-tu  estranglée  ; 
Sus,  Nolly,  [sus]  tire  avant,  tire. 

Le  Mary. 

El  ne  marchera  plus  avant. 

Le  Boscheron. 

Et  sus,  Nolly,  [tire  avant]  tire. 

Le  Mary. 

Midieulx,  son  asgne  est  arrestée. 

L  E  Boscheron. 

Et  da,  hay,  que  la  clavelée 
Vous  puis[t]  serrer  lemusel. 
Agarez,  le  chemin  est  bel. 
Et  si  ne  marchera  jà  pas. 

Le  Mary. 

Le  bon  vieil  asgne  craint  les  bas, 
Tout  ainsi  que  fait  nostre  femme. 

Le  Boscheron. 
Et  da,  hay,  de  par  Nostre  Dame, 
Sus,  Nolly,  si  te  merray  paistre. 

Le  Mary. 

El  ne  faist  non  plus  pour  son  maistre. 
Que  ma  femme  feroit  pour  moy. 

Le  Boscheron. 

Il  frappe. 

Et  hay,  de  par  le  dyable,  hay  ! 
Tout  aussi  bien  vous  yrez. 
Puisque  j'ay  ce  baston  de  boux, 
Je  vous  frotteray  les  coslez  ; 
Trottez,  Nolly,  trottez,  trottez  ; 
Vous  avez  trouvé  vostre  maistre. 

Le  Mary. 

Vertu  bieu,  comme  vous  frottez  ! 
Le  Boscheron. 

Trottez,  Nolly,  trottez,  trottez. 
Gens  mariez,  notez,  notez  ; 
Tout  se  explique  en  ceste  lettre. 
Trottez,  Nolly,  trottez,  trottez  ; 
Vous  avez  trouvé  votre  maistre. 

Le  Mary. 

Et  ne  fault-il  que  boys  de  haistre 
Pour  frotter  les  costez  (de)  sa  femme  ? 
Ha,  par  le  sainct  jour  Dieu,  no  dame, 
Vous  vous  sentirez  de  la  feste. 
Par  mon  serment,  je  suis  bien  beste  ; 

Voilà  le  propre  enseignement, 
Et  j'ay  bien  pou  d'entendement , 
Dont  le  sage  homme  me  parla, 
Hau,  sainct  Jourd'hiiy,  esse -cela? 
J'en  auray  tantost  la  raison. 
Ça,  ça,  qui  est  en  ma  maison  ? 
Que  je  soye  seryy  à  soupper. 

La  Femme. 

Et  qui  vous  a  fait  tant  truper  ; 
Meschant,  les  febves  estoient  baynes. 

Le  Mary. 

Dya,  j'ay  esté  aux  pont  aux  asnes. 
Où  j'ay  aprins  un  tour  de  maistre. 
Sus,  tost,  qu'on  vous  voye  entremettre 
De  me  servir  à  l'oiel  et  au  doy. 
Despechez-vous. 

La  Femme. 

Pour  qui  ?  pour  toy , 
Meschant  villain?  le  dos,  le  dos. 

Le  Mary. 

Qu'on  ne  me  use  plus  de  telz  motz 
Si  hardy. 

La  Femme. 

Pour  qui,  nostre  maistre  ? 
Le  Mary. 
Sus,  sus,  au  vin;  rinsez  lespotz  , 
Mettez  la  table  sur  le  trahistre. 
La  Femme. 

Par  le  vray  Dieu  qui  me  fist  naistre, 
Je  mourroys  plus  tost.  A  quel  propos? 

Le  Mary. 

Qu'on  ne  me  use  plus  de  telz  motz 
Si  hardy. 

La  Femme. 
Pour  qui,  nostre  maistre? 
Le  Mary. 
Et  pour  ce  gros  baston  de  haistre 
Dont  je  vous  casseray  les  os. 

La  Femme. 

Helas!  helas!  les  rains,  le  dos! 
Au  meurdi'e  sur  ce  trahistre  Ganes  ! 

Le  Mary. 
Dya,  j'ay  esté  au  pont  aux  asgnes  ; 
Je  sçay  comme  il  fault  les  conduire. 

La  Femme. 

Helas  !  je  suis  morte,  Johannes. 

Le  Mary. 
Dya,  j'ay  esté  au  pont  aux  asgnes. 
Ferez- vous  point  les  febves  haines? 
Hen,  quoy,  ferez-vous  le  pot  cuyre  ? 
Dya,  j'ay  esté  au  pont  aux  asgnes  ; 
Je  sçay  comme  il  les  fault  conduire. 

La  Femme. 

Helas  !  besoing ,  je  les  vois  frire, 
Et  si  (je)  vois  allumer  le  feu. 
Pardonnez-moy,  au  nom  de  Dieu, 
Et  je  feray  voz  voulentez. 

Le  Mary. 

Trottez,  vieille,  trottez,  trottez, 
Et  servez  quant  il  est  besoing. 

La  Femme. 

Helas!  espargnez  mes  costez. 

Le  Mary. 
Trottez,  vieille,  trottez,  trottez. 

La  Femme. 
Vos  cbausses  seront  descrotez , 
Et  si  vous  chaufferay  le  baing. 

Le  Mary. 

Trottez,  vieille,  trottez,  trottez, 
Et  servez  quant  il  est  besoing. 

La  Femme. 

Nobles  dames  qui  avez  soing, 
Vous  povez  par  cecy  noter, 
Le  pont  aux  asgnes  est  tesmoing  : 
Besoing  fait  la  vieille  trotter. 

Le  Mary. 

Adieu,  seigneurs,  et  près  et  loing, 
Qu'il  vous  a  pieu  nous  escouter. 
Le  pont  aux  asgnes  est  tesmoing  : 
Besoing  fait  la  vieille  trotter. 


Fin. 

PaRDONNEUR  commence. 


I  ainctes  parolles  pacificques 
'  Soient  entre  vous  residens 
Par  A'ertLi  de  sainctes  relicques 
Qui  reposent  icy  dedans. 

Messieurs,  il  y  a  long-temps 

Que  ne  visitay  ce  pays  ; 

Mais ,  s'il  plaist  à  Dieu ,  je  pretens 

De  vous  faire  tous  esjouys. 

J'aporte  icy  de  [s]  ouyes 

De  sainct  Couillebault  confesseur' 

Et  de  saincte  Velue ,  sa  sœur, 

Dont  il  appert  dç  grans  miracles. 

Je  vous  vueil  compter  les  obstacles 

Et  les  miracles  qu'ilz  ont  fait. 

Au  pays  d'Affriquc  tout  à  fait 

Cestuy  monsieur  sainct  Couillebault, 

Délivra  ,  je  le  vous  afferme  , 

Une  juifve  estant  à  Fassault 

D'enfant  et  n'estoit  à  terme. 

Item  après  [ouez]  que  fist 

Saincte  Velue ,  prudente  et  sage  : 

A  une  autre  ,  j'en  suis  tout  seur, 

Elle  rendit  son  pucelage , 

Et  si  avoit  grant  passage 

De  membres,  je  le  vous  assem-e. 

Elle  mist  hors  de  servage , 

Par  bieu ,  en  moins  de  demy-heure. 

ilaintenant  fault  que  labeure 

A  nommer  les  parroissiens 

Et  les  confrères  anciens 

Qui  furent  de  leur  confrarie. 

Il  no-nmc. 

Jehan  Pigault,  Bietrix  Barbarie, 
Colin  Mulet  et  Jehan  Bigace, 
Jenin  Gringecte,  Jehan  La  Gace , 
Tassin  Pigard ,  Perrin  Bicorne , 
Jehan  Sousseron,  Jehanne  La  Sorne, 
Martin  Marteaulx ,  Begnault  Frasie , 
PieiTe  Sourj's  et  sa  maignie. 
Or  vous  orrez  sa  confrarie , 
Seigneur,  de  voz  anciens  pères  ; 
Vous  orrez  voz  oncles ,  voz  frères  , 
V  oz  parens  ,  vos  cousins  germains. 
Prenez  congié  àjoinctes  mains, 
Et  venez  gaigner  les  pardons. 
Aportez  flesches  et  lardons, 
Jambons ,  eschinées ,  coustelettes  , 
Fusées,  napes,  touaillons, 

Chausses,  robes,  chapeaux  ,  cornettes. 
Cuidez-vous  que  ce  soient  sornettes 
Des  pardons  de  sainct  Couillebault? 
Nenny  dea ,  veez  en  cy  lettres 
Et  les  grands  pai'dons  generaulx  ; 
Regardez ,  yeez  en  cy  les  seaux 
Impetrez  par  Melusine 
Au  grand  chasteau  de  Gernetaulx  , 
En  la  grand  terre  sarrazine. 
Voire,  et  le  Turc  m'en  raisiné 
Son  droict  touchant  sa  seigneurie. 

Le  Triacleur. 

Vierge  Maj-ie ,  Vierge  Marie , 
Croit-on  en  ta  cabusion? 

Adoncq  il  monstre  une  enguille  au  lieu  d'une  couleuvre , 
et  dit  : 

Arrière ,  arrière ,  arrière ,  mesgnie  ! 
Sa,  Margot,  sa,  se  musequin, 
Saluez  ceste  compagnie. 

Le  Pardonneur. 

Et  voylà  bêle  mocquerie. 

Le  fait-on  par  desrision  ? 

Je  n'ay  point  à  pris  qu'on  crie 

Devant  ma  prédication. 

J'ay  cy  la  teste  sainct  Pion 

Et  les  noms  de  tous  les  confrères  ; 

Je  croys  qui  furent  voz  grans  pères. 

Attendez ,  je  les  nommeray  : 

Jehan  Beaufort ,  Tassin  le  Brun , 

Jehan  Fort-en-gueuUe. 

Le  Triacleur. 

Sa,  messeigneurs , 


d'un  Pardonneur.  53 

J'ay  cy  des  oiugucmens plusieurs, 

Touchant 

Le  Pardoniseur. 
Quel  foUastre  esse-là? 
Faictes  taire  ce  fol. 

Le  ïriacleur. 
Paix  là! 
C'est  trop  prescher;  faictes  le  taii'c. 

Le  Pardonneur. 

Jehan  Huart,  Colin  forte  hère, 
Pierre  boit  bien ,  Guillot  tout  néant. 

Le  Triacleur. 

Seigneurs  ,  voicy  d'un  gringaton-e 
Ung  très  bon  morcel  et  friant. 

Le  Pardonneur. 
Et  par  bien ,  tu  es  bien  truant  ; 
Deusses-tu  pas  avoir  grand  honte? 
Vêla ,  on  ne  fait  plus  de  compte 
Des  bons  sainctz  ue  de  leurs  miracles. 
Menteurs  et  approuveurs 
Ont  le  bruit. 

Le  Triacleur. 

Tais-toy. 
Le  Pardonneur. 

Mais  toy-mesmcs. 
Le  Triacleur. 
J'ay  desoignemens  de  Bresmes 
Que  j'ay  prius  sur  le  prebstre  Jehan. 

Le  Pardonneur. 
Ha  !  qu'il  soit  entré  en  mal  au 

Qui  le  croira.  Quel  lanternier  ! 
Le  Triacleur. 

Laisse-moy  faire  mou  mestier. 

Suis-je  pas  en  ville  jurée? 

Si  suis ,  ou  le  diable  t'emporte. 

J'avoys  ma  sauté  recouverte 

Avant  qu'aler  à  ceste  porte  ; 

Car  il  n'y  a  poison  si  forte , 

Soit  reagal  ou  arsenicq , 

Avant  que  vous  eussiez  dit  picq  , 

Vous  seriez  guéri  trestost  sain , 

Et ,  feussiez-vous  mors  d'un  aspicq , 

Par  bien,  il  n'est  riens  plus  ceitain. 

Le  Pardonneur. 

Mes  amis ,  pour  le  peuple  humain , 
Pour  vous  garder  de  grand  essoyne , 
Je  A'ous  ay  apporté  le  gi'oing 
Du  pourceau  monsieur  sainct  Anthoiue. 

Le  Triacleur. 
Messcigneurs,  vccy  l'œuf  d'un  moyne 
Qui  fut  ponnu  en  Barbarie, 
Qui  est  plain  quand  la  lune  est  plaine , 
Et  tary  quand  elle  est  tarye. 
Encore  ay-je  de  droguerie 
Beaucoup,  que  jca'ous  monstreray. 

Le  Pardonneur. 
Il  ment ,  le  ribault ,  croyez  lay, 
Sang  bien,  ce  n'est  quejoncherie  : 
Tout  partout  y  a  tromperie , 
Fors  a  gens  de  nostre  mestier. 

Le  Triacleur. 
Cuydés-vous  qu'il  est  fort  ouvrier? 

11  ciiyde  faire  les  gens  bestes. 

Le  Pardonneur. 
Je  vous  Tueil  inonstrer  la  creste 
Du  coq  qui  chanta  cheuz  Pylate  ; 
Et  la  moytié  d'une  late 
De  la  grand  arche  de  Noë. 

Le  Triacleur. 

Je  viens  du  mont  qui  est  gelé, 
(Kl  j'ay  cueilly  ceste  racine. 

Le  Pardonneur. 

Ce  n'est  que  merde  de  geline. 
Le  croyez-vous?  le  ribault  ment. 

Le  Triacleur. 

Seigneurs ,  voicy  de  l'oignement 
Qui  croist  empres  la  saincte  terre. 

Le  Pardonneur. 
La  forte  fiebvre  serre 
Qui  en  ment;  sang  bieu,  c'est  boullie. 

Le  Triacleur. 

Il  a  menty.  Dieu  le  mauldie , 

Se  ce  n'est  vraye  médecine 

Que  j'ay  prins  au  mont  de  Turgine, 

En  la  montaigne  d'Arcana. 

Le  Pardonneur. 
Ha ,  par  le  ventre  bieu  ,  non  a. 
Coquelicoq. 

Le  Triacleur. 

Tenés ,  quel  prebstre  ! 
Par  la  chair  bieu ,  on  le  deust  mettre 
En  bonne  prison.  Comme  (nt)  il  jure  ! 

Mais  esse  pas  bien  grand  injure 
A  un  prebstre  d'ainsi  juier? 

Le  Pardonneur. 

Comment  !  ne  sçais-tu  endurer 
Et  atendre  que  j'aye  fait 
Ma  collation?  EnefFait, 
Si  tu  ne  te  tais ,  j'en  appelle. 
Regaidez ,  seigneurs ,  vecy  Telle 
D'un  des  séraphins  d'emprès  Dieu. 
Ne  Guidés  pas  que  ce  soit  jeu  : 
Velà  la,  affin  qu'on  la  voye. 

Le  Triacleur. 

Sang  bieu,  c'est  la  plume  d'une  oye 
Qu'il  a  mengée  à  son  disner. 
Ha  !  que  tu  scez  bien  affiner 
Et  abuser  les  bonnes  gens. 

Le  Pardonneur. 

Et ,  par  la  vertu  bieu ,  tu  meus  ! 
Coquelicoq,  alleluya. 

Le  Triacleur. 

Tenés  ,  esse  juré  cela? 

Je  pense  que  ouy  pour  ung  coup. 

Je  porte  des  di'ogues  beaucoup. 

J'ay  cy,  en  mes  deux  petis  caques 

De  la  teste  de  Cerberus , 

Que  je  conquis  le  jour  de  Pasques 

Es  parties  d(e  l)'infernal  paluz. 

Le  Pardonneur. 

Benedicite,  dominus. 

Tu  mens  bien  à  bon  escient. 

Le  Triacleur. 
Et  j'ay  cy  tout  pareillement 
De  la  barbe  de  Proserpine , 
Et  si  ay  cy  d'une  racine 
De  quoy  on  joue  d'arquemie  , 
Et  Tay  prinse,  je  vous  affie, 
En  la  racine  jusqu'au  fons , 
Et  m'y  portèrent  mes  griffons, 
Qui  sont  tous  duis  à  cella  faire. 

Le  Pardonneur. 
Et  très  doulx  Jésus,  roy  de  gloire, 
Et  que  tu  mens  terriblement. 

Le  Triacleur. 
J'ay  [i]cy  tout  pareillement 
Du  premier  fiuict  d'une  chastaigne , 
Que  j'ay  prins  en  un  mouvement 
Au  fons  de  la  grand  mer  d'Espagne. 

Le  Pardonneur. 

Escoutez,  cuidez-vous  qui  plaigne 
A  bien  mentir?  Corps  bien,  nenny. 
Que  pleust  à  Dieu  qui  fust  ennuy 
A  la  grant  rivière  de  Seine , 
Ataché  d'une  bonne  chesue , 
Au  moins  tant  que  j'eusse  presché. 
J'ay  cy,  seigneurs,  d'ung  coeuvrechef 
De  Nostre  Dame  de  Laval. 

Le  Triacleur. 

Voicy  du  pied  de  Hanibal 
Et  de  la  teste  et  des  cuysses. 

Le  Pardonneur. 
Il  ne  m'en  chault,  non  que  tu  disses. 

Tu  mens  de  tout  ce  que  tu  dis. 
Le  Triacleur. 
J'ay  cy  des  murs  de  paradis 
Un  petit  caillou  :  vêle  là. 

Le  Pardonneur. 

As-tu  [donc]  monté  jusques  là? 
Il  est  à  la  plus  liaulte  notte. 

Le  Triacleur. 
G'y  fus  porté  en  une  hotte 
Le  jour  du  vendredy  aourez 

Le  Pardonneur. 

Or  ça,  messieurs,  escoutez  ; 

Je  vous  veulx  compter  un  miracle. 

Le  Triacleur. 

Sa  ;  qui  veult  avoir  du  triade  ? 
J'en  ay  icy  du  medragan  , 
J'ay  roreille  d'un  pélican, 
Et  les  piedz  de  quatre  phénix. 
Et  les  ay  prins  dedans  les  niez 
Près  [de]  la  montagne  d'Ârtos. 

Le  Pardonneur. 

Je  vous  vueil  cymonstrer  les  os 
De  la  teste  de  Bi gourdin  ; 
L'ung  est  de  monsieur  sainct  Boudin , 
Voicy  l'auti'e  de  saincte  Fente. 

Le  Triacleur. 

J'apporte  du  ])ays  de  Tarentc 
La  dent  (de)  (leofTroy  à  la  grant  dent, 
Qui  va  tout  le  monde  mordant. 
Pour  Dieu ,  reculez-vous  arrière. 

Je  la  prins  à  une  fouldiièie, 
En  la  vallée  de  Golgotas. 
J'ay  cy  encore  un  grand  tas 
De  coque-grues  d'oultre  mer. 
J'ay  du  chevron  qui  porte  l'air 
Et  du  pied  qui  porte  la  lune. 

Le  Pardonneur. 

Par  la  mort  bien,  c'est  d'une  prune 
D'un  prunier  de  quelque  jardin. 

Le  Tri ac leur. 

Voicy  du  bois  du  tabourin 

De  quoy  David  joue  devant  Dieu. 

Le  Pardonneur. 
Il  a  raenty,  par  le  sang  bien, 
Car  David  jouoit  de  la  harpe. 

Le  Triacleur. 

Par  la  mort  bien,  se  je  te  happe, 
Je  t'envoyray  prescher  ailleurs. 

La  Tavernière. 

Dea,  il  ne  vient  plus  nulz  beuveurs  ; 
Je  pers  toute  ma  chalandise. 
Tous  ces  triacleurs  de  Venise 
Et  ses  pardonncurs  d'Amiens, 
Qui  cueillent  d'église  en  église, 
Souloicnt  tous  venir  céans. 

Le  Triacleur. 

Messieurs,  j'ay  beaucoup  de  biens  , 
Dieu  mercy,  de  baulx  et  de  bons. 
Seigneurs,  vecy  un  des  crampons 
De  rhuys  qui  soubstient  tout  le  monde, 
Et  vecy  uue  pierre  ronde. 

Que  jamais  aveugle  ne  vit  ; 
C'est  la  pierre  de  quoy  David 
Tua  Golias  le  geand. 

Le  Pardonneur. 
Je  me  tiens  icy  pour  néant. 
C'y  pers  mon  sens  et  [ma]  mémoire. 

Le  Triacleur. 

Que  veulx-tu  donc?  Yrons-nous  boire  ? 
Je  te  pry,  allons-y,  beau  sire. 
Nous  ne  faisons  qu'entrenuire, 
Se  nous  ne  faisons  quelque  accord. 
Tu  scez,  par  ton  mesme  record, 
Que  deux  coquins  ne  vallent  rien 
A  un  buys. 

Le  Pardonneur. 

Tu  dis  très  bien. 
Il  nous  fault  aller  gourmander; 
A  quelqu'un  nous  fault  demander 
Où  est  le  bon  vin  d'OrJeans. 

La  Tavernière. 

C'est  céans,  seignem^s,  c'est  céans; 
Venez,  entrez,  j'ay  de  bon  vin. 

Le  Triacleur. 

Aussi  l'entens-je  en  latin. 
Tenez ,  gardez-moy  ce  coffret. 

La  Tavernière. 

Messieurs,  dictes,  s'il  vous  plaist. 
De  quoy  vous  meslez-vous  tous  deux? 

Le  Pardonneur. 

De  quoy  ?  Nous  sommes  pardonneur, 

Dame ,  à  vostre  commandement. 
Au  moins  moy  véritablement  ; 
Mais  cestuy  cy  est  triacleur. 

La  Tavernière. 

Par  sainct  Jehan,  je  me  tiens  seur, 
Se  mon  mary  estoit  icy, 
Certes,  il  seroit  bien  mai'ry 
Se  très  bien  ne  vous  festoioit  ; 
Car  aussi  certes  il  souloit 
Se  mesler  du  mesme  mestier. 

Le  Triacleur. 

Comme  quoy? 

La  Tavernière. 

Il  tstoit  ouvrier 
Excellent  d'arracher  les  dents. 

Le  Pardonneur. 

Sangbieu,  il  estoit  de  nos  gens. 

La  Tavernière. 

Ha  ,  c'estoit  mon  ;  j'en  suis  bien  ayse. 
Or,  messieurs,  ne  vous  desplaise, 
Faictes  [donc]  tous  deux  bonne  chère  ; 
Vous  ne  demourrez  pas  derrière 
Par  ma  foy  jusques  à  un  escu. 

Le  Pardonneur. 

Je  croy  que  nous  avons  vescu 
Céans,  dame,  à  voz  despens. 
Il  y  a  choses  icy  dedans 
Qui  est,  certes,  un  grant  trésor; 
Il  vault  plus  d'un  million  d'or  ; 
S'il  vous  plaist,  vous  le  garderez. 

La  Tavernière. 
Et  qu'esse  ? 

Le  Pardonneur. 

Vous  le  sçaiués  ; 
C'est ,  ainsi  comme  je  l'entens  , 
Le  béguin  d'un  des  Innocens. 
Gardez-le  nous  bien  à  point  ; 
Mais  ne  le  développez  point. 

La  Tavernière. 

Comment ,  est-il  si  précieux  ? 

Le   Triacleur. 

Guy  dea. 

La  Tavernière. 

J'aymeroye  mieulx 
Mourir  que  le  développer. 

Le  Pardonneur. 
Or  yrons-nous  après  soupper  ; 
Nous  en  allons;  adieu,  pou  fille. 

La  Tavernière. 
A  Dieu,  seigneurs,  qui  vous  conduise. 
Le  Triacleur. 

Et  benoiste  soit  tromperie  ; 

Le  coqis  bien  ,  elle  en  a  pour  une. 

La  Tavernière. 
Et  n'est-il  manière  aucune 
Que  je  puisse  veoir  qu'est  cecy  ? 
Par  bieu,  j'en  suis  à  grant  soucy  ; 
Que  feray-je?  y  regarderay-je  ? 
Ouy,  nenny  ;  lequel  feray-je  ? 
Et  siferay  par  mon  serment. 

Mais  je  prie  premièrement 

A  Dieu  que  point  ne  me  pugnisse. 

Et,  mon  Dieu,  que  je  suis  nicc, 

Fresle  et  de  propre  nature, 

Se  je  regarde  d'aventure 

Ce  qu'il  y  a  icy  dedans, 

Pardon nés-moy  ;  car  je  pretens 

N'y  faire  aucune  violence. 

Or  ça,  il  fault  que  je  m'advance 

De  veoir  ceste  noble  relique. 

Vierge  Marie,  et  qu'esse  sique? 

Se  sont  brayes,  par  ma  conscience , 

De  quelqu'un;  mon  Dieu,  pascience; 

Vierge  Marie,  qu'ils  sont  breneuses  ! 

Que  de  finesses  cauteleuses 

Se  font  aujourd'huy  par  le  monde  ! 

Je  pry  à  Dieu  quy  les  confonde. 

Je  le  diray  à  mon  mary  ; 

Je  m'y  en  vois  ;  adieu,  vous  dy. 

Et  prenez  en  gré,  je  vous  prie. 

Adieu,  toute  la  compagnie. 


FIN. 


FARCE  NOUVELLE 


PASTÉ   ET  DE   LA  TARTE 

A  quatre  personnaiges ,  c'est  assavoir 

DEUX  COQUINS 
LE  PÀTICIEU 
ET  LA  FEMME 


Le   premier  Coquin  commence. 
iiyche. 

Le  SECOND  Coquin. 
Qu'as-tu? 
Le  premier. 

Si  froyt  que  tremble , 
Et  si  n'ay  tissu  ne  fille. 

Le  second. 
Sainct  Jehan ,  nous  sommes  bien  ensemble , 
Ouyche. 

Le  premier. 
Qu  as-tu? 

Le  second. 

Si  froyt  que  tremble. 
Le  premier. 
Pauvres  bribeurs,  comme  il  me  semble. 


Farce  du  Pasté.  05 

Ont  bien  poux'  ce  jourd'huy  vellé. 
Ouyche. 

Le  second. 
Qu'as-tu? 

Le  premier. 

Si  froit  que  tremble  ; 
Et  si  n'ay  tissu  ne  fille  ; 
Par  ma  foy,  je  suis  bien  pelé. 

Le  second. 
Mais  moy  ! 

Le  premier. 

Mais  moy  encore  plus , 
Car  je  suis  de  fain  tout  velus , 
Et  si  n'ay  forme  de  monuoye. 

Le  second. 

Ne  sçaurions-nous  trouver  la  voye 
Que  nous  eussions  à  menger  ? 

Le  premier. 

Aller  nous  fault ,  pour  abréger, 
Briber  d'huys  en  huys  quelque  part. 

Le  second. 

Voire  ,  mais  ferions-nous  à  part 
Tous  deux? 

Le  premier. 

Et  ouy,  si  tu  veulx. 
Soit  de  cbair,  pain  ,  beurre  ou  d'oeufz , 
Chascun  en  aura  la  moytié. 
Le  veulx-tubien? 

Le  second. 

Ouy,  Magnié. 

Il  ne  reste  qu'à  commencer. 

Le  Pat ic  1ER. 

Marion  ! 

La  Femme. 
Que  yousplaist,  Gaultier? 
Le  Paticier. 

Je  m'en  voys  disner  à  la  ville  ; 
Je  vous  laisse  un  pasté  d'anguille, 
Que  je  vueil  que  vous  m'envoyez 
Se  je  le  vous  mande. 

La   Femme. 

Soyez 
Tout  certain  qu'il  vous  sera  fait. 

Le  premier. 

Commençons;  cy  est  nostre  faict. 

Le  second. 

11  n'y  en  fault  que  l'un  du  plus, 
Et  je  m'y  en  veois;  au  surplus, 
Va  veoir  si  tu  gaigneras  rieu 
Comment  cela. 

Le  premier. 

Je  le  veu'x  bien. 
En  l'honneur  de  saincf  ErnoVj, 
De  sainct  Anthoine  et  sainct  Marcou , 
Veuillez  me  donner  une  aulmosne. 

La  Femme. 

Mon  amy,  il  n'y  a  personne 
Pour  te  bien  faire  maintenant  ; 
Reviens  une  autre  fois. 

Le  Paticier. 
En  tant 
Qui  me  souvient  de  ce  pasté  , 
Ne  le  faicte  point  apporté 
A  personne,  si  n'a  enseigne 
Certaine. 

La  Femme. 
J'en  auro^'e  engaigne  ; 
Envoyez-mov  aussi  seur  message, 
Ou  point  ne  Tauiez. 

Le  Paticier. 

Voicy  rage. 
A  tel  enseigne  comme  on  doyt. 
Mais  que  vous  prcigne  [par]  le  doigt. 
M'avez-vous  entendu? 

La  Femme. 

Oy. 
Le  premier. 
J'ay  voulenté  ce  mot  oy. 
Je  Tay  entendu  plainnement. 
Hélas!  bonne  dame,  comment 
N'aurez  [-vous]  point  pitié  de  my  ? 
Il  y  a  deux  jours  et  demy 
Que  de  pain  je  ne  mangay  goutte. 

La  Femme. 

Dieu  vous  vueillc  ayder. 

Le  premier. 

Que  la  goûte 
De  sainct  Mor  et  de  sainct  Gueslaiu 
Vous  puyst  trcsbucher  à  plain, 
Ainsi  que  les  enragés  font. 

Le  second. 
De  fain  tout  le  cueur  me  morfont. 
Mon  compaignon  ne  revient  point: 
Y  me  verroit  trop  mal  à  point 
Si  me  chyfroit  de  son  gaignage. 
Le  voicy.  Comment  va? 

Le  premier. 

J'enrage  ! 
Je  n'ay  rien  gagné ,  par  ma  foy. 
Et  toy,  comment? 

Le  eECOND. 

Foy  que  je  doy 
A  sainct  Damien  et  sainct  Cosme , 
Jenetrouvay  aujourd'huy  homme 
Qui  me  donnast  un  seul  nicquet. 

Le    PREMIER. 

Sainct  Jehan ,  c'est  un  povre  conquest 
Pour  faire  aujourd'huy  bonne  chère. 

Le  second. 
Ne  sçaurois-tu  trouver  manière 
Ne  tour,  pour  avoir  à  mouller? 

Le  premier. 
Si  feray,  se  tu  veulx  aller 
Où  te  diray. 

Le  second. 

Mon  amy  cher, 
Où  esse  ? 

Le  premier. 

Au  paticier. 
Droit  là ,  et  demande  un  pasté 

D'anguille ,  et  sois  affronté , 
M'entends-tu  bien ,  ainsi  qu'on  doit  ; 
Si  prens  la  femme  par  le  doigt , 
Et  (luy)  dis  :  «  Vostre  mary  m'a  dit 
»  Que  me  baillés,  sans  contredit 
»  Le  pasté  d'anguille.  »  Voy-tu? 

Le  second. 
Et  s'il  estoit  jà  revenu, 
Que  diray-je  pour  mon  honneur? 

Le  premier. 
Il  ne  l'est  point;  j'en  suis  tout  seur  : 
Car  il  s'en  va  tout  maintenant. 

Le  second. 
Si  seray  doncq  la  main  tenant  ? 
Je  m'en  voys. 

Le  premier. 

Va  tost,  gros[se]  teste. 
Le  second. 
Sang  bien,  je  crains  d'estre  batu, 
Et  qu'il  n'y  soit  ;  m'entends-tu  bien  ? 

Le  premier. 
Qui  ne  s'aventiu-e ,  il  n'a  rien. 
Le  second. 

Tu  dy  vray  ;  je  y  voys  sans  songier. 
Madame ,  veuillez  envoyer 
Ce  pasté  à  votre  mary 
D'anguille;  oyez-vous? 

La  Femme. 

Mon  amy, 
A  quelle  enseigne? 

Le  second. 
Il  m'a  dit 
Que  vous  preigne,  sans  contredit. 
Pour  bonne  enseigne,  par  le  doigt. 
Çà,  YO  main. 

La  Femme. 

C'est  ainsi  qu'on  doit 
Bailler  l'enseigne  ;  or,  porte-Iuy  ; 
Tenez-le. 

Le  second. 
Par  le  Lon  jourd'huy, 
Porter  le  voys  sans  point  douLter, 
Maintenant  me  puis-je  venter 
Que  je  suis  un  maistre  parfait. 
Je  l'ai ,  je  l'ai ,  il  en  est  fait  ! 
Regarde-cy. 

Le  premier. 

Est-tu  fourny? 

Le  second. 
Si  je  le  suis?  Ouy,  ouy  ! 
Qu'en  dy-tu? 

Le  premier. 
Tu  es  un  droict  maistre. 
Voicy  assez  pour  nous  repaistre 
Quand  nous  serions  encores  trois. 

Le  Paticier. 
Je  m'appercliois  (i)  bien  par  cest  croix 
Que  mes  gens  m'ont  joué  d'abus , 
Et  je  suis  bien  un  coquibus 
De  si  longuement  séjourner. 

(1)  Texte  ;  m'approchois. 

Sainct  Jehan ,  je  m'en  revoys  disner 
De  mon  pasté  avec  ma  femme  ; 
Car  je  seroye  bien  infâme 
Son  se  mocquoit  ainsi  de  m(o)y . 
Madame,  je  revien. 

La  Femme. 

Sainct  Remy  ! 
Et  avez[-vous]  desjà  disné  ? 

Le  Paticier. 

Sainct  Jehan ,  non  ;  je  suis  indigné  ; 
Que  le  dyable  y  puist  avoir  part  ! 

La  Femme. 
Et  qui  donc  vous  a  meu ,  coquai't , 
D'envoyer  quérir  le  pasté  ? 

Le  Paticier. 
Comment ,  quérir  ? 

La  Femme. 
Mais  escouté 
Comment  il  fait  de  l'esperdu  ! 

Le  Paticier. 

Quoy,  esperdu?  Tout  entendu, 
L'avez-vous  baillé  à  quelqu'un  ? 

La  Femme. 

Ouy.  Il  est  cy  venu  un 
Compagnon,  qui  m'est  venu  prendre 
Par  le  doigt ,  disant ,  sans  attendre , 
Que  je  luy  baillasse,  medieu. 

Le  Paticier. 
Comment ,  bailler?  Par  le  sang  bieu  . 
Doncq  seroit  perdu  mon  pasté  ! 

La  Femme. 
Par  sainct  Jehan,  vous  l'avez  mandé 
Aux  enseignes  que  m'avez  dit. 

Le  Paticier. 

Vous  mentez  :  car  je  y  contredit. 
Vous  me  direz  qu'en  avez  fait. 

La  Femme. 

Et  que  vous  estes  bon  !  si  fait , 
Je  l'ay  baillé  à  ce  message 
Qui  vint  aurain. 

Le  Paticier. 
Et  voicy  rage  ! 
Fault-il  que  je  prengne  un  baston? 
Tu  l'as  mengé. 

La  Femme. 
Tant  de  langage  ! 
Je  l'ay  baillé  à  ce  message. 

Le  Paticier. 
Vous  en  aurez  le  desarreage. 
Pensez-vous  que  soye  un  mouton? 
Tu  l'as  menge. 

La  Femme. 
Et  voicy  rage  ! 
Le  Paticier. 
Fault-il  que  je  prengne  un  baston? 
Vous  en  aurez  sus  le  menton. 
Tenez ,  dictes  la  vérité  : 
Qu'avez-vous  fait  de  ce  pasté? 

La  Femme. 
Lé  mcurdre  !  Me  veult-tu  meurdry, 
Coquin  ,  truant,  sot  rassoie  ? 

Le  Paticier. 

Qu'avez-vous  fait  de  ce  pasté? 
Vous  en  aui'és  le  dos  froté. 
L'avez-vous  donc  mengé  sans  my? 
Qu'avez-Yous  faict  de  ce  pasté? 

La  Femme. 

Le  meurdi'e  !  me  veiilt-tu  meurdry  ? 
Et  si  l'est-on  venu  quérir 
Aux  enseigne ,  et  si  le  baillay. 
Que  m'aviés  dit. 

Le  Paticier. 

Sainct  Nicolay, 
Voicy  assez  pour  enrager. 
J'ay  fain,  et  si  n'ay  que  menger, 
J'enrage. 

Le  premier. 
Que  dis-tu  ? 

Le  second. 
Le  pasté  estoit  fafelu. 
Se  tu  voulois  faire  debvoù", 
Encore  auroit-on  bien ,  pour  veoir, 
Par  ma  foy,  une  belle  tai'te 
Que  je  vis  là. 

Le  premier. 
Par  saincte  Agatte , 
Vas  y  doncques  ainsi  qu'on  doit , 
Et  prens  la  femme  par  le  doigt , 
Puis  luy  dy  que  son  mary 
La  renvoyé  encore  quérir 

Le  second. 
Ne  parle  plus  de  tel(le)  sotie  : 

Car  bien  sçay  que  je  n'yray  mye. 
Aussi  j'ay  fait  mon  fait  devant  ; 
C'est  à  toy  de  faire. 

Le  premier. 

Or  avant 
Je  y  voy  donc;  mais  garde  ma  part 
De  ce  remenant. 

Le  second. 

Sus  la  hart , 
Sois  seur  que  ce  qu'avons  promis 
Te  tenray,  enten-tu,  amis? 
Et  à  cecy  ne  touchera  nulz 
Tant  que  tu  seras  revenus , 
Je  te  le  prometz  par  ma  foy. 

Le  Premier. 

T'es(t)  trop  bon  ;  or  bien  je  m'en  voy. 
Âttens  moy  cy. 

La  Femme, 

Aye ,  mon  costé  ; 
Que  mauldit  soit  le  beau  pasté  ! 

Le  Paticier. 

Y  vous  a  fait  sentir  voz  os. 

Or  paix ,  je  voy  s  fendre  du  boys 

Là  derrière. 

La  Femme. 

Allez  dehors  en  haste. 

Le  premier. 

Madame,  envoyez  celle  tarte, 
Que  vostre  mary  a  laissé  ; 
Il  est  presque  vif  enragé 

Pour  tant  que  ne  luy  porté  point 
Avec  le  pasté. 

La  Femme. 

Bien  à  point 
Vous  venez  ;  entrez ,  s'il  vous  plaist. 

Le  Paticier. 
Et ,  coquin  ,  estes-vous  si  fait? 
Sainct  Jehan  ,  vous  serez  dorloté. 
Que  avez-vous  faict  de  mon  pasté 
Que  vous  estes  venu  quérir  ? 

Le  premier. 
Hélas  !  se  n'ay-je  point  esté. 

Le  Paticier. 
Qu'avez-vous  fait  de  mou  pasté? 
A'rayement  vous  en  serez  frotté. 

Le  premier. 
Las  !  me  voulez-cy  meurdryr? 

Le  Paticier. 
Qu'avez-vous  fait  de  mon  pasté  , 
Que  vous  estes  venu  quérir? 

Le  premier. 

Je  le  vous  diray  sans  mentir, 

Se  vous  ne  me  vouliez  plus  batre. 

Le  Paticier. 

Nenny,  dis  le  doncq,  lié,  foUastre, 
Ou  prestement  je  te  tueray. 

Le  premier. 

Par  ma  foy,  je  le  vous  diray. 
Orain  j'estoy  si  venu 

Demander  l'aulmosne  ;  mais  nul 
Ne  me  donna,  en  vei'ité. 
Je  ouy  l'enseigne  du  pasté 
Que  envoyer  on  vous  debvoit, 
Prenant  vo  femme  par  le  doigt  ; 
Etmoy  qui  suis,  beaux  doulx  amis, 
Plus  que  n'est  point  un  loup  famis , 
Je  retrouvay  mon  compagnon , 
Qui  est  plus  fin  qu'(un)  esmerillon, 
Et  s'avons  foy  et  loyaulté 
Promis  ensemble  ;  or  escouté , 
Car  de  tout  ce  que  nous  gaignons 
Justement  nous  le  partissons; 
Se  luy  dis  le  tour  de  l'enseigne  ; 
Si  vint,  dont  je  m'en  engaigne. 
Et  quand  c'est  venu  au  menger, 
Le  dyable  luy  a  fait  songer 
Que  une  tarte  y  avoit  céans. 
Cy  vins ,  dont  se  ne  fut  point  sens 
A  my  de  le  venir  quérir. 

Le  Paticier. 
Sang  bien,  je  te  feray  mourir 
Se  tu  ne  me  promets  de  faire 
Ton  compaignon  le  venir  querre  ; 
Car,  puis  que  vous  faictes  à  pai't , 
C'est  raison  qu'il  en  ayt  sa  part , 
Tout  tel  et  aussi  bien  que  ty. 

Le  premier. 
Je  le  vous  prometz ,  mon  amy  ; 
Mais  je  vous  prie  droictement 
Qui  soit  bien  escoux  vivement. 

Le  Paticier. 
Or  va  dont  et  faitz  bonne  myne. 

Le  premier. 

Foy  que  doy  (à)  saincte  Katherine  , 
Il  en  aura  comme  j'ay  eu. 

Le  second. 

Comment!  tu  ne  raporterien? 

Le  premier. 

Hau  ,  el(le)  m'a  dit  à  brief  langage 
Que  je  y  renvoie  le  message 
Qui  alla  le  pastc  quérir, 
Et  qu'il  aura  sans  point  faillir. 

Le  second. 

S'y  voy  dont  sans  cy  plus  songer. 
Sang  bien ,  qu'il  en  fera  bon  menger  ! 
Boute  cela  en  tes  cautellez. 
Haula! 

La  Femme. 

Qu'est  là  ? 

Le  second. 

Çà ,  damoyselle , 
Baillez-moy  bien  tost  celle  tarte 
Pour  vo  mary. 

La  Femme. 

A ,  saincte  Agathe , 
Entre  ens. 

Le  Paticier. 

Et  trahistre  larron , 
On  vous  pendera  d'un  las  ron  ; 
Vous  aurez  cent  coups  de  baston. 
Tenez ,  voylà  pour  no  pasté  ! 

Le  second. 
Pour  Dieu ,  je  vous  requiei*  pardon. 

La  Femme. 
Vous  aurez  cent  coups  d'un  bastou  ! 
Estes-vous  trouvé  à  tatou  ? 
Pour  vous  j'ay  eu  mon  dos  frotté. 

Le  Paticier. 
Vous  aurez  cent  coups  d'un  baston. 
Tenez ,  voylà  pour  no  pasté  ! 

Le  second. 
Helas  !  ayez  de  moy  pitié , 
Jamais  plus  y  ne  m'advenra , 
A  tousjours  mais  il  y  perra  ! 
Helas  !  helas  !  je  vault  que  mort  ! 

La  Femme. 

Gaultier,  à  tousjours  allez  (au)  fort  : 
Du  pasté  aura  souvenance. 

Le  Paticier. 

Va,  qu'on  te  puist  percer  la  pance 
D'une  da(n)gue,  et  tous  les  boyaulx  ! 

Le  second. 
A ,  faulx  traliistre  déloyaux , 
Tu  m'as  bien  fait  aller  raeuldryr  ! 

Le  premier. 

Et  ne  devois-tu  point  pai'tir 
Aussi  bien  au  mal  comme  au  bien  ? 
Qu'en  dy-tu ,  he ,  belitrien  ? 
J'en  ay  eu  sept  foys  plus  que  toy. 

Le  second. 
Dca,  si  tu  m'eusse  adverty, 

Je  n'y  fusse  jamais  allé. 
Helas  !  je  suis  tout  affollé  ! 

Le  premier. 
Cé-tu  point  bien  que  on  dit  qu'enfin 
Le  compaignon  n'est  point  bien  fin , 
Qui  ne  trompe  son  compagnon. 

Le  second. 
Or  bien  ,  laisson  cela  ;  mengon 
No  pasté  sans  avoir  la  tarte 
Et  s'en  fournisson  no  gorgette. 
Nous  sommes ,  nottes  bien  ces  motz , 
Par  ma  foy  recevant  de  bos. 

Le  premier. 

Se  sommes-nous  ;  mais ,  sans  doubter, 
Il  ne  nous  en  fault  point  vanter 
En  quelque  lieu  ne  hault  ne  bas, 
Et  prenez  en  gré  noz  esbas. 

Explicit. 

Qui  va  à  Paris  au  marché  pour  vendre  ses  œufz 

et  sa  cresme ,  et  ne  les  veult  donner 

sinon  au  pris  du  marché 

Et  est  à  quatre  personnages,  c'est  assavoir 

MAHUET  GAULTIER 

SA  MERE  ET  LA  FEMME  (1) 

La  Mère  commence. 

I  oicy  le  temps  et  la  saison 
I  Qu'il  me  fault  aller  à  Paris  [son. 
I  Vendre  ma  cresme  ,  cai'  c'est  rai- 
'  Voirement ,  où  es-tu ,  mon  filz  ? 

Hau,  Mahuet! 

Mahuet. 

Plaist-il,  ma  mère  ? 

Attendez,  je  m'en  voys. 

La  Mère. 
Despesche-toy. 

Mahuet. 
Et  attendez  ! 


(l)Nous  reproduisons  cette  pièce  sans  aucune  raodi6- 
cation. 

La  Mère. 

Si  je  vois  à  toy  ! 

Mahuet. 
Jehan,  non  ferez. 

La  Mère. 
Pourquoy? 

Mahuet. 
Et  pource,  car  je  m'en  vois. 
Bon  jour,  ma  mère. 

La  Mère. 
Et  à  toy  aussi. 
Que  tu  es  un  beau  filz  ! 

Mahuet. 
Jen  ,  je  suis  mon. 

La  Mère. 
Se  tu  povois  devenir  sage , 
Ce  seroit  un  grand  advantage 
Pour  moy. 

Mahuet. 
Vrayment ,  je  prins  encore  hersoir 
Trois  moyneaulx  et  une  femelle , 
Trois  chaussessouris  et  un  coulon. 
Et  qu'ilz  estoient  bcaulx , 
Jehan,  il  estoient  beaulx. 

La  Mère. 
Tu  m'a coustres  bien. 
Il  fault  que  tu  voyses  à  Paris. 

Mahuet. 
Et  quant  "i* 

La  Mère. 
Tout  bâtant  porter  la  cresme 
Et  noz  œufz. 

M  AH  U  ET. 

Et  comment?  car  oncques  je  n'y  fus , 
Et  si  ne  sçay  pas  le  chemin. 

La  Mère. 
Vrayement ,  si  t'y  fault-il  aller. 

Mahuet. 
Et  je  n'ay  pas  desjeuné  lies. 

La  Mère. 

Tien ,  voilà  du  pain  , 
Desjeune. 

Mahuet. 
Voire ,  mais  combien  les  venderay-je? 

La  Mère. 

Autant  que  les  autres. 

Scés-tu  pas  bien  ? 

Donne-les  au  pris  du  marché. 

Mahuet. 
Jehan,  aussi  feray-je. 
Mais  n'oubliez  pas,  pour  dieu, 
De  donner  à  noz  chatz  à  boire. 
Adieu  ma  mère. 
Hau ,  hau ,  j'apperçoy  les  murs. 
Sont-ilz  iaitz  de  founiiages  dnrs  ? 
Qu'ilz  ont  cousté  d'argent  à  faire  , 
Et  que  de  maisons  ! 
Benedicite,  que  de  pavez! 
Hau,  il  n'y  a  point  d'herbe. 
Où  paissent  les  2)ourccaulx  ? 
Je  seray  tantost  à  la  ville , 
Et  si  m'ascrray-je  icy 
Pour  le  pris  du  marché  attendi'e. 

Mort  bieu,  que  voicy  de  bonne  cresme. 

La  Bourgeoise. 
Il  me  fault  aller  au  marché 
Pour  achepter  quelque  fourmage. 
Dieu  te  gard,  mon  amy. 

Mahuet. 

Hau ,  hau ,  et  qui  vous  admaine? 
La  Bourgeoise. 
Or  me  dy  donc,  mon  amy, 
Combien  me  coustera  ce  fourmage  ? 

Mahuet. 
Jehan,  non  feray. 

La  Bourgeoise. 
Et  pourquoy  ? 

Mahuet. 
Pource  que  ma  mère  ne  l'a  pas  dit. 
Elle  m'a  dit 
Que  au  pris  du  marché  je  les  donne. 

La  Bourgeoise. 
Or  bien  donques  je  m'en  vois. 
Hau,  Gaultier,  estes-vous  venu? 

Gaultier. 
Ouy,  dea,  qui  a-il? 

La  Bourgeoise. 
Il  y  a  un  garson  en  ceste  halle 
Qui  de  ses  oeufz  marché  ne  veult  faire  , 
Et  dit  qu'au  pris  du  marché  les  donra. 
Si  vous  estes  rusé  de  dire 
Que  le  pris  du  marché  estes , 
Je  croy  qui  vous  les  baillera. 

Gaultier. 
Or  bien  doncques  je  m'y  en  voys. 
Dieu  te  gard,  mon  amy. 

M  AH  U  ET. 

Jehan,  et  vous  aussi. 

Sang  bien  ,  qui  vous  admeine  ? 

Gaultier. 

Combien  ces  fromages  ,  mon  amy? 

On  m'a  dit  qu'au  pris  du  marché 

Les  donnerez. 

Çà ,  il  fault  que  je  les  aye, 

Car  je  suis  le  prix  du  marché. 

Mahuet. 
Et  vertu  Dieu  qui  vous  admeine. 
Tenez  les  oeufz  et  la  cresme, 
Le  pannier  et  les  fromaigcs. 
Pensez  que  ma  mère  bien  vous  ayme 
Et  puis  qu'elle  les  envoyé. 

Gaultier. 
Et  d'où  es  tu? 

Mahuet. 
De  nostre  ville. 

Gaultier. 
Et  comment  as-tu  nom  ? 

Mahuet. 
Mahuet. 

Gaultier. 
Adieu,  Mahuet. 

Mahuet. 
A.dieu  doncques. 

Et  que  grand  dyable  esse-cy  ? 
Je  ne  sçauroys  ravoir  mon  pain , 
Aussi  ne  ferois  ma  main. 
Ha,  ma  mère,  pour  Dieu  mercy, 
Qui  comptera  plus  nos  poussins 
Et  qui  tastera  au  cul  de  noz  poulies 
Quant  elles  ont  oeufz  ? 

La  Mère. 
Il  est  jà  tard. 

Mon  filz  demeure  beaucoup. 
S'il  me  povoit  apporter  de  l'argent , 
Cela  me  viendioit  bien  à  point. 

Mahuet. 

Ha ,  par  sainct  Jehan ,  me  voilà  bien  ; 
Si  j'estois  despesché  de  mon  pot 
Je  serois  bien. 

Gaultier. 

Dieu  te  gard,  Mahuet. 
Es  -tu  encore  icy . 

Mahuet. 

Jehan  ,  ouy. 

Et  si  ne  sçay  où  m'en  aller. 

Gaultier. 
Par  où  ? 
Et  par  la  voye. 

Mahuet. 

Voire ,  mais  si  ne  le  sçay. 

Gaultier. 
Ha,  mon  Dieu , 
Que  tu  es  gasté. 

Mahuet. 
Hau,  je  suis  brouillé. 

Gaultier. 
Jehan,  ouy. 
Il  te  fault  aller  laver. 

Mahuet. 

Voire,  mais  si  je  ne  sçay, 
Où  eaue  trouver. 

Gaultier. 
Et  en  la  ville. 

Mahuet. 
Ha,  par  sainct  Gris, 
Or  y  allez. 
Il  m'en  fault  aller. 
Car  il  est  tard. 

Gaultier. 

Vraycment,  si  me  feroit-il  grant  mal 
Que  tu  ne  fusses  nettoyé. 
Tenez ,  il  semble  d'un  ymage  ; 
Il  n'est  fait  que  pour  regarder. 

Mahu  et. 

Vrayement,  si  m'en  fault  aller. 
Si  j'avoye  trois  pains  tous  entiers. 
Je  n'en  ferois  que  deux  morceaulx. 
Il  n'y  a  pas  trop  de  quoy  rii'e. 

Gaultier. 

Si  te  fault  aller  à  la  ville. 

Mahuet. 
Et  poiirquoy  ? 

Gaultier. 
Pour  te  lavei". 

Mahuet. 

Vrayement,  si  poviez  oster 
Ma  main  de  dedans  ce  pot, 
Vous  me  ferez  un  grand  plaisu\ 

Gaultier. 

Or  je  te  diray  : 
Quant  tu  partiras  d'icy, 
Au  premier  que  tu  trouveras, 
Casse  luy  dessus  la  teste. 

Mahuet. 

Jehan,  aussy  feray-je. 

Mais  monstrez  moy  doncques 

Comment  c'est  que  je  feray. 

Gaultier. 
Aga,  fais  ainsi. 

Mahuet. 
Esse-ainsi  ? 

Gaultier. 

Ha,  vertu  bieu,  qu'esse  cy? 

La  Bourgeoise. 
Ha,  je  disoye  bien  : 
C'est  bien  fait  ; 
Trompeurs  sont  voluntiers  trompez. 

Mahuet. 
Hau,  me  voilà  bien,  Dieu  mercy. 
Je  suis  despesché  de  mon  pot. 
Mais,  à  tout  comprendre , 
Je  ne  sçay  par  où  m'en  aller. 

Si  me  fault-il  mettre  en  la  voye 

Pour  nostre  ville  trouver. 

Ha,  Dieu  mercy,  j'aperçoy  la  maison 

Et  ma  mère  qui  est  auprès. 

Bonjour,  ma  mère  ; 

Je  viens  de  Paris. 

La  Mère. 

Va  ,  villain ,  tu  n'es  pas  mon  filz. 

Mahuet. 
Et  ne  suis-je  pas  vostre  filz  ? 

La  Mère. 
Jehan,  nenny. 

Mahuet. 
Ha,  Jésus, 
Je  voy  bien  donc 
Qu'on  m'a  changé  à  Paris. 
Et  ma  mère , 
Ne  suis-je  pas  vostre  filz? 

La  Mère. 
Jehan,  nenny. 
Je  ne  te  vis  oncques. 

Mahuet. 
Ha,  Jésus, 
Je  voy  bien  doncques 
Que  on  m'a  changé  à  Paris. 
Yoire  mais , 
Voila  encore  les  piedz. 
Les  chausses. 
Et  la  jaquette , 
Les  deux  plumes 
Et  ce  bonnet. 

On  ne  m'appelle  point  Drouet. 
Je  suis  vostre  filz  Mahuet. 

La  Mère. 
Va ,  meschant , 
Paillard  et  infâme , 
Je  ne  suis  point  ta  mère. 

M  AH  U  ET. 

Ha,  Jésus,  quel  angoisse! 

Je  \  oy  bien  qu'on  m'a  changé  à  Paris. 

Jehan,  je  vois  veoir  se  je  y  suis. 

Et  si  vous  ditz  que  pour  le  cas 

Que  prenez  en  gré  nos  esbatz. 

Adieu  vous  ditz, 

Car  je  m'en  vois. 


FARCE  NOUVELLE 

ET   FORT   JOYEUSE 

DES     FEMMES 

Qui  font  escurer  leurs  chaulderons  et  deffendent  que  on 
ne  mette  la  pièce  auprès  du  trou 

A  troys personnages,  c'est  assavoir 

LA  PREMIÈRE  FEMME 
LA  SECONDE 
ET  LE  MAIGNEN 


La  PREMIÈRE  commence. 
ia  commère  ! 

La   SECONDE. 

Plaist-il ,  m'amye  ? 

La    PREMIÈRE. 

Escoutez  un  peu. 

La  seconde. 

Bien  je  y  vois. 
Qu'avez-vous  ? 

La  première. 

Que  j'ay?  Je  n'ay  mie , 
Ma  commère... 

La  seconde. 
Plaist-il,  m'amye? 
Que  dictes-vous  ? 

La    PRE5IIÈRE. 

Heure  ne  demye 
De  soûlas. 

La  seconde. 
Pardieu,  je  le  croy. 
La  première. 
Ma  commère  ! 

La  seconde. 
Plaist-il,  m'amye? 
La  première. 
Escoutez  un  peu. 

La  seconde. 

Bien  je  y  voys. 
La  première. 
Il  m'est  advis ,  quant  je  le  voy, 
Nostre  homme ,  vous  m'entendez  bien , 
Que  j'ay  souppé. 

La  seconde. 
N'en  dictes  rien  : 
11  peuît  estre  qu'il  nous  escoule. 

La    PREMIÈRE. 

Je  feray  plus  tost  sa  grand  goûte  ; 
Je  me  tairay  pour  cest  infâme  ! 
Fus-je  point  Bien  meschante  femme 
De  m'estre  liée  en  ce  point  ? 
Quand  de  plaisir  en  luy  n'ay  point , 

Commère,  pensez  la  destresse. 

La  seconde. 
Il  luy  fault  jouer  de  finesse 
A  ce  villain. 

La  première. 
Ha,  hardiment 
Que  j'en  auray  d'estorement. 
Pour  mon  user. 

La  seconde. 

Et  pourquoy  donc? 

La  première. 
Si  j'en  debvois  avoir  le  jonc 
Et  bastue  de  jour  en  jour, 
Si  luy  en  jourray-je  le  tour. 
Et  de  bref,  car  je  y  vueil  penser. 

La  seconde. 
A-vous  encor  à  commencer  ? 
Craignez-vous  tant  ces  mesdisans  ? 
Quoy  !  il  y  a  plus  de  dix  ans 
Que  commençay  premièrement. 
Faisons  le  tout  secrètement  ; 
Il  sera  demy  pardonné. 

La  première. 
S'eusse  voulu ,  on  m'eust  donné 
Foison  de  bagues  et  d'anneaulx  , 
Belles  ceintures  et  couteaulx 
Par  un  amy  le  plus  gentil. 

La  seconde. 

Et  que  dyable  vous  failloit-il  ? 

La  première. 

J'ay  refusé  habitz  nouveaulx  , 

Or  et  argent  à  grands  monceau] x 
Par  un  amoureux  tant  subtil. 

La  seconde. 
Que  grand  dyable  vous  failloit-il  ? 
Estes-Yous  si  belle  ou  si  grande 
D'avoir  reffusé  telle  offrande  ? 
Je  ne  sçay  que  vous  voulez  faire. 

La  première. 

Jamais  (je)  ne  me  voulu  forfaire. 

La  seconde. 
Mon  arbelestre  au  croc  je  bende. 
Jamais  ne  refusez  prébende 
Quand  c'est  homme  de  tel  affaire. 

La  première. 

Jamais  ne  me  voulux  forfaire  ; 
Mais  j'entens  bien,  par  mon  serment, 
Qu'il  fault  partout  commencement. 
Et  si  fault ,  puis  qu'on  se  démente , 
Mettre  le  marteau  eu  la  vente , 
En  despit  de  luy,  ma  commère. 

La  seconde. 
Hz  vont  bien  à  d'autres  le  faire 
Noz  maris ,  les  villains  jaloux  ; 
Et  pourquoy  ne  le  ferons-nous , 
Aussi  bien  comme  eulx? 

La  première. 

C'est  raison  ; 
Pourquoy  n'aurons-nous  en  saison 
Pour  nous  reconforter(un)amy  ? 
A  trompeur  trompeur  et  demy. 
Pensent-ilz  que  la  cour  soit  beste  ? 


94  Farce 

La  seconde. 
S'ilz  s'en  dévoient  i-ompre  la  teste 
De  dueil,  par  Dieu,  je  le  leray 
Mal  gré  d'eulx ,  et  [me]  gaudiray 
Cieulx  [cheulx?]  mes  cousins. 

La  première. 
Dieu  l'a  permis. 
Pourquoi  nous  a-il  icy  mis  , 
Se  n'est  pour  œuvre  de  nature  ? 
Et  puis  c'est  la  loy  de  droicture 
Faire  plaisir  les  uns  aux  autres. 
Se  j'en  devois  aller  en  peaultre 
Et  batue,  j'en  ay  juré, 
Si  sera  ce  que  je  feray 
Plaisir  à  ceulx  qui  m'en  feront. 

La  seconde. 
Rire  avecques  ceulx  qui  riront, 
Il  n'est  pas  de  meilleure  vie , 
Et  puis  laissez  parler  envie. 

Le  Maignen. 

A-vous  que  faire  du  maignen, 

Du  maignen,  commère,  du  maigneu  ? 

La  première. 

Commère,  avez-vous  rien  ouy 
Crier  la  dehors  ? 

La  seconde. 
Par  Dieu,  ouy  ; 
Escoutez. 

Le  Maignen. 
Le  maignen,  le  maignen. 

La  seconde. 
J'ay  ouy,  par  monsieur  sainct  Aignan, 
Aucun  crier  emmy  cet  estre. 

La  première. 

Helas  !  voyez  que  ce  peut  estre  ; 
Ce  c'est  quelque  bon  compaignou, 
Qui  de  gauclir  ayt  bon  regnon, 
Faictes  le  venir. 

La  seconde. 
Hau ,  compère  , 
Venez,  car  nous  avons  affaire 
Un  peu  de  vous. 

Le  Maignen. 

Allons,  maistresse. 
La  première. 
Venez  çà  ;  dictes-nous,  maistre,  esse 
Vostre  plaisir  de  nous  servii"  ? 

Le  Maignen. 
Vraiment  je  me  vueil  asservir 
Vous  faire  plaisir  et  service  ; 
Mais  premier  fauldroit  que  je  visse 
Ij'œuvre  où  voulez  que  je  besougne. 

La  première. 
Vous  n'aurez  point  vieille  besongne, 
Ne  qui  soit  forte  à  esclarcir. 

La  seconde. 

Faictes  vostre  brocbe  endurcir, 
Que  ne  reboui'se  en  nostre  ouvraige. 

Le  Maignen. 

Rebourser  !  vous  me  dictes  raige. 

Garde  n'a  d'y  estre  ployéc  ; 
Car  par  le  bout  est  acluerée. 
Monstrez  ça. 

La  première. 

Tenez,  nostre  maistre, 
Savez  qu'il  est.  N'allez  pas  mettre 
Icy  la  pièce  auprès  du  trou. 

Le  m  ai  g  n  en. 

Maistresse,  je  y  mettroy  un  clou, 
Gros  et  rivé  par  les  deux  bouts. 

La  seconde. 

Qu'il  m'y  soit  congné  en  deux  coups  ; 
Faictes  quelque  œuvre  de  nouveau. 

La  première. 

Mon  chaulderon  fait  de  l'eau 
Auprès  du  cul,  quand  il  est  chault; 
Et  pour  cause,  maignen,  il  fault 
Que  y  mettez  une  bonne  pièce, 
Âffin  que  plus  ne  se  depièce, 
Et  que  bien  me  soit  esclarcy. 

Le  Maignen. 

Et  quant  je  l'auray  adoulcy, 
N'auray-je  pas  la  foys  à  boire? 

La  première. 

Ainsi  le  debvés-vous  bien  croire. 

La  seconde. 

Sei'vez-nous  à  nostre  appétit. 
N'y  mettez  point  clou  si  petit 
Que  le  trou  n'en  soit  estouppé. 

Le  Maignen. 
Voyez  cestuy,  il  a  tappé. 
Est-il  rivé  de  bonne  sorte  ? 
Qu'en  dictes-vous  ? 

La  première. 

Le  Dieu  m'emporte, 
Vous  estes  ouvrier  parfait. 
Un  maistre,  on  le  congnoist  parfait 
A  son  ouvrage. 

La  secoîsde. 

Nous  buron, 
Frappez  fort  sur  le  chaulderon  ; 
Vous  frappez  dessus  si  eu  paix  ! 
Il  a  le  cul  assez  espaix 
Pour  endurer  la  refaçou. 

La  première. 

C'est  un  cliaulderon  de  façon 
Que  le  mien,  et  est  assez  fort , 
Mais  qu'on  ne  lui  fasse  point  tort, 
Quasi  pour  servir"  deux  mesnages. 

Le  Maignen. 

Vous  avez  assez  doulx  ouvrages  ; 
Cela  ne  vueil  contrarier. 

La  seconde. 

Ne  reste  que  un  bon  ouvrier, 
Pour  nous  servir  à  nostre  appoint. 

Le  Maignen. 

Je  croy  que  ne  vous  plaindrez  point 
De  ma  besongne. 

La  première. 
Je  le  croy. 
Sen  cz-nous  bien,  et,  sur  ma  foy, 
Pavez  serez  à  vostre  dit. 
Mais,  comme  on  vous  a  jà  dit, 
(iardez  bien  de  tirer  le  clou 
jNe  les  pièces  auprès  du  trou , 
Comme  maigneus  ont  de  coustume. 

La  seconde. 

JN'espai'gnez  marteau  n'enclume  ; 
Frappez  fort,  rivez  fermement  ; 
Car  s'il  desgoute  aucunement, 
Ou  face  de  l'eau  par  le  trou 
Où  vous  avez  frappé  le  clou, 
Vous  perdi'ez  en  nous  bon  crédit. 

La  première, 

Entendez  ce  que  l'on  vous  dit. 
Gardez-vous  d'avoir  de  la  hongne  ; 
Ne  prenez  point  nostre  besongne 
Se  A'ous  n'y  pensez  bien  fournir. 
Avez  cela  en  souvenir 
Et  regardez  que  vous  ferez. 

Le  Maignen. 

Je  m'engage  que  vous  direz 
Que  ne  fustes,  de  vostre  vie, 
A  vostre  vouloir  mieulx  servie 
De  compagnon  de  mon  meslier. 

La  première. 

Vraymeat ,  nous  avions  bien  mestier 
D'un  autel  homme  comme  vous. 
Frappez  fort,  car  je  vous  advoues, 

Espargnez-vous  frapper  dessus  ? 

Le  Maignex. 
Regardez- moy  comme  je  sues  ; 
A  vous  servir  je  prens  grand  peiue. 
J'eu  suis  quasi  tout  hors  d'alaine. 
Voyez,  vostre  cas  est  bien  fait. 
Ne  pensez  plus  sinon  du  fait 
De  disner,  Aostre  cas  est  prest. 

La  première. 

Sa,  raaignen,  moustrez-moy  que  c'est  ; 
Que  je  voye  vostre  besongne. 

Le  Maignen. 

Je  ue  crains  pas  en  avoir  bongne, 
Ne  reproche  devant  tout  homme. 

La  seconde. 
Sa,  monstrez-moy,  que  je  voye  comme 
Vous  y  avez  bien  opperé. 

Le  Maignen. 

Je  m'engaige  que  je  bevray 
Fermement.  Feray  pas,  maisfresse? 

La  première. 

Voyi'e,  mais  dictes-moy,  maistre,  esse 
Le  mieulx  besogné  que  sçavez  ? 

Le  Maignen. 

Je  vueil  mom'ii'  se  vous  n'avez 
Quelque  besongne  de  nouveau, 
Et  se  vostre  chaulderon  fait  eau 
Ne  si  court,  je  vueil  estre  mort, 
Mais  que  ne  luy  facez  point  (de)  tort 
Eu  le  faisant  trop  fort  chauffer  ; 

Car,  quand  Yiendroit  à  eschaufFer, 
11  pourroit  bien  encor  courir. 
La  seconde. 
De  malle  mort  puisse-il  mourir 
Qui  en  vouldroit  tenir  dix  solz. 

Le  Maignen. 

Regardez-le  dessuz ,  dcssoubz  : 
Est-il  esclarcy  nettement? 
S'il  fait  eaue  aucunement , 
Mais  qu'il  ne  soit  point  trop  cliault , 
Comme  j'ai  dit,  cela  y  fault, 
J'abandonne  d'estre  marné. 
Je  croy  que  je  lus  en  Mars  né, 
Car  j'ayme  tousjours  à  combatre. 

La  première. 
De  cela  ne  se  fault  debatre  ; 
Allons  banqueter  vistement. 

La  seconde. 
Je  voys  devant  premièrement 
Mettre  la  nappe. 

Le  Maignen. 

C'est  bien  dit. 

La  première. 
Voulez-vous  pas  faire  un  édit , 
Qui  donnera  le  premier  pot? 

Le  Maignen. 
Tout  sera  payé  sur  l'escot. 
Commère,  est  nostre  souper  prest? 

La  seconde. 
Long  temps  y  a. 

Le  Maignen. 

Ha,  par  Dieu  ,  c'est 
A  vous  besoiigné  de  manière. 

La  première. 

Séons-nous;  faisons  bonne  chère. 
Maignen  ,  ayez  le  souvenir 
Demander  vostre  tard  Acnir. 
Buvez  à  moy,  je  vous  en  prie. 

Le  Maignen  ,  bibit. 
A  vous,  dame. 

La  première. 

Je  vous  mercic , 
Tous  soyez  le  très  bien  venu. 

Le  Maignen. 

Le  grand  diable  m'a  bien  tenu 
De  venir  plus  souvent  d'enfer. 

La  seconde. 

Maignen,  il  nous  fault  eschauffer 
Par  la  goulle  ,  comment  un  four. 

La  première. 

Or  sa,  quand  ferez-vous  retour 
Par  devers  nous  ? 

Le  Maignen. 

Je  vous  diray  : 
Tout  au  plus  tost  que  je  pourray, 
Et  que  me  trouveray  à  point, 

La  seconde. 
Je  vous  prie,  ne  nous  faillez  point  ; 
Car  nous  nous  attendi'ons  à  vous. 

La  première. 
Maignen ,  souvienne  vous  de  nous  ; 
Mais  n'oubliez  pas  votre  broche. 
Toujours  avons  un  fer  qui  loche 
Ou  quelque  trou  à  rcstouppcr. 

Le  Maignen. 

Je  vous  pry,  laissez-moi  soupper, 
Et  puis  je  vous  rendray  responce. 

La  seconde. 

Qui  eust  un  chappon  en  la  ponce , 
Cela  nous  viendroit  bien  à  point. 

La  p  remière. 

Je  vous  pry ,  ne  nous  faillez  point  ; 
Venez  tout  premièrement  céans. 

La  seconde. 
N'allez  plus  courir  Orléans, 
Venez  nous  servir  plus  souvent; 
Car  nous  sommes  assurément 
Pour  bien  vous  fournir  de  besongne. 

Le  Maignen. 

Le  mestier  ne  veult  pas  de  hongne. 

La  première. 
Venez  céans  asseurement 
Boire  et  menger,  ou  autrement 
Nous  vous  ferons  de  la  vergongne 

Le  Maignen. 
Le  mestier  ne  veult  point  de  hongne. 
Mais  dictes,  dame,  s'il  vous  plaist, 
Sans  me  tenir  icy  long  plait , 
Si  vous  fustes,  en  vostre  vie. 

Â  votre  plaisu'  mieulx  fourbie 
Qu'avez  esté  de  moy,  en  somme. 

La  première. 

Vous  estes  un  très  habile  homme. 

Le  MAIGNE^. 
De  vous  servir  j'ai  grand  envie, 
Mais  dictes-moy,  je  vous  emprie, 
Se  phis  gentil  a  jusque  à  Rome. 

La    SECONDE. 

Vous  estes  un  très  habille  homme 
Ouvrier  de  yostre  mestier. 

La  première. 

Nous  avons  de  vous  grant  mestier 

Pour  escla[r]cir  nostre  mesnage. 

Ce  n'estoit  plus  que  vieil  bagage  ; 

Il  estoit  tout  mengé  de  rouil. 

Quant  AÙendrez-vous,  nostre  ami  doulx? 

Le  Maignen. 

Je  m'en  raporte  bien  à  vous  ; 
Dictes-moi  quand  je  revicndray. 

La  première. 
Venez  demain,  je  vous  advoues. 

Le  Maignen. 

Je  m'en  rapporte  bien  à  vous. 

La  seconde. 

Sçavez  qu'il  est;  pensez  de  nous. 
Quant  à  moi,  je  vous  attendray. 

Le  Maignen. 

Je  m'en  rapporte  bien  à  vous; 

Dictes-moy  quandjereviendray. 
Adieu,  dames. 

La  première. 

Je  vous  diray 
Allez  à  Dieu  qui  vous  conduye , 
Ma  foy,  quelque  chose  qu'on  dye, 
Vêla  un  ouvrier  parfaict. 

La  seconde. 
A  bonnement  parler  du  fait , 
De  s'en  aller  c'estoit  folie. 

Le  Maignen. 

Messeigneurs ,  à  tous  vous  supplie 
Que  prenez  nostre  esbat  en  gré, 
Un  chascun  selon  son  degré, 
En  vous  disant  d'amour  polie  : 
Adieu  toute  la  compaignie. 


Fin. 

FARCE  NOUVELLE 

TRES  BONNE  ET  FORT  JOYEUSE 

A  TKOVS  PERSO:<NAGES 

D'UN    CHAULDRONNIER 

C'esl  assai'oir 

L'HOMME 

LA  FKMME 

ETLECHAULDRONMER 

L'Homme  commence. 

1  estoil  un  homme 
Qui  cbarrioit  fagotz. 

La  Femme. 

Cestiiy  este-vous ,  par  saiuct  Cos- 
Le  plus  sot  des  plus  sotz.  [me , 

L'Homme. 

A ,  ma  femme ,  à  ce  que  je  voy , 
^  ous  me  voulez  suppediter. 

La  Femme. 

Et ,  par  mon  ame ,  Jehan  du  Los , 
Argent  n'avez  ne  motz  lavos  , 
Et  se  voulez  tousjours  chanter, 

L'Homme. 

Ne  vault-il  point  mieulx  de  chanter 


io6  Farce 

Que  d'engendrer  melencolye? 
La  Femme. 
Il  se  vauldroit  mieulx  consoler 
A  raboheliner  voz  soulliers 
Que  de  penser  à  leur  follye. 

L'Homme. 

Et  vous  voylà  bien  empescbye. 

La  Femme. 
Et  je  suis  mon ,  sainct  Coquilbault. 

L'Homme. 
Noz  truye  ! 

La  Femme. 
May  becq. 

L'Homme. 

En... 
La  Femme. 

Bren. 
L'Homme. 

A  voz  menton. 
Mais  avez  ouy  l'oi-derou, 
Comment  elle  est  bien  gracieuse. 

La   Femme. 
Mais  avez-vous  ouy  l'oyson 
Comment  d'une  chanson 
Nous  fait  la  notte  mélodieuse? 

L'Homme. 

Ma  foy  je  cnide  qu'elle  est  ennuyeuse , 
Quand  elle  me  oyt  si  bien  chanter. 

La  Femme. 

Mais  enuyeuse 

De  ouyr  vostre  teste  glorieuse 
Comme  un  asne  ricaner. 
Quand  noz  truye  veult  porceler 
Et  qu'elle  grongne  en  son  estable, 
Sa  chanson  est  aussi  notable 
Que  la  vostre ,  ni  peu  ny  main . 

L'Homme. 
A,  c'est  bien  dit,  Hannin. 

La  Femme. 
Et  c'est  bien  dit,  Guillemin. 
L'Homme. 
Avant,  frappez,  ne  vous  faindcz  point. 

La  Femme. 
Nostre  Dame ,  non! 

L'Homme. 

Si  j'empoigne  un  baston  , 

Je  vous  fcray  pailer  plus  bas. 

La  Femme. 

Qui,  toy,  poupon? 

Je  te  crain  bien  ,  povre  cbappon , 

Ou  cbia  brena,  ou  pourpoint  gras. 

L'Homme. 

Pourpoint  gras  !  et  vous  ,  dame  orda, 
On  vous  appelle  Girofflée. 

La  Femme. 

Et  vous  Galiffre  de  banda. 

L'Homme. 

Vous  faictes  tout  le  niuglia. 

La  Femme. 

Et  vous  la  saulce  moustai'da. 

L'Homme. 

Nico. 

La  Femme. 

Mignon. 

L'Homme. 
Notrée. 

La    F  E  m  m  E  ,  en  frappant. 
Gros  menton. 

L'Homme. 
M'as-tu  frappé,  vieille  doutée? 
Tien  ceste  testée. 

La  Femme. 
Happe  se  baston. 

L'Homme. 

Et  se  bourdon. 

Me  vouldroit-elle  suppedits? 

Rendz-toy  ! 

La  Femme. 
Non  feray  pour  y  mourir  ! 
L'Homme. 
Sainct  Mort,  voicy  dure  passion. 
Par  sainct  Copin ,  je  suis  tonné. 

La  Femme. 

Victoire  et  domination , 

Et  bonnet  aux  femmes  soit  donné! 

L'Homme. 

Quel  blasme  ! 

Encores  est-il  plus  infâme 
Qui  se  joue  à  ton  caquet. 

La  Femme. 
Victoire  aux  femmes ,  et  dehet  ! 

L'Homme. 
Non  pas  en  tout. 

La  Femme. 
Et  à  quoy  donc  ? 
Sera-ce  à  caqueter  ou  à  mal  dire  ? 
Par  l'ame  de  moy,  va  li  dire , 
Je  ne  crain  femme  de  la  ville 
A  caqueter  ny  à  plaider. 

L'Homme. 
De  cela  je  ne  m'y  myré. 
Femme  le  gaignera  à  caqueter. 
Vous  verriez  plus  tost  Lucifer 
Devenir  ange  salutaire 
Que  une  femme  eust  un  peu  de  repos 
Et  soy  taii-e  ou  tenir  manière. 

La  Femme. 

Voire  ,  par  bieu  ,  teste  d'osière. 

L'Homme. 
Quoy  !  sans  remouvoir  la  testière? 

La  Femme. 
Ny  lebvre  ny  poupiere. 

L'Homme. 
Je  gaigne  deux  patars  , 
Et  moy-mesme  je  deviseray. 

La  Femme. 

Sainct  Mort ,  non  feray  ; 

Car  lousjours  inaistiesse  seray. 

L'Homme. 
Dictes  doncques. 

La  Femme. 
En  cest  estre 
Vous  dciuourrez  assis, 
Sans  parler  à  clerc  ne  à  prebstre , 
Non  plus  que  faict  un  g  crucifix. 
Et  moy,  qui  me  tais  bien  envys  , 
Je  tiendray  mieulx  en  pays 
Que  ung  chinotoire. 

L'Homme. 

Yelà  beaulx  dictz , 
Qui  perdera ,  dame  cervelle  , 
Il  paye  à  la  soupe  payelle. 

La  Femme. 

Mot  sans  cillet. 

Le  Chauldronnier. 

Chaudronnier,  chaudron ,  chaudi'onnier  ! 

Qui  veult  ses  poésies  reffaire? 

Il  est  heure  d'aler  crier 

Chaudron ,  chaudronnier. 

Seigneurs ,  je  suis  si  bon  ouvrier. 

Que  pour  ung  trou  je  sçay  deulx  faii'C. 

Où  esse  que  je  me  doy  reti'aire? 

Qu'esse  icy?  Voicy  ung  ouvrier. 

Haut  là ,  hau  ! 

N'y  a-il  nully  céans? 

A  si  dea ,  en  voicy  deux. 

Dieu  gard,  damoyselle. 

N'avez  chaudi'ou  à  reffaire? 

M'enteudez-vous? 

Hau,  damoysellc ,  parlez  à  uous. 

Est-elle  sourde ,  ou  s'elle  est  lourde , 

Me  regardant  entre  deux  yeulx  ? 

Hau  ,  damoyselle  !  Semidieux  , 

Je  cuyde  qu'elle  soit  iucensée. 

Et  vous  aussi ,  doulce  pensée  , 

Maisti'c,  n'avez  chaudron 

A  rabobeliner?  Hau,  patron, 

Estes-vous  sourt,  muet  ou  sot? 

Par  la  chair  bien ,  il  ne  dit  mot 

Et  se  m'escouUe  entre  deux  yeulx. 

Mais  je  regnie  mes  oustieulx 

Se  je  [ne]  luy  ouvre  la  bouche. 

Hau ,  Jenin  ,  conquetit  mouche , 

Faictes-vous  cy  du  président? 

\\  ne  remue  lèvre  ne  dent; 

Se  semble,  à  veoir,  un  ymage  ; 

Un  sainct  Nicolas  de  village 

Nous  en  ferons ,  ou  un  sainct  Cosme. 

Ha,  vous  serez  sainct  Père  de  Piome. 

Vous  aiuez  la  barbe  de  faiu , 

Et  puis  quelque  chose  eu  voz  main. 

Et  si ,  voicy  voz  deasdesme , 

Et  pour  une  croce  de  mesme 

Geste  belle  cueillere  aurez, 

Et  en  l'autre  main  porterez 

Au  lieu  d'un  livre  au  pot  pissoir. 

Mon  Dieu  ,  qui  le  fera  beau  voir  ! 

Car  c'est  un  très  gracieulx  sire. 

Benoist  sainct,  gardez-vous  de  l'ire, 

Le  miracle  seroit  gasté. 

Affin  qui  soit  mieulx  regardé, 

Paindie  luy  veulx  de  mes  deux  pattes , 

Qui  sovit  si  douilletz  et  délicates  , 

Son  doulx  et  precieulx  museau. 

A  ,  mon  Dieu  ,  qui  sera  beau  ! 

Sainct  Coctuibault ,  je  vous  adore. 

Mais  que  diable  ont-il  en  la  gorge? 

Il  ne  se  remuoit  point  un  grain. 

Hau ,  damoyselle  de  haudin, 

Qui  estes  icy  si  propette, 

Dieu  vous  y  sache  ,  ma  brunette  , 

Et  je  vous  prie ,  ma  godinette , 

Que  un  petit  parlez  à  my, 

Et  si  m'appeliez  vostre  amy 

En  som'iant. 

Heu  ,  voicy  fîere  ! 

La  chair  bien,  je  vous  en  feray  parler 

L'un  ou  l'autre ,  comme  il  me  semble. 

A,  par  mon  ame,  elle  ressemible 

A  Venus,  déesse  d'amour  ! 

Quel  musequin!  Dieu,  quel  recour! 

M'amye,  que  je  vous  flatte; 

Vous  avez  la  chair  délicate, 

Et  si  estes  patiente  et  doulce. 

Elle  souffre  que  je  la  touche 

Plaisamment  du  tout  à  mon  nez. 

Par  bien ,  mon  musequin  parez , 

Baiser  vous  vucil  et  acoller. 

L'Homme, 

Le  dyable  te  puist  emporter, 
Truant ,  paillart  ! 

Le  Chaudronnier. 

A  my ,  ma  teste , 
H  m'a  tué  ! 

L'Homme. 

Sainct  Jehan  ,  j'en  ay  grand  feste; 
Encores  eu  auras-tu  ! 

La  Femme. 

Nostre  Dame ,  vous  avez  perdu , 
Je  suis  demeurée  maistresse  ! 

L'Homme. 

Et  viens  çà ,  A"ien  laiTonnesse , 
Pourquoy  te  laisses-tu  baiser 
D'ung  tel  truant  paillard? 

La  Femme. 

Et  pour  gaigner  la  gajeure. 

Eussay-je  par  impatience  perdu  la  gageure? 

C'est  bien  dit. 

L'Homme. 

n  est  vray;  allons  boire. 

La  Femme. 
Allons. 

Mais  j'ordonne  comme  régent 
Que  le  chaudronnier  y  viendra . 

L'Homme. 

Par  l'ame  de  moy,  non  fera. 
La  Femme. 

Par  l'ame  de  moy  si  fera , 
Quelque  jaloux  que  vous  soyez. 

L'Homme. 

Puis  qu'ainsi  est,  venez; 
Mais  du  baiser  vous  atteuez. 

T.  II.  8 

Le  Chaudronnier. 
J'ay  eu  tous  mes  oz  fouldioyez. 
Mes  bonnes  gens  qui  nous  voyez , 
Venez  de  la  gageure  boire , 
Et  annoncez  et  retenez 
Que  les  femmes  que  vous  sçavez 
Ont  gaigné  le  pris. 

La  Femme. 

Dame,  voire. 
L'Homme. 
AUons  jouer  de  la  machouere  , 
Et  à  rhostel  croquer  le  pye  ; 
Venez  y  tous,  je  vous  emprie, 
Et  pai-tîrez  sus  et  jus 
De  deux  potz  de  vin  qui  seront  beuz , 
Et  prenez  en  gré  sus  et  jus. 

Fin. 


FARCE  NOUVELLE 

TRES  BONNE  ET  FORT  JOYEUSE 

A  trois  personnaiges ,  c'est  assavoir 

LE  CHAULDEROXMER 

LE  SAVETIER 

ET  LE  TAVERNIER 


Le  Savetier  commence. 
^oiJicrs,  vieulx  houseaux. 

Le  Chaulderoisnier. 
'Cliaulderons  à  refaire. 
Le  Savetier. 
Souliers,  vieulx  houseaux. 

Le  Chaulderonnier, 
Par  saincte  Avoye, 
Ce  savetier  crye  bien  hault. 

Le  Savetier. 
Qu'esse  que  tu  ditz,  Loquebault? 
Te  fault-il  avoir  tant  de  plet  ? 

Le  Chaulderonnier. 
Qu'esse  qu'il  te  fault , 
Très  fort  savetier  pugnais? 

Chaulderons  à  rcfFaire. 

Le  Savetier. 
Souliers ,  vieulx  houseaux. 
En  despit  de  toy,  entends-tu? 

Le  Chaulderonnier, 
Et  de  quel  aage  les  veulx-tu  ? 
Toi  qui  cryes  en  ce  point  liault. 

Le   Savetier. 
Souliers  vieux. 

Le  Chaulderonnier. 
Argent  m'y  fault. 
Le  Savetier, 
11  m'en  fault  aussi. 

Le  Chaulderonnier. 
Quel  corbault! 
Veulx-tu  faire  du  rigoleux  ! 

Le  Savetier. 
Voyla  :  tu  faictz  pour  ung  trou  deux, 
Et  pour  ce  tu  as  tant  de  plet. 

Le  Chaulderonnier. 

Et,  savetier,  infect  pugnays, 
Je  te  prie,  beau  sire,  tays-toy. 

Le  Savetier. 

Je  ne  me  tairay  pas  pour  toy; 
Fais  du  pis  que  tu  pourras. 

Le  Chaulderonnier. 

Par  Dieu,  il  me  doit  bien  suffire  , 
M'a  desmenti  ung  savetier. 

Le  Savetier. 

Je  me  veulx  cy  de  toy  vengiei-; 
Pren  cela,  porte  lay  bouillir. 

Le  Chaulderomvier. 
Où  est  mon  bouclier  et  mon  espée? 

Le   Savetier. 
Pren  cela,  porte  lay  bouillir. 

Le  Chaulderonnier, /rfl/YJOM/. 
Pren  cela,  porte  lay  rostir. 

Le  Savetier,  frappant. 
Pren  cela  et  t'en  va  chier. 

Le  Chaulderonnier,  frappant. 
Tien  cela  et  t'en  va  menger. 

Le  Savetier. 
Que  tu  es  fol. 

Le  Chaulderonnier. 
Que  tu  es  saige. 
Le  Savetier. 
Il  est  aussi  ront  que  une  bille. 

Le  Chaulderonnier. 

Quant  je  te  regarde  au  visaige. 
Se  me  semble  la  truye  que  fille. 

Le  Savetier. 

Ton  ventre  est  comme  luie  sebillc  ; 
Se  me  semble  ung  pillier  qui  tremble. 
Oncques  vis  de  cliesne  ou  de  tremble 
INe  lust  plus  dure;  c'est  une  enclume. 

Le  Chaulderonnier. 

Vien  ça,  vien,  savetier  infâme; 
Veulx-tu  dancer ,  Happe  la  lune? 

Le   Savetier. 
Dancer?  et  tu  n'en  sçaispas  une. 

Le  Chaulderonnier. 
Tais-toy,  que  n'ayes  sur  la  teste. 

Le  Savetier. 
Par  bien,  j'ay  coupé  mainte  teste, 
Depuis  que  ne  fus  en  bataille. 

Le  Chaulderonnier. 
Il  se  mussa  comme  une  caille, 
Tant  estoit  hardy  et  vaillant. 

Le  Savetier. 

Vous  y  mentez,  A'illain  puant, 
C'estoit  pour  faire  l'avant  garde. 

Le  Chaulderonnier, 

Voire,  au  pot  à  la  moustarde. 
Argent  me  fault,  argent  my  fault. 

Le    Savetier. 
Or  ça,  besongner  il  me  fault  ; 
Commencer  me  fault  à  ung  bout. 

Le  Tavernier. 
J'ay  moust,  moust, 
Vin  vermeil,  cleret  et  blanc. 
Et  si  n'est  qu'à  ung  petit  blanc, 
Et  si  fait  aller  et  parler. 

Le   Savetier. 

Moi  bien,  il  nous  y  fault  aller. 


Nouvelle.  119 

Le  Chaulderonnier. 
Me  veulx-tu  tenir  compaignie  ? 
Le   Savetier. 
Puis  que  c'est  pour  croquer  la  pie, 
Allons-y  Irestous  maintenant. 

Le  Ciiaulderonnier. 

Sus,  tavernier,  venez  avant; 
Allez  nous  bien  tostdu  vin  traire. 

Le  Tavernier. 

Or  ça,  quel  vin  voulez- vous  boii-e? 
Vous  en  aurez  incontinent. 
Voulez-vous  du  rouge  ou  du  blanc, 
Ou  de  Vanves  ou  de  Baygneux? 

Le  Savetier. 

Nous  en  burons  de  tous  les  deux. 
Ne  ferons  pas  ? 

Le  Chaulderonnier. 
M'aït  Dieu,  voyre. 
Le  Tavermer. 
Voyla  ung  vin  tant  amoureux. 
Vous  diries  c'est  succre  à  le  boire. 

Le  Chaulderonnier. 
J'ai  espérance  de  bien  boire. 
Le  Savetier. 

Et  moy  en  empliray  ma  pance. 
Car  j'(en)auray  meilleure  mémoire. 

Le  Chaulderonnier. 
Et  moy  meilleure  pacience. 

Le  Savetier. 
Tais-toy,  nous  en  aurons  dispense. 
Le  Chaulderonnier. 
La  mort  bien,  voicy  bien  sifflé. 

Le  Savetier. 
Celluy  qu'on  boit  à  la  despence 
Est  bien  aultrementbaptizé. 

Le  Chaulderonnier. 

Par  mon  âme,  tu  ditz  vérité. 
Comptons. 

Le  Savetier. 
Je  n'ay  pas  ung  tournois. 
Le  Chaulderonnier. 
Par  les  patins  bieu,  je  n'ay  croix. 

Le  Savetier. 
Par  mon  serment ,  et  je  n'ay  pille. 

Le  Chaulderonnier. 
Pour  aussi  vray  que  l'evangille. 
Nous  demourrons  icy. 

Le  Saveti  er. 
Sa  ce  pot. 
Or  ça ,  il  nous  fault  dire  ung  mot 
De  chanson,  et  je  t'en  supplye. 

Le  Chaulderonnier. 

Or  commençons  à  chère  lye 
Tout  maintenant  gaudeamus. 

Le  Save t  1ER,  e/i  c/«««/«:«/. 
Je  requiers  au  dieu  de  lassus 
Qu'il  nous  envoyé  cent  mille  escuz 


Nouvelle. 
PoLU"  boire  tousjours  à  pleins  potz. 
Le  Chal'lderonmer. 
Te  rogamus ,  audi  nos. 

Le  Savetier. 
Tous  jours  puissions  avoir  assez 
De  tartres,  ratons  et  pastez, 
Rost  de  perdrix  et  videcoqz. 

Le  Chaulderonnier. 
Te  rogamus,  audi  nos. 

Le  Savetier. 
Sii"e  Dieu,  faictz  croistre  lesbledz 
Affin  que  ne  soyons  trouvez 
En  faisant  la  beste  à  deux  dos. 

Le    ClIAULDERO>?iIER. 

Te  rogamus,  audi  nos. 

Le  Savetier. 
Jamais  ne  puisse  tavernier 
Vendre  son  vin  plus  d'ung  denier; 
Si  en  burons  à  voulenté. 

Le  Chaulderoinmer. 

Libéra  nos,  Domine. 

Le  Savetier,  en  chanta?it. 
Et  quant  Thoste  viendra  compter , 
Qu'il  ne  saiche  nom  plus  parler 
Que  faict  ung  enfant  nouveau  né. 

Le  Chaulderonnier. 
Libéra  nos,  Domine. 

Le   Savetier. 
Ho,  il  suffist  en  vérité. 

Le  Challderonnier. 
Huchons  rhoste;  si  compterous. 

Le  Savetier. 
Hoste  ! 

Le  Tavernier. 
Qui  est  la? 

Le  Ghaulderonnier. 
Nous  voulons 
Sçavoir  combien  devons  ensemble. 

Le  Tavernier. 
Et  vous  devez  ,  comme  il  me  semble  , 
Six  solz  ,  quatre  deniers  et  maille. 

Le  Ghaulderonnier. 

Est-il  vray  ? 

Le  Tavernier. 

Ouy,  sans  faille. 
Le   Savetier. 
Sa,  mon  hoste,  je  vous  diray, 
Demain  au  matin  vous  pairay 
De  mon  escot,  il  en  est  faict. 
Pensez,  j'en  seray  diligent. 

Le   Tavernier. 
Par  ma  foy,  il  m'en  fault  argent, 
De  foy  que  doy  [à]  sainct  Gristofle. 

Le  Ghaulderonnier. 

Foy  que  [je]  doy  [à]  sainct  Anofle 
Vous  serez  payé  tout  contant. 
Adieu. 

Le  Tavernier. 
Vous  aurez  ung  sergent , 

Foy  que  doy  à  Dieu  de  lassus. 
Le  Savetier. 
Nostre  hoste  ferons  bien  camus, 
Se  tu  me  veulx  croyre. 

Le  Chaulderonnier. 

Comment? 
Le  Savetier. 
Tu  t'en  yras  hastivement 
Habiller  en  guyse  de  femme , 
Et  je  m'en  iray,  pai'  mon  ame , 
Entens-tu  ,  faire  le  mallade , 
Et  feray  tant  par  ma  ballade 
Certes  que  le  feray  desver. 

Le  Chaulderonnier. 
Or  pensons  donc  de  le  tromper. 
Depescbons-nous,  il  en  est  temps. 

Le  Tavernier. 

Il  me  semble  que  je  demeure 
Trop  d'aller  quérir  mon  argent. 

Le  Savetier. 
Depeschons-nous  légèrement; 
Voicy  nostre  hoste  icy  près. 

Le  cliaultieronnier  vest  habit  de  femme  ,  et  le  savetier 
faict  l'enraigé. 

Le  Chaulderonnier. 
Vienne  qui  vouldi-a,  je  suis  près. 

Le  Savetier. 
Aussi  suy-je  ,  par  Nostre-Dame. 

Le  Tavernier. 
Hola! 


124  Farce 

Le  Chaulderonnier,c7i  femme. 
Qui  est  là? 

Le  T  AVER  nier. 

Dieu  gard,  dame. 
Vostre  mary  est-il  céans  ? 

Le  Chaulderonnier. 

Hélas  !  il  est  tout  hors  du  sens  ; 
Je  ne  sçay  qu'il  lui  peult  faloir. 

Le  Tavernier. 

Comment?  pouri  oit-il  bien  avoir 
La  maladie  sainct  Aquaire. 

Le  Savetier  vient  comme  enraigé,  et 

frappe  et  dit  : 
A  quatre,  à  quatre,  à  quatre. 
Voyla  la  malle  bestialle  ; 
Par  la  mort  Lieu ,  elle  s'en  voile  ; 
A  dea,  je  Tauray  par  ce  point. 

Le  Tavernier. 

Beau  sire,  vous  souvient  point 
Que  arsoir  à  soupper  vous  preste 
Six  soulz  trois  deniers  ? 

Le  Chaulderonnier  ,  c« /èwwt'. 
^  qui?  à  moy  ! 

Le  Tavernier. 
Pas  le  nyez  ; 
Vous  eustes  trois  quartes  de  vin. 

Le  Savetier. 
Voylà  le  clocher  Sainct-Severain 
Qui  tremble  de  sanglantes  fiebvres, 
Et  vous  allez  chasser  aux  liepvres. 

Haro,  haro,  hau,  je  le  voy. 

Le  C  h  a  u  l  d  e  r  0  N  n  I  e  r  ,  en  femme. 
Qu'il  vous  souvienne  de  la  foy 
De  Jésus  qui  mourut  pour  nous. 

Le  Savetier. 
Regai'dez ,  que  de  loups  garoux  ! 

Le  Chaulderonnier. 
Où  sont-ilz  ? 

Le  savetier  frappe  sur  le  tavcrnier  et  sur  le  cliaiilde- 
rounier,  et  dit  eu  chantant  : 

Le  Savetier. 

En  ce  quignet 
Au  jolys  boucquet. 
Tenez,  par  ma  foy,  il  s'envolie. 

Le  Tavernier. 
Ha,  tenez-lay,  qu'il  ne  m'affblle. 
Moi'bieu,  j'ay  eu  belle  vesarde. 

Le  Savetier. 
Et  venez  ça,  vieille  paillarde. 
Le  Chaulderonnier,  en  femme. 
Et  ça,  paillart  infâme. 

Le  Savetier,  chantant. 
Hé,  faulx  villain,  tant  tu  as  belle  femme  ; 
La  morbieu,  je  seray  gendarme  ; 
Je  te  tui'ay,  se  tu  viens  cy. 

Le  Tavernier. 

Pour  Dieu,  tenez  a  ostre  mari, 
Puisqu'il  est  ainsi  enragé. 
La  mort  bien,  je  seray  payé, 
Ou  jà  n'yray  hors  de  céans. 

Prestez  vostre  argent  à  telz  gens, 
Qui  n'ont  pas  vaillant  ungfestu. 
Encore  ay-je  esté  battu. 
Qui  pis  vault,  j'ay  été  trompé. 

Le  Savetier. 

Par  ma  foy,  je  suis  eschappé. 

Le  Chaulderonnier. 

Je  veulx  qu'on  m'appelle  Huet, 
Se  de  moy  il  a  jà  tournoys. 

Le  Tavernier. 
Adieu,  messieurs,  je  m'en  voys. 

Le  Chaulderonnier. 
Par  la  morbieu,  tu  m'as  blessé. 
Le  Savetier. 
Et  comment  ? 

Le  Chaulderonnier. 

Tu  m'as  frappé 
Si  grant  coup  dessus  la  cervelle. 

Le  Savetier. 
Mais  ne  Tay-je  pas  bien  farce  ? 

Le  Chaulderonnier. 

Pai"  mon  serment,  il  l'a  belle. 
Je  ne  sçay  comment  on  l'appelle, 
Se  ce  n'est  Martin  de  Cambray. 

Le  Savetier. 
Allons-nous-en. 

Le  Chaulderonnier. 

Où:? 

Le  Savetier. 
Jenesçay. 
Le  Chaulderonnier. 

En  ceste  rue  aurons  nouvelles  , 
Car  le  chemin  demandei'ons. 

Le  Savetier. 
S'il  vous  plaist,  prenez  en  gré. 
Adieu,  dames  et  damoyselles. 

Finis. 

TRÈS  BONNE  ET  RECREATIVE  POUR  RIRE 

DU    S  A  V  F.  T  I  E  R 

A  troys  personnaigcs,  c'est  assai>oir 

AUDI  N,  savetier 

A  ODETTE,  sa  femme 

ET  LE  CURÉ 

AUDIN  commence. 

n  m'a  mis  eu  mesnage, 
Ou  m'a  mis  en  tourment. 
Mafoy,  c'est  grant  dommage, 
Car  j'estoye  bel  enfant. 

La  Femme. 
Mon  mary  va  îousjours  chantant, 
Et  n'a  soucy  de  prendre  peine. 

AuDIN  ,  savetier. 
Voulez-vous  dire  qu'en  mesnage 
Chascun  preigneplus  de  peine? 
Et  il  faict,  ta  fiebvre  quartaine. 

AUDETTE. 

Qui  te  puisse  saisii'. 

A  toy  n'a  soûlas  ne  plaisir, 

Nul  esbatement  quelconque. 

Si  [y]  a  plus  de  sept  semaines 
Que  ne  [me]  f[e]istes  cela. 

AUDIN. 

Et  par  la  vertu  bien,  sy  a. 
Je  vous  le  feis  sept  fois 
Sans  dcsmonler. 

AUDETTE. 

Saint  Jehan,  s'a  donc  esté  du  nez. 

AuDIN. 

Je  me  plains  fort  des  boulcnjers 
Qui  font  si  petit  pain. 

AuDETTE,  sa  femme. 
C'est  pour  croistre  leur  butin, 
Et  leur  estât  faire  braguer. 
Et  pour  leurs  filles  marier. 
Mais  vous,  qui  estes  savetier, 
Pensez-vous  point  de  la  besongue  ? 

Le  Savetier  Audin. 

Sa,  du  chef  gros ,  que  je  besongne. 

La  Femme. 
Allez  tost  servir  cet  yvrongne. 
Le  Savetier. 

Par  le  corps  bien,  vous  (me)  servirez,  [de? 
Ferez-vous  point  ce  que  (je  vous)  comman- 

La   Femme. 

Nenny,  par  bien,  je  suis  trop  grande. 
Mais  me  cuydez-vous  faire  beste  ? 

Le  Savetier. 

Par  le  corps  bieu,  je  seray  maistre. 

La  Femme. 

Par  le  corps  bieu,  et  moy  maistresse. 

Le  Savetier. 
Si  seray(-je)  servi,  sur  ma  vie. 

La   Femme. 
Pai'  sainct  Jehan ,  et  moy  aussi. 
Le  Savetier. 
Vien,  hé,  vien. 

La  Femme. 

Par  bieu  ,  non  feray. 
Le  Savetier. 
Or  sus  doncques  m'en  passeray. 
Je  cuyde,  moy,  que  tu  te  joues. 
Bren  pour  toy. 

La  Femme. 

(Et)  merde  emray  tes  joues. 
Le  Savetier. 
Mais  (se)  vieulx  ort  cul ,  cabas  breneux  ! 

La   Femme. 
Et  vieulx  savetier  breneux  ! 

Le  Savetier. 
Ton  père  houssoit  les  cheminées. 

La  Femme. 
Et  le  tien  curoit  les  privez  ; 
C'est  ung  mestier  bien  amoureux. 

Le  Savetier. 
Le  tien  s'appeloit  ramonneux 
De  cheminées ,  je  te  le  dis. 

La  Femme. 
Le  tien  estoit  tousjours  breneux 
Et  s'appelloit  maistre  Fy  Fy. 

Le  Savetier. 
Et  le  tien  tuoit  les  chiens 
Et  (les)  escorchoit  en  la  maison. 
Mort  bien ,  voicy  bonne  raison  : 
Mais  quant  je  te  prins,  qu'aviés-tu? 

La   Femme. 
Et  toy,  tu  estoys  tout  nud  ; 
Tu  ne  avoys  pas  ung  niquet. 

Le  Savetier  Audin 

Tu  n'avoys  vestu  qu'ung  rocquet. 
Encor  estoit-il  à  rebours. 

La  Femme   Au  dette. 
Et  toy  tu  estois  (tout)  plain  de  poulx 
Qui  te  mengoyeut  tout  le  cerveau. 

Le  Savetier  Audin. 
Tu  as  menty  par  ton  museau , 
Aspic  remply  tout  de  taigne. 

La  Femme  Au  dette. 

Pourry,  plain  de  taigne, 
On  temenoit  au  sainct  esprit. 

Audin  le  Savetier. 
Tu  as  menty,  dyable ,  aspic 
Enragé  et  hors  de  la  foy. 
Je  te  meurtriray  [mettray  ?]  en  tel  arroy 
Foy  que  doys  (à)  sainct  Pierre  de  Romme.. . 

Audette  sa  Femme. 
Et  par  ma  foy,  tu  n'ez  pas  homme. 

AUDIN. 

Cecy. 

AUDETTE. 

Cela. 

AuDIN. 

Tès-toy. 

AUDETTE. 

Mais  toy. 

AUDIN. 

Madame  (la  femme). 

AuDETTE. 

Monsieur  (l'homme). 

AuDlN. 

Qu'esse  cy' 
Vraymeut,  je  n'entendz  point  cecy. 
Regardé  là,  c'est  elle. 

AuDETTE. 

Regardé-le,  c'est  il 

AuDIN. 

Par  le  corps  bieu,  vous  vous  tairez 
Ou  je  regnye. 

AUDETTE. 

Si  hardy 
La  mercy  dieu  si  tu  me  tue. 

AuDiN. 
Et  belle  dame,  que  j'aye  paix  ; 
C'est  tousjours  à  recommencer. 

Au  DETTE. 

Mais  vous  mesmes  qui  ne  cessez , 

Je  vous  certifie  que  avez  tort 
Et  tousjours  estes  en  discord. 

Le  Curé. 
Je  suis  amoureux  d'une  dame. 
Las  !  très  doulce  vierge  Mai'ie , 
Qu'esse  que  d'estre  amoureux. 
Pour  prebstre  ou  religieux  ? 
Gens  d'église  sont  en  grant  peine , 
Et  Aont  et  viennent 
Par  cbascun  jour  de  la  semayne. 
Et  ne  puis  trouver  le  moyen 
Comment  je  peusse  parler  à  elle 
Ne  à  quel  jour. 

Mais  par  bien,  il  en  sera  court, 
Ou  par  ma  foy,  j'en  enrageray. 

ÂUDIN. 

Âudette ,  je  vous  diray . 

Je  m'en  voys  crier 

Mes  vieulx  soulliers  parmy  la  ville  ; 

Gardez  bien  l'hostel ,  ou  l'estrillc 

Aurez,  je  m'en  raporte  à  vous. 

Audette. 

Gardez  bien  ;  tout  comment  qu'il  soit , 
Par  dieu ,  je  yray  à  mon  ayse. 

AuDIN. 

Gardez  bien  l'hostel ,  il  me  plaist. 

Audette. 
Mais  toy,  se  tu  en  as  affaire. 

AuDIN. 

Mort  bieu ,  voicy  beau  mystère , 
Bon  gré  en  ayt  ma  vie. 

AUDETTE. 

Qoe  mauldit  soit  la  jalousie , 
Tant  vous  en  estes  furieux. 

AUDIN. 

J'ay  bien  veu  ce  que  j'ay  veu  ; 
Ma  foy,  il  me  touche  fort. 

AUDETTE. 

J'aymeroys  mieuLi  quefussez  mort 
Par  celuy  Dieu  en  qui  je  croys. 
Je  suis  à  ung  à  la  foys. 
Je  ne  suis  pas  femme  à  cela. 

AuDlN. 

Audette ,  je  croy  bien  (en)  cela  : 
Mais  pour  (en)  estre  plus  asseuré , 
Cy  dedans  vous  enfermeray 
Pour  m'oster  hors  de  peine. 

Audette. 

Tu  feras  ta  fiebvre  quartaine  ; 
Me  cuydes-tu  tenir  ainsi  ? 

AUDIN. 

Si  vous  deviez  chier  icy, 
Si  y  serez-vous  enfermée. 

Audette. 

Avant  qu'il  soit  demain  vesprée, 
Par  bieu  ,  tu  t'en  l'epentiras. 

AuDiN. 

Fais  tout  du  pis  que  tu  pourras, 

Audette, 
Feray,  feray. 


DU  Savetier.  i35 

AUDIN. 

Voyre,  hardiment. 

AUDETTE. 

Je  prie  à  Dieu  du  firmament 
Que  rompre  te  puisse  le  col. 

AuDIN. 

Autant  en  emporte  le  vent  ; 
Qui  y  prent  gai'de  il  est  bien  fol. 
Il  ne  m'en  chault  point  d'une  noix. 

Le  Curé. 
Esse  pas  Audin  que  je  voys 
Sortir  hors  de  sa  maison  ? 
Cy  est,  j'auray  à  ceste  fois 
De  mon  mal  guérison. 
Et  par  bien,  il  en  sera  coqu, 
En  despit  de  tous  envieulx. 

Audin. 
Je  criray  cy  :  Houseaulx  vieulx , 
Souliers  vieulx,  souliers  vieulx. 

Le  Curé. 
Hola,  hau  ! 

AUD  ETTE. 

Qui  esse  qui  m'appelle? 
Le  Curé. 
Vostre  curé,  messire  Jehan. 

Audette. 

Aymée  m'avez.  Maintenant 
Je  ne  puis  ouvrir. 

Le  Curé. 
M'amye,  venez  me  secourir. 


i36  Farce 

AUDETTE. 

Vous  voyez  bien  que  je  ne  puis. 
Âudin  m'a  icy  enfemiée. 

Le  Curé. 

Sang  bieu,  je  bouteray  l'huys 
Dedans. 

AuDETTE. 
(A,)  non  ferez;  je  vous  diray 
Ung  aultre  point.  J'ay  advisay 
Comme  vous  en  pourrez  chcvir. 

Le  Curé. 
Et  comment? 

AuDETTE. 

Il  vous  fault  tenir. 
Premièrement,  (et)  puis  je  vous  feray 
Entrer,  et,  quand  Audin  viendra, 
Je  (le)  mauldiray,  (puis)  il  respondra 
Et  dira  :  Le  dyable  t'emport(e). 
Si  tost  que  vous  orrez  ce  mot, 
(Et)  tout  incontinent  me  prenez, 
Comme  diable  tout  enragez. 

Le  Curé. 

Usera  faict  tout  à  cest heure. 

Audette. 
Ne  faictes  pas  longue  demeure. 

Audin. 

Je  veulx  icy  crier. 

Soulliers  vieulx ,  houseaulx  vieulx  ! 

Chascun  les  porte,  semidieux , 

A  mon  advis  plus  vieulx  que  neufs  ; 

INosti'e  mestier  ne  vault  plus  rien. 

Je  m'en  revoys 

Audette ,  comment  te  va  ? 

AUDETTE. 

Je  prie  à  Dieu  ,  qui  tout  forma , 
Que  de  saint  Luc  et  saint  Que[n]tin, 
Du  mal  sainct  Jehan  ,  sainct  Valentin, 
De  bosse  et  d'epidimye  , 
De  pourpre  et  de  tous  grans  maulx, 
Du  mal  dont  meurent  les  chevaulx 
Puisses-tu  estre  au  terme  hault. 

AUDIN. 
Sainct  Jehan ,  voyla  ung  beau  sault , 
Et  très  gracieusement  parlé. 

Audette. 

Suis-je  femme  à  tenir  soubz  clef? 
Je  prie  à  Dieu  ta  malle  rage. 

AUDIN. 

Taisez-vous,  si  ferez,  que  sage. 

Audette,  en  le  frappant. 
Tien,  tien,  villain  (parfaict)  demoniacle. 

AUDIN, 

Je  prie  à  Dieu  que  le  grant  dyable 
Te  puisse  emporter. 

Le  Curé,  habillé  en  dyable. 

Brou,  brou,  brou,  ha,  ha. 
Brou,  ha,  ha. 

AUDIN. 

Jésus ,  Nostre-Dame  ! 
Le  grant  dyable  emporte  ma  femme. 

Ha,  Nostre-Dame,  que  [j'en]rage. 

Le  Curé. 
A,  j'ay  bien  faict  mon  personnage. 

AUDETTE. 

Si  bien  que  on  ne  sçauroit  mieulx. 
Le  Curé. 

Puis  qu'il  n'y  a  icy  que  nous  deulx  , 
De  vous  feray  à  mon  plaisii'. 

Audette. 

Je  suis  à  vous,  semidieux. 
Faire  povez  tout  à  loysir. 

Le  Curé. 

M'amye,  mon  cœur  meurt  de  joye  parfaicte. 
Or  vous  tiens-je  icy  à  mon  gré. 

Audette. 

Ce  n'est  pas  par  moy  tout,  mais 

Sçavez-vous  que  j'ay  ad  visé 

Pour  mon  honneur  toujours  recouvrir? 

Le  Curé. 
Etquoy? 

Audette. 

Il  vous  convient  courir 
Vers  mon  mary  sçavoir  qu'il  faict , 
Disant  que  ne  sçavez  que  c'est 
En  lieu  du  monde. 

Le  Curé. 

Nous  commençons  tant  hault  que  bas. 

Si  prenez  en  gré  noz  esbatz. 
Si  nous  avons  aulcun  forfaict. 

AUDIN. 

Si  vous  trouvez  vos  femmes  en  tel  cas , 
Donnez-les  au  dyable  comme  j'ay  faict. 


Finis. 

Lequel  se  maria  à  une  Savetière 

A  troys  personnages,  cest  assavoir 

CALBAIN 

LA  FEMME 

ET  LE  GALLAND 

La  Femme  co»2/«e«ce. 
I  n  doit  tenir  femme  pour  sotte , 
\Qui  prentmaiy  sans  le  cognoistre, 
[Et  qui  de  sou  servant  s'assotte 
'Pour  en  faire  son  privé  maistre. 

Quant  je  seroys  femme  d'ung  prebstre, 

Plus  joïye  seroys  et  à  point. 

De  chanson  il  me  veult  repaistre  ; 

N'esse  pas  d'un  dur  contrepoint? 

Si  je  demande  à  avoir  robe  , 

Il  semble  à  veoir  que  (je)  le  desrobe. 

Je  n'ay  pas  ung  povre  corset. 

Nul  ne  congnoist  quel  discord  c'est  : 

C'est  son  deduyct  que  de  chanter. 

Helas  !  je  n'oseroys  hanter 

Vers  mes  voysines  en  quelque  place , 

Pour  ses  chansons  qu'il  me  vient  présenter. 

Il  semble  d'une  cuoicte  farce. 

Je  ne  sçay  plus  que  je  face. 

Je  suis  îousjours  la  plus  dolente. 

Helas  !  je  u'estoys  pas  contente 

D'un  tant  bon  et  jolys  ouvrier, 

Qui  estoit  de  nostre  mestier, 

C'estoit  le  meilleur,  je  me  vante , 

Qu'on  trouve  à  faire  bobelin  ; 

Mais  cestuy-cy  sans  cesse  chante 
Et  ne  respond  n'a  Pei'net  n'a  Colin. 

Calbain,  en  chantant. 

En  revenant  du  moulin; 

Laturelure , 
En  revenant  du  moulin 
L'autre  malin, 
J'atachay  mon  asne  à  l'huys, 
^  Regarday  par  le  pertuys 

Laturelurelure. 
Je  regarday  par  le  pertuys 
L'aultre  matin. 

Je  veuL\  aprendre  à  parler  latin 
Aflûi  de  mauldire  ma  femme. 
Car,  quand  elle  vient  à  sa  gamme  , 
Bien  faut  rabesser  Tavertin. 


La 

Femme. 

Calbain  ! 

Calbain. 

Hau 

1 
La 

Femme. 

Et 

,  Calbain, 

hau! 

Calbain,  en  chantant. 

Parbieu,  je  ne  sçay  qu'il  me  fault, 
J'enrage  tout  vif  que  ne  chante. 

Adieu  vous  dis ,  les  bourgeoises  de  Nantes  ; 

Voz  chambrières  sont  bien  de  vous  contentes. 
Sa ,  des  poys ,  sa ,  des  febves  , 
Sa,  des  poys,  sa,  des  poys. 

La  Femme. 

Calbain,  mon  amy,  parlez  à  moy. 
Calbain,  en  chantant. 
Jolys  moys  demay,  quant  reviendras-tu? 
La  Femme. 
Et,  Calbain,  hau!  parleras-tu? 

Calbain. 

Et  la  beaulté  de  vous,  la  gentil  fillette. 
La  Femme. 
Las ,  c'est  ta  femme  Colette  ! 
Calbain. 
Et ,  (vray)  Dieu ,  que  vous  estes  esmeue  ; 
D'où  venez- vous  ? 

La  Femme. 
De  ceste  rue , 
De  veoir  ma  commère  Jacquette , 
Qui  a  la  robe  la  mieulx  faicte 
Et  si  la  porte  à  touz  les  jours. 

Calbain. 

A-elle  les  poignetz  de  velours , 
De  satin  ou  de  taffetas? 

La  Femme. 

Ouy,  et  œuvre  par  le  bas  , 
Qui  est  à  la  robbe  propice. 

Calbain. 
Et  de  quoy  sont-ilz  ? 

La  Femme. 

De  letisse, 
Et  la  fourrure  de  jennette. 

Calbain,  en  chantan  t. 

Allegez-moy,  doulce  plaisant  brunette, 

AUegez-moy  ! 
Allegez-moy  de  toutes  mes  douleurs; 
Vostre  beaulté  me  tient  en  amourettes, 

AUegez-moy. 

La  Femme. 

Et ,  mon  amy ,  parlez  à  moy, 
Et  laissez  ceste  chanterie. 

Calbain. 

Boutez  la  nape  ;  bon  gré  ma  vie , 
Par  le  sang  bieu ,  j'enraige  de  faim. 

La  Femme. 

Auray-je  une  robbe  demain , 
Faicte  a  la  mode  qid  court  ? 

Calbain,  enchantant. 

Ils  sont  à  sainct  Jehan  des  Choulx , 
Les  gens,  les  gens,  les  gendarmes, 

Ils  sont  à  sainct  Jehan  des  Choulx, 
Les  gendarmes  dePoytou. 

La  Femme. 

Je  croy,  moy,  que  cest  homme  est  fou. 
Donnez-moy  robe,  car  c'est  raison. 

Calbain,  en  chantant.. 

En  dure  en  destringue  en  noz  maison 
En  destringole  Marion. 

La  femme. 

Allon ,  et  plus  ne  varion , 

Pour  aller  une  robe  acliapter, 

Mon  amy,  et  pour  vous  Dieu  priray. 

Calbain. 
Mon  pourpoint  est  tout  deschiré 
Et  ma  robbe  ;  la  fièvre^te  tienne  ! 

La  Femme. 
Mais  regardez  ung  peu  la  mienne. 
Galbais,  en  chantant. 

Bergerotte  savoysienne 
Qui  gardez  les  moutons  aux  boys , 
Voulez-vous  estre  ma  mignonne , 
Et  je  vous  donray  des  souUiers, 
Et  je  vous  donray  des  souUiers, 
Et  uug  joly  chaperon,  etc. 
La  Femme. 
Mon  amy,  je  ne  demande  sinon 
Qu'une  belle  et  petite  robette. 

Calbaix,  en  chantant. 
M"amour  et  m'amyelte, 
Souvent  je  t'y  regrette , 
Hé ,  par  la  vertu  saincl  Gris  ! 

La  Femme. 
Je  suis  contente  qu  elle  soit  de  gris, 
Mon  amy,  ou  telle  qu'il  vous  plaira. 
Calbain. 
Et  tout  toureloura  la  lire  lire. 
La  Femme. 
Helas  !  Je  n'ay  pas  fain  de  rire  ; 
Je  suis  bien  povre  désolée. 
CalbaixN. 
Et  voila  le  tour  de  la  maumarice  ; 
Toutes  les  nuitz  il  m'y  recorde. 


DE  Galba  IN.  i45 

La  Femme. 

Mon  amy,  par  ma  ioy  je  m'accorde 
A  faire  (tout  ce)  que  (me)  commanderez , 
Par  tel  sy  que  me  donnerez 
Une  robe  grise  ou  blanclie. 

Calbain,  en  chantant. 

Vive  France  et  son  alliance  ; 
Vive  France  et  le  roy  aussi. 

La  Femme, 

Helas  ! 

Calbain. 

Pouac ,  vous  avez  vessy  ; 
Vertu,  qu'elle  est  puante! 

La  Femme. 

Par  Nostre  Dame ,  je  me  vante 
Que  j'ay  refFusé  de  la  ville 
Des  compaignons  des  plus  habille . 
Qu'on  netrouveroit  aux  faulxbours. 

Calbain. 

Par  ma  foy,  tout  au  rebours 
De  ce  que  vous  dictes ,  m'amye. 

La  Femme. 
Helas!  vray  Dieu,  tant  il  m'ennuye. 

Calbain. 

Bon  gré  ma  vie,  ma  doulce  amye, 
De  vous  je  n'ay  aulcun  confort. 

La  Femme. 

Et ,  vray  Dieu ,  que  vous  estes  fort 
A  avoir  par  amour  ou  prière  ! 

T.  II.  10 


i46  Farce 

Calbain. 

Et  tricque  devant,  et  tricque  derrière 
Tricque  devant,  tricque  derrière. 

La  Femme. 

Mon  amy,  parlez,  et  vrayement 
Vous  aurez  tantost  à  boire. 
Calbain. 

Paix ,  paix ,  je  m'en  vois  à  la  foire 
Acliepter  du  cuir,  par  mon  ame,  de  vache. 
Ma  femme  tousjours  sans  cesse  agache 

Son  pouvre  mary  Calbain  ; 
Mais  je  n'en  compte  pas  ung  patain  , 
Aussi  ne  fais-je  pas  ung  oyguon. 

Le  Galland. 

Et  puis  que  dit-on  et  que  fait-on? 

Chose  qui  vaille, 
Chose  qui  ne  vault  pas  la  maille , 
Non ,  par  mon  ame  .  ung  festu. 
On  demande  :  Et  que  fais-tu? 
On  respond  :  C'est  vostre  grâce. 
S'en  demande  Benedicite , 
Par  ma  foy,  on  va  dire  Grâce. 
Je  nesçauroys  dire  qu'on  face. 
Si  le  maistre  demande  un  bastou , 
Le  serviteur  apporte  de  la  paille. 
Et  que  dit-on  ,  et  que  faict-on  ? 
Chose  qui  vaille. 

La  Femme. 

Non ,  par  ma  foy,  des  truandailles 
A  assez  ,  mais  non  aultre  chose  : 
Aprochez-vous. 

Le  Galland. 
Helas  !  je  n'ose, 
De  paour  des  mesdisans , 
Qui  vont  par  mes  disans 
Des  sages ,  et  ne  sont  que  bestes. 

La  Femme. 

Il  est  vray,  car  j'ay  la  teste 

Toute  rompue  et  esservellée 

Pour  avoir  robe;  mais  je  suis  désolée  , 

De  mon  mary,  qui  chante  ainsi. 

Le  Galland. 

Vivray-je  toujours  en  soucy 
Pour  vous ,  ma  très  loyalle  amye  ? 
Non  dea,  je  ne  vivray  mye. 
Fy  de  soucy,  pour  abi-eger. 

La  Femme. 
Je  vous  pry  (de)  venir  héberger 
Et  m'y  donner  vostre  conseil. 

Le  Galland. 
Je  suis  prest  pour  cas  pareil 
Faire  ce  que  (me)  commanderez. 

La  Femme. 

Respondez  à  ce  que  diray, 
Et  à  vous  me  ticndi'av  tenue. 
Premièrement ,  je  suis  toute  nue, 
Vous  le  voyez ,  et  mon  mary. 
Qui  est  d'yvrongnerie  pourry, 
Me  despent  tout  mon  vaillant; 
Par  quoy,  homme  de  cueur  vaillant , 
Vous  veulx  requérir  d'une  chose. 

Le  Galland. 

C'est  vostre  dict ,  faictes  la  prose. 
Escoutez  mes  parolles  aussi. 
J'entens  cest  affaire  icy 
Mieulx  que  ne  sçauriez  déclarer. 
Allons  vers  luy,  et  vous  serez. 

Si  je  puis ,  bien  revestue. 

La  Femme. 
Je  seray  donc  à  vous  tenue. 
Vous  sçavez  bien  patelin er, 
Mais  ,  pour  mieulx  l'enjobeliner, 
Dictes-luy  ce  qu'il  ne  fut  onc. 

Le  Galland, 
Je  feray  le  cas  tout  au  long 
Calbain  ! 

Calbain. 

Je  viens  du  marché  vendre  mes  poulettes, 
Mes  poulettes  et  mon  cochet,  nique,  nyquettes. 

La  Femme. 

Mais  parlez  !  Estes-vous  fol  ? 

Cest  homme  de  bien  vous  demande. 

Calbain. 

Je  suis  Allemande, 
Friscande,  gallande, 
Je  suis  Allemande, 
Fille  d'un  Allemand. 

Le  Galland. 

Calbain ,  mon  amy,  comment  ! 
Estes-vous  fol  ?  Qu'esse  qu'il  vous  fault  ? 

Calbain. 

La  semelle  de  cuyr  vault 
Troys  solz  parisis  et  demy. 

La  Femme. 
Parlez  à  luy  ;  hau ,  mon  amy, 
Il  fault  reffaire  ses  houseaulx. 

Calbain. 

Voylà  le  meilleur  cuyr  de  veaulx 
Que  jamais  puissez-vous  veoir. 

La  Femme. 
Il  est  fol  !  Il  est  bon  à  veoir. 
De  luy  n'aurez  aultre  parole. 

Calbain. 

Troys  solz,  tout  à  une  |)arolle. 
Vous  cousteront,  par  mon  serment. 

Le  Galland. 

Calbain  ,  mon  amy,  comment  ! 
Ne  cognoissez-vous  plus  personne  ? 

Calbain. 

Croyez  qu'elle  sera  bonne  , 

Je  vous  asseure  ,  et  bien  cousue. 

Le  Galland. 

Quoy,  vostre  femme  est  toute  nue  ; 
Que  ne  luy  donnez-vous  par  amour 
Une  robbe  de  quelque  drap  gros  ? 

Calbain. 

Colette,  sa,  du  chief  gros; 
Aporte  vislement,  tost  depesche. 

Le  Galland. 

Calbain  ,  sus ,  qu'on  depescbe  , 
Je  suis  vostre  amy  Thomelin. 

Calbain. 

Où  dyable  où  est  mon  bobelin, 
Mon  alaisne?  Ha!  la  voicy. 

La  Femme. 
Ma  foy,  se  nous  estions  icy 
Jusque  à  demain  nous  n'aurions  autre  chose. 

Le  Galland. 

Or  escoutez  ung  peu  ma  prose. 
Venez  ung  petit  en  secret. 

Je  voysbien  qu'il  n'est  discret. 
Sçavez-vous  qu'il  vous  fauldra  faire? 
Pour  mieulx  (par)achever  Yostre  affaire  , 
Vers  lui  vous  vous  retirerez  , 
Et  de  rechief  bien  luy  prircz 
Comme  devant  pour  avoir  robe. 

Calbain. 

Voila  comment  je  me  desrobe  : 
Par  chanter  je  la  tiens  en  lesse. 

Le  Galland. 
Le  nappe  mettez ,  puisqu'il  ne  cesse  , 
Et  le  priez  de  desjeuner. 
Ne  le  laissez  pas  trop  jeusnef , 
Que  tost  ne  luy  donnez  à  boire , 
Et  puis  luy  en  donnez  encoire. 
De  ceste  pouldre  y  mettez 
Tant  qu'enyvrer  le  verrez 
Et  que  de  biief  s'endormira , 
Prenez  sa  bource  et  ce  qu'il  y  aura 
Dedans.  Puis  allez  achapter 
Une  robbe  ;  sans  plus  quaqueter, 
C'est  le  conseil  que  je  vous  donne. 

La  Femme. 

Vostre  paroUe  sera  très  bonne  ; 
Je  vous  remercie  humblement. 

Calbain. 

Je  ne  sç.ay  pas  comment 
En  mon  entendement 
Plus  fort  je  vous  aymasse. 

La  Femme. 

Si  fault-il ,  quoy  que  je  face , 
Faire  le  conseil  qu'on  m'a  dit. 

J'auray  une  robe  mardy 
Ou  mercredy  tout  au  plus  tard. 
Calbain,  mon  amy,  Dieu  vous  gard  , 
Comment  se  porte  la  santé  ? 

Calbain. 

M'amye ,  je  ne  veulx  plus  chanter  ; 
]\lais  donnez-moy  doncques  à  boire. 

La  Femme. 
Je  m'y  en  voys  par  accessoire  : 
Vous  en  aurez  tout  maintenant. 

Calbain. 
J'en  auray  à  boire  ,  vrayement. 

La  Femme. 
Or  vous  seez  donc  à  la  table , 
Etdesjeunez  gratieusement. 

Calbain. 
Il  est  bon ,  par  mon  serment. 
La   Femme. 
Buvez ,  mengez ,  faictes  grand  chère. 

Calbain. 
Donnez-moy  donc  encore  à  boire. 
Il  est  bon  terraminus  minatores 
Alabastra  pillatores. 
Je  suis  saoul  de  vin ,  m'amye  ; 
Je  suis  auprès  de  vous  ,  m'amye. 
Je  vous  pry,  couvrez-moy  le  dos , 
Car,  par-  ma  foy,  je  veulx  dodos. 
Couvrez-moy  bien. 

La  Femme. 

Ma  foy,  s'il  y  demeure  rien 

A  la  bourse ,  je  veulx  qu'on  me  pende. 

Ha,  je  vous  tiens,  galande, 
J'enay,  j'en  ay,  des  escus,  des  ducats! 
Or  allons  achepter  des  diaps 
Maintenant  pour  (me)  faire  une  l'obe. 
Et  dea  ,  il  fault  que  je  vous  desrobe 
Quant  je  vous  ay  de  vin  mouillé. 

Calbain,  en  se  resçeillant. 
Ha ,  je  suis  tout  enquenouillé , 
Et  de  mon  bon  sens  fatrouillé. 
Par  bieu ,  a  peu  que  ne  me  course. 
Et,  Dieu!  où  est  ma  bource? 
Et  qui  a  ma  bource  robée  ? 
Et  m'amye  ,  ma  rosée , 
Rendez  ma  bource,  je  vous  prie. 

La  Femme. 

Il  [est]  entré  en  sa  folye. 

Dieu  sçait  quel  maintien  il  tiendra  ! 

Calbain. 

Je  t'en  donneray  une  de  drap , 
Ouy  vrayement ,  et  une  cotte. 
S'a  esté  quant  tu  m'as  couvei't. 

La  F  e  m  m  e  ,  en  chantant. 

Ung  ruban  vert ,  tout  vert ,  tout  vert , 
Ung  ruban  vert  qu'il  m'y  donna. 

Calbain. 

Mauldit  soit  Calbain ,  qui  ne  donna 
A  sa  femme  une  robe  grise  : 
Car  elle  n'eust  point  sa  main  mise 
(Des)sus  ma  boui-ce  pour  la  rober. 
Mais ,  m'amye ,  pour  abréger, 
Rendez  ma  bource  ,  m'amyette. 

La  Femme,  f«  chantant. 

En  cueillant  la  violette  , 

Mes  aygueaulx  y  sont  demeurez. 

Calbain. 
Je  croy  que  de  moy  vous  raillez. 
Laissez  là  yostre  chanterye. 
Rendez  ma  bource ,  je  vous  prie , 
Ou,  par  Lieu ,  y  aura  noyse. 

La  Femme. 

Où  voulez-vous  que  je  m'en  voyse? 
Jamais  je  ne  vous  sceu  complaire  ; 
Dieu  sache  qu'il  y  a  affaire 
A  gouverner  cest  homme  icy  ! 

Calbain. 
Par  Dieu,  vous  l'avez  prinse  icy. 
Le  diable  y  ait,  fault-il  tout  dire. 

La  Femme,  en  chantant. 

Vous  m'y  faictes  tant  rire,  rire ,  etc. 
Calbain. 
Par  bieu ,  je  n'y  treuve  que  rire  ! 
Me  veulx-tu  point  rendie  ma  bource? 
Sainct  Jehan,  s'il  faut  que  je  me  cource , 
Je  te  la  feray  bien  rendre. 

La  Femme. 

Vous  ne  pensez  point  d'aller  vendre 
Vos  vieuîx  souliers parmy  la  ville? 
Vrayement,  si  u'estoit  que  je  fille 
Âulcunes  fois  ung  tantinet, 
Vous  mourriez  de  fain,  marmouset. 

Calbain. 

Ha  ,  ha ,  et  n'en  auray-je  aiUtre  chose  ? 


1 54  Farce 

[La  Femme.] 

Quant  vous  vous  coursez  ,  je  n'ose 
Âulcunes  fois  ung  seul  mot  dire. 

[Cal  BAIN.] 

Par  Dieu  ,  voicy  qui  n'est  pas  pire. 
Viens  çà  ;  tandis  que  je  dormoye , 
Puisque  tu  fais  tant  la  rusée  , 
M'as-tu  pas  osté  ma  monnoye? 
Regardez  qu'elle  est  affaictée  ! 
Respondras-tu ,  liau,  becquei-elle  ? 

La  Femme. 

A-vous  point  veu  la  péronnelle 
Que  les  gens  d'armes  ont  emmenée? 
Ilz  l'ont  habillée  comme  ung  page; 
C'est  pour  passer  le  Daulphiné, 

CaLB  AIN. 

Vrayement,  je  suis  bien  arrivé  ; 
Par  bieu,  je  vous  galleray  bien! 

La  Femme. 

Mauldit  soit  le  petit  chien 
Qui  aboyé,  aboyé,  aboyé. 
Qui  aboyé  et  ne  veoit  rien. 

Calbain. 
Je  voys  bien  qu'il  me  fault  courser. 
Par  la  chair  bieu ,  vieille  dampnée , 
Je  vous  feray  des  coups  cliier  ! 
Je  sçay  bien ,  tu  me  l'as  ostée , 
Ma  bourse;  j'en  ay  belle  lettre. 

La  Femme. 

Si  m'y  touchez ,  je  vous  feray  mettre 
A  la  prison  du  chasteau,  nicque,  nicque,  nocque, 
A  la  prisou  du  chasteau,  nicque  nocqueau. 

Calbain. 

Sainct  Jehan ,  me  voylà  bien  et  beau  ! 
Tu  sçais  qu'il  nie  fault  acbepler 
Des  souliers.  Fault-il  tant  prescher? 
Rendz-moy  ma  bource  ,  si  tu  reulx. 

La  Femme. 

Et  que  tant  vous  estes  fascheulx  ! 
Cherchez  vostre  bourse  aultre  part. 

Calbain. 

Le  grant  dyable  y  puisse  avoir  part  ! 
Rendez  vistement,  depeschez. 

La  Femme. 

Cest  homme  cy  faict  des  peschez 
Assez  pour  [en]  confondre  ung  aultre. 

Calbain. 

Je  te  batray  comme  peaultre  , 

Si  vistement  ne  (me)  rendz  ma  bourse  ! 

La  Femme. 

Mercy  Dieu,  s'il  fault  que  me  course, 
Que  dyable  esse  qu'il  vous  fault? 

Calbain. 

Vous  en  aurez  tout  de  plain  sault. 
Çà,  rendez  ma  bourse  vistement. 

La  Femme. 

Au  meurti'e  !  Tu  m'as  villainement 
Meurdrie ,  vieil  coqu  joquessu. 
Calbain. 

Mais  seray-je  tousjours  deceu 
De  ceste  vieille  becquerelle  ? 

C'est  la  plus  dangereuse  femelle 
Que  je  vis  oucques  de  l'année. 
Mais ,  par  ma  foy,  vieille  darapnée , 
Je  moustrcray  que  je  suis  niaistre  ! 
Voluntiers  me  feroys  paistre. 
Non  ferez  pas. 

La.  Femme. 

Par  le  jour  qui  luyt , 
Plus  ne  coucheray  à  ton  lict. 
Voire  jamais  ne  te  feis  tort. 
Penses-tu  que  c'est  beau  rapport , 
Que  tu  m'appelles  larronnessc  ? 
Je  faictz  à  Dieu  veu  et  promesse 
Que  je  te  renonce  à  jamais. 

Calbain. 
Ha ,  taisez-vous ,  ni'amye ,  paix  ,  paix  ! 
Je  cognois  bien  que  c'est  ma  faulte; 
Mais  j'ay  la  teste  ung  peu  trop  chaulde  ' 
Suportez  mes  conditions. 
Mais ,  sans  plus  de  temptations , 
Qui  l'a  prinse?  Vous  ne  l'avez  pas? 
Mais,  quant  je  regarde  à  mon  cas , 
Où  la  pourray-je  bien  avoir  mise  1 
Elle  l'a ,  non  a ,  elle  l'a  prise  : 
Au  fait,  elle  l'eust  cogneu. 
Ce  cas  me  sera  incogneu. 
Au  (grant)  dyable  puist  aller  labource! 
Mais  pourquoy  ra-el(le)  prinse?  Pour  ce. 
El(le)  ne  l'a  pas  prinse  ;  sy  a  ; 
Non  a ,  sy  a  ;  non  a ,  sy  a. 
Mais  que  (grant)  dyable  pourray-je  faire? 
Je  ne  sçay,  pour  le  bien  parfaire. 
Je  puisse  estre  envers  Dieu  infâme, 

Si  jamais  je  me  fie  à  femme  : 

Car  ce  n'est  qu'altercation. 

Or,  pour  toute  conclusion , 

Tel  trompe  au  loing  qui  est  trompé. 

Trompeurs  sont  de  trompés  trompez  ; 

Tronpant  trorapettez  au  tromp[é] 

L'homme  est  trompé. 

Adieu,  trompeurs,  adieu.  Messieurs. 

Excusez  le  trompeur  et  sa  femme. 


Finis. 


Cy  fînist  la  farce  de  Calbain.  Nouvellement 

imprimée  à  Lyon,  en  la  maison  de  feu 

Barnabe  Chaussard,  près  Nostre- 

FARCE  NOUVELLE 

A  quatre  pej'sonnaiges ,  c'est  assai'oir 

LE  COUSTURIEK 

ESOPET 

LE  GENTILHOMME 

ET  LA  CHAMBERIÈRE 


Le  CouSTURIER  commence. 

^^sopet,  que  je  ne  m'oublie, 
Boute-moy  sur  mon  establie 
Mes  cizeaulx,  mon  fil  et  mon  dé, 
Affin,  si  j'estoye  mandé 

Pour  aller  un  habit  tailler, 

Il  ne  me  faillist  rien  bailler. 

J'ay  veu  le  temps,  qui  est  passé. 

Que  un  cousturier  soit  lassé  ; 

Mais  tout  est  plus  froit  qu'un  glasson. 

EsOPET. 

C'est  pour  cause  que  à  la  façon 

Du  temps  présent  rien  vous  ne  faictes. 

Le  Cousturier. 
Que  fais-je  donc,  garson  ? 
EsoPET. 
Que  vous  faictes  bien  ?  des  jacquettes 

Du  temps  des  robes  à  pompettes. 
Et  certes  il  fault  l'onvrouer  clorre 
Se  vous  ne  taillez  à  la  gorre  ; 
Car  chascun  veult  cstre  gorrier. 

Le  Cousturier. 
Il  n'y  a,  par  dieu,  cousturier 
Pour  tailler  un  habit  honneste  , 
Et  fust  pour  vestir  à  la  feste, 
Plus  propre  que  moy  en  la  ville  ; 
Pour  trencher  une  robbe,  habille 
De  toutes  gens  suis  avoué. 

ESOPET. 

Aussi  [suis-]  je  vostre  alloué 
Deux  ans  sans  loyer. 

Le  Cousturier. 

Je  croy  bien. 
Aussi  ne  me  sers-tu  de  rien, 
Que  à  garder  Thostel,  d'aventure, 
Si  quérir  vois  de  la  cousture, 
Quand  mandé  suis  poiu:  y  aller. 

EsOPET. 
Au  moins  vous  sers-je  d'enfder 
Yoz  aguilles. 

Le  Cousturier. 
Mais  un  eslront. 
Esopet, 
Masche. 

Le  Cousturier. 
Te  fault-il  grommeler  ? 
Esopet. 
Je  ne  dis  rien  à  vostre  front. 

Le  Cousturier. 
Les  apprentis  (de)  maintenant  sont 
Maintenant  plus  fiers  que  les  maistres. 
Mais  si  j'empoigne  un  baston  rond, 
Bien  te  feray  tirer  tes  guestres, 
Et  puis  t'en  va  servir  aux  preLstres  ; 
Je  n'y  en  compte  pas  un  pet. 

ESOPET. 

Entre  voz  dens  masche[z]  ses  lettres  ; 
Il  n'y  a  rien  pour  Esopet. 

Le  Cousturier. 
J'ay  dueil  quand  aucun  ne  me  met 
En  ouvrage  pour  besongner  ; 
Car  j'ay  tant  besoin  de  gaigner, 
Veu  que  le  pain  est  enchcry, 
Puis  que  ce  garson  je  nourry  : 
Est  tant  friant  et  tant  gommant 
Qu'il  mangeroit  plus  qu'un  alemant  ; 
En  son  habit  ne  peult  tourner 
Tant  est  gras. 

Esopet. 
C'est  donc  de  jeusner. 
Par  bien,  veez  la  bonne  raison. 
Et  je  ne  vy  à  la  maison 
Mettre  pot  au  feu  de  sepmaine  ; 
C'est  bien  pour  avoir  pance  plaine  : 
Et  si  dit  que  je  suis  si  ayse. 

Le  Cousturier. 
Esopet,  n'ayons  point  de  noyse  ; 
Puisque  tu  veulx  mestier  apprendre , 
A  tailler,  à  couidre,  à  reprendre. 
Il  te  fault  avoir  bon  courage. 

ESOPET. 

C'est  bien  dit  ;  il  nous  fault  attendre  ; 
Je  croy  qu'il  viendra  de  l'ouvrage. 

Le  Gentilhomme. 

Or  sus,  Madame  du  mesnage, 
Voicy  le  temps  d'esté  qui  vient. 
II  fault  dancer  et  faire  raige 
Pour  monstrer  votre  personnage. 
Robe  neufve  avoir  vous  convient, 
Affin,  se  d'aventure  vient 
Quelque  varlet  qui  vous  demande 
A  mariage,  la  viande 
Plus  a  gré  (i)  il  en  ti'ouvera. 

La  Chamberière. 

Par  dieu,  quand  bon  vous  semblera  ; 

Assez  avez  esté  mon  maistre. 

Et  qui  marier  me  pourra, 

Je  suis  bien  contente  de  l'estre. 

Le  Gentilhomme. 

Et  pour  ce  cas  vous  veulx-je  mettre 
Honnestement,  mais  que  je  puisse, 
Affin  de  donner  à  congnoistre 
Que  avez  esté  en  bon  service. 
J'ay  des  di'aps,  j'ay  de  la  pelice. 
Reste  sans  plus  qu'il  fault  aller 
A  un  bon  cousturier  parler 
Qui  vous  mette  en  estât  exquis. 

La  Chamberière. 

J'ay  j à  un  cousturier  tout  quis. 

[l]  Texte  :  aygre. 

Le    GE^TILHOMME. 

Et  bien  doncques  ,  vous  parlerez 

A  luy,  et  si  deviserez 

De  voz  vestemens  la  façon. 

La  Chamberière. 
C'est  le  maistre  de  ce  garson 
Esopet. 

Le  Gentilhomme. 
C'est  bien  advisé. 
Des  habitz  le  diap  porterons, 
Et  devant  nous  tailler  ferons  ; 
Car  cousturiers  et  cousturières 
Ont  tousjours  à  faire  banières. 
Comme  j'ay  ouy  autresfoys 
Racompter. 

La   Chamberière. 

Bien,  je  m'y  en  voys 

Pour  s'en  despesche[r]  vistement. 

Le  Cousturier  chante. 
Hz  mainent  bonne  vie  et  bon  esbatement, 
Les  gentilz  cousturiers,  quand  ilz  ont  de  l'argent. 

Esopet. 
Mon  maistre  tremble  dent  à  dent. 
Et  si  c'est  esprins  à  chante[r]  , 
Au  fort,  c'est  pour  mieulx  gringoter 
Son  cbant  à  la  mode  nouvelle. 

Le  Cousturier. 
Garson,  t'en  fault-il  barbeter  ? 
Je  puis  chanter  et  deschanter, 
Maulgré  ta  sanglante  cervelle. 

La  Chamberière. 
Pour  me  faire  ma  robe  belle, 

Au  cous.arier  je  porteraj 
Geste  perdiix,  avec  une  esle 
De  chapon,  que  je  luy  donray, 
Et  expressément  le  prieray 
Qu'il  n'y  ait  corset  ne  ceteïle 
Qui  ne  soit  comme  ciray 
Sus  le  corps  d'une  damoyselle. 
Dieu  gard,  maistre. 

Le  Cousturier. 

Dieu  vous  gard,  belle. 
Vous  fault-il  rien  que  vous  ayez  ? 

La  Chamberière. 

Il  fault,  sire,  que  vous  soyez 
Mon  cousturier  ;  mais  je  vouldroye 
Que  ce  fust  bien  fait. 

Le  Cousturier. 
Que  je  voye 
Se  vostre  corps  est  di'oictement 
Pour  porter  un  bon  vestement. 
Ouy  ;  voz  hanches  sont  cspesses, 
Fendue  en  corps  et  haultes  fesses  ; 
Je  m'esbahy  s'on  ne  se  tue, 
Quand  une  foys  serez  vestue, 
A  vous  avoir  en  mariage. 

[La  Chamberière.] 
Falotes  moy  donc[ques]  un  ouvrage 
Qui  soit  plus  plaisante  et  bonne. 
Et  veez  là  que  je  vous  donne 
Une  perdi'ix  et  d'un  chapon , 
Qui  est  [bien]  gras,  je  vous  respon; 
Mais  gardez  quelque  lopinet 
A  yostre  garçon  Esopet  ; 

Il  ne  se  trouve  pas  à  point. 

Le  Colsturier. 

C'est  tout  un  ;  il  ne  menge(nt)  point 

De  perdrix  ne  (de)  chapon  aussi, 

Quant  ores  il  seroit  icy, 

Tant  est  difficile  à  nourrir. 

Ne  vous  chaille  ;  allez-moi  quenr 

Yostre  drap. 

La  Chamberière. 
Toutesfois,  beau  sire, 
Par  vostre  ame ,  voulez-vous  dire 
Que  vostre  gai'çon  ne  sçauroit 
Menger  bon,  qui  lui  en  bailleroit? 

Le  Cousturier. 
Riens.  S'il  va  en  vostre  maison. 
Gardez  bien  que  de  venaison 
Ne  luy  donnez  pas  un  morseau. 

La  Chamberière. 
Bien  doncques  ;  il  y  a  foison 
Bœuf,  mouton  et  chair  de  pourceau. 
Or,  besongnons  donc[ques]  tout  beau. 
Et  je  m'en  voys  quérir  mon  drap. 
Et  si  bevrons  à  plein  hanap 
De  bon  vin  ,  soit  vieil  ou  nouveau. 

Le  Cousturier. 
Et,  par  monseigneur  sainct  Marceau, 
Esopet  jà  n'en  mengera. 
Il  est  trop  saffre  du  museau  ; 
Repaisse  du  pain  et  de  l'eau 
S'iWeult;  cecy  me  demourra. 

La  Chamberière. 
Le  Cousturier  me  taillera 

Mes  robbes  de  bonne  façon. 
N'est-ce  [pas]  icy  son  garson  ? 
Si  est.  Vien  ça,  hay,  Esopet; 
N'est-tu  pas  le  petit  varlet 
Du  cousturier? 

Esopet. 

Oui;  pourquoy? 

La  Chamberière. 

Beau  sire ,  dy  moy,  par  ta  foy, 
Menge-tu  point  de  venaison? 

Esopet. 

Par  Dieu,  Toicy  bonne  raison  ; 
Celuy  bien  desgouté  seroit 
Qui  venaison  ne  mengeroit. 
Pourquoy  n'en  mengerois-je  point. 
Se  la  chose  venoit  à  point 
Qu'on  me  la  baillast  à  repaistre  ? 

La  Chamberière. 

Comment?  j'ai  donné  à  ton  maistre 

Une  perdrix  et  une  cuysse 

De  gras  chappon  ;  par  sainct  Supplice, 

La  perdrix  estoit  tout  entière , 

Et  ay  dit  en  ceste  manière 

Que  une  portion  t'en  gardast 

Et  que  seul  ne  le  mengeast. 

Mais  il  m'a  dit  et  asseuré, 

Par  grand  serment  qu'il  a  juré, 

Que  perdrix  ne  menges  jamais. 

Esopet. 
Est-il  vrav? 

La  Chamberière. 
Je  te  le  prometz , 
Et  cuide  qu'il  le  bauffera 
Tout  seul  et  ne  t'en  gardera 
Jà  morceau. 

ESOPET. 
Or  loué  en  soit  Dieu. 
Et  m'en  jouez-vous  de  ce  jeu, 
Mon  beau  maistre  d'estronc  de  chien? 
Vrayment,  je  m'en  vengeray  bien, 
Et  de  bref,  ou  je  ne  pourray  ; 
Car  d'un  autre  vous  en  joueray. 
Avez-vous  trouvé  que  jamais 
Ne  mangeaz  (ne)  perdrix  ne  telz  metz? 
Par  l'arae  au  filz  de  mon  père, 
Vendu  vous  sera  cher,  compère. 
Et  si  en  aiu-ez  des  lours  coups. 
Dictes-moy,  quand  viendrez-vous 
Faire  tailler  vostre  vesture  ? 

La  Chamberière. 
Dès  aujourd'huy,  par  aventure. 
Viens  avec  moy  ;  tu  sçauras 
Quand  je  iray,  et  si  le  di[ra]s 
A  ton  maistre. 

EsoPET. 
C'est  spéculé 
Au  droit. 

Le  Gentilhomme. 

Puis  avez-vous  parlé 
A  l'ouvrier? 

La  Chamberière. 

Ouy,  Monseigneur; 

11  me  vestira  à  honneur, 
Ce  m'a  dit.  Voicy  son  varlet. 

Le  Gentilhomme. 

Ton  maistre  me  semble  qu'il  est 
Bon  ouvrier. 

ESOPET. 

Le  meilleur  de  France 
Pour  faire  robes  à  plaisance. 
Dommage  est  de  la  maladie 
Qu'il  a. 

Le  Gentilhomme. 

Quoy? 

ESOPET. 

0  saincte  Marie, 
Jamais  rien  ne  fut  si  hideux. 

Le  Gentilhomme. 
Voire,  mais  dis-moi,  si  tu  veulx, 
Quel  mal  est  ce  dont  il  se  plaint? 

EsOPET. 
C'est  maladie  de  sainct. 
J'en  suis  souvent  en  grand  danger. 

La  Chamberière. 
Pourquoy,  Jésus? 

Esopet. 

Il  veult  menger 
Les  gens  quand  ce  mal  le  surprent, 
Qui  soubdainement  ne  le  prent 
Pour  le  lyer  et  [pour]  le  batre  ; 
Et  encores  plus  le  fault  batre 
Par  les  joues  et  par  la  teste, 

Où  le  tient  ce  mal  deshonneste. 
Mais,  après  qu'on  Ta  fortbatu, 
Il  reprent  un  peu  sa  vertu, 
Et  ne  luy  souvient  de  cela. 

Le  Gentilhomme. 
Regardez  quel  danger  voyla 
De  luy  porter  de  la  coustui'e  ; 
Se  son  mal  prenoit  d'aventure , 
Ce  seroit  poui'  tuer  un  homme. 

ESOPET. 

Je  m'esbahis  qu'il  n'en  assomme. 
Quoy  !  il  semble  un  demoniacle  : 
A  tort  il  broue  et  [il]  racle. 
Mais  dessus  luy  nous  nous  jectons 
Incontinent,  et  le  battons. 
Car  ainsi  faire  le  convient, 
Et  puis  son  bon  sens  luy  revient; 
Autrement  nous  destruiroit  [tous]. 

Le  Gentilhomme. 
Et  comment  appercevez-vous 
Que  son  mal  le  prent? 

Esopet. 

Aysement. 
Et  est  bon  advertissement, 
ASin  que,  ce  vers  luy  venez, 
A  ce  toujours  garde  prenez 
Qu'il  ne  vous  blesse  d'aventure. 
Premier,  quant  il  sent  ceste  ordure , 
La  teste  luy  verrez  tourner 
Deçà,  delà,  et  emmener. 
Sans  dire  mot  en  sa  folie  ; 
Et  puis  dessus  [son]  establie, 

Toppe,  tappe,  ses  mains  frapper. 
Incontinent  le  fault  happer 
Et  de  grands  buffes  luy  bailler, 
Pour  le  mal  rompre  et  travailler, 
Mesme  le  lyer  d'une  corde 
Âulcunes  foys,  qu'il  ne  nous  morde. 
Mais,  Monseigneur,  je  ne  dy  rien 
Que  en  secret. 

Le  Gentilhomme. 
Ha,  je  l'entens  bien. 
Et  vrayment,  nous  y  penserons  , 
Présent,  quand  nous  luy  porterons 
Le  drap  à  vestir  celle  femme. 
Et  si  je  vous  jure  mon  ame, 
Se  j'apperçoy  sa  fantaisie, 
Que  je  ne  luy  failleray  mye 
A  l'empoigner  bien  vistement 
Et  frapper  dessus. 

ESOPET. 

Hardiment. 
Après  bon  gi'é  vous  en  sçaura. 

La  Chamberièrë. 

Et  n'est  que  dire  honnestement  ; 
Au  moins  on  y  remedira. 

Esopet. 

Or  venez  quant  il  vous  plaira. 

Au  moins  se  vostre  maistre  est  prest. 

Le  Gentilhomme. 

Or  regardez  quel  danger  c'est. 
On  voit  les  gens  aucunesfoys,. 
Et  ne  sait-on  comme  il  est» 

La  Chamberière. 
Vous  dictes  "vray. 

Le  Gentilhomme. 

Par  sainct  Françoys , 
Se  je  m'apperçoy  une  foys 
Que  ainsi  tourne  la  teste  et  frappe , 
Je  n'atendray  pas  qu'il  m'eschape  ; 
Je  le  prendray  du  premier  sault. 

La  Chamberière. 
Entendez  que  batre  le  fault 
Pour  faire  son  mal  retourner. 

Le  Gentilhomme. 
Or  me  le  laissez  gouverner, 
Je  croy  que  bien  en  cheviray. 

La  Chamberière. 
Voire,  voire,  et  puis  je  seray 
Pour  vous  ayder,  s'il  est  besoing , 
Et  luy  donner  des  coups  de  poing 
Pour  faire  [rejtourner  son  mal  ; 
Car  c'est  le  moyen  principal. 
Comme  son  varlet  dit  les  signes. 

Le  Gentilhomme. 

Il  fault  aller  veoir  quelles  mines 
Il  tiendra.  Ce  drap-là  prenez, 
Et  quand  et  moy  vous  en  venez  , 
Pour  faire  voz  robbes  tailler. 

Esopet. 

Mon  maistre  m'a  cuidé  railler, 
Mais  vrayement  je  le  railleray  : 
Ennuit  je  luy  feray  bailler 

Bien  des  coups,  ou  je  ne  pourray. 
Si  tost  que  venir  je  verray 
Ce  seigneur,  dessus  l'establie, 
En  saluant  la  seigneurie, 
Je  osteray  les  ciseaulx  et  croye. 
Après,  mais  que  point  ne  les  voye, 
Deçà  ,  delà  regardera , 
Et  dessus  la  table  frapera, 
Pour  faire  les  ciseaulx  sonner. 
Et  Dieu  sçait  comme  démener 
Le  verrez  à  mon  gentilhomme, 
A  qui  j'ay  dit  la  façon  comme 
Sa  maladie  doit  cognoistre. 

Le  Gentilhomme. 
Et  puis  estes- vous  céans,  maistre? 

Le  Cousturier. 
Ouy  dea,  Monsieur,  ouy. 

Le  Gentilhomme. 

Vrayement,  je  suis  tout  resjouy 
Que  soyez  en  bonne  santé. 
Nous  avons  de  drap  aporté 
Pour  ceste  mignonne  habiller. 

Le  Cousturier. 

C'est  très  bien  dit  ;  il  fault  tailler 
Ce  qu'elle  vouldra  de  vesture , 
Mais  il  fauldra  prendre  mesure. 
Or  ça,  le  drap,  que  je  le  voye. 

Le  Gentilhomme. 

Regarde  bien  se  d'aventure 
Ses  signes  fera. 


172  Farce 

La  Chamberière. 

Je  y  pensoye. 

ESOPET. 

Or  n'a-il  plus  ciseaulx  ne  croye. 
Tantost  verrez  bonne  fredaine. 

Nota  que  le  Cousturier  tourne  la  teste  d'un  cost«  et 
d'aultre  pour  trouver  de  la  croye  et  des  ciseaulx. 

La  Chamberière. 

Regardez  comme  il  demaine 

Sa  teste  deçà  et  delà. 

Son  mal  le  veult  tenir  en  peine. 

Le  Cousturier  frappe  sur  l'establie,  et  le  Gentilhomme 
l'empoigne. 

Le  Gentilhomme. 

Or  ça,  de  par  le  diable,  ça, 
On  nous  avoit  bien  dit  pieça 
Que  vous  nous  jouenez  de  ce  jeu. 

Hz  frappent  sus  le  Cousturier. 

[Le  Cousturier.] 

Qu'est  cecy  ?  au  meurtre  ! 

Le  Gentilhomme. 

Corps  bien, 
Maintenant  serons  les  plus  fors, 
Et  eussiez-vous  le  diable  aux  coi-ps, 
Qui  est  une  layde  beste. 

La  Chamberière. 

Si  bien  vous  torcheray  la  teste , 
Que  le  mal  s'en  retournera. 

Elle  frape ,  et  le  Cousturier  crie  : 

Au  meurtre  ! 

Le  Gentilhomme. 
Hé ,  on  vous  gardera  (1) 
Que  ne  puissiez  mordre  ne  nuyre. 

Le    COUSTURIER. 

Que  grand  diable  est  cecy  à  dire, 
Et  comme[nt]  avez[-vous]  songé 
Que  je  sois  foi  ou  enragé  ? 
Entendez  à  ce  que  je  dy  : 
De  malle  mort  soys-je  redy 
Se  plus  sain  ne  suis  que  vous  n'estes, 
Sinon  du  mal  que  vous  me  faictes. 
Qui  diable  vous  a  advertis 
De  ce  faire  ? 

Le  Gentilhomme. 
Vostre  apprentis, 
Qui  nous  en  a  dit  la  façon  , 
Devant  que  nous  soyons  pai'tis 
De  l'hostel. 

Le  Cousturier. 

Ha,  le  faulx  garson  ! 
La  Chamberière. 
Il  vault  mieulx  que  le  laisson  ; 
Peult-estre  que  c'est  tromperie. 

Le  Cousturier. 
Aussi  esse,  par  sainct  Sanson  ; 
l\  le  m'a  faict  par  mocquerie. 
Je  ne  sens  quelque  maladie. 
Si  n'est  du  mal  que  m'avez  fait. 

Le  Gentilhomme. 
Levez-vous  doncques  ,  en  effait. 

(1)  Texte  :  parbera. 


174  Farce 

Vostre  varlet  nous  Tavoit  dit, 
Et  qu'il  vous  prenoit  tout  à  fait 
Du  mal  qui  les  gens  estourdit. 

Le  Cousturier. 
Vien  ça,  gai's  infâme,  mauldit. 
Où  as-tu  [donc]  trouvé  cecy 
D'aller  dire  à  ces  gens  icy 
Que  aucunesfoys  fol  devenoye  ? 

Esopet. 
Où  avez-vous  trouvé  aussi 
Que  point  de  perdrix  ne  mengeoye  ? 
Je  vous  Tay  rendu,  Dieu  mercy, 
Ainsi  comme  je  l'entendoye. 

La  Chamberière. 
Â,  est-il  vray  ?  Pas  n'y  pensoye. 
Vous  me  le  distes  voirement. 
Et  qu'il  n'en  mengeoit  nullement, 
Et  croy  bien  que  l'en  gardastes. 

Esopet. 

Sainct  Jehan,  adonc  que  vous  mengeastes 
La  perdrix,  comme  mal  courtoys, 
De  quoy  [vous]  ne  me  reserv'astes. 
Je  songeay,  comme  vous  songeastes 
Que  estes  fol  aucunesfois. 

Le  Gentilhomme. 

Il  a  esté  bien  battu  toutesfois. 

Esopet. 

Je  n'en  puis  mais  ;  s'il  meust  gardé  ma  part 
De  la  perdrix,  deux  morceaulx  ou  trois. 
Sans  la  menger  toute  comme  undrongart... 

Le  Cousturier. 
Ha,  que  tu  es  ung  faulx  iraistre  paillait. 
Je  te  tiendray  une  foys  la  fallace. 

ESOPET. 

C'est  tien  pour  tien. 

Le  Gentilhomme. 
Icy  y  a  regard  ; 
Fay  à  aulti'uy  ce  que  veulx  qu'on  te  face. 

Le  Cousturier. 
Par  bien,  par  bieu,  si  jamais  vient  en  place, 
Il  t'en  sera  rendu  maint  coup  de  barre 
Dessus  ton  dos. 

Le  Gentilhomme. 

Ne  me  chault  (quoy)  qu'on  lui  brasse  ; 
Prenez  en  gré  de  la  petite  farce. 
C'est  Esopet  le  somuliste  de  Navarre. 

Fin. 

A  troys  personnaiges ,  c'est  assafoir 

MAISTRE  MIMIN  LE  GOUTEUX 
Sonvarlet  RICHARD  LE  PELÉ,  sourd 
ET  LE  CHAUSSETIER 


commence  Le  Gouteux. 

é,  Dieu  ,  helas,  mauldicte  goutte . 


!  Que  tant  mon  povre  cueur  des- 
[gouste, 
Faut-il  que  par  toy  cy  je  meure? 
Mon  varlet,  hau  !  vien  ça,  escouste  : 
Va  moy  quérir,  quoy  qu'il  me  couste , 
Ung  médecin  ,  et  sans  demeure. 

Le  Varlet  sourd. 
Monsieur,  quaud  la  grappe  fut  meure, 
Incontinent  l'on  vendengea. 
Gargantua  beut  et  mangea, 
A  son  desjeuner  seuUement , 
Douze  vingt  miches  de  fourment, 
Ung  beuf,  deux  moutons  et  ung  veau , 
Et  si  a  mis  du  vin  nouveau  , 
A  deux  petis  traictz  ,  dans  sa  trippe, 
Deux  poinçons  avec  une  pipe. 
En  attendant  qu'on  deust  disner. 

Le  Goûteux. 
J'ay  bien  cause  de  m'indigner 
Contre  toy,  sourd  de  Dieu  mauldit. 
Entens-tu  point  que  je  t'ay  dit? 
Va-raoy  chercher  ung  médecin, 
Ou  me  viens  chauffer  ung  bacin. 
Tant  tu  me  faictz  crier  et  braire. 

Le  Varlet. 

Mon  serment,  j'en  croy  le  libraire  ; 
11  m'a  cousté  djx  karolus. 

Le  Goûteux. 

Sourdault,  va  quérir  ung  bolus 
Et  ung  cyrot  bien  delyé. 

Le  Varlet. 

J'en  eusse  prins  ung  relyé  ; 
Mais  il  eust  cousté  davantaige. 

Le  Goûteux. 

Faictz-moy  faire  quelque  potaige. 
Au  médecin,  entens-tu  bien? 
Mon  varlet  sourd ,  va  et  rcvien. 
Auras-tu  point  l'esprit  ouvert? 

Le  Varlet. 

Vous  voulez  donc  qu'il  soit  couvert 
De  cuyr  ou  de  fort  parchemin. 

Le  Goûteux. 
Helas  !  je  suis  bien  prins  sans  vert. 
Mourrai-je  icy  en  etermin 
Parce  meschant  varlet  sourdault? 

Le  Varlet. 

Le  libraire  n'est  point  lourdault. 

T.  n.  1-2 

CouTert  sera  mignonnexuent. 
Tenez-vous  tousjours  chauldement, 
Car  j'entens  ti'ès  bien  vostre  affaire, 
Et  du  livre  laissez-moy  faire  ; 
Vous  en  aurez  du  passe  tems. 

^  adit. 

Le  Goûteux. 

De  mourir  icy  je  m'atens  ; 
Car  je  n'ai  plus  sang  ne  couleur. 
Tu  m'agraves  Lien  ma  douleur. 
Oncqucs  pauvre  paralitique 
Ne  fut  tant  que  je  suis  éthique. 
A  crier  je  me  romps  la  teste. 
Hélas,  ung  homme  est  bien  beste 
Qui  prent  servant  à  sourde  oreille , 
C'est  une  teste  nompareille 
Et  qui  n'entend  ne  my  ne  gourd. 
Que  raauldit  de  Dieu  soit  le  sourd, 
Et  qui  oncqaes  le  me  adressa. 
Jamais  que  mal  ne  me  brassa  ; 
11  cognoyt  bien  que  suis  malade 
Et  que  nuyt  et  jour  ne  repose; 
Il  me  vient  lyre  une  balade, 
Propos  ne  tient  d'aulcune  chose; 
Ha,  nostre  dame  de  Briose, 
Je  suis  de  luy  mal  rencontré. 

Le   Varlet. 

Or  ça,  il  est  tout  acoustré  ; 
Vostre  livre  est  bien  empoint. 

Le  Goûteux. 

Voire  bien.  Amaines-tu  point 
De  médecin  pour  mon  affaire? 


DU  Goûteux.  179 

Le  Va  RLE  t. 

Il  y  a  toiisjours  à  i-effaire  ? 
Comment  !  est-il  coasii  trop  large  . 
Yrayment,  il  est  de  bonne  marge 
Et  de  belle  impression. 

Le  Goûteux. 

Tant  tu  me  faitz  d'oppression  ! 
M'as-tu  faict  chaufTer  ung  bacin? 
Ouy  dea,  et  de  médecin  ? 
Autant  entent  l'un  comme  l'autre  ; 
Si  j'estois  sain,  tu  yrois  au  pcaultre. 
Sçaurois-tu  barbier  attrapper? 
Autant  gaiguerois  à  frapper 
Ma  teste  contre  la  muraille. 

Le    Varlet. 

Il  m'a  cousté  sept  solz  et  maille; 
Car  j'ay  baillé  deray  trezain, 
Deux  solz  et  trois,  puis  ung  unzain  ; 
Autant  le  convint  achapter. 
Attendez,  je  m'en  vois  getter. 
Ung  et  deux  et  trois,  ce  sont  quatre. 
Et  puis  il  nous  fault  rabatre 
Justement  toute  la  moytié. 
C'est  le  compte;  sans  ram(o)ytic, 
Je  ne  l'eusse  eu  pour  le  pris. 

Le  Goûteux. 
C'est  bien  à  propos  ;  ilz  sont  pris. 
Dieu  me  doint  avoir  patience. 

Le  Varlet. 
Il  a  du  livre  en  la  science 
A  qui  bien  la  sçauroit  goustcr. 

Or  pensez,  maislre,  de  gouster, 
Et  vous  voirez  icy  comment 
Gargantua  faict  argument, 
Lequel  estoit  bonum  quercus, 
Ung  beduault  à  quinze  culz. 
Or  si  pour  ung  apothicaire 
Luy  estoit  baillé  ung  clistoire, 
Queritur  convient  et  par  où, 
Par  quelque  pertuys  ou  quel  trou  ; 
Que  diriez-vous  sur  ce  passaige  ? 

Le  Goûteux. 
Tu  monstres  que  tu  n'es  pas  saige. 
Ton  livre  ettoy  n'est  que  follie. 
(1  est  plus  que  fol  qui  follye 
Avec  toy  pour  bien  conquérir. 
Fuis-toy  d'icy  et  va  quérir 
Ung  médecin.  Entends-tu  bien  ? 

Le  Varlet. 
Qu'essa  qu'il  dit?  Qui  en  sçait  rieu? 
Par  dé ,  à  ce  que  (je)  puis  cognoistre, 
Je  ci'oy  bien  que  ce  soit  le  prestre 
Qu'il  demande ,  à  votre  advis  ; 
Ha,  j'entens  tout  vostre  devis 
Demandez-vous  pas  le  curé? 

Le    GOUTEUX. 
Ha  Dieu  ,  que  je  suis  escuré. 
Nenny,  non,  c'est  l'apoticaire. 

Le  Varlet. 
Or  bien,  le  curé  ou  vicaire, 
Ce  vous  est  ung  quel  chappelain; 
Vous  estes  en  maulvais  pelin  ; 
Pensez  de  vostre  conscience. 

Le  Goûteux. 
Tu  me  fais  perdre  patience 
Par  tes  respoiices  et  lardons. 

Le  Varlet. 
Ouy  dea,  il  y  a  pardons 
Se  estiez  confez  à  celuy 
Lequel  a  chanté  auiourd'huy 
A  Romme  sa  première  messe. 
Je  le  voys  quérir,  et  promesse 
Vous  fait  qu'il  viendra,  si  le  treuve. 

Le  Goûteux. 
Voys  en  cy  une  toute  ueufve. 
Va  t'en,  que  bon  gré  en  ayt  bien. 

Le  Varlet. 
Trouver  me  fault  en  quelque  lieu 
Ung  chappelain  soubdainement. 
Si  faictes  quelque  testament , 
N'oubliez  pas  ce  qu'il  m'est  deu. 

Le  Goûteux. 
Si  maistre  Jehan  Babault  m'eust  veu, 
Il  me  pourroit  tout  sain  guairir. 
Et  de  ma  jambe  oster  le  feu . 
Je  te  supplie ,  va  le  quérir. 
Hé  ,  Dieu  me  vueille  secourir, 
Je  croy  qu'il  m'a  bien  entendu. 

Le  Varlet. 
Parmy  le  col  je  soys  pendu 
Se  je  sçay  pas  où  ce  peult  estre 
Que  je  rencontreray  ung  prebstre , 
Lequel  mon  maistre  ainsi  demande. 
Faire  convient  ce  qu'il  commande. 
Je  y  voys  chercher  tout  à  ceste  heure. 

Le  Chaussetier. 
Se  ce  drap  icy  me  demeure, 
J'en  feray  des  chausses  pourmoy. 
Plus  ne  vient  marchand  à  ceste  heure, 
Car  ce  drap  icy  me  demeure. 
Je  prie  Dieu  qu'il  me  sequeure. 
Je  Tacheptay  à  la  Guibray  ; 
Si  ce  drap  icy  me  demeure , 
J'en  feray  des  chausses  pour  moy. 

Le  Varlet. 
Hau,  le  chaussetier,  dictes-moy, 
Si  m'enseignerez  le  vicaire. 
Où  demeure  le  preshitaire? 
Que  dis-je?  Oii  c'est  que  peult  estre 
IJn  bon  chappelain  pour  mon  maistre, 
Qu'il  lui  pleust  donner  reconfort. 
Le  Chaussetier. 
Voyla  bon  drap,  un  g  morquin  fort, 
De  la  tainture  de  Paris. 

Le  Varlet. 
Il  est  vray,  il  n'y  a  pas  ris  ; 
Sa  robe  est  de  la  couleur. 

Le  Chaussetier. 
J'en  ay  encore  de  meilleur. 
Qui  n'est  point  gros  ne  trop  pressé. 

Le  Varlet. 

Il  demande  estre  confessé. 
Et  ne  peult  venir  à  l'esglise. 

Le  Chaussetier. 

Regardez  ceste  marchandise  ; 
C'est  ung  fin  drap  comme  satin. 

Le  Va  RLE  t. 

Dea,  s'il  n'eust  chanté  si  matin, 
Je  luy  eusse  faict  avoir  messe. 

Le  Chaussetier. 
Vous  estes  homme  de  promesse, 
Mais  je  seray  payé  content. 

Le  Varlet. 

Sa  douleur  le  va  surmontant. 
Empiré  luy  est  aujourd'huy. 
Il  fault  que  quelc'ung  vienne  à  luy 
Puis  qu'il  veult  estre  confessé. 

Le  Chaussetier. 

Dictes-vous  qu'il  est  trop  pressé  ? 
Voyez  qu'il  a  la  lèse  grande. 

Le  Varlet. 

C'est  ung  prestre  que  je  demande. 

Le  Chaussetier. 

Je  le  vous  dis  ,  je  le  vous  mande. 
Quarante  solz  tout  à  ung  mot. 

Le  Varlet. 
Par  dé,  de  ce  suis  bien  marmot  ; 
Il  n'entend  pas  ce  que  je  dy. 

Le  Chaussetier. 
Quand  vous  les  aurez  ?  Samedy  ; 
Mais  vous  payerez  ou  pinte  ou  pot. 

Le  Varlet. 

Qui  c'est  mon,  maistre  Philipot, 
Comme  moy.  Adieu,  teste  dui'e. 

Le  Chaussetier. 

Il  vous  en  fauldroit  trois  quartiers  , 
Aultrement  vous  tiendroyent  trop  gourd. 

Le  Varlet. 

Mon  serment,  je  croy  qu'il  est  sourd 
Comme  moy.  Adieu,  teste  dure. 

Le  Chaussetier. 
Prendre  fault  premier  la  mesure, 
Qu'à  besongner  nous  esbatons. 

Le  Varlet. 

Comment  !  tendez-vous  ung  baston 
Sur  moy,  pour  demander  un  prebstre? 
Je  m'en  vois  le  dire  à  mon  maistre. 
Cela  debvez  faire  à  ung  paige. 

Le  Chaussetier. 

Ce  n'est  donc  pas  pour  vostre  usaige  ; 
Allons  donc  sa  mesure  prendre. 

Le  Goûteux. 

Helas  !  j'ay  beau  ici  attendre 
Pinsonnet  ou  l'apoticaire. 
Mon  varlet  ne  me  peult  entendre. 
Helas  !  j'ay  beau  ici  attendre. 
Que  la  foyre  le  puisse  prendi'e 
Tout  royde  mort,  s'il  est  plus  guère. 
Helas  ,  j'ay  beau  icy  attendi-e 
Pinsonnet  ou  l'apoticaire. 

Le  Varlet. 
En  luy  demandant  ung  vicaire, 
Qui  vint  mon  maistre  confesser, 
Voyez  comme(nt)  il  me  veult  fesser. 

Je  m'en  plaindray  à  la  justice. 

Le  Chaussetier. 
Si  la  chausse  n'est  bien  faicte. 
J'en  attendray  le  reproche. 
Marche  devant. 

Le  Varlet. 
Dea,  ne  me  touche. 
Voyla  ung  sourd  hors  de  raison. 

Le  Chaussetier. 

Bevrons-nous  point  à  la  maison  ? 
Ouy,  puisque  c'est  pour  le  maistre. 

Le  Varlet. 

Cité  serez  à  compaioistre  , 
A  ma  requeste,  en  jugement; 
Demain  auray ,  par  mon  serment  y 
Tresves  de  vous  et  asseurance. 

Le  Chaussetier. 

Monstrez-moi  tost  la  demeurance , 
Car  j'ai  haste  de  besongner. 

Le  Varlet. 

Ha,  je  vous  fa-ay  empoigner. 
Car  vous  me  suyvez  de  trop  court. 
Mon  maistre,  hau  !  voicy  ung  sourt 
Qui  me  veult  battre  et  faire  ennuy» 
Et  n'ay  onc  sceu  savoir  de  luy 
Où  est  l'homme  que  demandez. 

Le  Goûteux. 

Au  diable  soyez  commandez 
Tant  vous  me  faictes  de  laydure. 

Le  Chaussetier. 

Prendre  fauldroit  vostre  mesure. 
Ça,  la  jamte.  Bonsoir,  mon  maistre. 

Le  Goûteux. 

Tu  me  fais  bien  hesler  et  paistre. 
Que  mauldit  soit  le  coquin. 

Le  Chaussetier. 

Voicy  la  pièce  de  morquin, 
De  quoy  bien  je  le  vous  feray . 
Mais,  monsieur,  je  vous  diray. 
Votre  varlet  ne  m'entend  pas. 

Le  Goûteux. 

Bien  voy  que  suis  à  mon  trespas  ; 
Ce  n'est  pas  ce  que  je  demande. 

Le  Chaussetier. 

Une  chausse  doibt  estre  grande 
Pour  y  entrer  plus  à  son  ayse. 
Ça  ,  la  jamlje,  ne  vous  desplayse  ; 
Elles  seront  prestes  matin. 

Le  Goûteux. 

A  l'ayde  !  larron,  chien  mastin, 
Tu  m'as  bien  achevé  de  paindre. 

Le  Chaussetier. 

Le  drap ,  Monseigneur ,  (j e)  l'ay  faict  taindre 
Pour  Perrin  ,  sans  faulte  nulle. 

Le  Goûteux. 

Helas  !  j'avois  icy  la  muUe 

Que  ce  villain  m'a  faict  seigner. 

Le  Varlet. 

Il  ne  m'a  voulu  ensaigner 
La  maison ,  aussi  le  vicaire, 
Où  demeure  le  presbitaire 
Que  vous  [me]  demandez  ainsi. 

Le  Chaussetier. 

Dea,  je  fournii'ay  aussi 

De  doubleure,  cela  s'entend. 

Le  Varlet. 

Ma  foy,  mon  maistre,  il  prétend 
Tirer  de  vous  je  ne  sçay  quoy, 
Voyre,  et  ce  congnoist  autant 
En  médecine  comme  moy. 

Le  Goûteux. 

Que  j'ay  soulcy  et  p-ant  esmoy 
Pour  ses  deulx  lourdaulx  insciens  ! 
Allez  vous-en  hors  de  céans, 
Que  jamais  je  ne  vous  revoye. 

Le  Chaussetier. 

Je  borderay  ung  peu  la  braye. 
Et  la  découpera  qui  vouldra. 

Le  Varlet. 

Par  ma  foy,  vous  n'en  bevrez  jà. 
Puisque  vous  m'avez  voulu  battre. 

Le  Goûteux. 

La  malle  mort  vous  puisse  abatre, 
Sans  que  puissiez  avoir  secours. 

Il  n'est  point  de  plus  maulvais  sours 
Que  ceulx  qui  ne  veuUent  ouyr. 
Messeigneuis,  pour  vous  resjouyr, 
Oyons  tous  la  comédie. 
Supplyez  à  la  maladie. 


FINIS. 


FARCE   NOUVELLE 


RAMONNEURDE  CHEMINÉES 

FOUT    JOYEUSE 

Nouvellement  imprimée 
A  quatre personnaigcs ,  c'est  assavoir 


LE  RAMONNEUR 
LE  VARLET 


LA  FEMME 

ET  LA  VOYSINE 


Le    Ramonneur   commence   en  chan- 
tant. 
[amonnez  voz  cheminées, 
[Jeunes femmes,  ramonne2> 

Le  Varlet. 

En  nous  payant  noz  journées, 
Ramonnez  voz  cheminées. 

Le  Ramonneur, 

En  nous  payant  noz  journées, 
Retenez-nous,  retenez. 

Le  Varlet. 

Par  le  corps  bieu,  vous  m'estonnez. 
Tant  menez  lourde  melodye. 

Le  Ramonneur. 
Que  dyable  veulx-tu  que  je  dye  ? 

Encor  ne  sçay-je  tant  crier 

Que  gaigner  puisse  ung  seul  denier , 

De  quoy  je  m'esmerveille  assez. 

Le  Varlet. 
Si  fais-je  plus  que  ne  pensez. 
J'ay  veu  que  ,  quant  vous  aviez  grâce 
De  bien  ramonner,  vostre  tasche 
Estoitbien  d'ung  aultre  plumaige. 

Le  Ramonneur. 
A,  tu  dis  vray  ;  je  faisoye  l'age, 
Quant  premièrement  tu  me  veis. 

Le  Varlet. 

Chascun  vous  mettoit  en  ouvraige. 

Le  Ramonne  ur. 
A,  tu  dis  vray;  je  faisoye  rage. 

Le  Varlet. 
Il  eust  alors  plus  faict  d'ouvraige 
En  ung  jour  qu'il  ne  faict  en  dix. 

Le  Ramoj^neur. 

A,  tu  dis  vray;  je  faisoye  rage, 
Quant  premièrement  tu  me  veis. 

Le  Varlet. 

Gens  qui  sont  ainsi  massis 
Comme  gros  prieurs  ou  gras  moynes 
INe  furent  jamais  guère  idoynes 
De  bien  cheminées  housser. 

Le  Ramonneur. 
Pour  quoy  ? 

Le  Varlet. 

Hz  ne  font  que  pousser 

Et  sont  pesans  comme  une  enclume, 
Et  vous  en  suyvez  la  coustume, 
Car  vous  estes  gras  comme  lart. 

Le  Ramonneur. 

Par  Lieu,  j'ay  aussi  bien  faict  l'art 
Du  mestier  que  homme  du  royaulme  ; 
Mais,  pour  l'exercer,  sur  mon  ame. 
Ma  puissance  fort  diminue. 

Le  Yarlet. 

Se  elle  fust  aussi  bien  venue 
Devers  vous  comme  déclinée. 
Vous  eussiez  mainte  cheminée 
A  ramonner,  qu'on  vous  trespassc. 

Le  Ramonneur. 

Je  ne  sçay  que  c'est  ;  tout  ce  passe , 
Ce  que  nature  a  compassé  ; 
Car  je  suis  jà  tout  passé. 
Bien  joueroit  de  passe  passe 
Qui  me  feroit,  en  brief  espace, 
Corps  bien  compassé. 
Je  suis  jà  cassé, 
Faulcé, 
Lassé, 
Et  tout  mon  bien  se  trespasse 
De  l'or  que  j'ay  amassé 
A  Gaultier  et  à  Massé 
De  leur  bonne  gi'ace, 
C'est  d'estre  en  ung  vieil  fossé. 
Poussé, 
Troussé, 
La  où  personne  ne  passe. 

Le  Va  RLE  t. 

Qui  vous  diroit  à  voix  basse  : 
Prens  dix  escus  en  ma  tasse, 
Qu'en  diriez- vous? 

Le  RAMO^^EUR. 
Rien. 
Le   Varlet. 

Ou  de  vuyder  une  tasse 
Et  humer  la  souppe  grasse , 
Vous  le  feriez  ? 

Le  Ramonneur. 

Bien. 
Le  Varlet. 
Et,  vous  fussent  assignées 
A  dormir  grans  matinées. 
Quel  estât,  quel  ? 

Le  Ramonneur. 

Bon. 
Le  Varlet. 

Mais  pour  housser  cheminées, 
La  où  vertus  sont  minées , 
Il  ne  vous  en  chault. 

Le  Ramonneur. 

Non. 
Je  souloye  avoir  le  resnom, 
Mais  maintenant  je  metz 
Tant  que  mestier  je  congnoys 
Doresnavant  à  quinsaine. 
Par  mon  ame,  c'est  très  grand  peine 
Que  de  ramonner  ajournée. 

Le  Varlet. 
Voire  pour  gens  à  courte  alaine. 
Le  Ramonneur. 

Par  mon  ame,  c'est  très  grand  peine. 

Le  Varlet. 
Croyez  qu'il  n'y  a  nerf  ne  vaine 
Qui  ne  soit  bien  examiné. 

Le  Ramonneur. 

Par  mon  ame ,  c'est  très  grand  peine 
Que  de  rammoner  à  journée. 

Le  Varlet. 
Or  sa,  faison  quelque  trainée 
Ou  quelque  cryée  joyeuse 
Pour  veoir  se  quelque  malheureuse 
Ne  nous  mettra  point  en  ouvraige. 

Le  Ramonneur. 

Nous  y  perdrions  nostre  langaige. 
Ne  faisons  cy  plus  long  séjour. 
Car  tu  scez  bien  que  tous  les  jours, 
Puis  que  la  court  est  en  la  ville, 
Par  ma  foy,  ilz  sont  plus  de  mille, 
Tous  nouveaulx  et  jeunes  Lousseurs. 

Le  Varlet. 

Les  jeunes  ne  sont  point  [plus]  seiu-s 
Que  les  vieulx,  vous  le  sçavez  bien. 

Le  Ramonneur. 

Il  n'est  abay  que  de  vieil  chien  ; 
Pour  dire  je  ne  le  nye  point 
Qui  nous  faict  estre  tous  chetiz. 


194  Farce 

Le  Varlet. 
Et  quoy? 

Le  Ramonneur. 

C'est  que  les  aprentis 
Tousjours  les  meilleurs  raaistres  sont. 

Le  Varlet. 
Et  aiusi  vous  ayez  — 

Le  Ramonneur. 
Le  bout. 
Les  jeuues  m'appellent  vieiilart 
Pour  ce  que  j'euvre  de  viel  lart, 
Et  que  je  suis  plus  blanc  que  carmes. 
Scés-tu  quoy?  Je  me  rens  aux  armes  ; 
Mais  pour  cause  que  ma  mignonne 
Ne  me  faict  point  chère  si  bonne 
Quand  je  lui  raporte  pécune, 
Ne  revelle  point  ma  fortune 
Mais  que  j'ai  bien  besongné 
Et  que  j'ay  aujourd'huy  gaigné 
Bien  quarante  soulz  qu'on  me  doibt. 
Je  ne  sçay  de  vray,  s'elle  entendoit 
Par  trop  parler  ou  sermonner 
Que  ne  peussc  plus  ramonner, 
Vêla  Jehan  du  Houx  rué  jus, 
Plus  n'en  auroys  esbat  ne  jeulx; 
Jamais  ne  me  vouldi'oit  aymer. 

Le  Varlet. 
J'aimerois  mieulx  estre  en  la  mer 
Que  voslre  honneur  j'eusse  frauldé. 

Le  Ramonneur. 

Où  estes-TOus  mal  fardée 

Ou  lardée. 
Que  ne  parlez-vous  à  nous  ? 

Le  Va  RLE  t. 

On  vous  a  bien  regardée 

Et  dardée 
Au  cueur  d'un  regard  très  doulx. 

La  Femme. 

Et  qui  a-ce  esté  ? 

Le  Varlet. 

Jehan  du  Houx 
Par  dessoubz. 

La  Femme. 

Je  ne  m'en  suis  point  gardée. 

Le  Varlet. 
Toutesfoys  il  vous  a  dardée 

Bien  serrée 
La  flesche. 

La  Femme. 

Des  poulx,  des  poulx, 
J'aymeroye  mieulx  quatre  solz 
En  ma  bource  de  bon  acquest 
Que  son  regard  ne  son  caquet. 
Bref,  je  n'ayme  point  ses  esbatz. 

Le  Varlet. 
Pour  quoy? 

La  Femme. 

Il  craint  le  bas 
Plus  que  cheval  de  poisonnier. 

Le  Varlet. 

He  dea,  si  mangea  (du)  poisson  hier, 

Ne  l'ayés  pourtant  indigné  ; 
Pensez,  quant  il  a  bien  digne, 
Encor  est-il  plus  redelet. 

Le  Ramonneur. 

Jehan  du  Houx  est  itel  qu'il  est  ; 
Il  n'en  fault  point  tant  sermonner. 

La  Femme. 

D'où  venez-vous? 

Le  Ramonneur. 
De  ramonner 
Tout  ce  jour,  et  Dieu  scet  comment. 
Demandez-luy. 

Le  Varlet. 
Tout  bellement. 
Par  mon  ame,  c'est  grant  pitié. 

La   Femme. 
Pis  quanlem 

Le  Varlet. 

Mais  pis  la  moytié  ; 
Il  sera  tantost  maistre  es  ars. 
La  Femme. 
Pour  quoy  ? 

Le  Varlet. 
Il  a  [a]prins  ses  pars  ; 
Il  est  à  ses  déclinaisons. 

Le  Ramonneur. 
De  quoy  parlez-vous  ? 

Le  Varlet. 
De  l'oyson 
Qu'on  vous  donna  hyer  à  disner 

Après  qu'on  vous  fîst  ramouner 
La  cheminée  que  sçavez. 

Le  Ramonneur. 
Il  dit  vray. 

La  Femme. 

Par  dieu ,  vous  bavez  ; 
Ne  vous  vantez  jà  de  beau  faict. 

Le  Ramonneur. 
Hola,  j'ay  faict  ce  que  j'ay  faict. 
M'avez-vous  si  bien  repoulsé, 
Encore  ai-je  aujourd'huy  housse 
Des  cheminées  plus  de  douze  ; 
Vêla  qui  le  scet. 

Le  Varlet. 

Il  se  house. 

La  Femme. 
J'en  vueil  bien  croyre  ses  recors. 

Le  Varlet. 
Pensez  qu'il  a  assez  bon  coips , 
Mais  n'a  membre  qui  rien  vaille. 

La  femme, 
Dictes-vous  ? 

Le  Varlet. 

Pas  maille. 
Je  vous  ay  declairé  le  point. 

Le  Ramonneur. 

Se  vous  me  voyez  en  pourpoint , 
Vous  esprouveriés  (plus)tost  mes  fais. 

Le  Varlet. 
Il  est  fasonné  comme  ung  fais 

Defagotz  ou  de  paille  d'orge. 

Le  Rasionneur. 
Tu  as  menty  parmy  la  gorge , 
Je  suis  ung  bel  homme  et  robuste , 
De  corps  et  de  membres. 

Le  y  a  RLE  t. 

Tout  juste  ; 
Par  mon  arae,  c'est  bien  soufflé. 

La  Femme. 
Regardez ,  il  est  plus  enflé 
Q'ung  rat  noyé  dedans  ung  puis , 
Tant  a  mange  de  souppe(s). 

Le  Ramonneur. 
Et  puis 
Fondez-moy ,  si  am'ez  le  sain. 

La  Femme. 
Quel  visage  de  sain  et  Poursain. 
Comme  il  a  en  remply  ses  bouges. 

Le  Ramonneur. 
Sont  esté  ces  gros  vins  rouges 
Qui  nous  ont  paincturez  ainsi 
Les  narines  de  cramoysi , 
Ainsi  que  sçavez  qu'on  le  joue. 

La  Femme. 

La  couleur  demeure  en  la  joue  ; 
Elle  n'est  pas  tombé  es  mains. 

Le  Ramonneur. 
Mon  compaignon  n'en  a  pas  mains. 
Ne  voyez-vous  le  domine? 
Il  a  le  groing  enluminé 

Comme  le  B  de  Beatus  vir. 
La  Femme, 

Mais  vos  yeulz  me  font  grand  plaisir; 
Carilz  n'ont  point  la  couleur  nette. 

Le  Ramonneur. 

Quels  sont-ilz  ? 

La  Femme. 
Doublés  d'escarlate. 
Le  Ramonneur. 

J'ay  tant  par  yilles  et  par  bours 
Housse,  qu'ilz  en  vont  à  lebours, 
Des  pouldres  qui  sont  cheux  dedans. 

Le  Varlet. 

Il  a  menty  parmy  ses  dens  , 

Il  ne  luy  vient  que  de  trop  boyre. 

Le   Ramonneur. 

Pour  Dieu ,  ne  le  vueillez  point  croire, 
Ma  doulcinette ,  ma  mignonne, 
Ma  gogette ,  ma  toute  bonne , 
Car,  quant  je  ne  suis  point  en  serre, 
Je  ramonne  aussi  bien... 

Le  Varlet. 

Un  g  voirre 
Qu'oncques  fist  gorge  de  pion. 

Le  Ramonneur. 

Escoustez  cest  escorpion, 
Comme  il  me  point  ;  que  je  suis  ayse , 
Et  je  sçay  bien,  plaise  ou  non  plaise 
Qu'entre  tous  housseurs  je  suis  homme. 

Le  Varlet. 
Il  a  perdu  le  plait  à  Romme, 
Il  peult  bien  appeller  à  Rains. 

Le   Ramonneur. 
Esse  débilité  de  rains , 
De  housser  en  une  journée 
Seize  foys  une  cheminée 
Qui  estoit  bien  grande  et  bien  haulte? 

Le  Varlet. 
Il  dit  yray  ;  il  fist  une  faulte  : 
Ce  fut  quinze ,  et ,  somme  toute , 
Une  foys  houssa  tout  de  route , 
Encore  Dieu  sçait  à  quel  peine. 

Le  Ramonneur. 

Et  je  fis ,  ta  fiebvre  quartaine , 
Se  aujourd'huy  je  t'os  mot  dire 

Et  mesdire 
Contre  moy  aulcunement, 
De  mon  poing ,  sans  contredire , 

Par  grant  ire 
En  auras  ton  payement. 

Le  Varlet. 
Cil  qui  payement. 

Vrayement 
Au  moins  s'on  ne  l'en  retire 
Et  TOUS  envoyez  celle  tire. 

Qui  VOUS  tire 
A  mentir  si  lourdement  ? 
Dictes  or ,  par  mon  serment , 
Tant  qu'est  à  luy  ,  il  en  est  faict. 

La  Femme. 
11  me  faict  enraiger,  de  faict , 


d'un    RaMONNEUR.  201 

De  dire  que  si  villainement  [vaillamment?] 
A  huy  ramonné. 

Le  Varlet. 
Hé ,  il  ment. 
Jamais  ne  luy  eusse  accordé. 

La  Femme. 
Il  est  doncques. . . . 

Le  Varlet. 
Il  est  cordé. 
Jamais  n'en  aurez.... 

La  Femme. 

Grant  ayde. 
Le  Varlet. 
On  luy  eust  bien.... 

La  Femme. 
Lasché  la  bride  ; 

De  courir  n'est  point 

Le  Varlet. 
Enrengé. 
Je  vous  eutens. 

Le  Ramonneur. 

Je  l'ay  songé  ; 
Ouy  j'ay  faict  ce  que  je  vous  dis. 

Le  Varlet. 

Dictes  en  ung  de  profundis. 

Il  en  est  faict,  vous  le  voyez  bien. 

Le  Ramonneur. 

Dictes  en  ung  estronc  de  chien 
En  ton  nez.  Fault-il  tant  baver. 
Mais  comment  m'oses-tu  b[r]aver, 

Or,  sanglant  paillai-t  contrefaict, 
Moy  quit'ay  faict — 

Le  Varlet. 

Qu'avez-vous  faict? 
Le  Ramonneur. 

Je  l'ay  faict 

Le  Varlet. 
Vous  l'avez  faict  belle. 
Le  Ramonneur. 
S'on  ne  te  pent ,  paillait  rebelle  ; 
Je  t'ay  faict — 

Le  Varlet. 

Quoy,  apoticaire? 
Le  Ramonneur. 
Escoutez ,  il  ne  se  peult  taire  ; 
Il  me  faict  enraiger  d'ennuy. 

Le  Varlet. 
Je  ne  mengeay  liuy  ; 
De  quoy  dyable  serois-je  plain? 

Le  Ramonneur. 

Tu  es  rempli  de  faulce  envye , 
Contre  moy,  qui  te  tient  en  vye. 
Je  prins  ce  paillai't  totilleur 
A  Paris ,  chez  ung  rôtisseur, 
Et  n'avoit  pas  vaillant  deux  blans, 
Et  couchoit ,  dont  il  est  si  blans  , 
Au  four  à  quoy  la  paille  on  art. 
Bref,  je  t'ay  faict.... 

Le  varlet. 
Quoy? 

Le  Ramo^neur. 

Ha,  paillart , 
Je  t'ay  au  moins  faict  tant  d'honneur 
Que  tu  es  maistre  ramonneur, 
Passé  par  les  maistres  jurez. 

Le  Varlet. 
Pas  ne  fault  que  vous  en  jurez  , 
Je  n'en  donroys  pas  ung  oygnon  ; 
Depuis  que  je  suis  compaignon 
Je  n'ay  pas  gaigné  mes  despens. 

La  Femme. 

Par  ma  foy,  à  ce  que  j'entens, 
Il  ne  peult  plus  lever  le  boys 
Du  ramon. 

Le  Ramonneur. 

On  dit  maintes  foys 
Qu'il  atant  faict  qu'il  n'en  peult  plus  [mais?] 
On  le  doibt  bien  laisser  en  pays, 
C'est  une  autorité  commune. 

La  Femme. 
Las  ,  je  demeure  ainsi  comme  une 
Povre  femme ,  à  qui  Fortune 
Pour  sa  griefve  importune. 
Quant  mon  mary  vient  en  bas, 
Puis  qu'en  si  piteux  esbats 

On  l'impugue, 
Plus  je  ne  puys ,  par  voye  aulcune , 
Pour  argent  ne  pour  pécune , 
Avec  luy  prendre  mes  esbas. 

La  Voysine  commence. 
A  qui  esse  que  tu  t'esbatz 

Ma  voysine  et  ma  doulce  amye  ? 

La  Femme. 

Croyez  que  je  ne  chante  mye 
Mais  ay  le  cucur  triste  et  marry. 
Car  c'est  de  mon  povre  mary 
A  qui  Dieu  bonne  mercy  face. 
Je  ne  sçay  plus  que  je  face, 
De  grand  pitié  qui  me  remort. 

La  Voysine. 

Comment?  vostre  mary  est(-il)  mort? 

La  Femme. 

Tout  mort  au  paradis  des  chièvres. 

Le  Ramonneur. 

Et  je  suis  tes  sanglantes  fiebvres , 
Puis  qu'il  convient  que  je  responde. 

La  Femme. 

Il  est  mort,  c'est-à-dire  au  monde, 
Comme  ung  chartreux  ou  reclus. 

La  Voysine. 
Comment  ? 

La  Femme. 

Il  ne  ramonne  plus 
Non  plus  qu'un  enfant  nouveau  né. 

Le  Ramonneur. 

Ramonner  !  c'est  bien  ramonné  ; 
Il  n'est  homme  qui  ne  s'en  lasse 
De  ramonner  par  tant  d'espace 
Que  j'ai  faict,  ne  par  tant  d'ans. 
Il  y  a  plus  de  soyzante  ans 

Que  le  mestier  je  commençay, 
La  Voysine. 
Vous  n'en  pouvez  plus. 

Le  Ramonneur. 

Je  ne  sçay  ; 
Ma  femme  me  le  dit  ainsi. 

La  Voysine. 

Comment  le  sçavez-yous  ainsi? 

La  Femme. 
Je  le  sçay  par  ma  cheminée 
Qui  souloit  estre  ramonnée 
Tous  les  jours  bien  cinq  ou  six  foys  ; 
Mais  il  y  a  bien  troys  moys , 
Voysine ,  qu'il  n'y  voulut  penser. 

Le  Ramonneur. 
C'est  toujours  à  recommencer. 
Qui  fourniroit  au  résidu, 
Il  vauldroit  mieux  estre  pendu , 
Ou  estre  mis  en  gallée. 

La  Voysine. 
Vostre  peau  sera  gallée , 
Ou  vous  ferez  vostre  debvoir. 

La  Femme. 

Voysine ,  vous  pouvez  sçavoir 
Qu'il  ne  fera  jamais  grand  fais. 

La  Voysine. 
Comment  ? 

Le  Varlet. 

Il  est  sec  et  mast 
Puis  qu'aultrement  ne  s'employe. 

Le  Ramonneur. 
Ma  gaulle  ployé 
Si  tost  que  l'ouvraige  regarde. 
Pour  Dieu ,  Messieurs ,  prenez  garde , 
Qui  vous  meslez  de  ramonner. 
Qu'a  ramonner  point  l'on  ne  tarde 
Les  cheminées  qui  ont  mestier  ; 
Et,  pour  la  cause  abréger, 
Et  aussi  qu'il  ne  vous  ennuyé , 
Il  est  temps  de  nous  eu  aller. 
Adieu  toute  la  compaignie. 


Cy  fine  la  Farce  du  Ramonneur  de 
cbe  minées. 

ET    DE    GRANDE   VALUE 

A  tous  les  foulx  qui  sont  dessoabz  la  nue , 
Pour  leur  monstrer  à  saiges  devenir, 
Moyennant  ce,  que,  le  temps  advenir. 
Tous  sotz  tiendront  mon  conseil  et  doctrine  ; 
Puis  congnoistront  clerement,  sans  urine. 
Que  le  monde  pour  sages  les  tiendra , 
Quant  ils  auront  de  quoy;  notez  cela, 

Icy  commence  Le  S E R M 0 >' N E U R  ,  e?  «/«>  .• 

,n  nomine  Bachi  et  Ciphi  atque  sancti 
Doli.  Amen. 

Ve  qui  sapientes  estis  in  oculis  vestris. 
\Hec  verbaEsaye  originaliterquinto  ca- 
pitula scribuntur  et  recitatii'e  ad  nostre  collatio- 
nis  fondamentaliler  exordium  assumcntur. 

0  présent  assistoire , 
Grans,  menus  et  tout  populaire, 
Et,  premiers,  dames  et  seigneurs. 
Tous  bons  pions  et  bons  beuveurs , 
A  celle  fin  que  puissons  dire 
Chose  de  quoy  nous  puissons  rire  , 

Vers  Bachns  nous  retournerons 
Tous  ensemhle  et  le  saluerons 
D'uug  vouloir  parfalct  et  bénin 
En  beuvant  ung  verre  de  vin. 

Ve  qui  sapientes  estis,  etc. 

Affin  que  je  ne  soys  confus 
En  mes  parolles  ,  je  conclus 
Que  troys  parties  nous  ferons. 
In  prima  parte  conclurons 
Qualitatcm  fatuorum  ; 
Pro  secunda  nous  parlerons 
De  quantitate  stultorum. 
Immo ,  pro  tertia  parte , 
Ut  nostra  reperitur  in  arte, 
De  modo  eorum  vivendi. 

Or,  chut  donc ,  mot ,  entendez  cy , 
Ne  dictes  mot,  cheut,  paix,  holà! 
Et  vous  aultres ,  qui  parlez  là , 
Encore  fauldra ,  par  ma  foy, 
Que  je  vous  monstre  atout  le  doy. 
Estes-vous  foulx?  estes-vous  bestes? 
Regardez  le  lieu  où  vous  estes. 

Homo  cum  in  honore  esset  et  non  intellcxerit  com- 
paratus  est  jumentis  insipientibus  et  similis 
factus  est  illis. 

Or,  chut,  mot!  laissons  les  brouillis. 
Ergo  donc ,  pro  prima  parte  , 
Parlerons  de  qualitate. 
Levez  tous  vos  cueurs. 
Nous  povons  dire  qu'il  sont  plusieurs  sotz  ; 

Je  demande  qu'il  sont. 
Ferant  gentes  qiioniam  homines  sunt. 
Les  qualitez  des  fouz  sont  difficiles; 
Les  ungz  sont  lours  et  les  aultrcs  habilles  , 
Aulcuns  privez  ot  les  aultres  estranges , 

Aussi  merveilleux  que  beaulx  anges 

Descendus  tout  nouveau  des  cieulx  , 

Et  ceux-là  sont  sotz  glorieux. 

11  y  a  d'aultre  qualité 

De  sotz,  qui  tiennent  gravité 

Et  portent  arrogance  fière , 

Qu'on  jugeroit  a  leur  manière 

Estre  Socrates  ou  Virgile  ; 

Mais  chascun  d'eux  est  tout  débile 

D'entendement  et  bon  propos , 

Et ,  pour  le  vrav  dire ,  telz  folz 

Sont  contens  de  la  gloire  avoir 

Du  monde ,  et  rien  ne  sçavoir. 


Quomodo  ni'x  in  estate  et  pluvia  in  messe,  sic  in 
dccens  est  stiiJto  , 
mo  sexto  capitula 


dccens  est  stuïto  gloria.  Proi'erbiorum  vigesi- 


Je  trouve  une  aultre  qualité 
De  foulx  tous  plains  de  nouveaulté 
Poui-  dire  de[s]  motz  à  plaisance , 
Ou  soit  en  banquet  ou  en  dance. 
Pour  faire  tout  le  monde  rire  ; 
Ces  sotz  icy,  pour  le  vray  dire, 
Selon  noz  bons  docteurs  devotz , 
Nous  les  appelons  sages  sotz. 
Et  voulentiers ,  au  temps  qui  comt , 
Telz  sotz  si  se  treuvent  en  court , 
Et  maintes  foys  mengent  le  pain 

T.  II.  it 

A  plus  folz  que  eux  ,  il  est  certain. 

Entre  tous  ces  folz.  que  je  ditz, 

[Tous]  incensez  et  estourditz , 

J 'en  trouve  d'aultres  fantastiques 

Qui  valent  pis  que  lunatiques. 

Et  si  me  demandez  :  Beau  père , 

Qui  sont  ces  sotz?  —  Certes,  beau  fi'ère, 

Les  plus  sotz  et  enragez  foulx 

Qui  soyent  au  monde,  sont  jaloux. 

Qu'en  dictes -vous  donc,  mes  seigneurs? 

N'est-il  pas  vray?  Levez  vos  cueurs. 

N'en  a-il  nulz  en  ceste  ville? 

Si  a ,  certes ,  plus  de  deux  raille , 

A  qui  vauldroit  mieulx ,  par  mon  ame, 

Jamais  n'avoir  espousé  femme. 

Hz  ont  femme  honneste ,  gracieuse , 

Belle,  plaisante,  amoureuse, 

Mesnaigère  fort  diligente, 

Et  de  mal  aussi  innocente 

Que  Judas  de  la  mort  Jésus. 

Helas  !  povres  sotz  malostrus , 

N'estes-vous  pas  bien  folles  testes 

De  vouloir  gai'der  telles  bestes? 

Note  les  ditz  et  retien-les 

Que  dit  le  saige  Socrates  : 

In  animaUhus  bis  foratis  in  visceribus  bassis 
non  est  adhibenda  fides. 

Pour  tant ,  je  te  prie ,  laisse-les  ; 
Car,  si  tu  estoys  aussi  saige 
Que  Salomon ,  si  elle  a  couraige 
De  mal  faire ,  (ja)  ne  se  gardera 
Pour  toy,  mais  façon  trouvera 

De  parvenir  à  son  dessus. 
Se  tant  de  gens  en  ont  esté  deceuz, 
Comme  Sanson,  Aristote,  Virgile, 
Est-tu  saige  plus  que  iceulx  ou  habille  ? 

Forte  venient  fortis  rcx  et  impugnabilis  grcx. 
Fortiorcs  sont  mulieres. 

D'aultre  part ,  c'est  grande  Ibllye 
A  homme  d'avoir  jalousye 
De  chose  où  n'a  aulcun  dommaige. 

Quel  desplaisir  te  l'aict  un  personnaige 

S'il  te  croist  ou  eslargit  tes  biens? 

Femme  a  cul ,  c. ,  et  ses  membres  sont  siens, 
Et  me  semble,  par  loy  exquise. 
Qu'elle  en  peult  bien  faire  eu  sa  guise. 
Vous  en  avez  la  belle  loy. 
En  Yostre  droit,  qui  en  distle  vroy. 

Quilibet  est  moderator  clericus  vel  laboralor  et 
arbitcr  rei  sue.  L.  in  rc  mandata.  Codice 
mandati. 

Je  ne  suis  ne  fol  ne  yvre  ; 
Je  metz  cela  à  la  peine  du  livre. 
Oultre  plus,  ce  te  vueil  monstrer, 
Pour  en  ton  couraige  entrer. 
Une  belle  similitude. 
Et ,  si  n'as  entendement  rude , 
Tu  pourras  clerement  congnoistre 
Que  jaloux  tu  ne  doibs  pas  estre. 
Or  sus  donc ,  nouveaulx  mariez , 
Levez  voz  cueurs  et  entendez  : 
Voylà ,  contre  une  paroy , 

Ung  pertuys;  tu  y  iiie[t]s  le  doy, 
Et  ï'aultre  vient  qui  luy  boute, 
,     Ou  cinq  ou  six  tout  d'une  route. 
Et,  par  ta  foy,  n'ez-tu  pas  bcste 
De  t'en  rompre  ainsi  la  teste? 
Si  le  pertuys  ils  emportoyent. 
Je  dys  que  bien  se  forseroienl  ; 
Mais  il  demeure  en  son  entier, 
Et  si  en  venoit  un  millier 
Jà  pour  ce  n'en  amoindrira. 
Or  escoute  ung  petit  cela , 
Qui  est  escript  en  beau  décret 
En  la  glose,  tout  en  secret  : 

Mulier  non  dicitur  mcretrix  nisi  ipsa  receperit 
viginti  tria  millia  hominum.  Glosa  in  capitu- 
lo  Vidiia,  distinctione  trigesima.  qnarta. 

Je  trouve  aussi  à  mon  propos 
Une  autre  quantité  de  folz 
Qui  s'en  vont  de  nuyt  par  les  rues , 
Estendant  les  colz  comme  grues , 
Et  regardant  par  les  fenestres 
S'ilz  verront  point  dedans  les  astres 
Celles  de  qui  sont  amoureux. 
Helas  !  pouvres  sotz  malheureux  , 
N'estes-vous  pas  bien  abusez, 
Foulx ,  estourdiz  et  incensez , 
D'estre ,  tant  comme  la  nuyt  dure , 
A  la  pluye,  au  vent,  à  froydur 
Les  dentz  cliquetans  à  la  gorge 
Aussi  dru  que  marteau  de  forge  ; 
De  chanter  devez  faire  raige , 
Car  vous  gringotez  davantaige. 

Stultus  per  platects  noctitrno  tenipore  currit ,  et 
fornirator  per  celidas  :  exclusus  carmen  fle- 
bilc  cantat  amans. 

Ainsi  chantant  devant  sa  porte , 

Ta  folye  sottement  déporte. 

Et  par  adventurc  t'amye 

Sera  au  llcl  bien  endormve, 

Ou  peult  bien  estre  qu'elle  aui'a 

Ung  aultre  qui  la  secourra 

Au  son  de  ta  plaisante  aubade. 

Mais  si  elle  est  ung  peu  rusade  , 

Commencera  fort  àtoussir.  (Hem.) 

Hélas  !  Dieu  sçait  le  grand  plaisir 

Tu  as ,  alors  que  l'as  ouye  ; 

Ta  pensée  est  du  tout  ravye , 

Et  n'as  eu  toy  froyt  ny  douleui' 

Qui  ne  soit  tournée  en  chaleur. 

Ressemblent  les  chiens  à  la  lune 

Ses  sotz  icy,  par  voix  commune, 
Quant  d'amours  ne  scevent  [pas]  proffiter  : 
La  lune  est  hault ,  nul  n'y  peult  habiter. 
Qui  vouldroit  chercher  les  passaiges 

De  tous  ceulx  qui  ne  sont  pas  saiges , 

Les  fassons  et  les  qualitez 

Des  sotz  de  sens  débilitez, 

\\  fauldroit  séjour  et  espace. 

Pourtant,  seigneurs,  en  ceste  place, 

Grans  et  petis ,  sans  plus  tarder, 

Ung  chascun  pense  de  loller 

Affin  de  affolye  [à  folye?]  satisfaire. 

Posé  que  ne  le  debvons  faire , 

Toutesfoys  c'est  bonne  raison 

De  folyer  ceste  saison , 

De  nuyct  et  jour,  sans  se  coucher, 
Et  c'est  de  quoy  je  veulx  toucher 
En  mon  thesme  preallegué. 

In  fore  assumplis  prepositionibus procedcntibus. 
Ve  qui  sapientes  estis  in  oculis  vestris. 

C'est  de  Esaye  les  paraboles; 
Voylà,  seigneurs,  que  disent  les  paroles. 

Pro  secunda  parte. 

Or  ça ,  pro  secunda  parte , 
Je  trouve ,  de  quantitate , 
Que  numerus  stultorura  est  infinitus. 
A  savoir  mon  ,  si  toute  arismetique 
Sçauroit  nomljrer  le  sexe  folatique  , 
Je  ditz  que  non  :  il  est  inestimable. 
La  raison?  car,  par  tout  le  monde, 
Folye  plus  que  science  habonde. 
Allez  chercher  du  monde  les  passaiges , 
Vous  trouverez  plus  de  fous  que  de  saiges  : 
Thebains,  Grecz,  Assyriens, 
Sotz  Mores,  Indiens,  Athéniens, 
Foulx  de  Judée,  sotz  de  Turquie, 
Sotz  de  Naples  et  Lombardie. 
Les  Lombars ,  selon  leurs  usages , 
Sont  foulx  par  force  d'estre  saiges. 
Les  Alemans  sont  au  contraire  : 
Hz  sont  foulx  par  force  de  boyre  ; 
Mais  qu'ilz  ayentbien  mouille  la  gorge, 
Hz  sontvaillans  comme  sainct  George. 
Des  Bourguinons  la  grant  folye, 
Qui  disoyent  leur  duc  estre  en  vie. 


DES   FOULX.  1 

Les  Picquars  ilz  sont  trop  eureux  ; 
Et  que  sont-ilz  !  foulx  amoureux  : 
Si  une  chièvre  portoit  coiffète , 
Hz  en  feroient  leur  amyète. 
Foulx  de  Paris  sont  si  grant  nombre 
Que  aux  autres  foulx  portent  encombre. 
Foulx  Normans  rians  des  oreilles 
A  tant  que  c'est  grandes  merveilles. 
Après  viennent  les  folz  Bretons 
A  cent ,  miliers  et  milions  ; 
S'ilz  sont  saiges  ,  c'est  adventure  : 
Car  ilz  sont  tous  foulx  de  nature. 
Touchant  de  ses  sots  Angevins , 
Ilz  ne  sont  foulx  que  de  bons  vins  : 
Car  Jehan  des  vignes  ,  qui  est  tant  beau  , 
Incontinantleur  gaste  le  cerveau. 
Foulx  Poytevins  etLymosins, 
Se  sont  sotz  rusez  et  bien  fins  : 
Car  eulx  ,  le  fol  contrefaisant, 
Us  mordent  les  gens  en  riant; 
Leur  language  les  rend  robustes , 
Mais  plus  fins  sont  que  tu  ne  cuydes. 
Foulx  Gascons  ont  legière  teste  ; 
Hz  courent  fort  comme  tempeste. 
Après T  nous  avons  tout  en  bloc, 
Ung  tas  de  foulx  de  Languedoc  , 
Foulx  de  Guyenne  et  de  Quercy, 
Rouergues  et  Tholose  aussy  ; 
Soit  en  leurs  faictz  ou  en  langaige  , 
De  cent  ung  n'en  a  pas  un  saige, 
Foulx  d'Avignon  et  de  Prouvence 
Voulentiers  n'ont  point  de  science  ; 
Hz  donnent  les  bagues  jolyes 
A  qui  fera  plus  de  follyes  ; 

Qui  mieulx  luttera  et  courra , 
C'est  celuy  qui  le  pris  aura. 
Foulx  de  Lyon  en  leurs  usaiges 
Ne  sont  ne  trop  foulx  ne  trop  saiges; 
Et  fussent  saiges  par  sus  tous , 
Mais  les  femmes  si  les  font  foulx. 
Foulx  de  Forestz  et  de  Savoye 
Sont  aussi  couars  comme  une  oye; 
Si  les  chièvres lentreprenoyent , 
Hors  leur  pays  les  getteroyeut  ; 
Leurs  folyes  va  jusques  au  cieux  , 
Et  pourtant  sont  folz  glorieux. 
Sotz  d'Auvergne  et  de  Bourbonnoys  , 
Autant  en  ung  mot  comme  en  troys, 
Foulx  sont  et  foulx  demoureront. 
Et  jamais  saiges  ne  seront. 
Foulx  de  Rome  et  Hierusalem , 
En  effect  in  omnem  terram 
Exivit  sonus  eorum. 
Si  Lien  cherchons  nous  trouverons 

Foulx  à  monceaux  en  toutes  régions. 
L'on  a  bien  veu ,  par  plusieurs  foys, 
De  sotz  papes  et  de  sotz  roys. 

Sotz  empereurs ,  cardinaux  ,  arcbevcsques , 
L'on  a  veu,  et  de  sotz  evesques , 
Abbez,  curez,  aussi  chanoynes 

Y  a  partout,  et  de  sotz  moynes, 
Sotz  gendarmes  et  chevaliers. 

Y  a  par  cens  et  par  milieis 
[Sotz]  cordeliers  et  Augustins , 
Croisez,  carmes  et  jacopins. 
Après,  nous  avons  ung  graut  tas 
De  foulx  juges  et  advocatz. 

Foulx  capitaux,  cchevins  et  cossous 

Y  a  de  toutes  nations  . 
Foulx  docteurs,  foulx  licenciez. 
Pas  ne  vueil  que  vous  (n)oabliez , 
Avec  (des)  nombres  inestimans , 
De  sotz  et  foulx  estudians , 
Foulx  médecins  et  marechaulx 
Qui  tuent  les  gens  et  les  chevaulx  , 
Et  ne  sceyvent  tant  procurer 
Qu'eulx  mesmes  se  puissent  curer. 
Entre  tous  ces  foulx  que  je  ditz, 
[Tous]  incensez  et  estourditz , 
J'en  trouve  encor  à  mon  propous, 
En  folye  maistres  dessus  tous , 
Comme  chantres ,  musiciens , 
Voulentiers  ne  sont  pas  sciens  : 
Car  ilz  ont ,  à  boysseaulx  et  mines 
Les  testes  plaines  de  minimes. 
Astrologues ,  géométriens , 
Folz  artistes  et  phisiciens , 
Escripvans  et  arismetiques , 
Peintres ,  verriers ,  imprimeurs  lunatiques , 
Tous  ses  sotz,  par  ma  conscience, 
Sont  foulx  par  force  de  science 
Après  arrivent  en  frontière 
Les  grands  foulx  qui  portent  banière 
Où  pourtraicte  est  dame  Folye  ; 
Qui  sont  ces  sotz  foulx  d'arquemie  ; 
Arquemistes ,  se  sont  les  foulï 
Que  font  de  la  lune  cinq  soulx  ; 
Se  homme  avoit  la  science 
De  Platon ,  par  ma  conscieiîce , 
El  se  veult  meller  d'arquemie , 
Il  est  sot  et  plein  de  folye. 
Ergo  donc  ,  je  conclus  icy 

Le  nombre  des  foulx  infini. 
Et  puis  fais  une  question 
En  demandant  à  sçavoir  mon 
S'il  est  plus  de  saiges  que  foulx. 
Par  vostre  foy,  qu'en  dictes-vous  ? 
Levez  tous  vos  cueurs  ; 
La  question  est  difficille  ; 
Vous  avez  dedans  l'Evangille  : 

Muiti  sunt  vocatif  pauci  vero  electi. 

Que  dit  cela?  Cela  veult  dire 
Que  tous  ceux  qui  ont  eu  martyre, 
Qui  de  science  estes  vestus , 
Fuir  les  vices  et  ensuyvre  les  vertus , 
Ainsi  que  l'Evangille  dit, 
Que  le  nombre  est  bien  petit. 
Touchant  de  ceulx  qui ,  en  leur  vie , 
N'eurent  onc  de  science  envie  , 
Ainsi  qu'il  a  escript  dessus , 
Numerus  est  infinilus. 
Ergo  donc,  il  y  a  plus  de  sotz 
Que  de  saiges  ,  c'est  mon  propos , 
Y  a-il  prou  sotz ,  gloses  et  notes , 
Encores  y  a-il  plus  de  sottes. 
Qui  vouldroit  escrire  des  femmes , 
Il  fauldroit  de  papier  dix  rames; 
Toute  femme  fillant  quenoille 
Est  plus  sotte  que  n'est  gribouille. 
Je  dy  donc  pour  conclusion 

Que  :  cogitationes  hominuni  vane  sunt. 

Comme  dist  l'apostre  sainct  Pol , 

Que  quasi  tout  le  monde  est  fol. 

Corrupd  sunt  et  abhomînabiles  facii  sunt  ;  non 
est  qui  faciatbonum;  non  est  usque  ad  unum. 

Puisque  la  plus  gi-ande  partie 
Du  monde  est  subjecte  à  folye, 
Pensons  (donc)  à  folye  satisfaire , 
Et,  posé  que  ne  devons  faire 
Folye ,  toutesfoys  c'est  (bonne)  rayson 
De  follyer  quelque  sayson 
De  nuyt  et  de  jour,  sans  se  coucher, 
Et  c'est  cela  de  quoy  je  veux  toucher 
En  mou  tesme  preallegué 

In  verbis  preassumptîs  et  prepositionibu-s  pre- 

cedentibus. 
Ve  qui  sapientes  estis  in  oculis  vestris. 

Pro  tertia  parte. 

Seigneurs ,  mes  qu'il  ne  vous  ennuie , 
Nous  aurons  la  tierce  partie 
Très  legierement  racontée, 
Et  puis ,  la  partie  desclairée  , 
Si  Dieu  plaist,  nous  aurons  la  fin. 
Vous  aultres  qui  entendez  latin  , 
Levés  voz  cueui-s ,  ouyez  que  c'est  : 

Sapientia  hiijus  mundi  stultitia  est,  etc. 

Nous  avons  dit  de  qualitate , 
Similiter  de  quantitate. 
Reste  donc  sur  ce  point  icy 
De  modo  eorum  vivendi. 

Leurs  façons  et  manière  de  faire 
Fault  descîarer  :  il  en  est  nécessaire. 
L'ung  bat  les  chiens  en  cuysiue  ou  estable, 
L'aultre  en  mengeant  va  cifflant  à  la  table, 
Les  aultres  prennent  leur  soûlas  et  dclict 
Toute  la  nuict  chanter  dedans  le  lict. 
Aulcuns  si  vont  frappant  de  huys  en  huys  ; 
L'aultre  est  plus  sot,  qui  crache  en  ung  puys, 
(Et)  d'aultres  aussi ,  qui  ne  sont  gueres  saiges  , 
Qui  a  l'église  vont  riant  aux  ymages. 
D'aultres  en  a,  qui  sont  plus  nouveletz, 
Quant  vont  par  ville,  ilz  parlent  tous  seuUetz; 

D'aultres  combatent  à  leur  umbre , 

Car  leur  umbre  leur  faict  encombre. 
L'ung  faict  la  moue  et  si  rit  à  par  soy, 
L'aultre  se  plaint  et  si  ne  sçait  de  quoy. 

Et  les  aultres ,  sans  nulle  faulte ,  ^ 
Prennent  plaisir  à  compisscr  l'ung  l'autre. 
Sainct  Augustin  nous  dit  à  ce  propos 

Que  telz  gens  foulx  rapiunt  celos. 

Or  ça,  seigneurs,  qu'en  dites-vous: 

Par  vostre  foy,  a-il  nulz  foulx 

Icy  de  ceulx  que  je  vous  ditz? 

Or  vrayement  j'en  voy  plus  de  dix 

Devant  mes  yeulx ,  ce  n'est  pas  jeu. 

Ha  !  se  Moyse  fust  en  ce  lieu, 

Il  vous  feroit  rougir  le  front. 

Si  tous  les  foulx  qui  icy  sont 

Estoyent  esleuz  et  mis  à  part , 

Je  oseroye  gaiger  que  le  quart 

Se  seroit  le  nombre  des  sages  ; 

Encor(es)  je  reserve  les  pages. 

Car  ceulx-là  ne  sont  que  innocens. 

S'il  y  a  donc  icy  trois  cens 


;9 

Hommes ,  à  les  comprendre  tous , 
Je  dy  que  les  deux  cens  sont  foulx. 
On  les  congnoist  à  leur  manière  : 
Les  ungs  s'en  vont  par  la  charriera 
Chantant ,  et  les  autres  cifflant 
Ainsi  comme  ung  petit  enfant. 

Or  ça ,  parlons  des  tabourins , 
Lesquelzs'en  vont  tous  les  matins 
Aux  dames  donner  les  aubades. 
Ha  !  povres  sotz  !  ha  !  povres  fades  ! 
Escoute  et  enten  bien  mes  ditz , 
Je  m'en  acquite  et  toy  enhorte 
Que  n'yras  point  en  paradis , 
Si  le  grant  dyable  ne  t'y  porte. 
Or,  chut,  mot,  voyre;  mais,  beau  père, 
Dictes-nous  que  [nous]  pourrons  faire 
Pour  estre  saiges?  (Je)  vous  diray 
Et  à  tous  foulx  enseigneray 
Comme  il  seront  les  bien  venus 
Partout,  et  pour  saiges  tenus. 
Or  ça ,  voicy  que  vous  ferez  : 
Ung  chascun  jour  amasserez , 
Tant  que  pourrez ,  or  et  argent , 
Et  puis  vous  serez  saiges  gent. 
Qui  n'a  d'argent,  on  le  tient  foui, 
Et  saige  est  qui  en  a  son  saoul. 
Quant  tu  auras  d'argent  grant  somme , 
Tu  seras  tenu  pour  saige  homme. 

Servit  aut  imperat  pecunia  collecta  unicuique. 
Oratiiis  in  epistnlis. 

Or  ça ,  seigneurs ,  gi-ans  et  petis , 
Il  est  temps  de  vous  dire  adieu. 
Se  j'ay  rien  dit,  c'est  tout  par  jeu; 

Pourtant  vueillez-moy  pardonner. 
Au  surplus  vous  vueil  supplier 
Que  ung  chascun  de  vous  à  part  soy 
Luy  plaise  de  prier  pour  moy  ; 
Je  suis  sol  et  vous  estes  foulx  : 
Priez  pour  moy  et  je  prieray  pour  vous. 


Fin  du  Sermon  des  Foulx.  Imprimé  nouvel- 
lement à  Lyon  en  la  maison  de  feu 
Barnabe  Chaussard,  près  Nostre 
Dame  de  Confort. 


SOTTIE  NOUVELLE 


A  six  personnaiges,  c'est  assavoir 


LE  ROY  DES  SOTZ 

TRIBOULET 

MITOUFLET 


SOTTINET 
COQUIBUS 
GUIPPELIN 


Roy   des   Sotz   commence. 

>e  suis  des  sotz  seigneur  et  roy. 
>  Pourtant  je  vueil  par  bon  arroy 
'Maintenant  (i)cy  ma  court  tenir 
'  Et  tous  mes  sotz  faire  venir 
Pour  me  faire  la  révérence , 
Et  aussi  que  c'est  grand  plaisance 
Quant  frères  habitent  ensemble , 
Comme  ou  chante,  se  me  semble. 

En  chantant, 

Ecce  quam  bonum  et  quam  jucundum 
Habitare  fratres  in  unum. 
Pourquoy,  sus  peine  de  l'amende , 
Soyent  en  présent  ou  absens 
Maintenant  viennent  [tous] ,  sans 
Delay  ne  estât  demander, 
Ne  procureur  pour  eulx  mander, 
Car  ainsi  me  plaist  estre  faict, 
Ou  aultrement  de  leur  forfaict 
Les  faire  griefinent  pugnir. 

Pensez  doncqiies  tous  de  venir 
DcA^ant  que  encourir  mon  ire. 
Sottinet  ! 

SOTTINET. 

Hau! 

Le  Roy. 

Quel  hau?  mais  sire  ' 
Vien  ça ,  que  Dieu  te  mauldie  , 
Que  fais-tu? 

Sottinet. 
Je  dors. 
Le  Roy. 

C'est  pour  rire. 
Sottinet! 

Sottinet. 
Hau! 

Le  Roy. 
Quel  hau?  Mais  sire. 
Sottinet. 
QuHa-il? 

Le  Roy. 
Ung  mot  à  le  dire. 
Sottinet. 
Avancez-vous  donc  qu'on  le  dye. 

Le  Roy  des  Sotz, 
Sottinet  ! 

Sottinet. 
Hau! 

Le  Roy  des  Sotz. 
Quel  hau  ?  Mais  sire , 

Vieil  ça,  que  Dieu  te  niauldie. 

SOTTINET. 

C'est  uue  droicte  mélodie. 
De  vous  ouyr  ainsi  crier. 

Le  Roy  des  Sotz. 
Je  te  vouldroye  ainsi  prier 
Que  tu  t'en  allasse  partout 
Cercher  nos  sotz  de  bout  en  bout 
Et  les  faire  venir  icy 
A  moy  ;  car  il  me  plaist  ainsi, 
Pour  veoir  lesquelz  mon  honneur  gardent. 

SOTTlNET. 

Veez  en  cy  qui  nous  regardent. 
Que  n'y  viennent-ils  vistement? 

Le  Roy  des  Sotz. 
Ils  sont  saiges. 

S0TTINET. 
INon  sont  vrayement 
Pas  tous. 

Le  Roy  des  Sotz. 

Si  le  cuydeut-ilz  estre. 

S0TTINET. 

Par  cela  les  peult-on  congnoistre. 
Car  fol  est  qui  cuyde  estre  saige. 
Je  congnoystray  bien  au  visage 
Ceulx  qui  sont  en  vostre  service. 
D'une  seule  visée  j'en  advise, 
Ce  ne  fust  ce  grand  sot  hideulx 
Qui  est  debout  au  devant  d'eulx  , 
Voire  une  couple  de  beuf. 

T.  II.  Mi 

Le  Roy  des  Sotz. 

Je  voy  là  six ,  on  sept,  ou  neuf 

Qui  oncq  ne  me  firent  horaaige. 

Hé ,  mes  beaux  frères ,  quel  dommage 

Vous  sera  ce,  ne  deshonneur, 

Se  vous  me  venez  faire  honneur? 

Je  ne  demande  point  d'argent. 

Je  t'institue  mon  sergent 

Pour  les  adjourner  de  main  mise. 

SOTTINET. 

Puisque  la  chose  m'est  commise 
Vous  en  admeneré  pied  ou  elle. 
Que  ne  viens-tu  quant  on  t'appelle 
Tant  de  foys ,  meschant  estourdy  ? 

Triboulet. 
A  qui  dis-tu  ? 

SOTTINET. 

A  qui  je  dy? 
C'est  à  TOUS  mesmes ,  monseigneur. 

Triboulet. 

Se  je  ne  craignoyes  mon  honnem*... 

Sottinet. 

Troys  mouches,  tenez-moi  cest  homme. 

Triboulet. 
Allez ,  follastre. 

Sottinet. 

Tout  tel  comme 
Vous  pouvez  estre  Triboulet. 

Triboulet. 

Vien  le  moy  dire  tout  seullet 
Cy  devant. 

SOTTINET. 

Hé  sot,  villaiu  pugnès. 
Triboulet. 
Je  suis  plus  gentil  que  tu  n'es. 
Ce  n'estoyeut  ces  gens  de  bien... 

SOTTINET. 

Ne  m'en  chault  ;  je  ne  te  crains  rien. 

Triboulet. 
Te  viens-tu  ,  dis ,  farcer  de  moy  ? 

SOTTINET. 

Si  viendrez- vous  parler  au  roy. 

Triboulet. 
Par  le  sang  bien,  je  te  tueray. 

SOTTINET. 

Vous  estes  un  peu  trop  l'usay. 
Ne  maschez  pas  trop  fort  le  sens. 

Triboulet. 
J'en  ay  tué  plus  de  cinq  cens. 

SOTTINET. 

Des  poulx.  Brief,  vous  viendi'ez,  jen  jure. 

Triboulet. 
Comment  souffrez- vous  tel  injure, 
Mes  seigneurs ,  en  vostre  présence  ? 

SOTTINET, 

Vous  viendrez,  par  ma  conscience, 

Ou  (je)  vous  porteray  en  mon  col. 

Triboulet. 
Je  vous  pry  ,  ostez-inoy  ce  fol. 

Sottinet. 
Venez  avant,  bon  gré  mon  ame. 

Triboulet. 
Alarme,  alarme,  [alarme,  ]  alarme. 
A  la  mort,  à  l'ayde,  à  la  mort. 
Ha ,  hay  !  ha ,  hay  !  hay  !  il  me  mord. 
Mon  seigneur,  hélas ,  je  me  clame 
De  ce  traistre  larron  infâme 
Qui  ce  mocque  de  gens  de  bien. 

Sottinet. 
Dea,  toutesfoys,  je  sçavoyes  bien, 
Puis  que  mis  l'avoyes  en  ma  teste. 
Que  vous  viendrez  à  la  feste 
Bien  tost. 

Le  Roy. 
Comment  a-il  nom? 

Triboulet. 
Triboulet. 

Le  Roy. 
Or  te  despouiUe  en  pourpoint. 

Triboulet. 
Certes ,  je  ne  le  faire  point. 

Le  Roy. 
Et  pourquoy  dea  ? 

Triboulet. 
Je  n'oseroye; 
Car  je  me  deshonnoreroye 

Devant  ces  gens  icy  d'honneur. 
Le  Roy. 

Despouille[-toi]  tost. 

SOTTINET. 

Quel  seigneur. 
11  est  tout  fin  fol  par  dessoubz. 

Le  Roy. 

II  en  est  beaucoup  de  telz  foulx  ; 
Tout  le  monde  en  est  bien  deçeu. 
Jay  plusieurs  pareilz  folz  veu  ; 
Chascun  de  moy  ainsi  se  joue. 

Triboulet. 
Qui  veult  à  moy  faire  la  moue 
Pour  une  grue  assez  sottie 
Bien  prise  et  bien  caillebottie  , 
Je  la  fais  bien  compectamment. 

S0TTINET. 
Velà  ung  aultre  sot ,  vrayement. 
Voyez  qu'il  faict  layde  grimasse  ; 
Ce  semble  ung  sergent  à  masse 
A  luy  veoir  porter  sa  marotte. 

Le  Roy. 
Qu'esse  qu'il  porte  en  ceste  hotte? 

COQUIBUS. 

Ce  sont  ratz. 

SOTTINET. 

C'est  ung  rapporteur 
Qui  vous  vient  servir. 

Le  Roy. 

C'est  eur 

Du  grant  mal  eur,  à  qui  qu'il  soit. 
Triboulet. 

Tousjours  vous  et  voz  sots  disoit  : 
Sire,  deffendez-luy  la  court. 

Le  Roy. 

Il  fault  qu'il  vienne  brief  et  court. 
Car  je  veulx  gens  de  toute  sorte. 

Sottinet. 
Vecy  Coquibus  qui  ratz  porte. 
COQUIBUS. 

Dieu  vous  doint  bonjour. 
Le  Roy. 

Des  nouvelles? 
Coquibus. 
Tout  chargié  mon  col  en  apporte. 

Sottinet. 
Vecy  Coquibus  qui  ratz  porte. 

Coquibus. 
Dieu  vous  doint  bon  jour. 
Le  Roy. 

Des  nouvelles? 
Coquibus. 
De  gros  boudins  larges  rouelles. 

Le  Roy. 
Que  dit-on  de  là  où  tu  viens? 

Coquibus. 
On  dit  maintenant  que  les  chiens 
Si  ont  eu  très  grant  froit  aux  dens 

Et  que  les  pouvres  indigens 
Sont  mors  de  fain  sur  ung  fient. 

SOTTINET. 

Voire,  ou  celluy  qui  parle  ment, 
Car  ilz  ont  bien  plusieurs  loppins. 

COQUIBU  S. 

J'ay  rencontré  deux  jacobins 
Qui  portoient  leur  cul  au  pape 
Trestout  foireux  [desjsoubz  leur  chappe 
Pour  Tenchasser  après  leur  mort. 

Le  Roy. 

A  luy,  à  luy  rapporte  fort; 
Ne  change  jamais  la  manière. 

COQUIBUS. 
Je  ne  rapporte  que  derrière; 
Car  ilz  me  mordent  droit  devant. 

SOTTINET. 

Vecy  un  sot  qui  donne  vent; 
Il  nous  servira  de  soufflet. 

Le  Roy. 

Sang  bieu,  qu'il  souffle  souvent. 

SOTTINET. 

Vecy  ung  sot  qui  donne  vent. 
Triboulet. 
Tenez ,  Sire ,  venez  avant. 

Le  Roy  des  Sotz. 
Comment  as-tu  nom  ? 

Mittouflet. 
Mittouflet. 

sottinet. 
Voicy  ung  fol  qui  donne  vent  ; 
Il  nous  servira  de  soufflet. 

MiTTOUFLET. 

Pour  bien  bailler  ung  chaut  moufflet , 
J'en  suis  maistre  par  dessus  tous; 
Je  souffle  dessus  et  dessoubz. 
Haut  et  bas,  devant  et  derrière. 

Le  Roy  des  Sotz. 
De  quoy  te  sert  ceste  banière  ? 
Je  cuyde  que  tu  es  baveur. 

MiTTOUFLET. 

A  bien  baver  je  prens  saveur, 
Tant  que  souvent  pers  mon  disner  ; 
Je  bave  et  vente  sans  finer, 
Pour  mieulx  à  gens  bien  complaire. 
Se  vous  avez  de  moy  affaire, 
Je  vous  serviray  de  bon  cueur. 

SOTTINET. 

Regardez,  regardez,  (mon)  seigneur; 
Je  voy  ung  fol  par  ce  pertuys. 

Le  Roy  des  Sotz. 

Où?  où? 

SOTTINET. 

Au  dessus  de  cet  huys. 
Je  n'en  sçaurois  veoir  que  la  teste. 

Le  Roy  des  Sotz. 

Et,  vien  ça,  vien,  sotte beste. 
Que  fais-tu  là?  Tire  avant,  tire. 
Sang  bieu  ,  ce  sot  là  me  fait  rire  ; 

Il  ne  hoLe ,  pour  rien  qu'on  die. 

SOTTINET. 
Et  venez ,  que  Dieu  vous  mauldie  ; 
Vous  vous  faictes  trop  requérir. 

Le  Roy  des  Sots. 
Il  fault  que  Ton  l'aille  quérir. 
Aultrement  ne  viendra-il  point. 

SOTTINET. 

De  fiebvre  quartaine  soit-il  oingl  ; 
Aussi  bien  ay-ge  perdu  ma  boyste. 

COQUIBUS. 

Il  double  que  le  temps  soit  moyste  ; 
Il  a  peur  de  mouiller  sa  patte 

Le  Roy  des  Sotz. 
Allez  le  quérir  ;  qu'on  se  haste  ; 
Il  nous  feroit  meshuy  muser. 
Or  sus,  il  vous  fault  délivrer. 
A  luy,  à  luy,  à  luy,  à  luy. 
Le  dyable  emporte  le  dernier. 

Triboulet. 
Mais ,  par  sainct  Jacques ,  le  premier. 

Le  Roy  des  Sotz. 

Admenez-le  moy,  le  paillard. 

Sottinet. 
Quel  avalleur! 

Le  Roy  des  Sotz. 
Quel  papelart  ! 

COQUIBUS. 

Quel  ouvrier  ! 

Le  Roy  des  Sotz. 
Quel  souffle-toslée  ! 
Triboulet. 
Quel  seigueur! 

Le  Roy  des  Sotz. 
Quel  teste  pelée  ! 

Mittouflet. 
Quel  sot  ! 

Le  Roy  des  Sots. 
Mais  quel  coup  de  fouet. 
Triboulet. 
Monsieur,  il  faict  du  muet. 
Il  n'a  voulu  dire  nul  mot. 

Le  Roy  des  Sotz. 

Pourquoy  ? 

Sottinet. 
Pource  qu'il  est  trop  sot. 

Le  Roy  des  Sotz. 
Qui  est-il? 

COQUIBUS. 
C'est  ung  guippelin, 
Et  le  mal  de  sain  et  Mathelin 
Le  tient  au  sommet  de  la  teste. 

Le  Roy  des  Sotz. 
Non  fait  ;  mais  ce  n'est  qu'une  beste , 
Ou  il  est  en  ce  point  honteux. 

Triboulet. 

Il  cloche  devant  les  boyteux 
Et  faict  le  sot  devant  les  sotz. 

Guippelin,  responds-moy  deux  motz  : 
Dy-moy,  pour  quoy  ne  parles-tu  ? 

SOTTINET. 

Il  craint  ainsi  d'estre  battu. 
COQUIBUS. 
Non  faict,  mais  il  a  le  lempas. 

Le  Roy  des  Sotz. 
Non  vrayement ,  il  ne  l'a  pas  ; 
Tu  scès  bien  qu'il  n'est  pas  cheval. 

SoTTINET. 

Il  a  donc  quelque  aultre  mal. 
A-il  point  le  Panthagruel  ? 

Le  Roy  des  Sotz. 
On  ne  l'a  jamais  si  cruel 
Qu'il  garde  de  parler  aux  gens. 

Trïboulet. 
11  pourroit  bien  avoir  les  dens 
De  la  gorge  toute  verrie. 

Le  Roy  des  Sotz. 
Tu  le  dis  affin  que  je  rie. 

Sottinet. 

Quoy  doncques,  il  a  l'equinance. 

Mittouflet. 

Par  nostre  dame,  je  le  pense. 
Car  il  beut  hyer  mon  hypocras. 

Le  Roy  des  Sotz. 

Mais  il  a  le  gousier  tout  gras 
Encore  de  caresme  prenant. 

SOTTINET. 

S'on  veult  qu'il  parle  maintenant , 
Il  le  vous  fault  boutter  en  caige. 

Le  Roy  des  Sotz. 

Nenny ,  nenny ,  tu  n'es  pas  saige , 
Mais  luy  donner  de  bonne  pie. 

COQUIBUS. 
Par  ma  foy  il  a  la  pepye , 
Qui  luy  détient  ainsi  la  langue. 

Le  Roy  des  Sotz. 
On  te  puist  gettcr  en  la  fange  ; 
Tu  as  beaucoup  mis  à  le  dire. 

Sottinet. 
11  luy  fault  remédier ,  sire , 
Et  la  luy  oster  de  la  bouche. 

Triboulet. 
Il  fait  signe  qu'on  ne  luy  touche  ; 
Se  devroit  estre  le  fillet. 

Sottinet. 
Je  luy  osteray  bien ,  mais  qu'il  ayt 
Ung  bâillon,  de  peur  qu'il  ne  morde. 

Âdonc  il  luy  met  ung  bâillon. 

Il  est  aussi  gros  q'une  corde , 
Et  le  tient  desjà  par  le  bout  : 
Voyez  qu'il  est  gros. 

Le  Roy  des  Sotz. 

Esse  tout  ? 
Sottinet. 
Je  cuyde  qu'il  n'y  a  plus  rien. 

Le  Roy  des  Sotz. 
Escoutez  s'il  parlera  bien. 
Dy,  Guippelin,  es-tu  guery? 

GUIPPELIN. 

Ouy ,  monseigneur ,  Dieu  mercy , 
Et  vous  et  tous  mes  bons  amys. 

Le  Roy  des  Sotz. 
Et  qui  t'avoit  le  fiUet  mis  ? 
Guippelin. 

Long  temps  y  a  que  je  l'avoye. 
Remède  trouver  ne  sçavoye  , 
Car  il  estoit  trop  long  et  gros. 
Lequel  se  nomme  à  tous  propos 
Fillet ,  c'est  ung  gros  fil  retors , 
De  troys  cordelons  gros  et  fors, 
Desquelz  l'ung  a  nom  :  31al  vestu; 
Le  second  est  fier  et  testu , 
Et  s'appelle  Faulte  d'argent  ; 
Le  tiers  si  n'est  ne  beau  ne  gent, 
Qui  se  dit  :  Crainte  juvenale  ^ 
Laquelle  m'a  esté  tant  malle , 
Que  je  n'eusse  osay  dire  mot. 

Le  Roy  des  Sotz. 
Yrayement,  tu  estoyes  donc  bien  sot. 
II  ne  fault  jamais  craindre  honte. 

Guippelin. 
Non,  certes ,  car  on  ne  tient  compte 
Des  honteux.  Pour  ce  vous  prometz 
Que  je  ne  le  seray  jamais. 
Mais  je  parleray  à  tous  cas 
Âvec[ques]  les  graus  advocatz , 

Ou  que  l'on  m'appelle  Huet. 
Sot  TIN  ET. 
Tu  ne  seras  donc(ques)  plus  muet? 

Glippelin. 
Non ,  non ,  je  l'ay  assez  esté. 
Je  feray  bruyt  en  cest  esté 
De  bien  parler  et  de  bien  dire. 
Ung  tas  de  pierres  feray  rire . 
A  force  de  bien  flageoUer, 
De  bien  chanter ,  saillir ,  voiler, 
Je  seray  bon  maistre  tenu. 

Le  Roy  des  Sotz. 
Tu  soyes  doncques  le  bien  venu, 

Guippelin. 
Je  feray  bruict  de  bien  dancer 
Mieulx  que  vous  ne  sçauriez  penser. 
Vous  verrez  bien  que  ce  sera. 

Sot  tinet. 
Par  nostre  Dame  ,  non  fera. 
Guippelin. 
Je  suis  homme ,  quant  est  à  moy, 
Pour  gouverner  tout  seul  ung  roy , 
Sans  y  avoir  aulcun  desroy, 
Et  son  peuple  gros  et  menu. 

Le  Roy  des  Sotz. 
Tu  soyes  doncques  le  bien  venu. 

Guippelin, 
Je  feray  bruict ,  je  feray  raige  ; 
Je  feray  d'ung  pot  une  caige 
D'argent,  quand  bon  me  semblera. 

SOTTINET. 
Par  nostre  Dame,  non  fera. 

GUIPPELIN. 

Je  suis  si  grant  et  saige  sot 

Que  j'entens  bien  tout  à  ung  mot 

D'un  sermon  tout  le  contenu. 

Le  Roy  des  Sotz. 
Tu  soyes  doncques  le  bien  venu. 

GuiPPELIN. 

Je  farderay  bien  une  femme 
D'ung  fart  qui  n'est  ort  ne  infâme 
Et  jamais  ne  se  deffera. 

SoTTINET. 

Par  nostre  Dame,  non  fera. 

GuiPPELIN. 

Je  cours  aussi  tost  comme  vent  ; 
Nul  ne  sçauroit  partir,  devant 
Que  je  ne  soye  revenu. 

Le  Roy  des  Sotz. 
Tu  soyes  donc[ques]le  bien  venu. 
Je  te  retiens  mon  gouverneur. 

SOTTINET. 

Nenny ,  mais  vostre  gros  ven[e]ur. 
Je  cuyde  qu'il  le  doibt  bien  estre. 

Le  Roy  des  Sotz. 
Je  te  fais  seigneur  et  grand  maistre 
Sus  les  sotz  de  ma  court  notables , 
Et  si  te  faictz  mon  connestable , 
Pour  le  baston  de  la  frairie 

Porter  devant  moy,  Sotterie , 
Et  régir  mes  gens  que  voicy. 

GUIPPELIN. 

Grand  mercy ,  sire ,  grand  mercy. 
Je  me  gouA^erneray  saigement. 
Mais  sçavoir  vueil  planièrcment 
Les  noms  et  Testât  de  voz  gens. 

SOTTINET. 

Je  suis  un  des  loyaulx  sergens 
Du  roy ,  qui  ay  nom  Sottinet , 
Qui  suis  si  mignon  et  si  net, 
Qu'il  m'a  retenu  pour  son  cueur; 
Vous  le  povez  veoir,  mon  seigneur, 
Car  à  tout  faire  suis  habille. 

Triboulet. 
Et  je  suis  le  sens  de  la  ville . 
Je  conseille  tout  ce  qu'on  faict. 
Triboulet  est  mon  nom  parfaict 
Qui  ne  se  mesle  point  d'abus. 

COQUIBUS. 

Chascun  me  nomme  Coquibus 
Qui  chargé  mon  col  de  ra[tz]  porte. 

GuiPPELIN. 

Telz  gens  doibvent  vuider  la  porte; 
Car  nulz  biens  n'y  a  où  ilz  sont , 
Pour  les  maulvais  rapportz  qu'ilz  font. 
Toy,  scès-tu  lire  ne  chanter? 

MiTTOUFLET. 

Je  ne  sers  moy  que  de  vanter 
Et  [je]  me  nomme  Mittouflet. 

GUIPPELIN. 

Je  n'ay  que  faire  de  Mittouflet, 
Car,  en  court,  le  feu  n'estaiut  point. 
Il  vous  fault  jouer  d'aultre  point, 
Que  j'ay  sur  vostre  cas  songié. 
Empoignez  vous  deux  se  congié 
Et  demandez  :  Ibo  mictum? 

COQUIBUS. 

Quel  congié?  ce  n'est  qu'un  bastou, 
De  seur,  qui  est  ainsi  tortu. 

SOTTINET. 

Par  bieu,  c'est  ung  congié,  vois-tu. 
Qu'on  porte  quand  on  va  chier. 

COQUIBUS. 

Pour  vous  ne  nous  en  irons  pas. 

Le  Roy  des  Sotz. 
Si  ferez ,  plus  tost  que  le  pas  ; 
C'est  raison  d'obéir  aux  maisti'es. 

SOTTINET. 

Coulées  sont ,  voys-tu  ,  tes  guestres  ; 
Tirez-les ,  si  cherront  à  terre. 

Le  Roy  des  Sotz. 
Allez  ,  allez ,  tirez  grand  erre  ; 
Nous  n'avons  cme  de  telz  foulx. 

Triboulet. 
Ha  !  les  foDastres. 

Sottinet. 

Sont-ils  doux. 
Les  vai-letz? 

T.  n,  <6 

GuiPPELIN. 
Hz  sont  plus  pesneux 
Que  s'on  leur  donnoit  à  tous  deux 
Par  les  joues  d'une  vessye. 

Le  Roy  des  Sotz. 
Guippelin ,  je  vous  remercye 
Dont  si  bien  gouvernez,  ma  court. 

Guippelin. 
Il  fault  penser  au  temps  qui  court. 
Qui  bien  veult  son  estât  conduyre 
Et  getter  ceulx  dont  peult  produyre 
Et  sourdre  débat  et  envie , 
Comme  j'ai  faict ,  dont  vous  supplie 
Puis  que  les  maulvais  sont  hors  mys, 
Et  nous  qui  sommes  bons  amys 
Et  frères,  tous  sotz ,  se  me  semble  , 
Maintenons[-nous]  tousjours  ensemble 
[En]  nostre  grand  fraternité 
De  sottie,  et  en  unité. 
Nous  burons  trestous  d'ung  accord , 
Chantant  à  haulte  voix  et  fort  : 
Ecce  quam  bouum  et  quam  jocundum 
Habitare  fratres  in  unum. 

Le  Roy  des  Sotz. 
Versez  de  ce  bonum  vinum 
Et  m'en  baillez,  j'en  tasteray. 

Tous  ensemble  chantent  : 
Ecce  quam  bonum  et  quam  jocundum. 

Le  Rov  des  Sotz. 
Quand  j'auray  beu,  je  chanteray. 

En  chantant, 

Ecce  quam  bonum  et  quam  jocundum. 

Il  est  bon. 


SOTTINET. 

Par  ma  foy,  c'est  mon. 

GUIPPELIN. 

Chantez  toujours  et  je  bevray. 

Atlonc  ilz  chantent  tous  ensemble. 

Ecce  quam  bonum  et  quam  jocundum 
Habitare  fratres  in  unum. 

SOTTINET. 

Or  je  vous  requier,  de  cueur  fin , 
Attendez-vous  au  tabourin. 
Pour  l'amour  de  la  compaignie, 
Qu'ilz  nous  pardonnent  no  folie, 
Vous  plaise  de  dire  une  notte. 
Adieu  vous  dy  trestous  et  toute. 

Cy  fine  la  Sottie  du  Roy  des  Sotz 
Et  aussi  de  ses  suppotz. 


SOTTIE  NOUVELLE 

A  CINQ  PERSONNAGES 

DES   TROMPEURS 

C'est  assavoir 

SOTTIE  CHASCUN 

TESTE  VERTE       ET  LE  TEMPS 
FINE  MINE 

A  trompeur  trompeur  et  demy. 
Sottie  commence. 

jotz  triumphans,    sotz  bruyantz, 

sotz  parfaiclz, 

m  Sots  glorieux ,  sotz  sus  sotz  auten- 

tiques , 

Sotz  assotez,  sotz  par  dictz  et  par  faictz , 
Sotz  enforcez,  sotz  nouveaulx  et  antiques, 
Sotz  assotez,  (sotz  laitz,)  sotz  ecclésiastiques, 
Sotz  advenans,  sotz  mignons,  sots  poupars, 
Sotz  enraigés ,  hors  du  sens ,  fantasticques. 
Venez  avant,  saillez  de  toutes  pars. 
Sotz  esveillez  plus  aspres  que  liepars , 
Sotz  de  bémol ,  [de]  bécarre  et  nature  , 
Que  faictes-vous?  I)ebvez-vous  estre  espars 
A  ceste  heure?  Voicy  malle  adventure  ; 
Saillez  en  parc,  et,  s'il  y  a  closture 
Qui  vous  garde  que  icy  ne  povez  pas, 
Abattez  tout,  rompez,  faicles  ouverture, 
Et  accourez  plus  viste  que  le  pas. 

Teste  Verte. 
Hay ,  hay  ! 

Fine  Mine. 
Qu'est  là? 
Teste  Verte. 
Sus. 
Fine  Mine. 

Parle  bas. 

Teste  Verte. 
Allons. 

Fine  Mine. 
Où? 

Teste  Verte. 
Devant  vistement. 
Fine  Mine. 
En  quel  lieu  ? 

Teste  Verte. 
(A  coup,  à  coup  ;)  on  le  commande, 
Fine  Mine. 

Et  qui  esse  qui  nous  demande  ? 
Esse  notre  mère? 

Teste  Verte. 

(Ce)  peult  (bien)  estre. 
Fine  Mine. 
Je  l'ay  veue  par  la  fenestre. 

Teste  Verte. 
C'est  mon,  aussi  [je]  l'ay  ouye; 
J'en  voy  l'apparence. 

Fine  Mine. 

Allons  la  saluer. 

Teste  Verte. 
Allons. 
Fine  Mine. 
Parle. 

Teste  Verte. 
Chante. 

Fine  Mine. 
Commence. 
Teste  Verte. 
Mais  toy ,  à  tous  tes  grands  talions. 

Sottie. 
Mes  gentik  poupins  gorgias 
Estes-vous  en  toutes  saisons 
En  bon  point? 

Teste  Verte. 
Tous] ours  gros  et  gras. 
Fine  Mine. 
Aussi  sains  hodie  que  cras. 

Teste  Verte.  . 

Fringans,  mingnons,  tousjours  grant  chère.         \ 

Fine  Mine. 
Le  plus  riche  de  nous  n'a  pas 
Ung  onzain  dans  sa  gibecière. 

Teste  Verte. 
C'est  le  fort  de  ceste  nature  [matière?] 

Fine  Mine. 
Etpourquoy? 

Teste  Verte. 
Sang  bieu,  tu  dis  rage, 
S'il  estoit  en  ceste  manière , 
Nous  y  pourrions  avoir  dommage. 

Sottie. 
Or  sus,  sus,  laissez  ce  langage 
Et  parlons  d'ung  aultre  propos. 
Je  vous  demande,  en  brief  langage  : 
N'y  a-il  que  vous  deux  sotz? 

Fine  Mine. 
Que  deux  sotz ,  bon  gré  les  sotz  ! 

Teste  Verte. 
Que  nous  deux  sotz  en  ceste  ville  ! 

Fine  Mine. 
Et  je  regûie  quartes  et  bros 
S'il  n'y  en  a  plus  de  dix  mille. 

Sottie. 
Plus  de  dix  mille  ! 

Fine  Mine. 

Ouy,  pai'  sain  et  Gille , 
Il  y  en  a  plus  de  ratz 
Qui  ont  la  teste  aussi  subtille 
Que  ung  veau  natif  au  Mardy  gras. 

Sottie. 
(Et)oiisont-ilz? 

Teste  Verte. 

Partout. 

Fine  Mine. 

Hault  et  bas. 

Teste  Verte. 
Deçà. 

Fine  Mine. 

Delà. 

Teste  Verte. 
A  tous  costez. 
Fine  Mine. 

Assez  pour  charger  trente  bas 
De  quatorze  asnes  bien  bâtez. 

Teste  Verte. 
Mais  ilz  sont  un  peu  translatez 
Quasi  de  latin  en  françoys. 

Sottie. 
Et  comment? 

Fine  Mine. 
Ils  sont  tous  gastez. 
Teste  Verte. 
Il  n'y  en  a  pas  plus  de  dix  choys. 

Fine  Mine. 
On  n'en  trouve  pas  de  cent  troys 
Que  ne  vueille  marcher  au  sens. 

Sottie. 
Ha ,  vecy  pour  faire  des  croiz, 
Par  ma  foy,  plus  de  quatre  cens. 

Teste  Verte. 
Il  est  ainsi. 

Fine  Mine. 

De  vray. 

Sottie. 
J'entens. 

Laissez  moy  faire ,  et  puis  après , 
S'entre  vos  mains  je  ne  les  rends, 
Je  veulx  que  jamais  (vous  ne)  me  croyez. 

Chascun. 

Holà! 

Teste  Verte. 
Qu'esse  ? 

Fine  Mine. 

Qu'est  là? 
Chascun. 

Ouvrez. 
Teste  Verte. 
Voire  [mais],  se  nous  [le]  voulons. 
Qui  estes -vous? 

Chascun. 

Vous  le  verrez . 
Ouvrez  tost. 

Fine  Mine. 

Parbieu,  nous  sçam-ons 
Qui  c'est,  avant  que  nous  ouvrons, 
Et  s'il  y  en  a  point  plus  d'ung. 

Teste  Verte. 
Comment  est  votre  nom? 
Chascun. 

Chascun. 
Teste  Verte. 
Chascun,  dea. 

Fine  Mine. 

C'est  un  grant  commun. 

Teste  Verte. 
Chascun,  ce  sont  beaucoup  de  gens  ; 
Ferons-nous  Chascun  enti'er  céans? 

Chascun. 
Mes  seigneurs,  Dieu  vous  doint  santé. 
(Je)  me  suis  premièrement  bouté 
Cy  dedans  pour  veoir  le  deduict. 

Teste  Verte. 
Qu'esse-là? 

Fine  Mine. 
Quel  grant  gravité  ! 
Teste  Verte. 
Quel  orgueil  ! 

Fine  Mine. 
Ha  !  sang  bien,  quel  bruyt. 
Sottie. 
Et  comment  dea ,  Chascun  nous  suyt. 
Qu'esse  cy?  Dont  vient  ceste horreur? 
Qui  luy  a  donné  sauf  conduyt 
De  passer  sans  me  faire  honneur? 

Teste  Verte. 

Chascun  contrefaict  le  seigneur  ; 
Chascun  faict  maintenant  du  saige. 

Fine  Mine. 

Chascun  faict  du  grand  gaudisseur; 
Par  le  sang  bien,  Chascun  faict  raige. 

Teste  Verte. 

Chascun  n'est  pas  grant  personnaige  ; 
On  peult  bien  veoir,  sus  ma  foy. 

Sottie. 
Tout  à  coup ,  sans  plus  de  langaige , 
Faictes  venir  Chascun  à  moy. 

Fine  Mine. 

Je  le  veulx. 

Teste  Verte. 

Ça^  (ça,)  à  coup  venez. 

Chascun. 
Où? 

Fine  Mine. 

Avec[ques]  nous  [vous]  esbatre. 
Chascun. 
A  qui  parlez-vous? 

Teste  Verte. 
Âtoy. 
Chascun. 
Allez,  allez,  villain  follastre. 
Fine  Mine. 
Héé ,  monsieur  le  gentillastre , 
Ce  n'est  pas  ainsi  qu'on  me  nomme. 

Sottie. 
Qu'esse-là  ?  Je  vous  vois  débattre  ; 
Qui  a-il  de  nouveau? 

Teste  Verte. 

Brièf  et  somme , 
Chascun  tranche  d'un  g  gentil  homme. 
Je  n'y  congnois  ne  blanc  ne  gris. 

Sottie. 
Voire  dea ,  sainct  Pierre  de  Romme, 

Et  par  saint  Pol,  il  a  mespris, 

Et  en  sera  de  moy  reprins, 

S'il  faict  aultre  chose  qu'à  poinct. 

Tost,  tost,  sus,  que  Cnascun  soit  prias 

Et  admenc;  ne  faillez  pas  [point ?J. 

Fine  Mine. 

Il  sçaura  bien  son  contrepoint , 
S'il  scet  de  nous  deux  eschapper. 

Teste  Verte. 
Par  le  collet  de  son  pourpoint 
Je  le  prendray,  per  ou  non  per. 

Fine  Mine,  en  le  prenant. 
Allons. 

Chascun. 
Qu'esse-cy  ? 

Teste  Verte. 
Sans  crier. 
Chascun. 
Ha ,  sang  bieu ,  laissez  les  fredaines. 

Fine  Mine. 
Peu  parler  et  bien  besoigner. 

Chascun. 
Hay  (,  hay). 

Teste  Verte. 

Vous  y  seriez  six  sepmaines. 
Chascun. 
Et  laissez,  vos  fiebvres  quartaines  ; 
Venez-vous  cy  farcer  les  gens  ? 

Fine  Mine. 

Mon  amy,  happe  ces  mitaines  ; 

Elles  sont  bien  chauldes  dedans. 

Teste  Verte. 
Et ,  deussiez-vous  saillir  du  sens , 
Par  bieu ,  vous  viendrez  à  la  feste. 

Chascun. 

Cuydez-vous  que  Chascun  soit  beste  ? 
Qu'esse-cy,  bon  gré  mon  serment? 

Fine  Mine. 

De  ce  ne  voulons  faire  enqueste  ; 

Mais  vous  viendrez  à  nous ,  vrayement. 

Teste  Verte,  <?«  regardant  son  habit. 
Qu'esse-cy,  sang  bieu? 

Fine  Mine. 

Seurement, 
Chascun  est  de  nostre  livrée  ; 
La  voicy  cachée  soubz  la  robe. 

Sottie. 
(Mes)  enfans ,  la  robe  soit  ostée 
Et  qu[e]  il  soit  en  pur  corps  mis. 

Teste  Verte. 
Nous  ne  serons  pas  endormis 
A  ce  faire. 

Fine  Mine. 
Tire  la. 

Teste  Verte. 
Tien. 
Chascun. 

Il  fault  que  je  soye  remys 

Et  congneu,  je  le  voy  très  bien. 


Ë. 

Fine  Mine. 

Tenez ,  regardez ,  esse  rien  ? 
Est-il  pourry,  ce  personnaige? 

Teste  Verte. 
Quel  Vaspasien  ! 

Fine  Mine. 

Ne  velà  pas  ung  beau  corsaige  ? 

Teste  Verte. 

On  -voit  bien  se  Chascun  est  saige. 

Fine  Mine. 

Chascun  est  de  nostre  lignaige 
Delaict,  vêla  tout  contreleu. 

Chascun. 

Sus  doncques ,  puisque  suis  concl  ud, 
Et  que  vous  et  moy  c'est  tout  ung, 
Esbatons-nous ,  je  suis  esmeu, 
Faisons  tout  de  propre  commun. 

Sottie. 

Esbatez-vous  avec(ques)  Chascun , 
Mes  sotz;  Chascun  est  vostre  frère. 

Fine  Mine. 

Chascun  ? 

Chascun. 

Quoy? 

Fine  Mine. 

Fais  ainsy  :  hun. 

Chascun. 
Hun. 

Fine  Mine. 
La  mort,  tombons  en  amère. 
Teste  Verte. 
Chascun  faict  en  ceste  manière , 
Le  grand  et  aussi  le  petit. 

Sottie. 
Les  sotz  font ,  devant  et  derrière , 
De  Chascun  à  leur  appétit. 

Fine  Mine. 

Chascun  ! 

Chascun. 
Hon! 

Fine  Mine. 
Regarde  ung  petit. 
Ryons  tous  ensemble  :  hy. 

Teste  Verte. 
Hy. 
Fine  Mine. 
Pleure  as  tous  ensemble. 

Chascun. 
Hon. 

Fine  Mine. 

Chantons. 

Les  troys  ensemble  en  chantant  y 
cest  assavoir  Teste  Verte,  Fine  Mine, 

et  Chascun. 
Chantons  à  gueulle  bée 
Et  nous  resjouyssons 
Sans  entrer  en  pensée. 

Tant  qu'aurons  au  monde  durée , 
Joyeulx  et  esbatans  serons , 
Et  pour  tant,  soir  et  matinée, 
Tousjours  grant  chère  [nous]  ferons. 
La  chose  est  ordonnée 
Que  ainsi  nous  régnerons , 
Et  vogue  la  gallée. 

Le  Temps. 
Le  Temps  en  ceste  année 
Fera  aux  compaignons 
Faire  guerre  enraigée. 

Teste  Verte. 

Escoutons. 

Chascun. 

On  chante  en  l'allée. 
Fine  Mine. 
Par  Dieu,  voylà  bien  dit,  pourtant. 
Sottie. 

Couraige ,  en  point ,  teste  levée  ; 
Le  Temps  vous  vient  esbatant. 

Le  Temps. 
Bona  dies. 

Fine  Mine. 

Par  sainct  Amant , 
Gentil  Temps ,  bien  soyez  venu , 
De  nous  serez  entretenu, 
Tant  que  santé  nous  durera. 

Teste  Verte. 

De  nous  serez  entretenu  , 
Tant  que  la  puissance  y  sera. 

Sottie. 
Cliascun  selon  le  Temps  sera  ; 
Ainsy  l'ay  voulu  ordonner. 

Chascun. 
Â  mon  costé  point  ne  tiendra 
Cai- selon  le  Temps  veulx  régner. 

Fixe  Mine. 

Cliascun  se  veult  là  gouverner 
Selon  le  Temps,  soit  bien  ou  mal. 

Teste  Verte. 
On  voit  souvent  le  Temps  muer. 

Fine  Mine. 
Le  Temps  n'est  pas  tousjours  esgal. 

Le  Temps. 
Chascun  ,  voicy  le  principal 
De  ce  qu'il  vous  convient  de  faire. 
Se  voulliez  aller  à  cheval 
Et  estre  homme  de  grant  affaire , 
Premier,  il  vous  fault  contrefaire 
Du  saige  et  du  bon  entendeur, 
Dire  le  mal  et  le  bien  taire, 
Et  estre  très  parfaict  menteur, 
Bom'deur,  mensongier,  rapporteur, 
Jurant  fort  d'estoc  et  de  taille. 
Mais,  se  vous  n'estes  bon  flateur, 
Vosîre  faict  ne  vault  pas  maille. 
Dictes  tousjours  des  maulx  ,  sans  faille, 
De  quelc'un,  voire  en  son  absence. 
Et  se  celuy  le  scet  :  je  raille, 
Direz-vous  ;  mais ,  (c'est)  en  sa  présence , 
Blandissez-le  sans  abstinence; 

Le  senaiit  de  belle  parole. 

Fine  Mine. 
Et  je  prens  sur  ma  conscience  : 
Yclà  ung  bon  maistre  d'escoUe. 
Teste  Verte. 
Je  prie  à  Dieu  qu'on  me  descolle 
Se  Chascun  n'entent  tout  cela. 

Chascun. 
11  auioit  la  teste  bien  folle 
Qui  ne  l'entendroit. 

Le  Temps. 
Hola!  ^ 
Escoutez ,  Chascun ,  tenez  là , 
Jouer  fault  de  cest  instrument, 
Aujourd'huy  deçà  et  delà, 
Qui  veult  régner  avec  le  Temps. 

Chascun. 
Et  comment  le  nomme-on?  comment? 

Le  Temps. 

Une  trompe. 

Chascun. 

Ha!  je  m'abuse; 
Je  cuidoye,  par  mon  serment, 
Que  se  fustune  cornemuse. 
Le  Temps. 
Cuider,  cuider  Chascun  abuse. 
On  trompe  fort  sans  avoir  peur. 

Fine  Mine. 
Qu'esse-là?  Quel  coque  fabuse? 
Sang  bieu,  Chascuu  devient  trompeur. 

Chascun. 
De  bien  tromper  je  suis  asseur  ; 
Escoutez,  tirez- vous  arrière. 

Le  Temps. 

Ne  espargnez  ne  frère  ne  seur, 
Parrain ,  compère  ne  commère  ; 
Mesme  ton  père  ne  ta  mère, 
Ne  doibs  espargner.  Soyes  contens; 
Trompe  tout,  devant  et  derrière. 

Chascun. 
Brief,  je  feray  selon  le  Temps. 

Fine  Mine. 

Hon,  hou. 

Teste  Verte. 

Bien,  bien;  j'entens. 
Fine  Mine. 
Chascun  si  se  mescongnoistra. 
Teste  Verte. 
Par  bieu,  avant  que  soit  dix  ans, 
Chascun  trompeur  se  trompera. 

Fine  Mine. 

Pas  longuement  ne  durera 

Le  Temps  à  Chascun  en  ce  point. 

Teste  Verte. 
Le  Temps  à  nous  retournera 
En  la  fin ,  je  n'en  double  point. 

Chascun. 
Je  vous  fais  ung  gent  contrepoint 
De  ma  trompe  gente  et  jolye. 

Fine  Mine. 

Par  tromper  Chascun  est  en  point; 
Chascuu  faict  tout  par  tromperie, 
Par  faulceté ,  par  piperie, 
Pai- jurer,  (par)  mentir,  et  quoy  plus  ? 

Teste  Verte. 
Par  bien  jouer  de  flaterie 
Chascun  faict  d'ung  dyable  ung  reclus. 

Sottie. 
Mes  assottez ,  n'en  parlez  plus  ; 
Le  Temps  desor[es]mais  sera 
A  vostre  gré ,  et ,  au  sui-plus, 
Au  grant  jamais  ne  vous  lairra. 

Le  Temps. 
Or  ça,  ça,  gallans,  qui  l'aura 
Geste  grand(e)  trompe  renforcée. 

Fine  Mine. 
Moy. 

Teste  Verte. 
Mais  moy. 

Le  Temps. 
Et  puis  après 
A  qui  sera  ceste  demye  double  ? 

Fine  Mine. 

Je  veulx  la  grande,  elle  m'agrée. 

Teste  Verte. 
Et  moy  Taultre  ;  ce  m'est  tout  ung. 

Le  Temps. 
Vous  les  aurez  sans  demourée  ; 
Tenez,  allez  tromper  Chascun. 

Fine  Mine. 
Par  bien,  je  tromperay  quelq'ung; 
A  ceste  heure  Chascun  se  garde. 

Teste  Verte. 
Je  n'espargneray  pas  ung , 
Ou  le  feu  sainct  Anthoine  m'arde 

Fine  Mine. 

Voilà  Chascun  qui  nous  regarde 
Pour  nous  tromper. 

Teste  Verte. 

Par  ceste  croix  ! 
Je  seray  plus  fin  que  moustarde. 
S'il  n'est  mieulx  trompé  mille  foys. 

Chascun,  en  soufflant  en  sa  trompe,  et 

sa  trompe  ne  dit  rien. 
Bon  gré  sainct  Gervais, 
Je  voy  bien  que  (je)  suis  attrapé; 
Ma  trompe  ne  vault  pas  deux  noix. 
Par  trop  tromper  je  suis  trompé. 

Fine  Mine. 
Va  t'en  coucher,  tu  es  soppé. 

Teste  Verte. 
Tu  en  as  pour  une,  mon  amy. 

Chascun. 
Ha ,  ha ,  barbier,  tu  m'as  coppé. 
Fine  Mine. 

Tu  es  payé,  par  sainct  Remy. 

Chascun. 

Où  est  le  Temps? 

Teste  Verte. 
Il  est  endormy. 
Chascun. 
Il  m'a  laissé  sans  dire  adieu. 
Fine  Mine. 
A  trompeur  trompeur  et  demy. 
Teste  Verte. 
Il  est  ainsi,  par  le  sang  bien. 
Fin  e  Mine. 
Quant  Chascun  a  joué  son  jeu, 
Et  a  eu  le  Temps  à  soukait , 
Il  se  trouve ,  en  temps  et  lieu , 
Payé  de  tout  ce  qu'il  a  faict. 

Teste  Verte. 
Le  Temps  Chascun  faict  et  deffaict. 

Fine  Mine. 
Le  Temps  se  mine  d'heure  en  heure. 

Teste  Verte. 

Le  Temps  est  beau ,  le  Temps  est  laict  ; 
En  ung  estât  point  ne  demeure. 

Fine  Mine. 

Mais  nonobstant,  je  vous  asseure, 
Que  les  sotz  ont  toujours  le  Temps. 

Teste  Verte. 

Par  le  sang  bieu ,  la  chose  est  seure. 

Fine  Mine. 
Et  qui  l'auroit  donc?  les  chevaulx? 

Sottie. 
Mes  enfants ,  puis  qu'avez  le  temps , 
Allons  boire,  je  vous  en  pry. 

Fine  Mine. 

Mes  seigneurs ,  soyez  souvenants  : 
A  trompeur,  trompeur  et  demy. 

Teste  Verte. 

Se  nous  vous  avons  faict  ennuy , 
Nous  et  nostre  mère  Sottie, 
Pardonnez-nous  ,  je  vous  en  pry. 
Adieu,  toute  ia  compaignie. 

FINIS. 


FARCE  NOUVELLE 

TRÈS    BONNE 

DE   FOLLE   BOBANCE 

A  quatre  personnalises j  c'est  assat'otr 

FOLLE  BOBANCE 

LE  PREMIER  FOL,  GENTILHOMJIE 
LE  SECOND  FOL, MARCHANT 
ET  LE  TIERS  FOL. LABOUREUX 


Folle   Bobance   commence. 

I^^A^u  estez-vous,  touzmcs  folz  affolez? 
VjP^\\\j Sortez  trestous  et  me  veuez  voi\ 
H^\r^pl((Et  qu'esse-cy?  N'oyez-vons  point 
5^:^<^  ma  voix  ? 

Despechez-vous  ;  bien  tosl  (i)cy  avoUez. 
Raffolée  suis  que  cy  je  ne  vous  voix 
Borgnes ,  bossus ,  rabostez  et  follez  ; 
Folz  folians  de  folie  fault  pourvoix. 
Folz  lyonnoys ,  mylannoys,  genevoys , 
Folz  folastres ,  serveaux  asservelez , 
Où  estes-vous,  tous  mes  folz  affolez? 
Sortez  trestous  et  me  venez  voix. 
Et  qu'esse-cy?  N'oyez-vous  point  ma  voix? 
Despechez-vous,  bien  tost  si  avoUez. 

Le  premier  Fol,  Gentilhomme. 
Quelz  motz. 
Le    second  Fol,  Marchant. 

Hz  sont  bien  frioletz. 
Le  tiers  Fol,  Laboureux. 
Hz  redondent  aux  folz  miguoys. 
Folle  Bobance. 

Folz  Françoys,  Bretons,  Genevoys, 
Folz  malostrus  et  engelez , 
Venez  vers  moy,  car  je  congnoys. 
Qu'en  folies  estes  congelez. 

Le   premier  Fol,  Gentilhomme. 

Dame,  dictes  que  vous  volez. 

Folle  Bobance. 

Et  Dieu ,  quelz  eseailleux  de  noix  ! 
Que  venez  (i)cy  de  tous  costez 
Ou ,  par  la  foy^  que  je  vous  doys , 
D'une  grosse  pelle  de  Loys 
Vos  trouz  de  culz  seront  sellez. 

Le  second  Fol,  Marchant. 

Dea,  dame,  pas  ne  nous  celez. 
Vostre  nom;  dictes  en  présence. 

Folle    Bobance. 

Et,  meschans  folz  desservellez 
Je  suis  vostre  mère  Bobance 
Que  veulx  assembler  ma  puissance 
De  folz  à  troupeaux  et  à  tas. 
Venez  icy ,  c'est  ma  plaisance  ; 
Je  veulx  tenir  mes  troys  estas. 

Le  tiers  Fol,  Laboureux. 

A  vous  veoir  viens  plus  que  le  pas  (i) , 
Bobance  pleine  de  folie. 

Le    premier  Fol,  Gentilhomme. 

Pensez  que  je  n'y  fauldray  pas 
Puisque  Bobance  nous  ralie. 

Le  second  Fol,  Marchant. 
A  vous  viens ,  Bobance  jolie , 
Pour  vous  servir  et  hault  et  bas  ; 
Car,  sans  avoir  melencolie, 
A  bobanccr  souvent  m'esbas. 

Le  TIERS  Fol,  Laboureux. 
J'ay  laissez  mes  beufs  et  mes  bas, 
Ma  cbarrue ,  mon  labouraige 
Pour  servir  Bobance  et  Esbas  ; 
De  laljourer  n'ay  plus  couraige. 

Le  PREMIER  Fol,  Gentilhomïie. 

Bobance,  je  vous  fais  bommaige, 
Pour  vous  servir  à  vostre  guise. 

Le  second  Fol,  Marchant. 

Et  moy  aussi  ;  en  brief  langaige, 
Plus  ne  veulx  faire  marchandise. 

Folle  Bobance. 

Puisque  voulez  à  ma  devise 
De  cueur  me  servir  loyaulment, 
Changer  vous  faull  robe  et  chemise , 
Et  vous  habiller  gour(rie)rement 
Prenez  cest  riche  habillement, 
Pour  ennoblir  vostre  personne  ; 

(\)  Texte  :  A  vous  veoir  venis  plus  tosi  que  le  pas. 

Mais  premier  fault  le  payement , 
Car  tclz  habis  point  on  ue  donne. 

Le  tiers  Fol,  Laboureux. 

Puis  que  je  deviendiai  noble  homme , 
Tenez  cy  cent  ducas  tous  neufz  ; 
Je  receu  hier  cette  somme 
De  vingt  porceaux  et  de  xx  beufz. 
Folle  Bob  an  ce. 
Il  fault  bien  que  les  aultres  deux 
Mettent  main  à  la  gibassière  ; 
Pas  ne  fault  estre  paresseux, 
Qui  veult  tenir  Bobance  fière. 

Le  premier  Fol,  Gentilhomme. 

Bobance ,  ma  dame  très  chière , 
J'engagis  hier  ung  chasteau; 
Contez,  là,  par  bonne  manièie, 
Velà  l'argent  de  ce  manteau , 
Et  si  vêla  ung  bon  anneau 
D'ung  fin  dyament  cler  et  net  ; 
Prenez-le,  car  il  est  bien  beau, 
En  changement  de  ce  bonnet. 

Le  second  Fol,  Marchant. 
Puis  que  mon  corps  est  à  souhait 
Vestu  à  la  guise  Bobance , 
Cent  escusiuy  donne  de  hait; 
Contez,  là,  velà  ma  chevance. 
Folle  Bobance. 
Contente  suis;  fais  diligence 
De  toy  vestir  en  fol  marchant  ; 
Portez  robe  à  large  manche , 
Et  soliers  carrez  en  morchant. 
Vien,  cà,  vien,  laboureux  meschant, 

Âpproche-toy  que  je  te  veste  ; 
Puis  que  Bobance  vas  cherchant , 
Rayson  est  que  tu  soyes  honueste. 

Le  tiers  Fol,  Laroureux. 

Ma  servelle  est  toute  preste 

De  vendre  mes  pré^  et  ma  vigne  , 

Pour  bobancer  et  faire  feste  ; 

Ne  m'en  chault  qu'enfin  en  Adengne. 

Folle  Borance. 
Â  tous  commande  qu'il  souviengne 
De  moy  maintenir  gomiement, 
Affin  que  mon  estât  maintiengne. 
Et  chascun  de  vous  follement, 
Chascun  en  riche  habillement, 
Oultre  mesures  vous  vestez. 
Sans  penser  dont  vient  ne  comment. 
Se  n'avez  argent  empruntez. 

Le  second  Fol,  Marchant. 

On  m'a  dix  mille  escus  prestez 
En  très  loyales  marchandises; 
Mais  ilz  seront  par  moy  gectez 
En  habillemens  et  (en)  chemises , 
En  fines  robes ,  noyres,  grises, 
V^ermeilles,  vertes,  coulourées , 
Et  chauses  de  toutes  devises, 
Parhault  et  par  bas  bigarrées. 

Folle  Borance. 
Folz  marchans ,  vendez  voz  danrées 
Â  gaing,  à  perte,  ou  aultrement, 
Pour  porter  les  robes  fourrées  ; 
On  n'est  point  prisé  aultrement. 
Vestez  le  velours  hardiment, 

De  satin  pourpoins  à  grans  manches, 

Ethocquetons  pareillement, 

Bien  cours,  que  ne  passent  les  hanches  , 

De  Hollande  chemises  blanches 

Froncées  devant  la  poytraine. 

Et  au  colet  chemises  blanches, 

A  la  mode  napolitaine. 

Le  premier  Fol,  Gentilhomme. 

Puisque  Bobance  nous  promaine, 
Faire  fault  son  commandement. 

Le  second  Fol,  Marchant. 
Puisque  Bobance  nous  demaine , 
Passons  le  temps  joyeusement. 

Folle  Bobance. 
Poyez  au  jour  du  jugement. 
S'en  vous  adjourne ,  soyez  fermes. 
Gardez  bien  de  faire  aultrement , 
Car  [vous]  avez  assês  bons  termes , 
Et  contrefaictes  les  gens  d'armes , 
Jurez,  faictes  les  grans  seigneurs; 
S'on  vous  assault,  donnez  coups  d'armes; 
Aux  grans  seigneurs  les  grans  honneurs. 

Le  tiers  Fol,  Laboureux. 
Pas  ne  voulons  estre  greigneurs , 
Mais  que  la  personne  soit  saine, 
Nous  serons  fermes  gaudisseurs  , 
En  démenant  vie  mondaine. 

Le  premier  Fol,  Gentilhomme. 
Fy  de  travail. 

Le  second  Fol,  Marchant. 

Fy  ,  fy  de  peine. 

Le  tiers  Fol,  Laboureux. 
Fy  de  soucy. 

Le  premier  Fol,  Gentilhomme. 
Fy  de  changrin. 

Le  second  Fol,  Marchant. 

Tel  semé  froment  et  aveine , 

Qui  n'en  mengit  jamais  d'ung  grain. 

Le  tiers  Fol,  Laboureux. 
Te)  menge  trop. 

Le  premier  Fol,  Gentilhomme. 
Tel  meurt  de  faim. 

Le  second  Fol,  Marchant. 

Tel  se  tue  de  labourer 

Sa  vigne ,  mais  il  n'ose  grain 

Sa  gorge  du  vin  arrouser. 

Le  tiers  Fol,  Laboureux. 

C'est  trésor  de  soy  reposer. 

Le  premier  Fol,  Gentilhomme. 

C'est  plaisir  de  vivre  en  liesse. 

Folle  Bobance. 

Mais  pour  bien  le  vray  supposer 
Que  vault  trésor  ? 

Le  second  Fol,  Marchant. 
Que  vault  richesse  ? 

Le  tiers  Fol,  Laboureux. 

Tout  fault  laisser  en  grand  destraisse,  [rent. 
Ceux  qui  plus  ont  plus  envie  [envis?]  meu- 

Le  second  Fol,  Marchant. 

Puis  que  la  mort  si  les  oppressent , 
Ne  trouvent  nulz  qui  les  secourent. 

Le  tiers  Fol,  Laboureux. 

Les  plus  rusez  au  coffre  courent 
Pour  leurs  trésors  prendie  et  avoir. 

Le  premier  Fol,  Gentilhomme. 
Les  ungs  joyeux. 

Le  second  Fol,  Marchant. 
Les  aultres  pleurent 
Et  combatent  pour  les  avoir. 

Folle  Bobance. 
Gentilz  folz,  vous  debvez  sçavoir 
Qu'il  n'est  que  de  vivre  en  plaisance , 
Et  si  povez  appercevoir 
Qu'il  n'est  vie  que  de  Bobance. 

Le  premier  Fol,  Gentilhomme. 

Se  un  g  homme  est  remply  de  science 

Et  n'est  gourrierement  vestu, 

De  tout  le  monde  c'est  l'usance , 

Ne  sera  prisé  ung  festu  ; 

Mais,  s'il  n'a  vaillant  qu'ung  escu 

Et  il  est  d'abis  reparé , 

Combien  qu'il  soit  fol  malotru , 

De  chascun  sera  honoré. 

Le  tiers  Fol,  Laboureux. 

Vray  est  j'ay  long  temps  labouré 
(Bien)  souvent  à  la  pluye  et  au  vent. 
Maiz,  quant  j'ay  le  vray  supposé, 
J'avoye  faim  et  soif  bien  souvent. 

Le  second  Fol,  Marchant. 
J'ay  longuement  esté  servant, 
Marchant  en  foyre  et  enbouticque, 
Par  tout,  en  ville  et  en  couvent  ; 
Mais  tout  ne  valoit  une  nicque. 
Estre  gorrier,  gentil  et  frisque 
Tout  le  monde  luy  faict  honneur. 

Le  tiers  Fol,  Laboureux. 
C'est  de  Bobance  la  praticque  ; 
Tous  troys  la  servons  de  bon  cueur. 

Folle  Bobance. 
Chascun  vous  dira  :  Mou  seigneur, 
Se  me  sçavez  entretenir. 

Le  premier  Fol,  Gentilhomme. 

De  vous,  dame,  cella  est  sem*. 
Qu'il  ne  nous  peult  que  bien  venir. 

Folle  Bobance. 

Laboureux ,  pour  moy  maintenir, 
Menger  te  fault  ta  vigne  en  vert; 
Aultrement  ne  peux  soustenir 
Bobancerie  à  descouvert. 

Le  tiers  Fol,  Laboureux. 

Menger  la  veulx ,  clos  et  couvert , 
Puis  qu'il  vous  plaist  que  je  la  menge. 
Chascun  trouvera  l'huys  ouvert 
De  chez  moy,  privé  et  estrange; 
Je  croy  qu'avant  qu'il  soit  vendange 
Pour  bobance[r]  et  sus  et  jus, 
Je  mengeray  et  blé  et  grange , 
Et  les  raisins  tous  en  verjus. 
Tout,  voyre,  ce  dessoubz  dessus. 

Jamais  je  ne  vueil  advancer. 
Par  labeur  j'ay  esté  deceus  ; 
Mieulx  vault  gaudir  et  despencer , 
Riie, 

Le  premier  Fol,  Gentilhomme. 
Gaudir, 
Le  second  Fol,  Marchant. 

Saulter, 
Le  tiers  Fol,  Laboureux. 
Dancer. 
Folle   Bobance. 
Il  [n'jest  au  monde  telle  vie 
Que  gentillement  (de)  s'amacer 
Tous  les  biens  sans  mélancolie. 
Le  premier  Fol,  Gentilhomme. 
De  soy  soucier  c'est  folie. 

Le  second  Fol,  Marchant. 
Bon  temps  aurons,  se  cest  temps  dure. 

Le  tiers  Fol,  Laboureux. 
Bobance,  qui  les  folz  deslie. 
Me  faict  manger  blé  en  verdure. 
Folle  Bobance. 
11  vous  fault  spustenir  nature, 
Et  vous  tenir  fort  gorgias. 
Le  premier  Fol,  Gentilhomme. 
Habisquelz? 

Folle  Bobance. 
A  platte  cousture. 
Le  second  Fol,  Marchant. 
Fais  comment? 

T.  II.  18 

Folle  Bobance. 
Barrez  hault  et  bas. 
Le  tiers  Fol,  Laboureux. 
Sentant  quoy? 

Folle  Bobance, 
Baulme  ou  mulglas. 
Le  premier  Fol,  Gentilhomme. 
Chemises? 

Folle  Bobance. 
Fines  pour  soûlas 
Froncées  et  de  très  fin  lin; 
Et  vous  dormir  entre  blans  draps 
Despuis  le  soir  jusque  au  matin. 

Le  second  Fol,  Marchant. 
Entre  les  bras? 

Folle  Bobance. 
Un  g  dur  tetin, 
Ou  deux  mamelles  rondelettes, 
Chair  doulce  comme  ung  canepiu. 
Entretenir  ses  gaudinettes , 
Donnez  anneaulx  d'or. 

Le  tiers  Fol,  Laboureux. 
Et  baguettes , 
Pour  dancer  souvent  aux  bancquetz. 
Le  premier  Fol,  Gentilhomme. 
Er  faire  [les]  choses  secrètes 
Legierement  sans  longquaquetz. 

Le  second  Fol,  Marchant. 
De  Bobance  sont  les  acquetz 
Pourtant  nuUy  ne  s'i  doibt  faindre 
A  rompre  lances  et  roques 

Autant  le  grand  comme  le  moindie. 

Folle  Bobance. 
A  bobancer  riens  ne  fault  plaindre 
De  paourde  Testât  ravaller. 

Le  tiers  Fol,  Laloureux. 
Bruyre, 

Le  premier  Fol,  Gentilhomme. 
Farcer, 
Le  second  Fol,   Marchant. 

Bailler, 
Le  tiers  Fol,  Laboureux. 
Galler, 
Le  premier  Fol,  Gentilhomme. 
Faire  trop  plus  qu'on  n'a  puissance, 

Le  second  Fol,  Marchant. 
Et  faire  les  esclas  voiler , 
Se  sont  les  deduitz  de  Bobance. 

Le  tiers  Fol,  Laboureux. 
Chaines  d'or, 
Le  premier  Fol,  Gentilhomme. 

Colliers  d'abondance 
Pour  porter  sur  ses  bas  colletz  ; 
Pour  mieulx  chevaucher  à  plaisance 
Petis  courtaulx , 

Le  second  Fol,  Marchant. 

Petis  muletz , 
Le  tiers  Fol,  Laboureux. 
Petis  pages , 

Le  premier  Fol,  Gentilhomme. 

Mais  gros  varletz. 
Deux  coiirtaux  saus  oiiltrecuidance  , 

Le  second  Fol,  Marchant. 

Suyvant  mes  seigneurs  au  palais, 
Le  tiers  Fol,  Laboureux. 

Ce  sont  les  deduitz  de  Bobauce , 

De  fortune  la  bonne  chance. 

Porter  anueaulx , 

Le  premier  Fol,  Gentilhomme, 
Perles,  rubis. 
Le  second  Fol,  Marchant. 

Mais  des  filles  taster  la  pance 

Par  le  dessoubz  de  leurs  habis. 

Manger  pain  blanc. 

Le  tiers  Fol,  Laboureux. 
Dehors  pain  bis. 
Tousjours  avoir  bonne  pitance. 
Et  contrefaire  du  gros  bis. 

Le  premier  Fol,  Gentilhomme. 

Se  sont  les  déduis  de  Bobance  , 
Avoir  d'amour  la  jouyssance. 

Folle  Bobance. 

Mais  que  largement  despendez. 
Vous  l'aurez ,  sans  nulle  doubtance , 
Se  n'estes  ti-op  oultrecuydés. 
Jouer  aux  tables. 

Le  second  Fol,  Marchant. 
Mais  aux  dez, 
A  la  nicque  nocque , 

Le  tiers  Fol,  Labourelx. 
Alacbance. 
Folle  Bobange. 
Trompez,  pipez,  [et]  bazardez. 
Le  premier  Fol,  Ge>tïliiomme. 
Ce  sont  les  déduis  de  Bobance. 
En  yver  prendre  la  substance 
De  bon  cîaré , 

Le  tiers  Fol,  Labourelx. 
Mais  d'ipocras . 
Tartes  sucrées  d'abondance. 
Bien  farcées  de  fromages  gras. 

Le  premier  Fol,  Gentilhomme. 
La  belle  fille  entre  les  bras , 
Et  river  le  bis  à  plaisance , 
Dix  foys  la  nuyt. 

Le  second  Fol,  Marchant. 

C'est  ung  soûlas. 
Le  tiers  Fol,  Laboureux. 
Ce  sont  les  déduis  de  Bobance. 
Folle  Bobance. 

N'espargnez  trésor  ne  chevance  ; 
Combien  que  soyés  droguelés. 
Prenez  tous  ducatz  sans  balance  ; 
Escus  sans  peser  prenez-les  ; 
Voz  petis  courtaux  ou  muletz  , 
Francs,  dorez,  bien  euharnachez  , 
C'est  l'honneur  des  clers  ou  des  lais; 
Se  n'en  avez,  si  en  cherchez. 
Quant  par  les  rues  vous  marcherez  , 

Je  vous  dy ,  pour  le  faire  court, 
Voz  poui-pointz  soient  desmanchez 
Des  robes ,  c'est  le  temps  qui  court. 
Contrefaictes  j^ourriers  de  court , 
Se  me  voulez  bien  maintenir; 
A  tant  le  gentil  que  le  bourt, 
Chascun  peult  Bobance  tenir; 
Et  si  debvez  entretenir 
Jeunes  dames,  jeunes  pucellcs. 
Pour  vostre  honneur  mieulx  soustenir, 
Estre  tresfort  amoureux  d'elles , 
En  babillant  bourdes  nouvelles. 
Coulant  la  main  soubz  la  sainture, 
Tatant  cuisses ,  genoulx  ,  mamelles, 
Pour  leur  faire  esmouvoir  nature. 
Et  forger  quelque  créature , 
Promettant  bagues  et  anneaux , 
Et  vous  aurez  bonne  adventure 
En  amours,  se  estes  loyaulx. 

Le  premier  Fol,  Gentilhomme. 

J'ay  cent  escus. 

Le  second  Fol,  Marchant. 
J'ay  cent  réaulx. 

Le  tiers  Fol,  Laboureux. 

Et  moy  deux  ou  trois  cens  ducas. 

Le  premier  Fol,  Gentilhomme. 

Pour  maintenir  itelz  aneaux. 
Fournis  sommes  de  nostre  cas. 
Fy  de  procès. 

Le  second  Fol,  Marchant,, 
Fy  d'avocas. 

Vive  l'amoureuse  Bobance. 

Le  tiers  Fol,  Laboureux. 
La  harpe  sonnera  bien  bas  , 
Par  le  sang  bieu ,  se  je  ne  dance. 

Le  premier  Fol,  Gentilhomme. 
Fy  d'orgueil. 

Le  second  Fol,  Marchant. 
Fy  d'oui trecuidance. 
Qui  vive? 

Le  tiers  Fol,  Laboureux. 

Qui?  Mondain  plaisir; 
Yuydez,  maleur. 

Le  premier  Fol,  Gentilhomme. 

Fuyez ,  meschance  ; 
Point  ne  voulons  de  desplaisir. 

Le  second  Fol,  Marchant. 
Bobance ,  c'est  nostre  désir. 

Le  tiers  Fol,  Laboureux. 
Bobance,  c'est  nostre  maistresse. 
Toujours  l'aurons  jusqu'au  mourir, 
En  démenant  joye  et  liesse. 

Le  premier  Fol,  Gentilhomme. 

C'est  tout,  c'est  nostre  gentillesse; 
En  aultre  qu'elle  ne  croyons. 
Sans  espargncr  or  ne  richesse 

Le  second  Fol,  Marchant. 
Manger  fault  poussins , 

Le  tiers  Fol,  Laboureux. 

Pigeons , 

Jeunes  connis  entre  deux  caisses, 

Le  premier  Fol,  Gentilhomme. 

Carpes,  brochetz  et  esturgeons  , 
Confites  en  belles  espices , 

Le  second  Fol,  Marchant. 
Enguilles  rouges , 

Le  tiers  Fol,  Laboureux. 
Escrevisses, 
Le  premier  Fol,  Gentilhomme. 
Mais  en  saison  grosses  lamproye , 
Aloses  en  saulce  propices , 
Pour  réconforter  nostre  foye. 

Le  second  Fol,  Marchant. 

Bon  vin,  blanc,  bastard,  on  essaye, 

Le  tiers  Fol,  Laboureux. 
Vin  cuit,  grec,  ou  muscadet, 
Le  premier  Fol,  Gentilhomme. 
Et  puis  chercher  or  ou  monnoye 
Pour  payer  chascun  ce  qu'il  doibt. 

Le  second  Fol,  Marchant. 
Boire  en  tasse , 

Le  tiers  Fol,  Laboureux. 

Boire  en  goudet , 
Tout  nostre  saoult, 

Le   premier  Fol,  Gentilhomme» 
A  plaine  pance , 
Le  second  Fol,  Marchant. 
Et  puis,  s'aulcun  nous  monstre  au  doit, 

Se  sont  les  déduis  de  Bobance. 

Le  tiers  Fol,  Laboureux. 
Nous  portons  souvent  reverance, 
Quant  nous  passons  parmy  la  rue,  -  ■- 

A  touz  folz  de  nostre  aliauce  ; 
Bobance  veult  qu'on  les  salue. 

Folle  Bobance. 
A,  tous  mes  folz  de  grant  value, 
Pour  Bobance  [ne]  ravaller , 
S'aulcun  vous  regarde  ou  vous  loue, 
Premier  le  debvez  saluer; 
Vous  en  serez  ])lus  à  louer; 
Et  plus  gent(ill)ement  maintiendrez 
L'estat,  sans  prester  ne  louer, 
Quant  au  bonnet  la  main  tendrez. 
Qui  vous  prestera ,  vous  prendrez  , 
Tandis  qu[e]  avez  bon  crédit  ; 
Ne  vous  chaille  quant  le  rendiez. 
Retenez  bien  ce  que  j'ay  dit. 

Le  premier  Fol,  Gentilhomme. 

Vostre  dit  n'en  sera  desdit , 
J'ay  jà  vendu  cent  frans  de  l'ente 
Pour  tenir  Bobance  en  délit. 
Encor  m'en  fault-il  vendre  trente. 

Le  second  Fol,  Marchant. 

Bobance  si  m'est  si  plaisante 
Que  j'ay  destruit  mains  bons  marcbans; 
Pour  fourvoyer  la  droicte  sente , 
Les  ay  faict  povres  et  meschans. 

Le  tiers  Fol,  Laboureux. 

J'ay  vendu  mes  prés  et  mes  champs; 

J'ay  vendu  terres,  vignes,  granges, 

Et  dcstruict  femmes  et  enfaus, 

Pour  porter  gorres  et  larges  manches. 

Le  premier  Fol,  Gentilhomme. 
Voler  nous  fault  bas  pour  les  branches. 

Folle  Bobance. 
Pour  quoy? 

Le  second  Fol,  Marchant. 
Il  n'y  a  plus  que  frire. 
Quel  remède? 

Folle  Bobance. 

Pescher  des  tanches. 
Le  tiers  Fol,  Laboureux. 
Essecella? 

Folle  Bobance. 
Voicy  pour  rire. 
Le  premier  Fol,  Gentilhomme. 
Que  vest(ir)ons-nous  ? 

Folle   Bobance. 
Robe  de  Frise. 
Le  second  Fol,  Marchant, 
Et  dessoubz? 

Folle   Bobance. 
Chemise  nouée. 
Le  tiers  Fol,  Laboureux. 
La  chausse? 

Folle  Bobance. 
Toute  dessirée. 

Le  premier  Fol,  Gentilhomme. 

Comment  dea,  est-ce  vostre  guise? 
Estes-vous  enfin  si  rusée  ? 

Folle   Bobance. 

Vous  ne  m'avez  pas  espousée , 
Galans;  mal  l'avez  entendu; 
Se  vostre  avoir  n'a  plus  durée 
Despendu  l'avez  en  temps  dû. 

Le  second  Fol,  Marchant. 
C'est  mal  prins. 

Folle  Bobance. 
Mal  avez  tendu. 
Qui  plus  hault  monte  qu'il  ne  doibt, 
Quant  ung  fol  homme  a  tout  perdu , 
Tantost  chascun  le  montre  au  doyt. 

Le  premier  Fol,  Gentilhomme. 

Helas ,  chacun  bien  apparçoit 

Que  je  rabesse  gentilesse; 

Mais  fol  ne  croyt  tant  qu'il  reçoit; 

Maintenant  ce  mot  mon  cueur  blesse. 

Le  second  Fol,  Marchant, 
J 'ay  despendu ,  las  !  grant  richesse , 
Que  je  doy  à  plusieurs  marchans. 
Pour  bobancer  par  trop  largesse , 
Maintenant  suis  nud  et  meschans. 

Le  tiers  Fol,  Laboureux. 
J'ay  mangé  mes  prés,  vignes,  champs, 
Que  mes  parens  m'avoient  laissez. 
Pour  bobancer  par  folz  enchans, 
J'ay  les  deniers  tous  despencez. 

Puis  que  povres  nous  délaissez , 
Conseillez-nous  que  debvons  faire. 

Folle  Bobance. 
Je  conseille  que  me  laissez 
Ces  habis  ,  si  vous  sont  contraire. 

Le  premier  Fol,  Gentilhomme. 
Comment  dea ,  nous  voulez-vous  traire 
Nos  habis ,  qu'avons  trop  payez? 
Fort  estes  de  très  maie  affaire  ; 
Hors  de  rayson  vous  desvoyez. 

Le  second  Fol,  Marchant. 
Dame  Bobance ,  bien  voyez , 
Par  vous  avons  nécessite  ; 
Si  vous  pry  que  nous  convoyez 
Au  chemin  de  prospérité. 

Folle  Bobance, 

Non,  (non,)  j'ayme  mieux  l'auctorité 

De  vous  mener  la  droicte  voye 

Au  chemin  de  mendicité. 

Si  voulez  que  vous  y  convoyé , 

Pour  donner  à  vostre  cueur  joye , 

Puis  que  m'avez  long-temps  servie , 

De  très  bon  vouloir  vous  octroyé 

Povreté  toute  vostre  vie. 

NuUy  n'aura  sur  vous  envie , 

Quant  vous  n'aurez  plus  de  monnoye. 

Le  fol  gentilhomme  convie 

D'aller  en  quelque  morte  poye , 

Et  luy  commande  qu'à  sa  voye 

Il  me  plante  de  beaux  rosiers; 

S'aulcun  à  soupper  le  convoyé, 

Qu'il  le  preigne  très  voulentiers. 

Le  second  Fol,  Marchant. 

Conseillez-moy ,  dame  Bobance , 
Dictes  que  voulez  que  je  face. 
Je  doy  tant  d'or  et  de  chevance 
Que  ne  m'ouse  trouver  en  place. 

Folle  Bobance. 
Tien  cy  ,  empoigne  ceste  masse  , 
Fais  contre  tous  bancque  rompue, 
Sans  irapétrer  respit  ne  grâce. 
Puis  cherche  aultre  part  ta  repue. 

Le  second  Fol,  Marchant. 

Bobance ,  dyablesse  cornue , 
Qui  a  plusieurs  marchans  destruis , 
Mauldit  soit  Theure  que  t'ay  crue  ; 
Tu  m'as  mis  au  point  où  je  suis. 

Folle  Bobance. 
Je  donne  confort  et  apuis 
A  tous  mes  folz  comme  argent  dure  ; 
Quant  (il)  sont  devenus  povres,  (et)  puis, 
Il  fault  bien  que  chascun  endure. 

Le  second  Fol,  Marchant. 

Ta  mescongnoissance  m'est  (trop)  dure, 
Quant  par  toy  ay  crédit  perdu. 

Fol  le  Bobance. 

Il  fault  penser  au  résidu. 
As-tu  bancque  rompue? 

Le  second  Fol,  Marchant. 

Ouy. 
Tous  bons  marchans  l'ont  bien  ouy. 
Maintenant  suis  à  deshonneur. 


/ 

Le  tiers  Fol,  Laboureux. 
Helas!  que  j'ay  grant  ducil  au  cueur 
Que  je  n'ay  plus  denier  ne  maille. 
Helas!  conseillez-nioy  où  j'aille, 
Oiije  trouve  argent  aplanie. 

Folle  Bobance. 
Je  vous  raenray ,  vaille  que  vaille , 
Dans  le  chasteau  de  Pouvreté  ; 
Là  vivres  en  mendicité 
Jusques  à  la  fin  de  vos  jours. 

Le  premier  Fol,  Gentilhomme. 
C'est  à  vous  grant  crudelité. 

Folle  Bobance. 
Là  vivrez  en  mendicité. 

Le  second  Fol,  Marchant. 
Je  n'y  veulx  point  estre  bouté 
Pour  y  demeurer  à  tousjours. 

Folle  Bobance. 
Là  vivres  en  mendicité 
Jusques  à  la  fin  de  vos  jours. 

Le  tiers  Fol,  Laboureux. 

Ha ,  Bobance ,  sont-ce  tes  tours , 
Quant  nous  t'avons  si  bien  servie  ? 
Tu  nous  rens  plus  vilz  que  vielz  ours 
Pour  nous  et  nostre  folle  vie. 

Folle  Bobance. 
Je  fais  congnoistre  la  folie 
A  tous  folz  de  prime  venue. 
Je  leur  monstre  chère  jolie, 
Tant  qu'ilz  ont  rente  et  revenue. 

Mais  quant  (ilz)  ont  toute  despendue 
La  rente  ,  l'argent  et  les  biens, 
De  les  mettre  eu  ceste  mue 
Depouvrcté,  n'en  donne  riens. 
Quant  hommes  sont  grans  terriens, 
Riches  marchans  ou  laboureux , 
Tant  qu'ilz  en  ont,  les  entretiens 
Tant  qu'enfin  les  rens  souffreteux  , 
Et  en  ce  chasteau  ténébreux 
Les  enferme  tous  mors  de  faiu , 
Tous  dessirez  et  malheureux. 

Le  premier  Fol,  Gentilhomme. 

Tel  est  de  Bobauce  le  train. 

Le  second  Fol  Marchant.    . 
A,  Bobance,  folle  putain. 
Qui  maintiens  les  folz  en  folie , 
Tant  qu'ilz  ont  en  bource  du  pain , 
Croy  ce ,  tu  monstre  chère  lie 
Et  démenant  vie  jolie. 
Tant  comme  dure  leur  finance. 
Mais,  quant  leur  bource  est  amolie. 
Tu  les  rends  à  malle  raeschance. 

Le  tiers  Fol,  Laboureux. 
Ce  sont  les  déduis  de  Bobance , 
Mais  trop  tard  l'avons  apperceu. 
Par  trop  mener  folle  plaisance 
Maintz  hommes  ont  estez  deceu. 
Folle  Bobance. 
Tenez  vous  là,  sans  grongner  plus  ; 
C'est  le  chasteau  des  prodigueux. 
Mains  folz  y  ont  esté  reclus 
Par  leur  bobance  oultrageux , 

Par  trop  hanter  femmes  et  jeux  , 
Vestir  robes  d'auctorité , 
Cbaines  d'or  et  liabis  pompeux 
Viemient  bientost  à  povreté. 

Le    premier  Fol,  Gentilhomme. 
Vecy  ung  lieu  fort  habité. 

Le  second  Fol,  Marchant. 
Plusieurs  y  sont  par  leur  deffault. 

Le  tiers  Fol,  Laboureux. 
Mains  malostrus  y  ont  esté  ; 
Car  c'est  le  chasteau  Tout-y-fa ult . 

Folle   Bobance. 
Mains  bobancier  et  mains  ribault, 
Mains  orgueilleux  oultrecuidez , 
Mains  hommes  que  Fortune  assault, 
Mains  hazardeurs  joueurs  de  dez 
Mains  folz  qui  ont  cerveaux  vuidez. 
Entrez ,  vella  vostre  demeure  ; 
C'est  le  droict  lieu  où  tous  tendez, 
Pour  bien  dancer  la  chantepleure. 

Le  premier  Fol,  Gentilhomme. 

Folle  Bobance  ,  de  malheure 

Entre  nous  troys  t'avons  convie  [connue?]. 

Folle  Bobance. 

Paier  fault  l'ouvrier  selon  l'œuvre , 
Et  aux  quoquais  leur  bien  venue. 

Le   premier  Fol,  Gentilhomme. 

Chasteau  merveilleux , 
Lieu  très  périlleux , 
Comblé  de  tristesse. 

Le  second  Fol,  Marchant. 

Faictz  noz  cueurs  piteux 
Et  fort  marmiteux 
Remplis  de  destresse. 
Le  tiers  Fol,  Laboureux. 
Mauldicte  dyablesse, 
Qui  les  corps  nous  blesse  , 
Tels  sont  tes  faulx  jeux. 

Le  premier  Fol,  Gentilhomme. 
Par  folle  jeunesse , 
En  nostre  vieUesse 
Serons  souffreteux. 
Le  second  Fol,  Marchand. 
Helas  !  se  j'avoye 
L'or  et  la  monnoye 
Et  aussi  l'argent 

Le  premier  Fol,  Gentilhomme. 

Jamais  n'en  foroye, 
A  Bobance  joye; 
Mais  très  saigement 
Vivre  soubrement. 
Sans  bobancement 
Si  les  despendroye. 

Le  tiers  Fol,  Laboureux. 

Oii  sont  mes  vignes  ,  mes  raisins , 
Qui  me  rendoyent  de  si  bons  vins? 

Las  1  j'ay  tout  perdu. 

L'argent  despendu 

A  mener  bobance. 

Le  premier  Fol,  Gentilhomme. 
C'est  mal  entendu  ; 

Chier  nous  est  vendu 
En  grande  souffrance. 

Le  second  Fol,  Marchant. 

Mirez-vous  icy,  jeunes  hommes; 
Mirez- vous  ànostre  folie. 

Le  tiers  Fol,  Laboureux. 

Voyez  Testât  oii  venus  sommes 
Par  Bobance ,  qui  le  folz  lye. 

Le  second  Fol,  Marchant. 
De  povreté,  qui  contrelye, 
Chascun  maintienne  son  estât. 
Car,  quant  la  bourse  estamolye, 
Le  marchant  est  tombé  tout  plat. 

Le  tiers  Fol,  Laboureux. 

C'est  de  Bobance  le  baral 
De  mettre  gens  a  pouvreté. 

Le  premier  Fol,  Gentilhomme. 

C'est  son  déduit. 

Le  second  Fol,  Marchant. 
C'est  son  esbat 
D'aymer  cueurs  plains  de  lascheté. 

Le  tiers  Fol,  Laboureux. 

S'ung  roy  prent  par  auctorité 
Aulcun  nouveau  habillement,' 

Le  premier  Fol,  Gentilhomme. 

Ung  povre  villain  non  rente 
Viendra  faire  pareillement. 

Le  second  Fol,  Marchant. 

Par  ce  point  tout  va  meschamment  : 

Car  tel  veult  maintenir  bobance 

Le  tiers  Fol,  Laboureux. 
Qui  ne  scet  fasson  ne  comment 
D'y  gaigner  la  folle  despense. 

Folle  Bobance. 
Pourtant,  seigneurs ,  chascun  y  pense  : 
Qui  prent  de  moy  gouvernement 
Rantesluy  fault,  ou  grant  chevance. 
Prenez  en  gré  Tesbatement. 


Cy  fine  Folle  Bobance. 


FARCE  JOYEUSE 

TnÈSBONNE,ADEUX  PERSONNAGES 

DU    GAUDISSEUR 

Qui  se  vante  de  ses  faictz 

ET    UNG     SOT 

Qui  luy  respond  au  contraire 

C'est  assai>oir 

LE  GAUDISSEUR 
ET  LE  SOT 

Le  GAUDISSEURert  chantent. 

S^'^lv"^  eune ,  gente ,  plaisante  et  lye , 
(Je  suis  vostre  loyal  servant 
I  Et  le  seray  toute  ma  vie. 
^^ Quelque  chose  que  l'on  en  die, 
Tousjours  sei'ay  mignon  et  gay, 
Âussy  gent  comme  ung  papegay, 
Fringant  à  la  mode  qui  court. 

Le  Sot. 
Voire,  pour  remplir  sa  vecie. 
Puis  a])rès  tant  croquer  la  pie 
Qu'il  s'endormit  en  une  court. 

Le  Gaudisseur. 
Pour  faire  gambades  à  plaisance 
Il  n'y  a  homme  en  toute  France 

Que  moy,  pour  faire  promptement. 

Le  Sot. 
Et  il  faict  sa  malle  mescliance  ; 
Il  a  le  broudier  et  la  paiice 
Plus  pesant  que  nostre  jument. 

Le  Gaudisseur. 
Je  suis  legier  comme  une  plume 
Et  faict  comme  ung  esmerillon. 

Le  Sot. 
Il  est  legier  comme  uug  enclume 
Et  faict  comme  ung  corbillon. 

Le  Gaudisseur. 

Quant  sur  ma  teste  ay  ma  salade , 
Pour  à  coup  faire  une  passade 
Homme  n'en  crains  dessus  la  terre. 

Le  Sot. 
Voire ,  pour  battre  ung  malade, 
Quant  il  a  sa  grande  hallebarde, 
Et  pour  casser  à  coup  ung  voirre. 

Le  Gaudisseur. 
Quant  je  me  ti-euve  sur  les  rens , 
Chascun  si  me  dit  :  Je  me  rens , 
Monseigneur,  à  vostre  mercy. 

Le  Sot. 
Quand  il  se  treuve  avec  gens 
Pour  à  coup  menger  six  harens , 
Jamais  n'en  a  nulz  mercy. 

Le  Gaudisseur. 

Quant  je  me  treuve  en  la  guerre, 
Je  tue ,  je  jette  par  tei-re 

Comme  fait  le  boucher  img  veau. 

Le  Sot. 
Voire,  à  jouster  contre  ung  voirre, 
Puis  se  laisser  cheoir  par  terre, 
Et  s'endormir  comme  un  pourceau. 

Le  Gaudisseur. 
Pour  danser,  chanter  à  plaisance , 
Pour  donner  de  grans  coups  de  lance , 
Habille  en  suis  ,  quoy  que  Ton  dye. 

Le  Sot. 
Pour  menger  oultre  habondance, 
Si  fort  que  luy  tyre  la  pance  , 
Il  est  maistre ,  je  vous  affie. 

Le  Gaudisseur. 

Quant  je  me  trcuve  à  l'estroit, 

A  plaisance  tirer  ung  traict , 

Homme  n'en  crains,  quoy  qu'on  en  grongne. 

Le  Sot. 
Voyre ,  pour  boyre  tout  d'ung  traict 
Ung  pot  de  vin ,  quant  il  est  traict , 
Et  s'endormir  comme  ung  yvrongne. 

Le  Gaudisseur. 
Quant  je  me  trouve  en  bataille , 
Je  frappe  d'estoc  et  de  taille , 
Et  secoue  bien  le  pellisson. 
Le  Sot. 
Tu  dis  vray,  va,  baille  luy,  baille; 
Ma  foy,  il  ne  vault  que  de  raille 
Et  se  cache  contre  ung  buysson. 

Le  Gaudisseur. 
J 'ay  esté  en  Hierusalem , 

En  la  terre  de  prestre  Jehan , 
En  Bahiloyne ,  en  Albanie. 

Le  Sot. 
Et  il  a  faict  son  sanglant  mal  an  ; 
11  ne  fust  oncques,  par  sainct  Jehan, 
Plus  loing  d'une  lieue  et  demye. 
Le  Gaudisseur. 
J  ay  chevauché  la  grant  mer  Rouge, 
Et  allay  au  trou  saint  Patris. 

Le  Sot. 
11  y  engrossa  une  vouge 
Qui  avoit  nom  dame  Bietrix. 

Le  Gaudisseur. 
J'entray  dedans  le  monastère 
Où  je  rencontray  ung  beau  père, 
Qui  oncques  ne  me  sonna  mot. 

Le  Sot. 
11  entra  par  l'huys  de  derrière , 
Où  il  robba  une  chauldière, 
Une  escuelle,  ung  plat  et  ung  pot. 

Le  Gaudisseur. 

Pensez  que  fus  bien  esbahy 
Quant  au  pertuis  fus  descendu. 

Le  Sot. 

C'estoit  là  où  il  futbanny, 
Et  fut  appelle  près  rendu. 

Le  Gaudisseur. 

Je  descendis  tout  pas  à  pas , 
Sans  y  veoir  lune  ne  soleil. 

Le  Sot. 
Il  avoit  beu  par  tel  compas 
Qu'il  avoit  les  larmes  à  l'ueil. 

Le  Gaudisseur. 
Je  me  trouvay  en  une  plaine 
Là  où  je  souffry  mainte  peine 
Qui  me  fit  maistre  Grimouart. 

Le  Sot, 
Là  où  il  cherchoit  de  l'avoine 
Pour  donner  à  sonbidouart. 

Le  Gaudisseur. 
A  moy  tantost  vint  ung  preudhomme 
Qui  m'a  dit  et  demanda  comme 
Dedans  ce  lieu  entré  j'estoye. 

Le  Sot. 
Par  le  vray  sainct  Pierre  de  Romme , 
C'estoit  une  femme,  en  somme, 
Qui  demandoit  de  la  monnoye. 

Le  Gaudisseur. 

Je  luy  respondis  fièrement , 
Et  luy  dis  :  Âirière,  villain. 

Le  Sot. 

Par  le  vray  Dieu ,  le  ribault  ment  : 
El(le)  luy  donna  deux  coups  de  poing. 

Le  Gaudisseur. 

Je  fis  tant  que  je  m'eschappé , 
Et  sortis  hors  du  monastère. 

Le  Sot. 

Il  avoit  peur  d'estre  happé , 


DU  Gaudisseur.  297 

Car  on  l'eust  batu  à  Tenchère. 

Le  Gaudisseur. 
Je  m'en  allay  sans  plus  atendre, 
Tant  que  jambes  peurent  estendre, 
Mon  chemin  [tout]  cboict  à  Sainct-Jacques. 

Le  Sot. 
Pensez  que  se  on  l'eut  peu  prendre, 
On  luy  eut  fait  conte  rendre 
Où  il  avoit  robe  se  jaques. 

Le  Gaudisseur. 

Je  cheminay  par  mer  et  terre , 
Tant  que  j'alay  en  Angleterre , 
Et  de  là  au  pays  d'Escosse. 

Le  Sot. 

Je  croy  qu'il  vouloit  faire  guerre 
Encontre  ung  pot  ou  conti'e  un  verre, 
Qui  est  trestout  couvert  de  mousse. 

Le  Gaudisseur. 

Je  descendis  par  Picardie , 

Par  Henault ,  faisant  chière  lye  , 

Et  puis  passay  pai*  Vermandoys. 

Le  Sot. 

De  quelque  chose  qu'il  vous  dye , 
II  n'a  pas  bien  croqué  la  pye , 
Il  souffle  souvent  en  sesdoigtz. 

Le  Gaudisseur. 

De  là  je  m'en  allay  en  France , 
En  Lombardie  et  en  Pi'ovence , 
A  Romme,  à  Naples,  à  Venise. 

Le  Sot. 
Par  saincte  Marie ,  quant  j'y  pense , 
Pour  bien  mentir  a  la  plaisance , 
N'a  son  pareil  d'icy  à  Pise. 

Le  Gaudisseur. 
Puis  m'en  allay  en  Allemaigne , 
En  Ynde ,  en  Turquie  ,  en  Bretaigne  , 
A  Paris,  à  Rouen,  à  Lyon. 

Le  Sot. 
A  bien  bouter  il  ne  s'espargne , 
Mais  il  a  oublié  Cocaigne , 
Oii  il  fut  coquillon. 

Le  Gaudisseur. 
Quant  à  Lyon  fus  retourné , 
C'estoit  le  lieu  où  je  fus  né , 
Chascun  me  presentoit  des  biens. 

Le  Sot. 
Oncques  ne  luy  fut  mot  sonné  , 
Fors  que  :  Au  dyable  soit-il  donné, 
Et  mengé  des  pourceaulx  et  chiens. 

Le  Gaudisseur. 
Je  feus  receu  honnestement 
De  gens  de  bien,  qui  vistement 
Vindrent  après  [moy]  par  exprès. 

Le  Sot. 
Dieu  mette  en  mal  an  qui  en  ment; 
Oncques  nul  ne  vint  au  devant , 
Sinon  deux  malostrus  racletz. 

Le  Gaudisseur. 

Viandes  si  furent  apportées 

Et  sus  les  tables  posées 
Assez  pour  servir  dix  roys. 

Le  Sot. 
On  luy  bailla  pour  dignée 
Une  très  grosse  fricassée 
De  deux  fèves  et  deux  poys. 

Le  Gaudisseur. 
On  me  fîst  asseoir  à  la  table 
Comme  ung  roy  ou  ung  connestable , 
Et  servir  à  mode  de  court. 

Le  Sot. 
Par  ma  foy,  vecy  bonne  fable , 
On  le  fist  mettre  en  une  estable, 
Près  les  latrines  de  la  court. 

Le  Gaudisseur. 

Chappons ,  poulies  ,  canars  ,  possins , 
Cochons ,  pigeons ,  lièvres ,  connis , 
Oyes  grasses ,  perdrix ,  beccasses. 

Le  Sot. 
Pourceaulx ,  cbièvres ,  loups ,  matins , 
Chatz ,  chattes ,  souris ,  ratz ,  ratins , 

Y  venoyent  de  toutes  places. 

Le  Gaudisseur. 

Tabourins ,  aussi  ménétriers , 
Joueurs  de  lucz  et  d'esquiers, 
Vindrent  là  pour  me  faire  feste. 

Le  Sot. 

Porchiers ,  vachiers ,  aussi  bouviers , 
Coquins ,  maraulx  ,  larrons ,  meurtriers , 

Y  venoyent,  sans  faire  arrestc. 

Le  Gaudisseur. 

Venaison  de  sengliers  et  serfz , 
De  biches  qui  sont  es  desers , 
Chevreux,  chevreaulx  et  aussi  dains. 

Le  Sot. 
Loups ,  regnars  se  sont  tenus  près  ; 
Loups ,  louyeaux  si  vont  après , 
Et  hérissons  suyvans  le  train. 

Le  Gaudisseur. 
Vin  blanc ,  vin  claret  de  Lyon , 
Des  potz  en  eut  un  milion  ; 
Vin  d'Alican ,  de  Rommauie , 
Vin  bastard,  qui  faict  chière  lie , 
Vin  d'Arragon ,  vin  de  Rosette , 
Vin  qui  croist  près  de  Guebelette , 
Vin  d'Anjou  ,  vin  de  Sainct-Porcin , 
Vin  de  Beaulne  et  vin  de  Coing , 
Malvoisie  et  muscadeau  , 
Vin  d'Auxarre  qui  est  tant  beau . 
Et  aussi  bon  vin  d'ypocras. 

Le  Sot. 

Je  n'en  boy  que  le  mardy  gras. 

Le  Gaudisseur. 
Tous  ses  vins  si  vindrent  en  place. 

Le  Sot. 
Sangbieu,  ce  n'estoitpas  fallace. 
Le  Gaudisseur. 
Je  fuz  servy  mignounement. 

Le  Sot. 
Dieu  mette  en  mal  an  qui  en  ment  ; 

Tant  de  vins  sont  trop  frigaletz. 
Ma  foy,  il  a  eu  pour  tous  metz 
De  la  servoyse  ou  du  bouillon , 
Dont  il  a  remply  son  couillon. 
J'apperçoy  bien,  par  mon  serment, 
Que  trestout  son  faict  ne  vault  néant, 
Sinon  à  dire  motz  de  gueuUe. 

Le  Gaudisseur. 

A  celle  fin  que  ne  demeiurc, 
Pastez  et  aussi  fricassée , 
Pain  blanc ,  miches ,  tartes  succrées  , 
Tout  cela  si  fut  apporté. 

Le  Sot. 
A,  Jésus,  benedicite. 

Le  Gaudisseur. 

L'eaue  rose  à  laver  les  mains  ; 
Après  disner  furent  les  baingz 
Bien  préparez  par  beaulx  conduitz. 

Le  Sot. 
A,  Jésus,  et  deprofundis. 

Le  Gaudisseur. 

Le  lict  on  fist  tost  préparer 
Là  oùjem'alay  reposer; 
Puis  la  fiUe  on  me  bailla. 

Le  Sot. 

A,  Jésus,  ave  Maria. 

Le  Gaudisseur. 

Quatre  foys,  sans  point  contredire  , 
Je  luy  feis,  sans  souffrir  martyre, 
Voire  plus ,  car  je  Tay  conté. 

Le  Sot. 
A,  Jésus,  benedicite. 

Le  Gaudisseur. 
Messeigueurs ,  pour  vous  faire  fin , 
Je  fus  servy  à  la  plaisance. 
Quant  vint  le  lendemain  matin  , 
Je  me  rendy  à  l'Observance. 
Adieu  vous  dy,  car  je  m'en  voys 
Tourner  le  rost  en  la  cuysine. 
Là  où  je  mengeray  des  poys 
Emprès  une  bonne  geline. 

Le  Sot. 
Prenez  en  gré  l'esbatement, 
Seigneurs  et  dames ,  je  vous  prie. 
Après  luy  m'en  vois  vistement. 
Adieu  toute  la  compaignie. 

Finis. 


FARCE   NOUVELLE 

TRÈS   BONNE    ET   FORT    RECREATIVE 
POUR   RIRE 

DES    CRIS   DE   PARIS 

A  troys personnaiges ,  c'est  assm'oir 


LE  PREMIER  GALLANT 
LE  SECOND  GALLANT 
ET  LE  SOT 


Le  PREMIER  Gallant  commence. 
t  puis. 

Le    SECOND. 

k^'isiW^  j]t  fontaine. 

Le  premier. 

Et  rivière. 
Se  sont  tousjours  de  tes  manières; 
Tu  te  gaudis. 

Le  second. 
Je  me  gaudis , 
Et  en  povreté  m'esbaudis  , 
En  passant  ma  melencolie. 

Le  premier. 
Melencolie  n'est  que  foUie. 

Le  second. 
Jamais  charger  ne  s'en  convient. 
Comment  te  va? 

Le  premier. 

Comme  il  me  vient. 
Le  second. 
Comment  te  vient  ? 

Le  premier. 

Comme  il  me  va. 
Le  second. 

Jamais  gallant  mieulx  ne  resva. 
Feras-tu  tousjours  le  mauvais? 
Comment  te  va  ! 

Le  premier. 

Comme  je  voys. 
Le  second. 
Comment  vas-tu? 

Le  premier. 

Comme  je  peulx. 
Le  second. 
Comment  peulx-tu  ? 

Le  premier. 

Comme  je  suis. 
Le  second. 
Comment  es-tu? 

Le  premier. 
Comme  j'estoye. 

Le  second. 
Comment  estoys-tu? 

Le  premier. 

Com(me)  souloys. 
Le  second. 
Comment  souloys-tu? 

Le  premier. 

Comme  moy. 
Le  second. 
Comment  es-tu  ? 

Le  premier. 

Com(me)  sans  esmoy, 
Car  aussi  bien  n'ay-je  plus  rien. 

Le  second. 
Fy  du  Lien  terrien  ! 
Aussi  ne  nous  veult-il  pas  suyvre. 

Le  premier. 
Ma  foy,  mais  que  je  puisse  vivre 
Bien  ayse  en  ce  monde  et  rien  faire , 
Je  n'ay  d'or  ne  d'argent  que  faire  , 
Ne  de  bource. 

Le  second. 

Ne  moy  aussi. 
Il  n'est  que  vivre  sans  soucy. 

Le  premier. 
Mieulx  vault  vivre  sans  six  soubz. 

Le  second. 
C'est  tout  ung  ,  mais  que  soyons  soulx, 

Le  premier. 
A  mon  advis  tu  dis  très  bien. 
Nostre  femme  ue  nous  dit  rien  , 
I\oz  enfans  ne  pleurent  jamais. 

Le  second. 
C'est  grant  pitié ,  je  te  prometz , 
Que  de  povres  gens  mariez. 
Hz  sont  bien  souvent  bariez  ; 
On  m'a  dit  que  c'est  une  mort. 

Le  premier, 
A  foys  on  regibbe ,  on  s'i  mort  ; 
A  foys  on  rit  et  on  se  joue  ; 
A  foys  on  donne  sur  la  joue 
Quant  ung  peu  trop  près  on  s'approcLe; 
A  foys  on  use  de  reproche , 
A  foys  on  rit ,  a  foys  on  pleure  ; 
A  foys  l'on  dit  :  Mauldit  soit  l'heure 
Que  jamais  mariez  je  fus  ! 

Le  second. 
J'en  ay  souvent  faict  le  refus 
De  prendre  Tordre  de  mariage. 

Le  premier. 

On  y  peult  dire  mari  âge 

Par  mettre  [marri]  devant  aige. 

Les  ungs  en  meurent  devant  aage. 

Le  second. 

Les  ungs  y  vivent  à  regret; 
Quelque  chose  y  a  de  secret 
Dont  maris  ne  sont  acuscz. 

Le  premier. 
Les  maris  qui  sont  bien  rusez 

(Et)  Iraictent  leurs  femmes  si  très  doulx , 

Et  portent  le  fais  sur  le  dos 

Tant  qu'il  n'en  est  point  de  pareil/. 

Le  Sot  se  tire  d part. 
Coterctz  secz ,  Coteretz  ! 

Le  second. 
Qui  esse  là? 

Le  premier. 
C rieur  de  Paris. 
Or  venez  çà  :  si  les  maris 
Viennent  yvres  de  la  taverne 
Et  qu'ilz  veulent  tenser  ou  batre , 
Et  si  la  femme  le  veult  batre 
Et  descouvrir  ung  peu  l'emljuclie  , 
Que  prent  l'yvrongne  ? 

Le  Sot. 

Busclie  !  busche  ! 
Le  second. 
Quelle  busche  ? 

Le  premier. 
Paix  là! 
Le  second. 

Je  m'en  dueil. 
Le  premier. 
S'il  ont  malle  teste  tous  deux , 
L'uug  fiappe  ,  l'autre  n'y  retarde. 

Le  second. 
C'est  verjus  tout  vert. 

Le  Sot. 

Moustai-de  ! 

Le  second. 

Or  vous  taisez ,  de  par  Dieu. 
Or  je  TOUS  laisseray  en  ce  lieu; 
Atendez  que  nous  ayons  dit. 
Or  çà,  si  la  femme  mauldit 
Gomme  une  malle  fiebvre  aygre  , 
Qu'esse  là? 

Le  Sot. 

Vinaigre  !  [Vinaigre  !] 
Le  premier. 
Je  ne  vis  oncques  tel  vinaigre  ; 
V^ous  ne  cesserez  de  crier. 
S'ilz  ont  tous  deux  maulvaise  teste , 
L'une  crie ,  l'autre  tempeste  ; 
Tousjours  y  est  procès  ouvert. 
Qu'est-ce  ? 

Le  Sot. 

Vous  fault-il  (point  de)  saulce  vert? 

Le  second. 
Le  dyable  vous  puisse  saulcer 
Et  en  enfer  exaulcer. 
Je  ne  veis  onc[ques  mais]  tel  ! 
Si  le  mary  est  sans  cervelle 
Et  la  femme  toute  enragée , 
Que  sei'a-ce  ? 

Le  Sot. 

Bourrée  sèche,  bourrée! 

Le  premier. 
Ha,  que  au  gibet  soit  le  bourreau! 
Son  caquet  ne  vault  ung  porreau , 
Non  plus  que  lestue  qu'on  sème. 

Quant  au  commencement  on  s'ayme 
Si  fort  qu'on  ne  se  puisse  lasser, 
Et  puis  qu'on  vient  l'amour  cesser, 
On  s'en  ennuyé ,  si  vous  voulez. 
Qu'esse? 

Le  Sot. 
Choulx  gelez!  [Choulx  gelez!] 
Le  second. 
La  malle  gelée  et  froidure 
Te  gèle,  tant  que  le  froit  dure. 

Le  premier. 

Si  la  femme  sçait  caqueter. 
Baiser  le  mary  et  flater, 
Tant  que  sa  volunté  se  range , 
Il  est  faict. 

Le  Sot. 
A  ma  belle  orange. 
Le  second. 
Taisez-vous  quant  je  le  defens. 
S'ilz  ont  de  petis  enfans 
Lng  plein  foyer,  gros  et  menus, 
Les  ungz  (des)chaussez ,  les  aultresnudz... 

Le  premier. 
Quoy? 

Le  Sot. 
Aportez  le  pot  au  laict. 
Le  premier. 
Or  vous  taisez  ! 

Le  second. 
Sans  murmurer. 
Et  s'il  est  forcé  d'endurer. 

Et  l'avaller,  fusse  vinaigre , 
L'homme  sera  meschant  et  maigre  , 
Fumé  entre  noir  et  moret  ; 
Quoy? 

Le  Sot. 
Harenc  soret! 

Le  premier. 
Ce  sot  jamais  ne  cessei'a  ! 
Quant  la  femme  vieille  sera  , 
Et  qu'on  n'en  soit  plus  amoureux  , 
Que  dira  le  mary? 

Le  Sot. 
Houseaulx  vieux  1  (Houseaulx  vieulx  !) 

Le  second. 

Taisez-vous,  ou  entrez  dedans. 
Se  femme  prent  le  frein  aux  dcns , 
Comme  un  courtier  ou  un  cheval , 
Quant  son  mary  la  traicte  mal , 
Que  fera-elle?  qu'on  le  revelle. 

Le  Sot. 

Pronostication  nouvelle. 

Le  premier. 

Voilà  ung  homme  bien  nouveau. 
Et,  si  le  mary  est  si  veau 
De  trop  mal  traicter  sa  partie, 
Tant  que  noyse  soit  départie , 
Mordantz  comme  loups  et  regnàrds , 
C'est  feu. 

Le  Sot. 

A  mes  beaux  epinars. 


DES  Cris  de  Paris.        3it 

Le  second. 
La  fiebvre  vous  puisse  espincr. 
One  ne  me  veis  tant  mastiner. 
Et  quant  une  femme  boit  trop , 
Et  qu'el(le)  ne  peut  aller  le  trot , 
Quel  vaisseau  lui  fault-ilpoUy? 

Le  Sot. 
Voyre  jolys ,  voyrc  jolys. 

Le  premier. 
Ha ,  vous  nous  ferez  enrager; 
Je  ne  vis  onc  tant  langaigcr. 
Mais  qui  est  cela  qui  tant  varie? 
Quant  ung  povre  homme  se  marie , 
Et  quant  (il)  ne  peut  aulcuncraent 
Fournir  à  tout  Tappointement , 
Et  que  (tout)  bien  mondain  luy  dcffault , 
Que  crira-il  ? 

Le  Sot. 
Argent  m'y  fault. 

Le  premier. 
Plust  à  Dieu  qu'il  te  fust  failly. 
S'il  est  de  sa  femme  assailly: 
«Nos  enfantz  sont  nudz  comme  vcaulx», 
Que  fault-il  (chercher)? 

Le  Sot. 

Viel  fer,  vieulx  drapeaulx. 
Le  second. 
Je  vouldroye  que  (tu)  fusscz  à  Rome. 
Pour  Dieu,  faictes  taire  cest  homme, 
Il  nous  rompt  toute  la  mémoire. 
Si  le  raai-y  ayme  mieulx  boire 

Que  de  tenir  sa  femme  honncste 
Et  qu'elle  soit,  comme  une  Leste, 
Nue ,  sans  oser  voiler  hault , 
Quefault-il?(i) 

Le  premier. 
Messieurs ,  nous  ne  sçaurions  lien  dire , 
Tant  ce  souillart  nous  remplist  de  ire. 
Mais  si  ung  mary  se  gouverne 
En  friandise  à  la  taverne , 
Et  en  deust-il  aller  deschaulx , 
Quel  metz  est  bon? 

Le  Sot. 
Pastez  tous  chaulx  !  (Pastez  tous  chaulx  !) 
Le  premier 
Je  vouldroye  qu'il  fust  trespassé. 
Et  quant  le  jeune  aage  est  passé 
Et  que  bcauïté  soit  abollye, 
Que  dit  le  mary  ? 

Le  Sot. 
Lie,  lie. 
Le  second. 
^ue  ceste  chanson  soit  finée. 
£t  ce  la  femme  est  affinée 
Et  qu'el  ne  use  que  d'abus, 
Quel  potaige  esse  ? 

Le  Sot. 

Choulx  cabuz. 
Le  premier. 
Si  la  femme ,  en  lieu  de  chanson , 

(l)  La  ri?ponse  du  Sot,  qui  devroit  se  trouver  ici ,  a  élé 
•mise  par  l'imprimeur. 

Paist  le  mary  de  mauldisson , 
Criant  plus  que  sept  torterelles , 
Quefault-il? 

Le  Sot. 
Amandes  nouvelles  ! 
Le  second. 
J'ay  le  cerveau  mort,  se  me  semble. 
Et  si  1  homme  et  la  femme  ensemble 
S'entrebateat ,  com(me)  gens  de  bien , 
Et  qu'il  n'y  ait  rien  que  tout  bien  , 
Mignotis  et  propos  fallos  , 
Qu'esse? 

Le  Sot. 
A  mes  beaulx  angelos  ! 
Le  premier. 
Voicy  des  propos  triumphans. 
Si  la  mère  dict  aulx  enîans  : 
«  Enfans,  venez  tout  àvostre  ayse  », 
Et  le  père  en  soit  malayse, 
Congnoissaul  que  les  faicts  soyent  lais, 
Que  prendi'a-il  ? 

Le  Sot. 
Balays ,  balays  ! 
Le  second. 
Se  ung  advanturier  prent  femme, 
Qu'elle  le  mauldie  ou  diffame , 
Comme  ses  jeunes  (et)  damoyseaux  , 
Elle  aura  des... 

Le  Sot. 

Cassemuseaulx 
Chault  !  cassemuseaulx  chaulx  l 

Le  premier. 

En  bonne  foy,  cela  me  nuist. 
Si  lemary  joue  jour  et  nuyct, 
A  belles  cartes  et  (à)  bcaulx  dés , 
Quoy  ? 

Le  Sot. 
Escbauldez  tout  chaulx  ,  escbauldcz  ! 
Le  second. 
Si  le  mary  a  tout  vendu , 
Et  la  ferùrae  ray[t]  despendu , 
Que  auront-ilz  après  la  grant  messe 
A  desjeuner  ? 

Le  Sot. 
Poyres  d'.-^.ngoisse  ! 

Le    PREMIER. 

Or  taisez-vous  ,  ou  qu'on  s'aprochc. 

Or  çà ,  si  le  mary  reproche 

A  sa  femme  son  parentaige  , 

Sa  richesse ,  son  heritaige  , 

Sa  beauté  ,  que  vault  bien  son  , 

Quoy? 

Le  Sot. 
Responces  franches  ,  responces  ! 

Le  second. 
Si  enfans  crient  après  leur  père , 
L'ung  a  fain  et  Taullre  veult  boyre  , 
Et  que  leur  donnera  se  pouvre  homme? 

Le  Sot. 
A  mes  belles  pommes  ! 

Le  second. 
Et  si  une  femme  se  doubte , 

Ou  qu'elle  espie  ,  ou  qu'elle  cscoule  , 
Que  mengera-el(le)  pai'  fautasie? 

Le  Sot. 
Poires  de  jalousie  ! 

Le  premier. 

Ce  cricur  nous  ront  la  cervelle  ! 
Nous  eussions  dit  chose  nouvelle , 
Se  [ce]  nefust  trop  quaquctlé. 

Le  second. 

Quel  bien  a-il  aqucsté? 
En  effcct,  cela  est  trop  ville. 
(]e  sort  de  ces  procès  de  ville 
Qui  nous  font  cecy,  sur  ma  vie. 

Le  Sot,  à  part,  en  chantant. 
Amourettes  de  nuyt , 
Jouyssance  d'amours. 

Le    PREMIER. 

Voy  le  cy  faict  à  tous  les  jours  ; 
Tenez,  il  est  farcy  de  joye. 

Le  Sot,  encore  en  chantant. 

L'autre  icr  quant  clievauchoic 

Mon  chemin  vers  Digeon  , 

Je  rencontray  la  belle 

Qui  sortoit  du  buisson. 

Amourettes  de  nuyct, 

Jouyssance  d'amouis.... 
Se  je  la  disoie  tous  les  jours , 
Par  ma  foy  je  la  sçauroye  bien. 

Le  second. 
Hau  ,  voicy  quelque  homme  de  bien. 


3i6  Farce 

Le  Sot. 

C'est  belle  chose  d'homme  saige. 
Le  premier. 

Je  congnois  bien  à  son  visaige 
Qu'il  n'a  guères  de  sens  en  sa  teste  : 
C'est  quelque  sot. 

Le  second. 

C'est  quelque  bcsle; 
Parlons  à  luy. 

Le  premier. 

J'en  suis  content, 
L'n  petit  en  nous  esbatant. 
11  a  un  très  joyeulx  regard. 
Dieu  vous  gard,  amy. 

Le  Sot. 

Dieu  vous  gard 
De  bien  et  de  bonne  santé 
Aussi. 

Le  second. 

Il  a  le  cerveau  esvanté. 
Que  demandez-vous  en  cest  estre  ? 

Le  Sot. 

Je  demande  se  je  veulx  estre 
Le  premier  danceur  de  la  court. 
Tenez ,  je  me  tourne  aussi  court 
Qu'ung  beuf  qui  court  après  la  vache. 

Le  premier. 

En  effect ,  il  faut  que  je  sache 
Si  vous  estes  maistre  danceur. 

Le  Sot. 

Maistre  danceur,  ouy,  plus  seur 
Ou  plus  hardy  que  Fierabras. 
Âgardez,  je  dance  des  bras; 
N'est-ce  pas  signe  que  j'eu  sçay? 

Le  second. 
Vrayment ,  jamais  n'eusse  pensé 
Qu'on  cust  (lancé  des  bras. 

Le  Sot. 

Non? 
Vous  n'estes  donc  que  ung  asnon  ? 
Je  suis  docteur  en  danccraeut. 

Le  premier. 

Vous  estes  docteur? 

Le  Sot. 

Ouy,  vrayment. 
J'entens  les  leçons,  les  epistres. 
En  dances  il  y  a  trois  chapitres  ; 
Mais  vous  ne  les  entendez  pas. 

Le  second. 
Dictes-lesnous. 

Le  Sot. 

Le  premier  pas , 
C'est-à-dire  qu'il  fault  dancer  : 
Il  fault  par  un  bout  commencer. 
Entendez-vous  [bien],  compagnons? 
Lés  Gallans ,  frisques  et  mignons , 
Comme  vous  qui  estes  icy, 
Dancent  des  bras ,  des  jambes  aussy . 
Les  modernes  ,  comme  je  suis , 

Danccut  des  bras  quant  la  maiu  tremble. 
Cela  seroit  bon ,  se  me  semble , 
Qui  voiidioit  des  tripes  saller. 
Ne  me  venez  point  protliecoler  ; 
Par  ma  foy,  je  ne  suis  pas  beste. 

Le  second, 
Et  les  yieulx  ? 

Le  Sot. 

Dancent  de  la  teste, 
A  beaulx  canars  à  la  dodine, 
En  faisant  si  très  layde  mine 
Que  de  les  veoir  c'est  grant  plaisir. 

Le  premier, 

Escoutez,  maistre,  j'ay  désir 
De  sçavoir  vostre  volunté  : 
Car  vous  estes  plein  de  bonté. 
Serez-vous  marie  ou  prebstre? 

Le  Sot. 
Ma  mère  a  dit  que  voloye  estre 
Marié  ;  se  disoitma  taute, 
Mais  que  ma  seur  en  soit  contente , 
Ce  seroit  une  droicle  raigc. 
Mais  qu'esse  à  dire  ,  mariage? 
Nostre-Dame  ,  je  n'en  sçay  rien. 

Le  second, 
Vrayment,  si  te  l'aprendray  bien. 
Ce  n'est  que  joye  et  soûlas , 
Et  jamais  bomme  n'en  fut  las, 
Quant  on  est  flatté  ou  baisé. 

Le  Sot. 
Il  n'est  donc  pas  si  mal  aysé 

A  passer  quant  il  pleut  eu  Beausse. 
Qui  se  course  si  se  deschausse. 
S'il  estoit  aussi  mal  aysé. 
Quant  ma  femme  me  auroyt  baisé, 
Je  m'en  riroye  comme  «ug  chien  vert. 

Le  prexMier. 
Il  a  rentendement  ouveil 
Comme  une  belle  uistre  en  Fescaille. 
Escoutez ,  Dieu  sçait  s'en  galle  ; 
Jamais  joye  ne  si  deffera. 

Le  Sot. 
Je  ne  sçay  comment  il  se  fera, 
Et  comment  cy  se  pourra  estre. 
Ma  mère  m'a  dict  que  le  prebstre 
Espousera  ma  femme  et  moy. 

Le  second. 
Ouy. 

Le  Sot. 

Mais  lequel  ? 

Le  premier. 

Que  d'esmoy  ! 

Le  Sot. 

Agardez,  je  le  veulx  sçavoîr. 

Le  second. 

Pour  la  congnoissance  en  avoir. 

Je  le  te  voys  conter  icy. 

Le  prebstre,  sans  çà  ne  sans  cy. 

Vous  espousera  par  bonne  guyse 

Tous  deux  à  l'entrée  de  l'église, 

Et  puis,  ce  faict,  plus  ne  t'en  dueilx. 

Le  Sot. 
Il  couchera  donc  avec  nous  deux? 
Par  sainct  Jehan,  vous  me  faictes  rhe. 

Le  second. 
Ha ,  vrayeraent ,  je  le  te  voys  dire 
Par  ung  exempt  [exemple?]  droicturier 
Or  prens  le  cas  q'ung  cousturier 
Veult  tailler  de  gris  ou  de  vert 
Une  grand  robbe,  à  drap  ouvert, 
(Et)  puis  il  coult  ses  pièces  ensemble; 
L'ung  avec  l'autre  il  assemble  , 
[Et]  puis  ce  n'est  que  une  robbe. 

Le  Sot. 
Donc  (il)  fauldroit  que  je  fusse  drap , 
Et  qu'on  me  taillast  par  le  corps? 
Je  ne  suis  pas  de  ces  accordz  ; 
Faictes  le  cousturier  tourner. 

Le  premier. 

On  ne  peult  son  cas  atourner. 
Toutesfoys  si  le  fault-il  estre. 

Le  Sot. 
Le  cousturier  sera  donc  le  prebstre 
Qui  nous  espousera  ? 

Le  second 

Demain. 

Le  Sot. 

Par  Dieu,  il  n'y  boutera  (jà)  la  main. 
Ne  m'en  allez  plus  proposant, 
Et ,  s'il  me  picquoit  en  cousant , 
Il  ne  chanteroit  jamais  messe. 

Le  premier. 
Me  veulx-tu  escouter? 

Le  Sot. 

Qu  esse  ? 
Le  premier. 

Je  le  te  diray,  se  me  semble  : 
C'est  quant  ung  menuisier  assemble 
Deux  pièces  de  boys ,  les  fault  joindre , 
Et ,  pour  ensemble  les  conjoindre , 
Et  quant  ilz  sont  jointz  il  les  colle. 
Aussi  tu  n'as  [seras?],  teste  folle. 
Le  prebstre  vous  assemblera, 
La  femme  et  toy  ;  puis  sera 
Tout  ung  ;  entends-tu? 

Le  Sot. 

Rien ,  rien  ; 
Tredame,  je  n'en  feray  rien. 
Ne  m'en  venez  point  protecoller. 

Le  premier. 
Pourquoy  ? 

Le  Sot. 

11  me  fauldroit  coller 
Avec  ma  femme  comme  ung  coffre. 
Mauldict  soys-je  si  je  m'y  offre. 
Et,  si  j'estoys  collé  à  elle. 
Et  elle  fust  assez  rebelle , 
Et  je  voulsisse  aller  disner, 
Elle  ne  voudroit  cheminer  ; 
Elle  me  feroit  mourir  de  fin. 
Ma  foy,  je  ne  suis  pas  fin  ; 
Agardez,  je  n'eu  feray  rien. 

T.   II.  21 

Le  premier. 

Jamais  tu  n'y  auras  que  bien. 

La  femme  (te)  dira  :  Mon  fallût, 

Mon  afFeté  ,  mon  dorelot , 

Mon  petit  cueur,  mon  petit  foye  , 

Mon  bien,  mon  solas  et  ma  joye, 

Et  ma  liesse  délectable. 

Vous  serez  le  premier  à  table , 

Sans  uoyse,  sans  bruyt,  sans  dangier 

Et  aurez  à  boyre,  à  mansiçer. 

Sans  estre  appelle  rassoty. 

Le   Sot,  enchantant. 
Nous  meugerons  du  rosty. 
Par  avanture  s'il  est  cuyt. 

Le  second. 
Jamais  je  ne  vis  tel  deduyt 
INe  ung  si  dangereux  belistre. 
Vous  serez  maistre. 

Le  Sot. 
Maistre? 
Le  premier. 

Maistie , 
Et  ne  s'en  fauldra  pas  ung  double. 
Je  veulx  sçavoir  qui  pourra  estre. 

Le  second. 

Vous  serez  maistre. 

[Le  Sot. 
Maistre? 
Le  premier. 

Maistre.] 

Le  Sot. 
Me  doura  l'on  bien  à  repaistre  ? 

Le  second. 
Vostre  saouL 

Le  premier. 

Se  on  ne  vous  trouble 
Vous  serez  maistre 
Et  ne  s'en  fauldra  pas  ung  double. 
Vous  vous  en  yrez  à  couple , 
Ainsi  qu'une  vache  et  ung  beuf , 
Et  serez  habillé  tout  neuf, 
Pourpoint  de  vert  gris  d'ung  escu , 
Chaussez  à  plain  fous  jusques  au  cul , 
Le  collet  de  vert  couvert, 
Et  la  chausse  de  velours  vert 
Et  les  beauJx  chabos  deux  à  deux. 

Le  Sot. 
Des  soulliers  de  vache  tous  neufz? 

Le  premie  r. 
Or  vous  taisez  ,  car  je  [le]  veulx. 
Honte  n'y  aurez  ne  diffame. 
Belle  chose  est  d'avoir  femme 
Qui  de  son  mari  bien  dispose. 

Le  Sot. 
Belle  chose  est  d'avoir  espouse 
Qui  montre  à  son  mary  le  groing. 

Le  second, 
Belle  manière  a  au  besoing 
Qui  de  sa  voye  a  quelque  apuy . 

Le  Sot. 
Belle  doctrine  prent  en  luy, 

Qui  de  son  poing  faict  ung  maillet. 
Vous  avez  laissé  ce  feuillet , 
Mais  si  l'ai-ge  bien  retenu. 

Le  second. 
Je  voys  vers  vous  tout  frais  venu, 
llnedoibt  pas  estre  reprins. 
De  grant  follie  ung  homme  est  prins 
Qui  se  fuyt  pour  femme  espouser. 

Le  premier. 
Grande  follie  veult  user, 
Qui  tant  se  veult  faire  appeller. 

Le  second. 
De  grand(e)  follie  se  veult  mesler 
Qui  à  soy  manière  [marier?]  omet. 

Le  Sot. 
De  grant  folye  s'entremet 
Qui  se  chastie  par  auitruy. 

Le  premier. 
Ma  foy,  nous  n'en  clievirons  huy. 
Escoute  :  la  sotte  mémoire  , 
Qui  plus  ne  veult  son  conseil  croire, 
En  la  fin  voit  son  bien...  [fine?]. 

Le  second. 
Qui  plus  ne  veult  estre  enseigné, 
11  voit  ou  doit  voir  qu'il  est  nisse. 

Le  premier. 
Qui  plus  ne  veult  qu'on  le  punisse, 
Il  veoit  ce  qu'il  ne  demandoit. 

Le  Sot. 
Qui  plus  hault  monte  qu'il  ne  doit 

Il  voit  ung  clocher  de  plus  loiug. 

Le  second. 
Escoute,  il  n'est  jàbesoing 
De  nous  y  rompre  plus  la  teste. 

Le  premier. 

Et  non,  car  il  n'est  que  une  beste. 
Aussi  cestc  raison  est  vive, 
Que  à  laver  la  teste  d'ung  asne 
On  n'y  pert  que  la  lescive. 

Le  second. 
Partons ,  affiu  que  plus  n'estrive. 
Contre  nous  seroit  à  reffaire. 

Le  Sot  conclut. 
Enfans  ,  pensez  à  mon  affaire  ; 
Et  vous  semble  que  j'aye  l'aage 
D'estre  marié  ceste  année, 
Une  belle  robbe  tennée 
A  chascun  vous  peut,  de  gros  vert. 
Voilà  vostre  cas  recouvert. 
En  faisant  la  conclusion , 
Ce  c'est  pas  [par]  illusion 
(]e  que  avons  t'aict,  ny  par  tens  ; 
Ce  n'est  que  pour  passer  le  temps 
Et  resjouyr  la  compaignie. 
Adieu,  qu'il  nous  doiut  bonne  vie. 

Cy  fine  la  Farce  des  Cris  de  Paris.  Imprimée 

nouvellement  à  Lyon,  en  la  maison  de 

feu  Barnabe  Chaussard,   près 

Nostre  Dame  de  Confoi't. 

Le  Franc  Archier  de  Baigno- 

LET.  Il  corne  à  un  cornet. 
C'est  à  raeshuy,  j'ay  beau  corner; 
Or  çà ,  il  m'en  fault  retourner, 
Maulgré  mes  dentz  ,  en  ma  maison. 
Si  ne  vis-je  pieça  saison 
Où  j'eusse  sy  hardy  courage 
Que  j'ay.  Par  mon  serment,  j'enrage 
Que  je  n'ay  à  qui  me  combattre  ! 
Y  a-il  homme  qui  à  quatre.... 
—  Que  dis-je,  —  quatre  qui  à  moy  vueille 
Combatre?  Vienne  !  si  se  reveille  ! 
Velà  mon  gantelet  pour  gage. 
Par  le  sang  bien ,  je  ne  crains  page, 
S'il  n'a  plus  hault  de  quatorze  ans. 
J'ay  autresfois  tenu  les  rens , 
Dieu  mercy,  et  gaigné  le  pris 
Contre  ung  Angloys  que  je  pris , 
Pauvres  prisonniers  desnuez , 
Si  tost  que  je  les  euz  tuez. 

fl)  Texte  préférable  à  celui  qui  se  trouve  dans  diverses 
éditions  des  œuvres  de  Villon. 

Se  fut  au  siège  d'Alançon . 
Les  troys  se  misi'cnt  à  rançon  , 
Et  le  quatriesme  s'enfuyt. 
Incontinent  que  l'autre  ouyt 
Le  bruit,  il  lae  print  à  la  gorge. 
Se  je  n'eusse  crié  Sainct  George  ! 
Combien  que  je  suysbon  Françoys, 
Le  sang  bien ,  il  m'eust  tué  ainçoys 
Que  personne  m'eust  secouru. 
Et  quand  je  me  senty  féru 
D'une  bouteille,  qu'il  cassa 
Sur  ma  teste ,  or  venez  çà , 
Dis-je  lors ,  que  cbascun  s'appaise , 
Car  je  ne  quiers  faire  noyse; 
Ventre  bien  ,  vivons  ensemble  I 
Posé  soit  ores  que  je  tremble, 
Sang  bieu ,  je  ne  vous  crains  maille. 

Cy  dit  ung  quidam  :  Coquelicoq  ! 

Qu'esse-cy?  j'ay  ouy  poullaille 

Chanter  cheuz  quelque  bonne  vieille  ; 

Il  convient  que  je  la  reveille. 

Ponllailles  font  icy  leurs  nidz! 

C'est  du  dcmourant  d'Ansenys 

[Par  ma  foy,  ou  de  Champ-Toursé].^ 

Ha  ,  que  je  me  vis  courroucé 

De  la  mort  d'ung  de  mes  nepveux  ! 

J'euz  d'ung  canon  par  les  cheveux 

Qui  me  vint  di-oit  fcrir  en  barbe , 

Et  je  m'escrié  :  Saincte  Barbe  ! 

Vueillez  raoy  ayder  à  ce  coup, 

El  (je)  vous  ayderay  (à)  l'autre  coup, 

Fist  le  canon  :  il  m'esbranla. 

Et  vint  cette  fortune  là 

Qîiant  nous  eusmes  le  fort  conquis. 

Salezart  et  [puis]  le  Marquis , 

Concressant ,  Langrcs ,  [et]  Bressoire , 

Acoururent  tous  veoir  l'histoire. 

La  Roche-Foucault ,  (et)  l'admirai , 

Monsieur  de  Buel  et  son  atiral , 

Pointievre  et  tous  le[s]  capitaines, 

Si  deschaussèrent  leurs  mitaines 

De  fer,  de  paour  de  m'affoler. 

Et  si  me  vindrent  acoler 

A  terre,  oùj'estoye  meshaigné. 

De  paour  de  dire  :  il  n'a  daigné , 

Pose  que  je  fusse  malade. 

Je  mis  la  main  à  la  salade  , 

Car  el(le)  m'escorchoit  le  visage. 

Ha  ,  dist  le  Marquis ,  ton  outrage 

Te  fera  une  foys  mourir  ; 

Car  il  m'avoit  bien  veu  courir 

Outre  l'ost,  derrière  le  chasteau. 

Là  où  je  perdis  mon  manteau  , 

Car  je  cuidoys  d'une  poterne 

Que  ce  fust  l'huys  d'une  taverne. 

Et  moy  tantost  de  pietonner  ; 

Car,  quant  on  oyt  clerons  sonner, 

Il  n'est  couraige  qui  ne  croisse 

Incontinent.  Où  esse?  où  esse? 

A  brief  parler,  je  m'y  fourre 

Ne  plus  ne  moins  qu'en  vieille  bourre. 

Si  ce  n'eust  esté  la  brairie , 

Du  costé  devers  la  prairie , 

De  noz  gens  qui  ne  [me  ?]  crient  tous  : 

«  Pierre ,  Pierre ,  que  faictes-vous  ? 

»  N'assaillez  pas  la  basse  court!  » 

Tout  seul  je  l'eusse  prinse  court. 

Mais,  par  Dieu,  c'estoit  outrage; 

Et ,  si  ce  n'eustesté  ung  page 

Qui  nous  vint  trencher  le  chemin  , 

Mon  frère  d'armes  Guillemin 

Et  moy,  Dieu  luy  parJoint  pourtant, 

Car  (quoy)  il  nous  (en)  appartient  autant , 

A  l'œil  eussions ,  sans  nulle  faille , 

Frappé  au  travers  la  bataille 

Des  Bretons;  mais  nous  apaisâmes 

Nos  courages  et  recullames 

—  Que  dy-je?  non  pas  reculer 

Chose  de  quoy  on  doit  parler  — 

Un  rien,  jusques  au  lyon  d'Angiers. 

Je  ne  craignois  que  les  dangiers , 

Ne  n'avoys  paour  d'autre  chose. 

Et  quant  la  bataille  fut  close 

D'artillerie  grosse  et  gresle , 

Vous  eussiez  ouy  [pesie]  et  mesle 

Tip,  tap,  sif,  saf,  à  la  barrière, 

Aux  esles,  devant  et  derrière. 

J'en  eu  d'ung  parmy  la  cuirace. 

Les  dames  de  dedans  la  place 

Ne  craignoient  fors  que  le  couillart. 

A,  Dieu,  j'estoye  bien  paillart  ! 

J'en  avoye  un  si  portatif. 

Et  j'eusse  esté  si  hastif 

De  mettre  le  feu  à  la  pouldre  ! 

J'eusse  destruit  et  mis  comme  fouldre 

Tout  ce  qu'il  y  avoit  de  damoiselles. 

Il  porte  deux  pierres  jumelles , 

Mon  couillart;  jamais  n'en  a  moins. 

Et  dames  de  joindre  les  mains 

Quant  ilz  virent  livrer  l'assault. 

Les  ungs  les  servoyent  du  courtault 

Si  hault,  si  doulx ,  si  net  que  terre. 

Et  puis  quoy,  parmy  ce  tonnerre, 

Eussez  ouy  sonner  trompettes, 

Pour  faire  dancer  ces  fillettes. 

Et  quant  je  y  pense,  par  mon  serment, 

C'est  belle  guerre  que  de  femmes. 

J'avoye  tousjours  pitié  des  dames  ; 

Car  veu  qu'un  courtault  passe  un  mur, 

Elles  auroient  le  ventre  bien  dur 

S'il  ne  passoit  oultre.  Pensez , 

On  leur  eust  fait  du  mal  assez  , 

Se  on  n'eust  eu  noble  courage. 

Mesmes  ces  pehons  de  village, 

.l'entends  pehons  de  plat  pays, 

Ne  se  fussent  point  esbahis 

De  leur  mal  faire  ;  mais  nous  sommes 

Tousjours,  entre  nous  gentilshommes, 

Au  guet  dessus  la  viilenaille. 

J'estoye  par  deçà  la  bataille, 

Tousjours  la  lance  ou  la  bouteille 

Sur  la  cuisse  ;  c'estoit  merveille. 

Merveille  de  moy  regarder. 

Il  vint  un  Breton  estrader 

Qui  faisoit  rage  d'une  lance  ; 

Mais  il  avoit  déjeune  enfance 

I-ies  rains  rompus  ;  c'estoit  dommaige. 

II  vint  tout  seul,  par  son  oultrage, 

Estrader  par  mont  et  par  val  ; 

Pour  bien  pourbondir  ung  cheval 

Il  faisoit  feu,  voire  et  flambe  ; 

Mais  je  luy  trenchay  inie  jambe 

D'ung  revers,  jusques  à  la  hanche, 

Et  fis  ce  coup  là  un  dimanche. 

Que  dy-je,  un  lundy  matin. 

(Et)  si  ne  s'arraoit  que  de  satin 

De  paour  de  grever  ses  rains  ; 

Et  tousjours  frappoit  aux  chamfrains 

Son  cheval,  quant  veuoit  (à)  la  jouste. 

Ou  droict  à  la  queue,  sans  double, 

(Ne)  jamais  ne  picquoit  son  roussin , 

Pour  ce  qu'il  avoit  le  farcin  , 

Que  d'ung  haston  court  et  noilleux 

Sus  la  cervelle  et  sus  les  yeulx. 

De  paour  de  le  faire  clocher, 

Aussi  de  paour  de  tresbucher, 

Alloit  son  beau  pas,  trie,  trac, 

Et  un  grant  gennon  de  bissac 

Luy  voletoit  (par)  dessus  la  teste. 

D'ung  tel  homme  doit- on  faire  feste 

Autant  que  d'un  million  d'or. 

Avivent  gens  d'armes  !  c'est  un  trésor  : 

S'ilz  vallent  rien  ,  rien  ne  leur  chaille. 

Je  fis  rage  avecques  la  Hire  [Xaintraille?]  ; 

Moy,  je  le  servy  (trcs)tout  mon  aagc  ; 

Je  fus  gros  vallet  et  puis  page , 

Archier,  et  puis  je  pris  la  lance  ; 

Et  la  vous  portoye  sur  ma  panse , 

Tousjours  troussée  comme  une  poche. 

Et  puis  monsieur  de  La  Roche  , 

(A)  qui  Dieu  pardoiut,  me  print pour paigc. 

J'estoye  gent,  j'avoye  beau  visage, 

Je  chantoye  et  broilloyes  des  flustes  ; 

Et  si  tiroye  entre  deux  butes. 

A  brief  parler,  j'estoye  ainsy 

Mignon  comment  cest  enfant  sy, 

Et  si  n'avoye  gramment  plus  d'aage. 

Or  çà,  çà,  par  où  assauldray-je 

Ce  cochet  qu'ay  ouy  chanter  ? 

A  peu  besongner  bien  vanter. 

Il  fault  assailler  cest  hostel. 

II  doit  avoir  un  espovantail  de  chanevière  en  façon  d'un  ar- 
balestrier ,  croix  blanche  devant  et  croix  noire  derrière. 

Ha ,  le  sacrement  de  l'autel  ! 
Je  suis  affolé  ;  qu'esse  cy  ? 
Helas  !  monsieur,  pour  Dieu  mercy  ! 
Hault  le  ti'ait ,  que  j'aye  la  vie  franche  ! 
Je  voy  bien ,  à  vostre  croix  blanche  , 
Que  nous  sommes  tout  d'ung  party. 
Dont,  tous  les  diables,  est-il  sorty 
Tout  seul  et  ainsi  effroyé  ? 
Comment!  Estes-vous  desvoyé? 
Mettez  jus,  je  gage  l'amende. 
Et,  pour  Dieu,  mon  amy,  desbende 
Là  hault  ou  au  loing  ton  baston. 

Adonc  il  advise  sa  croix  noire. 

Par  le  sang  bien,  c'est  un  Breton, 
Et  j'ay  dit  que  je  suis  Françoys  ! 
Il  est  fait  de  toy  ceste  foys  , 
Perrenet  ;  c'est  un  party  contraire. 
Ha,  mon  seigneur,  voulez-vous  traire? 
Vous  ne  sçavez  pas  que  vous  faictes  ! 
Je  suis  Breton ,  se  vous  Testes. 
Vive  sainct  Denis  ou  sainct  Yve, 
Il  ne  m'en  chault,  mais  que  je  vive. 
Par  ma  foy,  monsieur  mon  maistre, 
Se  voulez  sçavoir  de  mon  estre , 
Ma  mère  fut  née  d'Anjou  , 
Et  mon  père  je  ne  sçay  d'oià, 
Sinon  que  j'ay  ouy  reveller 
Qu'il  fust  natif  de  Lantriquet  (i). 
Comment  sçauray-je  vostre  nom? 
Monsieur  Rollant  ou  Yvon , 

(l)  Lantreguet ,  nom  breton  de  Tréguier. 

Mort  seray,  quant  il  vous  plaira. 

Et  comment!  il  ne  cessera 

Mcsliuy  de  me  persécuter? 

Puisque  vous  voulez  débuter, 

En  llionneur  de  la  passion 

De  Dieu  ,  que  j'aye  confession, 

Car  je  me  sens  très  fort  malade. 

Or,  tenez ,  velà  ma  salade , 

Qui  n'est  froissée  ne  decouppée  ; 

Je  la  vous  laisse ,  et  mon  espée, 

Et  faictes  prier  Dieu  pour  moy. 

Je  vous  laisse  sur  voslre  foy 

IJng  veu  que  je  doy  à  sainct  Jacques. 

Et  tenez  cy,  voilà  mon  Jacques, 

Ma  sceinture  et  mon  cornet. 

Tu  meurs  maulgré  toy,  Perreuet, 

Voire  maulgré  toy  et  à  force. 

Puisque  mourir  fault  et  à  force  , 

Priez  pour  l'ame,  s'il  vous  plait, 

Du  franc  archier  de  Baignolet, 

Et  m'escripvez  en  un  paraphe 

Sur  moy  ce  petit  epitaphe  : 

Cy  gist  Perrenet ,  le  franc  archier, 

Qui  cy  mourut  sans  desmarcher. 

Car  de  fuyr  n'eust  oncques  espace  ; 

Lequel  Dieu,  par  sa  sainte  grâce, 

Mette  es  cieulx ,  avec  les  âmes 

Des  francs  archiers  et  gendarmes  , 

Arrière  des  arbalestriers. 

Je  les  hay  tous  ;  ilz  sont  meurdriers. 

Je  les  congnoisbien  de  pieça. 

Et  mourut  Tan  qu'il  trespassa. 

Voilà  tous  les  motz  ;  [ilz]  sont  beaulx. 

Or,  vous  me  lairrez  mes  houseaulx  , 

Car,  se  j'alloye  en  paradis 

A  cheval ,  comme  fist  jadis 

Sainct  Martin,  sainct  Pierre  ou sainct  Geor- 

J'en  seroye  [bien]  plus  prest.  Or  je       [ge, 

Vous  laisse  gantelet  et  dague  ; 

Et  en  surplus  je  n'ay  plus  bague  (i) 

De  quoy  je  me  puisse  detfendre. 

Attendez  !  me  voulez-vous  preudi'e 

En  desarroy? 

Icy  se  confesse. 

Je  me  confesse 
A  Dieu  ,  tandis  qu'il  n'y  a  presse , 
Vierge  Marie  ,  à  tous  les  sainctz. 
Or,  meurs-je  les  membi-es  tous  sains 
Et  tout  en  [bon]  point,  ce  me  semble. 
Je  n'ay  nul  mal,  sinon  je  tremble 
De  paour  et  de  malle  froidure, 
Et  de  mes  cinq  cens  de  nature. 
Cinq  cens  ou  prins  qui  ne  l'emble, 
Je  ne  vis  onc(ques)  cinq  folz  ensemble, 
Par  ma  foy,  n'en  or  n'en  monnoye. 
Pour  néant  m'en  confesseroye. 
Oncques  ensemble  n'en  veiz  deux. 
Et  de  mes  sept  péchez  mortelz 
Il  fault  bien  que  m'en  supportez  ; 
Sur  moy  je  les  ay  trop  portez  ; 
Je  les  metz  jus  avec(ques)  mon  Jacques. 
J'eusse  attendu  jusques  à  Pasques; 
Mais  voici  un  advancement. 
Et  du  premier  commandement 
De  la  loy,  qui  dit  qu'on  doit  croire, 
Non  pas  l'escot  quant  on  va  boire , 
Cela  s'entend,  en  ung  seul  Dieu. 

(1)  Texte  :  je  n'ay  gaige. 

Jamais  (ge)  ne  me  troiivay  (que)  à  lieu 

Où  g'y  créasse  mieulx  qu'àceste  heure, 

Mais  que  à  ce  besoiiig  me  secueure. 

Dea  ,  ne  desbaudez ,  je  m'en  fuis  1 

Helas  !  je  suis  mort  où  je  suis. 

Je  suis  aussi  simple,  aussi  quoy 

Comme  une  pucelle  :  car  quoy 

Dit  le  second  commandement  ? 

Qu'on  ne  jure  Dieu  vainement. 

Las!  aussi  n'ai  (je),  mais  fort  et  ferme. 

Ainsi  que  fait  ung  bon  gens  d'arme, 

Cai'  il  n'est  rien  craint  s'il  ne  jure. 

Le  tiers  nous  enjoint  et  procure. 

Et  advertist  et  admonneste , 

Que  l'on  doit  bien  garder  les  festes  , 

Tant  en  y  ver  comme  en  esté. 

J'ay  tousjours  vouluntiers  festé, 

De  cela  nementiray  point 

Va  le  qualriesmc  nous  enjoint 

Qu'on  doit  lionnorer  père  et  mère  ; 

J'ay  tousjours  honoré  mon  père. 

En  moy  congnoissant  gentilhomme 

De  son  costé ,  combien  qu'en  sonune 

Sois  villain  et  de  villeuaille. 

Et,  pour  Dieu,  attendez  que  j'aille 

Jusque(s)  à  amen.  Miséricorde  ! 

Relevez  un  peu  vostre  corde , 

Serrez  le  traict,  qu'il  ne  me  blesse. 

Item,  morbieu,  je  me  confesse 

Du  cinquiesme,  sequentement. 

DefFend-il  pas  expi'essément 

Que  nul  homme  ne  soit  meurtrier? 

Helas  !  monseigneur  l'arbalestrier, 

Gardez  bien  ce  commandement. 

Quant  est  à  moy,  par  mon  serment , 
Meurtre  ne  fis  onc(ques)  qu'en  poullaille. 
L'aultre  commandement  nous  baille 
Qu'on  n'emble  rien  ;  las  !  n'en  fis  oncques , 
Car  en  lieu  n'en  place  quelconques , 
Je  n'euz  loisir  de  rien  embler. 
J'ay  assez  à  qui  resembler, 
En  ce  point  je  n'ay  rien  meffait, 
Car,  se  l'on  m'eust  prins  sur  le  fait , 
Dieu  sçait  comme  il  me  fust  mesc.beu. 

Icy  cbet  l'espoventail. 

Helas  !  monsieur,  vous  estes  cheu  ! 
Jésus,  et  qui  vous  a  bouté, 
Dictes?  Ce  n'ay-je  pas  esté, 
Voirement ,  ou  le  diable  m'emporte  ! 
Au  cas,  dictes,  je  m'en  raporte 
A  tous  ceulx  qui  sont  cy,  beau  sire  , 
Affin  que  ne  vueillez  pas  dire 
Que  se  demain  ou  pour  demain. 
Au  fort ,  baillez-moy  sa  la  main , 
Je  vous  ayderay  à  relever  ; 
Mais  ne  me  vueillez  pas  grever, 
J'ay  pitié  de  votre  fortune. 
Par  le  corps  bien  ,  j'en  ay  pour  une  ! 
Il  n'a  pié  ne  main  ;  il  ne  hobe  ; 
Par  le  corps  bieu ,  c'est  une  lobe  ! 
Plaine  de  quoy?  charbieu,  de  paille. 
Qu'esse-cy,  morbieu  ?  On  se  raille, 
Se  cuidé-je,  des  gens  de  guerre! 
Que  la  fièvre  quartaine  serre 
Celuy  qui  vous  a  mis  icy  ! 
Je  le  feray  le  plus  marry. 
Par  la  vertu  bicu ,  qu'il  fust  oncques. 
Se  mocque  l'en  de  moy  quelconques, 

Et  se  n'est,  je  regnie  sainct  Pierre, 
Qu'(un)  espoventail  de  clienevière 
Que  le  vent  a  (i)cy  abatii. 
Sainct  Jeban ,  vous  serez  batu 
fout  an  travers,  de  ccste  espée. 
Quant  la  robbe  sera  coupée... 
Au  fort ,  ce  seroit  [grant]  domage  ; 
Je  vous  emporteray  pour  gaige , 
Toutesfoys,  après  tout  hutin. 
Au  fort ,  ce  sera  mon  butin 
Que  i[e]  apporte  de  la  guerre. 
On  c'est  bien  raillé  detoy,  Pieri'e! 
Par  la  chair  bieu  saincte  et  benye. 
Se  j'eusse  bien  sceu  la  folie, 
Vous  eussiez  eu  l'assault  bien  viste, 
Car  j'eusse  secoux  vostre  pelisse! 
Par  Dieu,  si  me  disoit  le  cueur 
Que  j'en  viendroye  à  mon  honneur, 
Voire,  quelque  paour  que  j'en  eusse.    • 
Or  pleust  à  Dieu  que  je  fusse 
A  tout  cecy  en  ma  maison. 
Qu'il  poise  !  II  a  mcngé  foison 
De  paille  ;  elle  chet  par  derrière. 
C'est  paine  pour  la  chambcrière 
De  la  porter  hors  de  ce  lieu. 
Seignem-s ,  je  vous  commande  à  Dieu  ; 
Et ,  se  l'on  vous  vient  demander 
Qu'est  devenu  le  franc  archier. 
Dictes  qu'il  n'est  pas  mort  encor, 
Et  qu'il  raporte  dague  et  cor. 
Et  reviendra  par  cy  de  bref. 
Adieu ,  je  m'en  voys  au  relief 

Fin. 

A  six  personnages ,  c'est  assavoir 

LE  MAISTRE  D'ESCOLLE 
MAISTRE  Ml  M  IN,  estudiant 
R  A  U  L  E  T,  son  père 
LU  R  IN  E,  sa  mère 

RAOUL  MACHUE 

ET  LA  BRU  MaistreMimin 


R  A  U  L  E  T   commence. 

Libine,  hau  !  ouy,  des  bon  jour  ! 
Necraignez-vouspointcestemain? 
D'où  venez- vous? 

LUBINE. 

Je  viens  du  four, 
Sçavoir  se  nous  cuyrons  demain. 
Chascun  si  n'est  pas  aussi  sain 
Que  vous. 

Raulet. 
Vous  eu  dictes  de  belles, 
(lomment,  avez-vous  mal  au  sain? 
Vous  deuUent  encor  les  mamelles  ? 

LUBINE. 

11  y  a  terribles  nouvelles 

De  vostre  fils. 

Raulet. 

Mais ,  toutesfois , 
Et  quelles  sont-ilz  ? 

LUBINE. 

Ils  sont  telles 
Qu[e]  il  ne  parle  plus  françois  ; 
Son  maistre  l'a  mis  à  ces  loix, 
Il  s'i  est  fourré  si  avant 
Qu'on  n'entend  non  plus  que  un  Anglois 
Ce  qu'il  dit. 

Raulet. 
A  Dieu  me  command  ! 
Et  que  ferons-nous  ,  Dieu  devant? 

LuBINE. 

Qu'on  en  fera?  bon  gré  mon  péché, 

Vous  savez  qu'il  est  fiancé 

De  la  fille  Raoul  Machue. 

Plus  belle  n'y  a  en  sa  rue, 

Ne  qui  aux  festes  mieux  s'estricque. 

Raulet. 

C'estoit  pour  le  mettre  en  pratique 
Que  je  Favois  mis  à  l'escoÛe. 

LUBINE. 

Mais  c'estoit  aiHn  qu'il  affolle. 

Ne  sçavoit-il  pas  tous  ces  livres 

Qui  nous  ont  cousté  deux  cens  livres? 

J'ay  ouy  dire  à  maistre  Mengin 

Qu'il  avoit  le  plus  bel  engin 

Que  jamais  enfant  peult  porter; 

Il  ne  s'en  fault  que  rapporter 

A  son  nez  ,  voyla  qui  l'enseigne. 
Raulet. 

Qu'i[l]  ne  parle  plus  ,  je  m'en  seigne 

Icy  fait  le  signe  de  la  croix. 

Mot  de  françois ,  c'est  un  fort  point  ; 
La  fille  ne  l'entendra  ponit, 
Quant  ilz  deviseront  ensemble. 

LUBINE. 

Helas!  non.  Par  quoy  il  me  semble 
Que  nous  allisson  à  l'escolle 
Pour  veoir  s'il  est  en  ceste  cole. 
Car  pensez  que,  plus  y  sera, 
Que  si  grand  latin  parlera 
Que  les  chiens  n'y  entendront  rien. 

Raulet. 

Lubine,  vous  dictes  très  bien  ; 
Mais  il  fault  prendre  en  passant 
Raoul  Machue  et  son  enfant , 
La  fiancée  de  nostre  filz  : 
Car  je  croy,  en  un  motprefix, 
Qu'il  parlera  frauçoys  à  elle. 

LUBIINE. 

Et ,  par  le  peulx  de  ma  cotelle, 
Vous  m'avez  toute  resjouye, 
Quant  j'ay  ceste  paroUe  ouye. 
Or  allons  donc  legierement. 

Raulet. 

Nous  y  serons  présentement , 
Il  n'y  a  que  un  petit  juppet. 

Lubine. 
Hou ,  bon ,  clieminez  bauldement , 

Nous  y  serons  présentement. 

Raoul  Maghue. 

Mais  qu'esse  que  j'os? 

La  Fiancée. 

Seurementv 
C'est  Lubine;  hou,  (hou). 

Raoul  Machue. 

Avant,  Pipet. 

Raulet. 

Nous  y  serons  présentement , 
Il  n'y  a  que  un  petit  juppet. 
Des  bon  nuyt,  hay  ! 

Raoul  Maciiue. 

Dieu  gard,  Raulet, 
Mon  frère,  avec  ma  seur  Lubine. 

Raulet. 
Et  aprouchez-vous ,  s'il  vous  plaist. 

Lubine. 
Des  bon  nuyt ,  hay  ! 

Raoul  Maghue. 

Dieu  gard,  Raulet. 
Raulet. 
Que  fait  la  fille? 

Raoul  Maghue. 

El  boult  du  lai  et. 
La  Fiancée. 
J'ay  fait,  j'ay  fait. 

LUBINE, 

Ça  ,  (ça ,)  ma  godinc. 
Raulet. 
Des  bon  nuyt ,  hay  ! 

Raoul  Machue. 

Dieu  gard ,  Raulet , 
Mon  frère,  avec  ma  seur  Lubine. 
Mon  Dieu ,  et  qui  vous  achemine  ? 
C'est  grand  nouveaulté  de  vous  veoir. 

Lubine. 

Helas  !  Dieu  y  vueille  pourveoir. 
Raoul  Machue. 
Qu'ia-il? 

Raulet. 
Ce  n'est  pas  grand  chose  ; 
Mais  tirons-nous  à  part,  je  n'ose 
En  parler  devant  vostre  fille. 

Raoul  Machue. 

Comment,  est  le  feu  en  la  ville, 
Ou  maistre  Mimin  trespassé? 

Raulet. 

Voicy  tout.  Nous  avons  cessé 
De  le  tenir  au  pédagogue. 
Pour  en  faire  un  grand  astrilogue 
Et  un  maistre  praticien , 
Affin  qu'il  gardast  mieulx  le  sien 
Qu'il  peust  susciter  de  nous  deux  ; 
Mais  nous  en  sommes  pou  joyeulx  : 
Car  il  a  tant  prins  et  compi'ins  , 
Aprins ,  reprins  et  entreprins  , 

Et  un  grant  latin  publié, 
Qu'il  a  le  frauçoys  oublié 
Tant  qu'il  n'en  sçauroit  dire  mot. 
Si  me  semble  que  le  plus  tost 
Que  pourrons  aller  et  courir, 
Qu'il  nous  le  fault  aller  quérir, 
Affin  que  l'on  y  remédie. 

Raoul  Machue. 
Et  dictes-vous  qu'il  estiidie 
En  ce  point  si  fort  et  si  ferme  ? 
C'est  danger  qu'il  ne  fasse  un  cherme 
Pour  faire  venir  Fennemy. 

Llbine. 
Allons  ensemble,  mon  amy, 
Le  quérir,  affin  qu'on  le  voye. 

Raoul  Machue. 
Or  sus  donc,  mettons-nous  en  voye 
Vistemcnt  ;  il  n'y  a  qu'à  aller. 
Habille-toy,  feras  lidraye  (sic). 

Raulet. 
Or  sus  doue ,  mettons-nous  en  voye. 

LUBINE. 

Cuidez-vous  qu'il  aura  de  joye 
De  la  veoir? 

Raulet. 
Tant  en  parler. 
Or  sus  donc,  mettons-nous  en  voye 
Vistement;  il  n'y  a  que  aller. 

Raoul  Machue. 
Mais  d'où  viens-tu  de  flagoUer? 
Menez-la  par  la  main ,  Lubiue. 

La  Bru. 

Je  viens  de  quérir  ma  poupine, 
Que  maistre  Mimin  ,  mon  amant, 
Me  donna. 

LUBINE. 

C'est  entendement. 
Regardez  que  c'est  que  d'aymer  ! 

Le  Magister. 
Que  tu  ne  me  faces  blasmer. 
Aussi  que  j'ay  de  toy  honneur. 
Et  que  une  foys  tu  soys  seigneur, 
Maistre  Mimin  ,  apprends  et  lis. 
Responde  :  quod  librum  legis? 
En  françoys. 

Maistre  Mimin. 
Ego  non  dire , 
Franchoyson  jamais  parlare  ; 
Car  ego  oubliaverunt. 

Le  Magister. 

Jamais  je  ne  vy  ainsi  prompt 
Ne  d'estudier  si  ardant. 
Sans  cesser  il  est  regardant 
Toujours  en  sentence  ou  ypistre 
Or  me  cherche  où  est  le  chapitre, 
C'est  une  science  parfonde, 
Des  aventureux,  qui  du  monde 
Prennent  ce  qu'ilz  (en)  pevent  avoir  ; 
Cai',  puis  qu'il  le  l'ault  sçavoir, 
Je  te  feray  un  si  grant  homme, 
Que  tous  les  clercs  qui  sont  à  Rome 
Et  à  Paris  et  à  Pavie 
Si  auront  dessus  toy  envie 

Pour  ce  que  tu  sçaurasplus  queulx. 

Maistre  Mimin. 

Mundo  mirabilius 
Âvanturosus  Lupare 
BoniLus  et  non  gaignare 
Non  durabo  certambus 
Et  non  emportabilil)us. 
Qui  bienfaictas  au  partire 
Capitulorum  huyctare 
Dicatur. 

Le  Magister. 

Voilà  de  grandz  mots. 
M'aist  dieux ,  lelz  gens  ne  sont  pas  sotz , 
Qui  parlent  ainsy  haultement. 
D'un  mot  n'en  ment  pas  seullement , 
Et  tout  de  luy,  sans  riens  piller. 
Que  ce  sera  ung  grant  pillier 
Une  foys  dedans  ce  royaulme  ! 
Or  m'allez  chercher  la  pseaume 
Pourquoy  le  monde  et  son  honneur 
Ne  pend  qu'à  un  fil. 

Maistre  Mimin  lyt. 
A  gaudeno, 
In  capitro  tertialy 
Pendaverunt  esse  paly, 
Mondibus  ei  honorandus 
A  un  petitum  filetus  , 
Vivabit  soubz  advantura , 
Mantellus  in  couvertura 
Remportaverunt  bonorum. 

Le  Magister. 
Tenez ,  quel  maistre  Aliborum  ! 

Comme  il  fait  ce  latin  trembler, 
Et  part  qu'il  ne  sçauroit  troulîler 
L'eaue,  a  le  A'eoir. 

Raulet. 

Ça,  nous  y  sommes. 

Lu  BINE. 

Allez  devant,  entre  vous  hommes, 
Et  nous  vous  suyverons,  moy  et  elle. 
Faictes  bien  la  sage,  ma  belle. 

La  Bru. 
Regai'dez  :  la  fais-ge  pas  bien? 

Raulet. 
Vous  yrez  là  devant. 

Raoul  Machue. 

Rien,  rien; 
Tousjours  le  père  de  l'enfant 
Va  devant. 

Raulet. 
Venez. 

Raoul  Machue. 
Ennemcnt , 
C'est  à  vous  à  aller. 

La  Bru. 
Sus,  sus! 
Et  que  feroient  les  femmes  plus , 
Comme  vous  faictes,  les  retis. 

Raulet. 
Dieu  gard ,  magister  et  mon  filz  ; 
Comme  vous  portez-A^ous  ? 

Maistre  Mimin. 
Bene. 

Le  Magister. 

Salue  tes  parens  ,  domine, 
En  françoys. 

Maistre  Mimin. 

Ego  non  scia. 
Parus,  merus,  Raoul  Machua, 
Pilla ,  douchetus  poupinis  , 
Donnare  a  mariaris 
Saluare  compagnia. 

Raulet. 

Nous  n'entendons  rien  à  cela. 
Le  Magister. 
Et  il  vous  salue,  mes  amys. 

Maistre  Mi. m  in. 
Patrius,  merius,  Raoul  Machua  > 
Filla,  douchetus  poupinis. 

Lu  RI  NE. 
Parlez  françoys,  parlez  quia. 

Maistre  Mimin. 
Quia  !  latina  parlaris. 

La  Rru. 
Mon  père,  sur  ma  foy,  je  ris 
De  le  ouyr. 

Raulei. 
Il  sçait  beaucoup  ,  dea. 
Maistre  Mimin. 
Patrius,  merius,  Raoul  Machua» 
Filla,  douchetus  poupinis, 
Donnare  a  mariaris 

Saluare  compagnia. 

LUBINE. 

Et  ça ,  de  par  sa  mère,  ça , 
Levez-Yous  ;  vous  estes  trop  sage. 

Raulet. 
As-tu  oublie  le  langage 
Que  ta  mère  si  t  a  apprins 
Et  pai'lé  si  bien  ? 

Le  Magister. 
Sans  mesprius, 
Il  semble  qu'il  ayt  Tengin  rude; 
Mais  il  brusle  et  art  en  ï'estude, 
Et  parle  aucunes  foys  si  liault, 
Que  mon  sens  et  le  sien  y  fault. 
J'affolle  quand  il  m'en  souvient. 

LuBINE. 

On  scet  bien  d'où  cela  lui  vient  : 
Hz  sont  des  maistres  si  pervers  , 
Qui  bâtent  leurs  clercs  pour  un  vers. 
Vous  l'avez  trop  tenu  sous  verge  ; 
Vous  ne  l'aurez  plus. 

Le  Magister. 

Et  qu'i  pers-je? 
Me  baillez-vous  cest  entremetz  ? 

Raulet. 
Le  magister  n'en  peult  mais  ; 
Il  a  fait  le  mieulx  qu'il  a  peu. 

Maistre  Mimin. 
Apressatis  carismedes... 

Raoul  Mac  hue. 
Le  magister  n'en  peult  mais. 

LUBINE. 

Parleras-tu  françoys  jamais? 
Au  moins  dy  lui  mot,  joletru. 

La  Fiancée. 
Le  magister  n'en  peult  mais; 
11  a  fait  le  mieulx  qu'il  a  peu. 

L  U  B  I  N  E . 

Au  moins  baise-la ,  entens-tu , 
Tant  tu  sçais  peu  d'honneur  ? 

Maistre  Mimin  la  baise. 
Baisas. 
Couchaveruut  a  neucbias, 
Maistre  Miminus  amitus, 
Sal'ama  tantostmarilus, 
Facere  petit  enfantlion. 

Raulet. 

Le  gibet  (y)  ait  part  au  laton  ! 
Magister,  que  rcult-il  dire  ? 

Le  Magister. 

C'est  une  fantasie  pour  rire  ; 
Les  mots  sentent  un  peu  la  chair. 

Raoul  Machue. 
Et  dit? 

Le  Magister. 

Qu'il  vouldroit  bien  coucher 
Avecq  la  fille  en  un  lit , 
Comme  faict  un  homme  la  nuict 
Première,  et  estre,  Dieu  devant, 
Avecq  sa  femme. 

Raulet. 

Quel  galand  ! 

LUBINE. 

Il  â  le  cueur  à  la  cuysine. 
Raulet. 

Vous  esbahisscz-vous ,  Lubine? 
M'aist  Dieux  ,  quand  j'estois  de  son  aage, 
Et  je  trouYoye  mon  advantage, 
Incontinent  sur  pied  sur  bilJe 
Cestoit. 

LUBIiNE. 

Parlez  bas,  pour  la  fille; 
Hz  sont  maintenant  si  enclines , 
Les  parolles  seroient  bien  fines 
Qu'ilz  n'entendissent  en  deux  motz. 
Or  parlons  ,  laissons  ce  propos. 
Magister,  vous  nous  avez  dit 
Que  uostre  fils,  sans  contredit, 
Sçait  plus  que  vous  ;  c'est  la  parolle  : 
Vous  vienclrez  donc  à  son  escoUe , 
Vostre  foys;  car  il  s'en  viendra 
Quand  et  nous. 

Le  Magister. 

A  moy  ne  tiendra  : 
Je  iray  voluntiers  pour  l'induire 
Et  veoir  s'on  le  pourra  séduire 
A  parler  françoys  nullement. 

Raulet. 

Sçait-il  plus  chanter,  voirement, 
Pour  nous  rejouyr  en  allant? 

Le  Magister. 
Il  fait  rage. 

Raulet. 

Chantez  avant. 

lu  chantent  quelque  chanson  à  plaisir, 

Raulet. 

C'est  assez  ;  il  nous  fault  parfaire. 
Çà,  maistre,  qu[e]  est-il  de  faire 
Pour  le  rebouter  en  nature 
De  parler  francoys  ? 

Le  Magister. 

Sa  lecture 
L'a  mis  au  point  où  il  en  est , 
Et  de  le  laisser  tout  seulet 
Ce  seroit  un  très  grant  dangier. 
Par  quoy  ne  le  fault  cstranger 
Qu'il  ne  soit  jour  et  nuyt  veillé  , 
Et ,  s'il  dort ,  qu'il  soit  reveillé  , 
Et  qu'il  n'ayt  livre  ne  livret  : 
Car  cela  du  tout  l'enyvroit 
Et  lui  Iroubloit  l'entendement. 

LUBINE. 

Rien  ;  nous  ferons  autrement. 
Pour  luy  raprendre  son  langage, 
Nous  le  mettrons  en  une  cage  : 
On  y  apprend  bien  les  oyseaux 
A  pai'ler. 

Raulet. 

Les  mots  sont  très  beaulx. 
Raoul  Machue. 

C'est  un  très  bon  advis  ,  Lubine. 

La  Fiancée. 
He ,  mon  Dieu  ,  que  vous  estes  fine  ! 
Vous  passez  ti'estous  nos  voysins. 
Dedans  nostre  cage  à  poussins , 
N'y.  seroit-il  pas  bien  à  point  ? 

Raoul  Mac  hue. 
Et  je  cioy  qu'il  n'y  pourroit  point. 
Il  est  si  grand ,  si  espauUu , 
Si  formé  et  si  poteki, 
Que  à  penie  y  pourroit-il  entrer. 

La  Fiancée. 
Attendez ,  je  la  Yois  monstrer. 
Mais  que  sa  teste  soit  dedans , 
Son  nez  ,  sa  bouche  avec  ses  dens , 
Laissez  aller  le  cul  arrière , 
Il  suffit. 

Raulet. 
Et  puis ,  hay,  quelle  chère  ! 
N'ayes  point  de  paour,  mon  varlet. 
Moy,  qui  suis  ton  père  Raulet, 
Et  magister  et  Raoul  Machue 
T'aprendront  à  parler.  Il  sue 
De  paour  qu'il  a  ;  c'est  grand  pitié. 

Maistre  Mi  min. 

Cageatus  emprisonare, 
Livras  non  estudiare 
Et  latinus  oubliare. 
Magister  non  monstraverunt 
Et  non  recognossaverunt. 
In  tro  logea  resurgant. 

Raulet. 
Que  dit-il? 

Le  Magister. 
Il  est  si  ardant 
A  estudier  qu'il  meurt  tout. 

Lubine. 

11  faut  commencer  par  un  bout. 
Or  sus,  maistre  Mimin,  entrez. 

Raoul  Machue. 
Et  homme  de  bien  vous  montrez  , 
Et  faictes  ce  qu'on  vous  conseille. 

Lubine. 
Qu'il  est  saige!  voicy  merveille  : 
Comme  il  y  entre  doulcement. 

Maistre  Mimin. 

Anno. 

Lubine. 
Il  c'est  blessé  l'oreille. 

Raulet. 
Qu'il  est  saige!  voicy  merveille. 

Le  Magister. 
C'est  une  chose  non  pareille , 
Comme  il  est  à  commandement. 

Lubine. 
Qu'est-il  saige  !  voicy  merveille  : 
Comme  il  y  entre  doulcement. 

Raulet. 
Magister,  tout  premièrement, 
Puisqu'en  ce  point  assemblez  sommes, 
Parlons  à  luy  entre  nous  hommes  ; 
11  me  semble  que  c'est  le  mieulx. 
Or  parlez  à  luy. 

T.  H.  25 

Le  Magister. 

Je  le  veulx. 
Sans  donner  à  aucuns  nulz  blasmes , 
Nos  paroles  et  ceulx  des  femmes , 
Ce  sont  deux  paires  de  boissons , 
Pour  ce  que  plus  nous  congnoissons 
Et  portons  plus  grant  conséquence. 
Dieu  t'envoit  parfaite  éloquence. 
En  beau  françoys ,  maistre  Mismin , 
Or  parlés. 

La  Fiancée. 
Et  non,  non. 
Femmes  ont  tousjours  le  regnom 
De  parler. 

Le  Magister. 
Trop,  aucunes  foys. 
La  Fiancée. 
Nous  avons  trop  plus  doulces  voix 
Que  ces  hommes  ;  ils  sont  trop  rudes. 
Un  enfant  qui  vient  des  estudes 
Ne  se  doit  point  traicler  tel  voye. 

Lubine, 
Et  non,  non.  Or  dites  :  Majoye. 

M  l  M  l  N  respond  comme  une  femme . 
Ma  joye. 

Lubine. 
Ma  mère,  je  vous  crie  mercy. 

Maistre  M i m i n  p/ew/<?. 
Ma  mère,  je  vous  crie  mercy. 

Lubine. 
Et  mon  père  J\aulet  aussy . 

Maistre  Mimin. 
Et  mon  père  Raulet  aiissy. 

LUBINE. 

Et  mon  sire  Raoul  Machue. 

Maistre  Mimin. 

Et  (à)  mou  sire  Raoul  Machue. 
Ostez-moy,  ma  mère,  je  sue; 
Ou  ne  sent  pas  ce  que  je  sens. 

LUBINE. 

N'a-il  point  parlé  de  bon  sens? 
Il  n'est  doctrine  que  de  nous. 

La  Fiancée. 

Sus ,  hommes ,  où  en  estes-vous  ? 
Qu'il  parlast  pour  vous ,  ouy,  tantost  ; 
Mais  plus  en  deviendroit-il  sot. 
Or  dictes  :  M'amye,  ma  mignonne. 

Maistre  Mimin  respond  si  cîer . 
Or  dictes  m'amye,  ma  mignonne. 

La  Bru. 
Mon  cueur  et  m'amour  je  vous  donne. 

[Maistre  Mimin. 
Mon  cueur  et  m'amour  je  vous  donne.] 

La  Bru. 
Et  à  magister,  de  cueur  fin. 

Maistre  Mimin. 
Nennin ,  magister  c'est  latin. 
Je  n'ose  parler  que  françoys 
Pour  ma  mère. 

La  Bru. 

A-il  belle  voix? 
Parle-il  de  bon  entendement? 

Raulet. 

C'est  miracle  ! 

Raoul  Machue. 

C'est  mon,  vrayment. 

Le  Magister. 

Aussi  fault-il  avoir  regard 
Que  les  femmes  si  ont  un  ard 
Plus  que  je  ne  vueil  point  pardire. 

La  Bru. 

Ausssi  n'y  ait  [a-il  ?]  que  redire  ; 

Ce  ne  sont  pas  les  papegays , 

Les  pies ,  les  estom'neaulx ,  les  gays , 

Que  femmes ,  par  leurs  doulx  langaiges , 

Ne  facent  parler  en  leurs  cages. 

Comme  ne  reussons(-nous)  fait  parler, 

Mon  amy? 

LUBINE. 

11  s'en  fault  aller; 
Faictes  ce  tour  et  payez  pinte. 

Maistre   MlMIN«//?e. 

Escoutez ,  ma  mère ,  je  truynte 
Comment  un  pinçon  ardenoys  , 
Hou,  hou,  hou,  hou,  hou,  hou,  hou. 
Je  vueil  chanter  a  pleine  voix  ; 
Les  oyseaulx  y  chantent  si  bien 
En  cage. 

R  A  U  L  E  T  le  met  dehors  et  dit. 
Mon  filz ,  vien-t'en  /vieil  : 
Nous  chanterons  bien  en  allant. 

Maistre  ^\\^\ti  est  dehors. 
Je  parle  bien,  bien,  maintenant. 

Le  Magister. 
Il  n'est  ouvrage  que  de  femme. 
Maistre  Mimin. 
Ay ,  mon  père ,  Dieu  vous  avant  ; 
Je  parle  bien  ,  bien ,  maintenant. 
Allons  nous-en  boire  d'autant 
Trestous;  ay,  m'amye,  sur  mon  ame, 
Je  parle  bien ,  bien ,  maintenant. 

Le  Magister 

11  n'est  ouvrage  que  de  femme. 
Je  le  dy,  sans  que  nul  je  blasme  ; 
Mais  pour  parler  ilz  ont  le  bruyt. 

Raulet. 
Or  allons  ,  je  veulx  faire  ennuyt 
Bonne  chère  à  nostre  maison. 

Maistre  Mimin. 

Mengerons-nous  le  grant  oyson 
Qui  me  bequet  dessus  le  nez? 

Raulet. 

Ouy  dea. 

La  Bru. 

Venez ,  vous  en  venez , 
Que  je  vous  meine  bien,  vrayement  ; 
Mais  allons  trestous  bellement , 
Car  je  suis  bien  fort  travaillée. 

Maistre  Mimin  charge  sa  fiancée 
sur  son  col. 

Vrayement ,  tous  en  serez  portée 
Présentement  dessus  mon  col. 

Raulet. 

Tout  bellement ,  estes-vous  fol  ? 
Elle  est  tendre  de  la  foi'celle. 

Maistre  Mimin. 
Chantez  maintenant  ré,  fa,  sol. 

Lubine. 
Tout  bellement,  estes-vous  fol? 
Maistre  Mimin. 
Mon  père ,  qu'elle  a  le  cul  mol  ! 
Raoul  Machue. 
Si  vous  la  plevis-ge  pucelle. 

Le  Magister. 
Tout  bellement ,  estes-vous  fol  ? 
Elle  est  tendre  de  la  forcelle. 

Raulet. 
Or  chantons,  en  allant,  la  belle, 
Nous  trestous  bien  honnestement. 

Le  Magister. 
Au  moins  on  a  bien  veu  comment 
Femmes  ont  le  bruyt  pour  parler. 

Raulet. 
Ce  ont  mon  ;  je  prens  sur  mon  serment. 
Au  moins  on  a  bien  veu  comment 
Hz  parlent. 

Le  Magister. 

Bien  légèrement , 
ÂucUnesfois ,  sans  riens  celer. 

Raoul  Machue. 
Au  moins  ou  a  bien  veu  comment 
Femmes  ont  le  bruicl  pour  parler. 

Maistre  Mimin. 
Il  suffist,  il  s'en  faut  aller; 
Chantons  hault  à  la  bien  allée , 
Et  à  Dieu,  vogue  la  gallée  ! 

Hz  chantent. 

Et  Fin. 

A   inOYS  PERSONNAIGES 

DE    PERNET 

Qui  va  à  l'escolle 

C'est  assm'oir 

PERNET 

LA  MÈnE 

LE  MAISTRE(l) 

Pernet  commence. 

'er  omnia  secola  seculorura.  Amen. 
;  Sursum  corda.  Habemus  a  Domine . 
I Qu'en  dictes-vous ?  Suis-je  curé? 
'Et,  par  mon  serment,  je  ne  sçay 

La  Mère  de  villaige. 

Et,  par  mon  ame,  on  dit  bien  vray  ; 
Mon  filz  chante  desjà  la  messe. 
Et  par  bieu ,  il  sera  (desjà)  evesque , 
Je  le  sçay  bien  certainement, 
Voire  s'il  vit  guère  longuement. 
Aussi  l'avois-je  bien  songé. 

(1)  Dans  le  Recueil  de  Londres  ,  celte  pièce  est  reliée  A 
la  suite  de  la  Farce  d'un  qui  se  fait  examiner  pour  esire 
prebstre  ,  farce  qui  n'est  évidemment  qu'une  suite  de  celle- 
ci.  Nous  publions  les  deux  pièces  dans  l'ordre  qui  leur  con- 
vient. 

Regardez  comme  il  est  changé , 
Depuis  qu'il  fut  mis  à  nourrice. 
Tout  ce  qu'il  faict  luy  est  propice , 
Et  si  faict  fort  desjà  de  l'homme. 
Je  cuyde  que  d'icy  à  Romme 
Il  n'y  a  ne  beste  ne  gent 
Qui  ayt  si  bel  entendement 
Comme  il  a.  Le  voyez-vous? 
Pemet ,  que  je  parle  à  vous  : 
[1  vous  fault  aller  à  l'escolle. 

Pernet. 
Regardez  ccste  poire,  est-elle  molle? 
Ma  mère,  ne  vault-elle  rien? 

La  Mère. 

Au  fort ,  estudiras-tu  bien , 

Mon  filz?  Par  tafoy,  qu'en  dis-tu? 

Pernet, 

Ouy,  en  parchemin  velu. 
Vous  m'y  verrez  bien  tost  aprins 
Mais  que  j'aye  mon  chat  Mcaulin  : 
Je  le  meneray  avec  my. 

La  Mère. 

Par  ma  foy ,  mon  filz ,  si  tu  vy, 
Je  te  feray  une  fois  saige. 
Ne  seroit-ce  pas  grant  dommaige 
S(i)  ung  si  beau  petit  filz  mourroit  ? 

Pernet. 

Par  bien ,  ma  mère,  si  seroit. 
Il  me  convient  avoir  ung  livre. 

La  Mère. 
Il  a  escriptoire  pour  escripre. 

Comme  ont  les  clargons  du  palays. 

Pernet. 
Et  ne  suis-je  pas  Johannes , 
Ma  mère,  aussi  bien  comme  ilz  sont? 

La  Mère. 
Ouy,  mon  filz ,  ouy  ;  allons  donc, 
Il  te  vault  aller  estudicr. 

Pernet. 
Or  que  j'aye  pour  porter  à  disner, 
Ma  mère,  poiu-  moy  et  mon  chat. 

La  Mère. 

Sainct  Copin,  tu  ne  dy  pas  mal. 
Tien ,  mon  filz ,  voici  du  pain , 
Mange  [le]  quant  tu  auras  fain  ; 
\  oylà  des  pommes  trois  ou  quatre. 

Pernet. 

Ma  mère,  donnez-moy  du  lart; 
Mignon  en  mengera  avecques  son  pain. 

La  Mère. 

Certes,  il  en  aura  demain , 

(Car)  j'en  mettray  encor  ennuyt  cuii'C. 

Pernet. 
Or  ça  me  serrai-je  bas  [pas  bon  ?]  , 
Pour  estudier  ma  leçon  ; 
Je  la  sçauray  bien  tout  courant. 

La  Mère. 
Voylà  le  maistre  là  devant. 
Or  sçais-tu  quoy  ?  fais  bien  du  saige. 

Pernet. 
Vous  deussiez  avoir  un  g  fourmaige 

Pour  (luy)  donner  du  commencement. 

La  Mère. 
J'en  feray  la  sepraaine  qui  vient, 
Et  puis  tu  lui  en  porteras  deux. 

Pernet. 

Par  ma  foy,  ma  mère,  je  (le)  veulx 
Que  demourez  ung  tantinet. 
Je  verray  bien  s'il  est  grant  clerc 
Et  si  sçaurabien  sa  leçon. 

La  Mère. 
Si  feray-je;  ne  te  chaille,  non. 
Il  te  fauldra  parler  latin. 

Pernet. 

C'est  de  quoy  j'ay  si  grant  soing , 
Mais  je  ne  sçay  comme  il  fault  dire. 

La  Mère. 
Et  puis  fault  apprendre  à  escripre, 
Car  ces  deux  choses  sont  couununes. 
De  quoy  trancheras-tu  tes  plumes, 
Que  tu  as  prinses  soubz  la  nape? 

Pernet. 

De  quoy?  Par  mon  serment,  la  serpe 
Me  servira  de  canivet. 

La  Mère. 
Or,  allons  doncques ,  c'est  bien  faict  ; 
Il  me  faut  tost  parler  à  luy. 
Dieu  vous  gard,  maistre. 

Le  Maistre  d'escolle. 

Et  vous  aussi. 
Qui  a-il,  m'amye,  qui  vous  maine? 

La  Mère. 
Voicy  mon  filz  ,  que  vous  ameine, 
Affiu  que  le  fac[i]ez  prebstre. 

Pernet. 

Sainct  Jehan,  je  ne  le  veulx  pas  estre. 
Ov  allez ,  dame ,  par  despit. 
M'avez-vous  pas  une  fois  dit 
Que  vous  me  voulez  faire  evesque? 

Le  Maistre. 
Dea  ,  mon  filz,  [si]  sera ,  mes  que 
[Vous]  estudiez  de  couraige. 

Pernet. 
N'aymez-vous  pas  bien  le  fourmaige? 
Ma  mère  vous  en  fera  demain. 
Et  l'en  vecy  dedans  mon  sein. 
En  voulez-vous  ung  morcelet? 

La  Mère. 
Viayement  tu  es  ung  fol  parfaict  ! 
11  te  fault  dire  ta  leçon. 
Que  veulx-tu  faire  de  (ce)  baston? 
Certe,  je  croy  que  tu  es  yvre. 

Pernet  laisse  son  baston. 
C'est  pour  toucher  dessus  mon  livre. 
Que  sça[vez-]vous  que  c'est  de  bien? 

Le  Maistre. 
Laissez ,  mon  filz ,  il  ne  vault  rien. 
Il  suffira  bien  de  cecy. 

l'ng  festu. 

On  est  vostre  leçon? 

Pernet. 
Icy, 

[C'est]  tout  au  fin  commencement. 

Le  Maistre. 
Or  dictes  doncques  [désormais]. 

Pernet. 
Croisette,  de  par  Dieu. 

Le  Maistre. 
Après . 
Pernet. 


A. 

Après 


Le  Maistre. 

Pernet. 
A. 
Le  Maistre. 

Encor  ung. 

Pernet. 

A. 
Et  que  dyable  il  y  en  y  a  ! 
11  y  a  long-temps  que  le  sçay  bien  ; 
Je  le  sçavoye  desjà  bien  , 
Quant  je  fuz  batu  de  mon  père  , 
Je  crioye  :  A!  a!  ma  mère, 
Je  vous  prie,  venez-moy  deffendre. 

Le  Maistre. 
Ça ,  mon  filz ,  achevez  de  rendre. 

Pernet. 
Et  que  vous  ay-je  desrobé  ? 

Le  Maistre. 
Me  voicy  très  bien  arrivé. 

Parachevez  vostre  leçon. 
Pernet. 

Ma  foy,  je  ne  suis  point  laiTon  ; 
Je  vous  le  dy  à  ung  brief  mot. 

Le  Maistre. 

Quelle  lettre  esse  là? 

Pernet. 

Je  ne  sçay, 
Demandez-le  donc  à  ma  mère. 

Le  Maistre. 
B. 

Pernet. 

Saint  Jehan ,  il  ne  m'en  chault  voyie  ; 
Je  viens  tout  fin  dioict  de  boire  : 
Je  ne  puis  boire  si  souvent. 
La  Mère. 
A,  il  dit  vray,  par  mon  serment. 
Maistre,  monstrez-luy  en  sou  livre  ; 
Je  ne  vueil  point  que  facez  yvre. 
Il  boit  assez  avec[ques]  nous. 
Le  Maistre. 
Non  feray,  non ,  [et]  taisez-vous; 
Mais  me  voulez-vous  faire  acroire 
Que  je  le  vueil  prier  de  boire? 
Dictes  cesle  lettre  icy  :  B. 
Pernet. 
Dictes  ceste  lettre  icy  :  B. 

Le  Maistre. 
Après  :  C. 

Pernet. 
Et  j'ay  le  dyable  si  j'ay  soif! 

Je  ne  sçay,  moy,  où  vous  pensez. 
La  Mère. 

Ha,  maistre,  vous  me  le  gastez. 
Ne  luy  parlez  que  (de)  sa  leçon. 

Le  Maistre. 

Non  fais-jc,  bon  gré  sainct  Symon. 
Depuis  le  temps  de  sainct  Martin, 
Je  ne  vey  aussi  dui"  engin 
Comment  il  a ,  par  mon  serment, 

La  Mère. 
Ha,  il  a  bel  entendement; 
H  y  a  long-temps  que  je  congnois. 
Âuculnesfois  [que]  je  m'en  vois , 
Et  [que  l'ay]  laissé  à  l'hostel , 
H  faict  de  [la]  table  un  autel , 
Et  cbante  le  per  omnia. 
Vous  diriez,  quant  à  cela. 
Qu'il  soit  digne  d[e]estre  pape. 
Il  met  aussi  bien  la  nappe 
A  l'beiu'e  qu[e]  il  fault  disner. 

Le  Maistre. 

Laissons  tout  ;  c'est  assez  jasé. 
Quelle  lettre  esse-là? 

Per  NE  T. 
Hlà? 

Le  Maistre. 
Voyre  là. 

Pernet. 
C'est  ung... 
Le  Maistre. 
D. 

Pernet. 

Et,  sainct  Jacques,  il  n'est  pas  vray. 
Ma  mère,  il  dit  que  c'est  un  doy  ; 
Mais  vous  semble-il  qu'il  n'est  pas  vray? 
Il  n'est  (pas)  faict  ainsi  quele  mien. 

La  Mère, 
Nostre  Dame,  maistre,  il  dit  très  bien  ; 
Il  congnoist  mieulx  que  vous  ne  faictes. 

Le  Maistre. 
Vrayement ,  il  la  baille  bien  verte  ; 
Or  bien ,  après ,  j'en  suis  content. 

Pernet. 
E. 

Le  Maistre. 
Après. 

Pernet, 
F. 
Le  Maistre. 
G. 
Pernet. 
G. 
Le  Maistre. 
H, 
Pernet, 
Elle  est  à  Thostel ,  nostre  hache  ; 
Mon  père  en  veult  fendre  du  boys. 

Le  Maistre. 
Je  suis  content  pour  ceste  foys. 

Pernet. 
I. 

Le  Maistre. 
K. 

Periset. 

Ung  cas? 
Pardieu ,  vous  mentez  de  cela  ; 
[1  n'est  pas  faict  (ainsi)  comme  le  myen. 
Mignon!  [Mignon!]  il  ne  dit  rien, 
Il  ne  sçait  point  menger  de  lart. 

Le  Maistre. 
Or,  dictes  après ,  maistre  qiioquart , 

Ju. 

Periset. 
Une  aelle  ?  mais  de  quel  oyseau  ; 
Ce  n'est  pas  celle  de  nostre  veau . 

Le  Maistre. 
Yoicy  bien  pour  devenir  fol  ! 
Or  ça ,  quelle  lettre  esse  cy  ? 
Perinet. 
M. 

Le  Maistre. 
N. 

Pernet. 
Une  asne?  Et  oii  sont  les  oreilles? 
Par  bieu,  vous  me  dictes  merveilles. 
Mais  qui  en  veit  onc  ung  ainsi  faict  ? 

Le  Maistre. 
Je  suis  content  que  ainsi  soit. 
Disons  toujours.  0. 

Pernet. 
Et  quel  os  est-ce?  de  mouton? 
Le  Maistre. 
Après,  après;  ce  pas  passon. 

T.  II.  24 

Pernet. 
P. 

Q. 


Le  Maistre. 


Pernet. 
Fy,  il  (y)  parle  du  cul  ; 
Ma  mère,  il  dit  la  paillardise. 

La  Mère. 
Par  bieu ,  quelque  chose  qu'il  dise, 
Maistxe,  vous  estes  ung  ort  villain. 

Le  Maistre. 

Certes  ,  je  respondray  en  vain  ; 
Il  vault  trop  mieulx  que  je  me  taise. 
Mon  filz ,  sans  faire  grant  uoyse  , 
Allez-vous  seoir  la  eniLas. 

Pernet. 

Bien ,  je  donneray  à  mon  chat 

A  menger, 

Affin  qu'il  (ne)  m'esgratigne  point. 

La  Mère. 
A  mon  avis ,  aprent-il  point 
Suffisamment  pour  son  jeune  aage  ? 

Le  Maistre. 
Il  aprent  si  bien  que  c'est  raige,       [peine  ? 
Voyez-vous  (bien)  comme(nt)  ilprent  grant 

La  Mère. 

Adieu,  jusques  à  l'autre  sepmainc. 
Maistre  ,  je  vous  le  recommande. 

Le  Maistre. 
J'en  prendray  peine  si  très  grande , 

Qu'il  deviendra  homme  de  bien. 

Permet. 
Sainct  Jehan,  je  m'en  vois  aussi  bien  , 
Ma  mère,  dea,  attendez-nous. 

Le  Maistre. 

Se  g'y  vois  vous  aurez  des  coups. 
Venez  tendi'c  la  seconde  foys. 

Permet. 
Ma  leçon. 

Le  Maistre. 

Vous  parlez  françoys  ; 
Mais  Dieu,  il  fault  parler  latin. 

Pernet. 

Ego  vultis ,  par  saint  Copin  ; 
Ecce  desjà  librus  meus. 

Le  Maistre. 

Or  avant  doncques,  dicamus. 
Z. 

Pernet. 

Z  [et]- 

Le  Maistre. 

?  [cum]. 
Pernet. 
Allez ,  vijlain ,  par  sainct  Symon  ; 
Vous  estes  plain  de  vitupère. 
A-vous  parlé  du  c.  ma  mère? 
(Mais)  par  sainct  Françoys,  je  luy  voys  dire. 

Le  Maistre. 
Sainct  Jehan,  ce  lourdault  me  faict  rire; 
Mais  ne  regai'dez-vous  [doncjpas 

Comment  il  est  fort  à  insti-uii-e? 
Parbieu  ,  c'est  ung  terrible  cas. 
Nous  vous  prions  hault  et  bas, 
Pardonnez  aux  gentilz  enfans 
De  ceste  ville,  qui  ces  esbatz 
Ont  voulu  faire  en  passant  temps. 


Finis. 

LE  FILZ 

ET  LEXAMINATEUR 

D'UN  QUI  SE  FAIT   EXAMINER 

Pour  estre  prebstre  (i) 

Le  FlLZ  commence  en  chantant, 

ouriquet,  Bouriquet,  Hanry  Bouri 

[l'ane, 

'  Bouriquet,  Bouriquet,  Hanry  Bou- 

[riquet. 

Ma  mère,  ay-je  pas  un  beau  moulinet  ? 
Agardez,  je  l'ay  fait  comme  pour  moy. 

La  Mère. 

Las  !  que  je  suis  en  grand  esmoy  ! 

Le  Filz. 
Pourquoy,  ma  mère. 

(1)  Cette  pièce  fait  suite  à  la  Farce  dePernet,  dont  elle 
reproduit  quelques  vers.  Voyez  la  note ,  page  36o.  Elle  a 
élé  publiée  dans  le  Recueil  de  farces...  édité  par  MM.  Le- 
roux de  Lincy  et  Francisque  Michel ,  d'après  un  manuscrit 
de  la  Bibliothèque  Impériale. 

La  Mère. 

Hee,  Dieu  ayt  l'ame  de  ton  père  ; 

S'il  eust  vescu,  t'eust  fait  grand  homme. 

Le  Filz. 

Il  m'eust  fait  evesque  de  Romme, 
C'est  pour  le  moins,  je  l'eutenz  bien. 

La  Mère. 

Las  !  qu'il  estoit  homme  de  bien  ! 

Le  Filz. 
Nul  n'en  dit  mal ,  si  [ce]  n'est  vous 
Qui  l'appeliez  [très  souvent]  borgne. 

La  Mère. 

(Tenez),  regarde-le  moy  à  la  trongne. 

Jamais  ne  vis  chose 

Mieulx  ressembler  l'un  à  l'autre. 

Le  Filz. 

Ma  mère,  il  s'en  fault  trouver  un  autre. 

La  Mère. 
Di  moy  où  nous  en  trouveron. 

Le  Filz,  enchantant. 
Au  vau,  lure,  lurette. 
Au  vau,  lure,  luron. 
Mon  Dieu,  que  je  suis  vray  luron. 
Mais  quant  je  pense  à  part  moy. 
Hé,  qui  suis-je  encore,  je  ne  sçay. 
M'a  l'on  point  escript  aux  croniques  ? 
Je  gaige  que ,  sus  meniques , 
Que  je  y  suis  avecq  Bouderel 
Ou  avecq  Jaquet  Hurel, 
Car  je  suis  homme  de  renom. 

Mais  sça-vous  point  comme  j'ay  uom  ? 
(Chose)  m'a  l'en  point  bouté  en  escript  ? 
Je  fus  né  devant  l'Antéchrist  ; 
De  cela  me  souvient  encore. 
Ma  mère  avait  nom  Linore 
Et  mon  père  Messire  Gaultier, 
Aux  enseignes  de  son  saultier, 
Qu'il  me  donna  quand  il  fut  mort. 

La  Mère. 

Par  uostre  dame  de  Monfort, 

(Je  croy  que)  tu  es  raateliueux  ou  yvre. 

Le  Filz. 

Ma  mère,  ça,  mon  petit  livre, 
Quia  ego  volo  ire  ad  ordos, 
Affin  que  je  soys  sacerdos 
Devant  qu'il  soit  la  peuthecouste. 

La  Mère. 

Tu  le  seras,  quoy  qu'il  me  couste, 
Puis  que  tu  as  voulenté  telle. 

Le  Filz. 

Ma  mère,  quand  esse  qu(e  r)on  fiitelle  ? 
De  cela  vous  n'en  parlez  point. 

La  Mère. 

Ne  t'en  soucie  que  bien  à  point. 
Mais  j'ai  envie  que  tu  soys  prestre. 

Le  txLZ. 
Sainct  Jehan,  aussi  je  le  veux  estre  , 
Car  j'ay  assez  estudié. 

La  Mère. 

Aussi,  il  t'en  est  bon  mestié, 

Car  c'est  une  chose  (bien)  commune 
(Que)  Ton  te  demandera  si  la  plume 
Tu  sçais  très  bien  manier. 

Le  Filz. 

La  plume,  saint  Gui,  ouy, 

Hé  !  c'est  mon  premier  mestier. 

Je  ne  fis  jamais  aultre  chose 

(Et)  quand  j'aloys  mener  nostre  chose. 

La  Mère. 
Et  quoy  ?  dis-le  moy  vistement. 
Le  Filz. 

Hé  !  nostre  grant  vieille  oye  aux  champs. 
Souvent  lui  manioye  la  plume. 

La  Mère. 
Vrayement,  tu  m'en  bailles  bien  d'une. 
Ce  n'est  pas  là  ce  que  je  dis. 

Le  Filz. 

Elle  a  de  la  plume  ,  à  mon  advis  ; 

A  tout  le  moins,  (ma)  mère,  se  croy-je. 

La  Mère. 

Jamais  un  sot  ne  sera  sage, 
Au  moins  un  pareil  que  tu  es. 

Le  Filz. 

Où  avez-vous  mis  mon  Donuest, 
Que  aviez  l'autr'uy,  dictes,  ma  mèi'e? 

La  Mère. 
Vien  ça,  dy  moy  qu'en  veulx-tu  faii'e  ? 

Le  Filz. 
Que  j'en  veulx  faire  ? 


Nouvelle.  377 

Je  veux  dedans  estudier, 
Ou  [bien]  autrement  je  m'en  voy 
Jouer  à  Fombre  d'un  buisson. 
Entendez-vous,  dictes,  ma  mère? 

La  Mère. 
Tu  es  un  très  maulvais  garson. 
Ce  n'est  pas  ainsi  qu'il  faut  faire. 
Il  faultbien  estre  plus  sage. 
Car  je  m'en  voys  à  la  maison 
De  l'examinateur,  c'est  le  vicaire. 

Le  FiLZ. 
Hay,  ma  mère,  dictes-moy  que  faire? 
Iray-je  point  avecq[ues]  vous  ? 

La  Mère. 
Nenny. 

Le  FiLZ. 

Et  pourquoy  ? 

La  Mère. 

Parce  que  tu  n'es  que  un  fol. 
Car  tu  me  ferois  déshonneur. 

Le  Filz. 

Recommandez-moy  à  l'examinateur. 
Dictes,  ma  mère,  s'il  vous  plaist. 

La  Mère. 

Tais-toi,  car  tu  n'as  que  [du]  plest. 
Ne  pense  que  à  faii'e  du  sage. 

Le  Filz. 

Luy  portez-vous  point  de  fromage 
Pour  luy  faire  quelque  présent. 

La  Mère. 

Ha  !  tu  ditz  vray,  par  mon  serment  ; 
En  voila  que  luy  porteray, 
Et  à  luy  te  recommanderay. 
Aussi  je  compteray  ton  affaire. 

Le  Filz. 

Adieu  vous  ditz  donc,  ma  mère. 

Pause. 

Le  Filz. 

Aviser  fault  à  mon  affaire 

Pour  me  demonstrer  homme  sage. 

Vestu  je  suis  selon  l'usage. 

Apprendre  veulx  comme  il  faut  faire. 

Saluer  me  fauldra  ce  vicaire 

Tout  aussi  tost  que  le  verray. 

La  Mère. 

Dieu  vous  gard,  Monsieur  [le  curé]. 

L'Examinateur. 
Et  vous,  m'amye.  Qui  vous  ameine  ? 

La  Mère. 
Las  !  c'est  mon  filz  ,  qui  me  demaine  , 
Et  me  dit  qu'il  veult  estre  prebstre. 

L'Examinateur. 

Possible  est-il  sage  pour  l'estre. 
Que  ne  l'avez-vous  amené  ? 

La  Mère. 

Monsieur  je  vous  voulois  (ouyr)  parler 
Et  sçavoir  vostre  volunté. 
Mais  je  m'en  retom-ne  à  Fhostel 
Etl'ameneray  devers  vous. 

L'Examinateur. 

Allez  doncqiies,  despeschez-voiis  ; 
Ne  demourez  pas  longuement. 

La  Mère. 
Non  feray-je,  par  mon  serment. 
Adieu,  Monsieur. 
Je  prie  à  nostre  Seigneur 
Qui  vous  doint  joye  et  santé. 

Le  Filz. 
Je  veul.x  faire  cy  un  autel 
Et  chanter  le  Per  omnia, 
En  ce  temps,  pendant  qu'il  n'y  a 
Que  moy  seul  en  [tout]  cest  liostel , 
Et  si  (me)  fault  apprester  mon  cas 
Que  je  n'aye  [de]  fascherie. 

La  Mère. 
Or  ça,  mon  filz,  Dieu  te  Lenie. 

Le  Filz. 
Et  (vous),  mamcre,  que  dictes-vous  ? 

La  Mère. 
Je  pense  que  (tu)  prieras  pour  nous 
Et  pour  ceulx  qui  te  feront  du  bien. 

Le  Filz. 
Qu'en  dictes-vous?  Ce(la)  est-il  bien? 
Ma  mère,  escoutez-moy  chanter. 

La  Mère. 
j\s-tu  fait  toy-mesmes  cest  autel  ? 

Le  Filz. 
Ouy,  dea,  ma  mère,  Dieu  mercy. 

La  Mère. 
Las,  que  tu  as  ung  bel  esprit. 

Le  FiLZ. 

Possible  fus -je  fait  au  cymetière. 

Or  m'escoutez  chanter  de  cette  manière. 

Je  diray  un  per  omnia. 

La  Mère. 
Je  pense  qu'au  monde  il  n'y  a 
Homme  plus  sçavant  que  tu  es. 

Le  Filz. 

Or  escoutez-moy,  s'il  [vous  plajist. 

La  Mère. 
Chante,  mon  filz. 
Je  te  escouteray,  par  mon  serment. 

Le  Filz. 

Per  omnia  seculorum.  Amen. 
Qu'en  dictes-vous  voirement  ? 
Je  chanteray  bien  une  autre  fois. 

La  Mère. 

Par  mon  ame  l'on  dit  bien  vray. 
Mon  fils  chante  toujours  la  messe  ; 
Mais,  par  dieu,  il  sera  evesque, 
Je  le  sçay  bien  certainement, 
Voyre  s'il  vit  gueres  longuement. 
Aussi  l'avois-je  bien  songé. 
Regardez  comme  il  a  changé 
Depuis  qu'il  ne  fut  à  nourrice. 
Tout  ce  qu'il  fait  luy  est  propice. 
Et  [si]  fait  fort  desjà  de  l'homme. 
Je  croy  que  d'ici  [jusque]  à  Romme 
Il  n'y  a  [ne]  beste  ne  gent 
Qui  ayt  si  bel  entendement, 
Comme  il  a  ;  [ne]  le  voyez- vous? 

Mon  filz,  que  je  parle  à  vous  : 
Il  fault  que  tu  soyes  un  curé. 

Le  Filz. 

C'est  Lien  dit  ;  il  nous  (en)  fault  aller 
Bien  tost  vers  l'examinateur. 
Mais  qui  sera  mon  conduicteur  ? 

La  Mère. 
Moy,  pour  plus  honnestement. 
Le  Filz, 

Or  dictes-moy  doncq  premièrement 
Et  m'enseignez  comme  dois  faire. 

La  Mère. 
C'est  bien  dit  que  je  te  voye  faire. 

Le  Filz. 
Monstrez-moy  doncq  premièrement» 

La  Mère. 

Faire  fault  le  petit  gentiment, 
Et  saluer  monsieur  haultement. 
Pas  ne  fault  faire  l'estourdy. 

Le  Filz. 

J'ay  entendu  ce  qu'avez  dit, 

Ma  mère,  ne  vous  (en)  souciez  point. 

La  Mère. 

Chemine  par  bon  contrepoint, 
Et  te  gouverne  honnestement. 

Le  Filz. 

Luy  fauldra-il  bailler  (de  r)argent  ' 
Car,  par  ma  foy,  je  n'en  ay  point. 

La  Mère. 

Je  croy  qu'il  n'en  demandera  point  ; 
S'il  en  demande  il  en  aura. 
Allons-nous-en  veoir  qu'il  dira. 
Au  moins  ilsçaura  que  tu  scez  dire. 

Le  Filz. 

Je  ne  me  p[eulx]  tenir  de  rire, 
Agardés,  tant  je  suis  joyeulx. 

La  Mère. 

Regai'de-le  faire  entre  deulx  yeulx. 
Je  croy  que  (jà)  n'auras  fin  de  rire. 
Mais  as-tu  plume  pour  escripre 
Et  aussi  ton  escriptoire  ? 

Le  Filz. 

Ha,  baillez-moy  l'autre  ;  elle  est  plus  belle, 
Car  ceste-la  ne  vault  plus  rien. 

La  Mère. 

Saincte  Marye,  tu  dis  bien  ; 
Tien,  la  voicy;  metz-y  tes  plumes. 

Le  Filz. 

Or  tout  y  est  ;  ne  s'en  fault  qu'une 
Que  je  mettray  à  mon  oreille. 

La  Mère. 
Prens  ton  ganif  et  l'appareille  ; 
Que  (tu)  escripves  droict  comme  un  pape. 

Le  Filz. 
Hay,  ma  sei'pe,  ma  mère,  ma  serpe, 
Me  servira  de  ganivet. 

La  Mère. 
Or  allons  doncques  ;  c'est  bien  fait  ; 

Il  nous  fault  tost  parler  à  luy. 
Presente-toy  tost  devers  luy 
Et  le  salue  bieu  haultement. 

Le  Filz. 

A,  (je)  Tavoys  oublié;  voirement 
Il  sera  fait  sans  contredit. 
Esse -il  pas  que  voys  venir 
Par  ce  chemin  si  gentiment  ? 

La  Mère. 

Ouy,  mon  filz,  par  mon  serment. 
Ya-t'en  à  luy  honncstement 
Et  le  salue  bien  haultement. 
Fais  tout  ainsi  que  je  t'ay  dit. 

Le  Filz. 

Je  vous  salue  bieu  haultement, 
Monsieur,  ma  mère  me  Ta  dit. 

L'Examinateur. 
Qui  m'amaine  se  sot  estourdy  ? 
Pourquoy  viens-tu  ? 

Le  Filz. 

Pour  estre  prebstre. 

L'Examinateur. 
Sainct,  tu  es  assez,  sot  pour  l'estre. 
Viens-tu  pour  estre  examine  ? 

Le  Filz. 

Ita  perquidem  domine, 

Si  placeat  vobis  modo. 

Car  le  jour  de  Quasimodo 

Je  chanteray  ma  première  messe. 

Entendez-vous  pas  (bien)  ? 

L'Examinateur. 

Ouy  dea,  qu'esse  ? 

Le  Filz. 

Je  vous  (y)  semons,  ne  faillez  pas, 
Vous  y  aurez  ung  bon  repas, 
Et  si  vous  meugerez  du  rost, 
Voire,  et  (si)  boirez  plus  de  trois  potz. 
Sur  ma  foy,  du  vin  de  la  feste. 
Car,  puis  que  je  l'ai  mis  en  ma  teste. 
Il  sera  faictper  quoniam. 

L'Examinateur. 

Je  ne  vy  oncques  de  demy  an 
Un  si  grand  sot,  par  sainct  Victor. 

Le  Filz. 

Je  sçay  bien  mon  restributor, 
Mon  in  manus  et  quanterra, 
Et  si  cognois  toutes  mes  lettres. 
J'en  ay  faict  reus  cent  fois  les  maistres 
Denostre  escolle,  sur  mon  ame. 

L'Examinateur. 

Par  la  benoiste  Nostre-Dame  , 

(Je  croy  que)  tu  es  matelineux  ouyvre. 

Le  Filz. 
Ma  mèx'e,  ça  mon  petit  livre. 
Quia  ego  volo  disputare. 
Déclina  michi  letare  ; 
Je  vous  l'envoyé  de  bout  en  bout. 

L'Examinateur. 

Et  puis,  sera-ce  tantosl  tout  ? 
Ton  blason  beaucoup  me  desplaist. 

La  Mère. 

Examinez-le,  s'il  vous  plaist. 

L'Examinateur. 
Oi"  (ça),  quo  nomine  vocaris? 

La  M^ère. 
Il  ne  fut  jamais  à  Paris, 
Et  [il]  est  si  [scijanlificque  ; 
Il  sçait  toute  sa  rethoricque, 
Courant  comme  son  abc. 

Le  Filz. 

Par  bieu,  je  suis  tout  mort  de  soif; 
Ma  mère,  ça,  nostre  bouteille  , 
Cai' je  luy  veulx  tirer  l'oreille. 

La  Mère. 
Atteus  que  (nous)  soyons  hors  d'icy. 
Le  Filz. 

Construise  moy  quia  fecit. 

Per  fidem  meam,  je  n'en  sçay  rien. 

L'Examinateur. 

Hée,  que  tu  es  un  homme  de  bien. 
Vien  ça,  dis,  ad  quam  amice. 

Le  Filz. 

Or  attendez  que  j'ave  pissé. 
Monsieur,  j'auray  (a)  ceste  heure  fait. 

La  Mère. 
Tu  es  un  villain  très  parfait. 
Que  ne  respons-tu  (plus)  sagement  ? 

Le  Filz. 

Mais  qu'esse  qu'il  dit,  voirement? 

Pcr  meam  fidem,  je  ne  sçay  rien. 

L'Examinateur. 

Ma  foy,  mon  fîlz,  tu  ne  scez  rien. 
Tu  ne  sçaurois  dire  orcmus. 

Le  Filz. 

Ego  vultis,  par  sainct  Copin, 
Ecce  desjà  liîrus  meus. 

L'Examinateur. 
Or  avant  doncq[ucs],  dicamus. 

La  Mère. 
Monsieur,  il  chante  bien  oremus. 
Car  autrefois  quand  je  m'en  voys 
Et  (je)  le  laisse  seul  à  l'hostel, 
Il  fait  de  la  table  un  autel, 
Et  chante  le  per  omnia. 
Vous  diiiez,  quant  à  cela, 
Qu'il  sera  digue  d'estrc  pape. 
Il  met  aussi  bien  la  nappe 
A  l'heure  qu[e]  il  fauit  disner. 

L'Examinateur. 

Laissons  tout  le  jasement  ; 

Dy  moy,  qu'esse  à  dire  :  Mecum? 

Le  Filz. 

Allez,  villain,  par  sainct  Simon, 
Vous  estes  plain  de  vitupère. 
(Vous)  avez  parlé  du  c.  ma  mère  ; 
A,  par  ma  foy,  je  luy  voys  dire. 

L'Examinateur. 

Messieurs,  ce  lourdauld  (cy)  me  fait  rire. 
Tant  que  c'est  un  merveilleux  cas. 

Nous  vous  prions,  tant  hault  que  bas, 
Sans  vous  avoir  aucun  tort  fait. 

Le  Fils. 

Et  qui  se  b'ouvera  en  tel  cas. 
Qu'il  ne  face  pis  que  j'ay  fait. 

Fin. 


FARCE   NOUVELLE 

DE    COLIN 

FILZ     DE     TIIEVOT     LE     MAIRE 

Qui  vient  de  Naples  et  amène  ungTurc  prisonnier 

A  quatre  personnaigeSf  c'est  assavoir 

THEVOT  LE  MERE        LA  FEMME 
COLINsonfilz  LEPELERIN(I) 

ThevOT   commence. 

I  ive  Thevot  monsieur  le  maire 
Et  aussi  mon  grant  filz  Coiin. 
I  Or  pleust  à  Dieu  qu'il  peust  tantfai- 
I  De  mettre  le  Grant  Tui'c  à  fin.  [re 

Il  reviendra  quelque  matin. 

Il  y  a  tantost  six  mois  passez 

Qu'il  partit,  sans  point  de  procès. 

Se  une  foys  il  a  entreprins, 

Rende  soy  Naples ,  il  est  prins , 

Et  se  garde  qui  se  aymera, 

Car  jà  homme  n'eschappera 

Qu'il  ne  soit  prins  ou  mis  à  mort. 

Ou  soit  à  droict,  ou  soit  à  tort  ; 

(1)  Cette  pièce  fait  partie  àa  Recueil  de  plusieurs  farces, 
Paris,  Nicolas  Rousset,  1612,  ini^.  Nous  donnons  quel- 
ques variantes  prises  sur  la  réimpression  Caron. 

Car  il  est  fier  comme  ung  lyon. 

Jamais  ne  fut  tel  champion 

Ne  plus  vaillant  homme  de  guerre. 

Pour  tost  s'en  retourner  grant  erre. 

Mon  grant  père  par  hardiesse, 

En  cuidant  acquérir  noblesse, 

Pour  ce  qu'il  reculoit  derrière, 

Tomha  dedans  une  carrière. 

Et  fut  leans  pour  se  retraire  (t). 

La  Femme. 

Dieu  [vous]  gard,  monseigneur  le  maire  ; 
Je  viens  vous  demander  justice. 

Thevot. 
C'est  grant  faict  que  d'avoir  office. 
Et  bien,  bien,  je  la  vous  feray. 

La  Femme. 
Ha,  monseigneur,  je  vous  diray. 
Il  est  venu  ung  gentilastre 
L'autre  jour  jusques  à  mon  astre. 
Après  diner  la  relevée. 
Tuer  ma  poule  grivelée, 
Celle  qui  ponnoit  les  gros  œufz. 

Thevot. 
Estoit-il  tout  seuUet,  ou  deux  ? 
Declairez-moy  bien  votre  cas. 

La  Femme. 

Deux?  Nenny,  ilz  n'y  estoyentpas  ; 
11  n'y  avoit  que  ung  grant  testu , 
Qui  avoit  ung  Jacques  vestu. 
Qui  mist  ma  grant  jeliue  à  fin. 

(1)  Yar.  Où  mourut  sans  qu'on  l'en  peust  traire. 

Thevot. 
Seroit-ce  point  mon  filz  Colin  ? 
Il  frappe  de  taille  et  d'estoc. 

La  Femme. 

Monseigneur,  il  tua  mon  coq  , 
Et  il  me  fit  de  grans  oultraiges  , 
Encore  prist-il  deux  fromaiges  ; 
Ma  foy,  c'est  ungmaulvais  garçon. 

Thevot. 
Il  fault  faire  information 
Pour  sçavoir  lequel  se  peult  estre. 

La  Femme. 
Encore  raist  sa  jument  paistre 
En  mon  jardin  pour  me  pis  faire. 
Il  est  vray,  monseigneur  le  maire  ; 
La  vérité  sera  trouvée. 

Colin. 
Le  diable  y  ayt  part  à  l'année. 
Mon  père,  hau!  je  suis  venu. 

Thevot. 

Colin,  es-tu  jà  revenu  ? 
Comment  se  porte  la  bataille  ? 

Colin. 
Vous  n'avez  garde  que  je  y  aille, 
Tant  que  j'auray  la  vie  au  corps. 

Thevot, 
En  y  a-il  beaucoup  de  raortz  ? 
Racompte-moy  de  tes  nouvelles , 
Et  où  sont  Vicestre  et  Grenelle  ? 
Tu  n'en  faictz  point  de  mention. 

Colin. 
Je  les  layssay  en  iing  buisson, 
Où  ilz  se  tindrent  pour  l'assault. 
Ils  tremhloyent,  et  si  faisoit  chault, 
Mais  c'estoit  de  paour  seulement. 
Mais  dictes-moy,  vostre  jument, 
Mon  père,  est-elle  pas  venue  ? 

Thevot. 
La  jument  !  mais  l'as-tu  perdue  ? 

Colin. 
Par  ma  foy,  quelc'un  la  liappa. 
Veez  vous ,  elle  ra'eschappa  ; 
Je  ne  sçay  qui  c'est  qui  la  print. 
Je  luy  avoye  dit  ([u'elle  s'en  vint, 
Par  bien,  et  si  luy  eu  feiz  signe. 

La  Femme. 

Vous  avez  tué  ma  geline  ; 

Je  vous  congnoys  bien  maintenant. 

Colin. 

Et  puis  quant  je  alloye  escoutant , 
Et  que  fusnics  près  de  l'armée, 
On  dit  qu'il  y  avoit  journée. 
Par  ma  foy,  vous  debvez  penser 
Qu'ilz  estoyent  tous  vestus  de  fer, 
Et  j'avoye  mou  Jacques  de  touelle. 

Thevot. 
Ne  feites-vous  pas  du  rebelle. 
Quant  à  l'armée  anivastes  ? 

La  Femme. 
Ha,  par  ma  foy  vous  la  tuastes 

D'une  dague  à  large  rouelle. 

Colin. 
Troys  jours  devant  je  vius  à  elle  ; 
Doibs-je  dire,  j'ouys  sonner 
Clairons,  et  moy  de  l'etourner  ; 
Il  ne  faisoit  pas  bon  au  lieu. 

La  Femme. 

Vous  la  prinstes,  par  la  croix  bien, 
Alleluya,  coquelicoq , 
Et  puis  vous  tuastes  mon  coq  ; 
Monsieur,  faictes  m'en  justice. 

Thevot. 
Colin,  ce  fut  à  toy  grant  vice, 
Se  tu  fciz  tout  ce  qu'elle  dit. 

Colin. 
Cuydez-vous  que  j'ay  grand  despit 
Quant  je  perdis  mon  grand  bonnet? 
La  vieille  me  prist  au  collet 
Et  me  vint  bailler  sur  le  groing, 
Par  bieu,  cinq  ou  six  coups  de  poing, 
Et  print  mon  bonnet  sur  ma  teste. 

Thevot. 

Et  comment  estoys-tu  si  beste 
De  te  gouverner  de  telle  sorte  ? 

Colin. 

Le  corps  bieu,  la  vieille  es  toit  forte. 

Pensez  c'clle  m'eust  battu. 

Pai-  ma  foy  (elle)  ne  m'eust  pas  battu  (i) 

(l)  Var.  Si  ne  m'eust-elle  pas  battu 
Sans  m'avoir  premier  abbatu. 

Mais  toutesfois  j'en  euz  très  bien. 

Thevot. 

lié  dea,  Colin,  je  t'avoye  bien, 
Par  bien ,  racompté  ta  leçon  ; 
Tu  ne  congnoys  pas  la  façon. 
Du  temps  qu'à  la  guerre  j'estoye. 
Scez-tu  bien  comme  je  faisoye? 
Je  tenoye  tousjours  pied  à  boulle. 

La  Femme. 

Vous  eustes  mon  coq  et  ma  poulie. 
Je  vous  supplye,  despeschez-moy. 

Thevot. 

Colin,  ce  fut  mal  fait  à  toy  (i) 
De  perdre  ton  Jacques  en  ce  point. 

Colin. 

Ne  pensez-vous  pas  qu'en  pourpoint 
On  coure  mieubc  que  tout  vestu  ? 

(1)  Yar,  Les  cinq  vers  qui  suivent  sont  remplacés  pti 
ceux-ci  : 

Te  laisser  battre  à  une  femme  ! 
Qu'eusse-tu  faiet  contre  un  gendarme 
S'il  t'eust  présenté  te  combat  ? 

Colin. 

J'ai  tousjours  fui  tel  débat 
Plain  de  péril  et  hazardeux. 

Thevot. 
C'est  bien  loin  d'en  combattre  deux 
A  la  fois  ;  niaiz  je  ne  voy  point 
Ton  Jacques  dessus  ton  pourpoint. 
Où  est  il  ? 

Col  in. 
Je  l'abandonnay 
A  qui  le  voulut  ,  et  donnay 
Pour  fuir  plus  légèrement. 

Thevot. 

Ce  fut  à  toy  bien  entendu  ; 
Tu  as  ung  bel  entendement. 

Colin. 

Je  le  feiz  si  secrètement 

Que  je  eschappé  par  devant  tous. 

La  Femme. 

Et  par  ma  foy,  ce  f Listes  tous 
Qui  montastes  en  ma  cbasière  ; 
J 'esloye  en  nostre  cbenevière  ; 
Il  fault  dire  du  bien  le  bien. 
Monsieur  le  juge,  de  rien 
Je  ne  vouldroye  jamais  mentir. 

Colin. 

Mon  père,  pour  vous  advertir, 
Pensez  que  j'ay  esté  vaillant, 
Combien  que  j'ay  perdu  contant 
A  l'armée  mainte  bonne  brague. 

Thevot. 
Colin,  et  monstie  ça  ma  dague  ; 
Long  temps  a  que  ne  l'ay  tenue. 

Colin. 

Â,  tresdame,  je  Tay  perdue  ; 
La  vieille  la  print  au  fourreau  ; 
Se  n'eusse  recullé  tout  beau, 
Je  cuide  qu'elle  m'eust  frappé. 
Mais  toutesfoys  j'en  eschappé. 
Car,  pai-  ma  foy,  je  m'en  fouy. 

La  Femme. 

Vous  la  prinstes  dedans  le  ny; 


FILZ  DE  ThEVOT  LE  M  AIRE.    SqO 

Aussi  tost  que  vous  arri vastes. 
Je  sçav  bieu  que  vous  la  fourastes 
Incontinent  en  la  Lesace. 

Colin. 
Quant  nous  fusmes  dedans  (i)  la  place, 
Je  ouy  sonner  drain,  drain,  drain. 
Et  moy  de  regarder  le  train, 
L'ung  crioit  :  Torche,  frappe,  tire. 

Thevot. 

Qu'en  scez-tu  ?  r:^. 

Colin. 

Je  Tay  ouy  dire. 
Quant  je  ouys  crier  à  l'enseigne, 
Je  vins  derrière  une  montai gne, 
Et  laissay  tous  mes  compaignons. 

La  Femme. 

Vous  les  mengeastes,  mes  oysons, 
Qui  menoyent  les  petis  pires  (2). 

Thevot. 

Vous  ne  venez  pas  à  propos  ; 
Vous  ne  faictes  que  fatrouiUer. 

Colin. 

Que  venez-vous  icy  brouiller  ? 
Je  regni. 

Thevot. 

Ha,  tout  beau,  Colin  ; 
Reculez-vous  ;  il  est  hardy. 

(1)  Var.  Devant. 

(2)  Var,  Ou  seul  ou  avec  vos  suppostt. 


396  Farce  de  Colin 

La  Femme. 
Tout  aussi  vray  comme  je  dy. 
Ha,  je  vous  ay  bien  advisé, 
Combien  que  soyez  desguisé. 
Vous  aviez  un  hocqueton 
Tant  espés. 

Thevot. 
Nous  en  jugerons 
En  tems  et  en  lieu,  ne  vous  chaille. 

La  Femme. 
Vous  qui  mangeastes  ma  poulaille, 
Et  aussi  feistes-vous  mon  coq , 
Faictes-moy  justice,  Thevot. 
Se  doibtz-je  dire ,  monsieur, 
Il  me  fait  plus  grand  deshonneur, 
Et  je  vous  diray  la  manière  : 
11  empoigna  ma  chambrière, 
N'estoit-il  pas  bien  mal  courtoys  ? 
Et  si  luy  fist  deux  ou  trois  foys. 

Thevot. 

Est-il  vray  ? 

La  Femme. 
Ouy,  je  ](es)  y  trouvay. 
Le  cas  est  congneu  et  prouvé. 
Il  n'y  convient  point  d'autre  preuve. 

Colin. 
Mes  cuidez-vous,  quant  on  se  treuve 
SeuUcment  à  les  veoir  de  loing , 
Il  est  bien  de  fouyr  besoing  ; 
On  y  donne  de  maulvais  coups. 

La  Femme. 
Thevot,  je  vueil  parler  à  vous. 

îe  vous  n'en  faictes  autre  chose 
Je  ma  cause,  je  m'y  oppose. 
Fornicallement  j'en  appelle  ; 
\ussi  fault  que  je  me  rebelle, 
le  mettray  alligation , 
^ans  vostre  jurisdiction, 
Kt  m'en  croyray  aux  accidens. 

Thevot. 
Par  Lieu,  en  despit  de  vos  dens, 
Meshuy  rien  je  n'en  jugeray. 

La  Femme. 
Il  me  souffist,  je  m'en  iray. 

Colin. 
Âffin  que  plus  on  ne  devine, 
Ce  fut  moy  qui  tuay  la  geline. 
Elle  couroit  :  je  saulx  à  cop, 
A  tout  ma  dague  ,  et  fciz  :  sop  ; 
Je  la  frappay  en  trahison. 
Thevot. 
Colin,  la  femme  avoit  raison 
De  ce  plaindre  par  devant  moy. 
Mes  escoute  que  te  diray. 
Comme  fus-tu  si  fort  hardy  (1) 
De  la  poursuyvre  jusques  à  mort. 

Colin. 
Mon  père,  j'ay  bien  faict  plus  fort, 
Et  pour  cela,  ne  plus  ne  moins, 
J'ai  bien  autre  chose  en  mains. 
Ce  n'est  pas  comme  de  la  vasche 

(1)  Var.    Comment  eus-tu  la  hardiesse 

De  la  poursuivre  aiusi  sans  cesse 
Tant  que  lu  l'eusse  mise  à  mort? 

Que  vous  emblastes  une  foys  (i). 

Thevot. 
As-tu  ouvré  de  plus  grant  poix, 
Mon  fils  Colin,  pour  abregier? 

Colin. 

Mon  père,  j'ay  ung  prisonnier 
Que  j'ay  attrapé  en  chemin. 
Je  croy  que  c'est  ung  Sarrazin, 
Car  il  parle  barragonnoys. 
Je  le  prins  au  pied  de  la  croix 
En  venant  de  Naples  à  Romme. 
Oncques  ne  vistes  ung  tel  homme  ; 
J'ay  esté  vaillant,  Dieumercy. 

Thevot. 

Colin,  ameine  luy  icy. 
Velà  bien  besougné  à  toy. 

Colin. 
Venez  doncques  avecques  moy, 
Ou  autrement  je  le  lerray. 
Il  porte  ung  grant  baston  ferré. 
Par  Nostre-Dame,  je  le  crains. 

Thevot. 

J'ay  mon  bon  baston  à  deux  mains. 
Où  l'as-tu  bouté  en  prison  ? 
S'il  n'est  bien  en  forte  maison, 
Je  l'attraperay  se  je  puis. 

Colin. 
Je  l'ay  bouté  derrière  l'huys 


(4)  Yar.  Que  comme  vaillant  et  non  lasche 
Vous  amenastes  une  fois. 

Il  n'a  garde  d'en  eschapper 
Véez  le  là, 

Theyot. 
Yeult-il  point  frapper  ? 
Colin. 
Regarde-le-moy  à  la  trogne. 

TlIEVOT. 

Ça,  maistre,  ça,  je  vous  empoigne  ; 
Regardez  se  je  suis  vaillant. 
L'as-tu  bien  conquesté  si  grant  ? 
Colin,  tu  estois  vaillant  homme. 

Colin. 
Et  je  le  prins  au  premier  somme, 
Cependant  comme  il  dormoit. 
Et  j'escouté  comme  ilronfloit. 
Alors  le  couraige  me  creut. 
Thevot. 
De  paour  qu'il  ne  t'aperceust  ; 
11  estoit  saison  de  le  prendre. 
Combien  de  rançon  veulx-tu  rendre  ? 
Je  regny. 

Le  Pèlerin. 
Got  fadracot  gai'are  vestud  my, 
Touffe  dulain  mistrande. 

Thevot. 

Mais  que  dyable  est-ce  qu'il  demande  ? 
Je  n'entens  point  son  jobelin. 
Parle-il  françoys  ou  latin  ? 
Je  ne  sçay,  sur  ma  conscience. 

Le  Pèlerin. 
0  filles  aes  dimplorare, 

Filos  meretre  salmeut. 

Thevot. 
Yeult-il  faire  son  testament  ? 
(Colin),  demaude-luy  cujus  casus. 
De  ton  latin  en  scez-tu  plus  ? 
Tu  as  tant  esté  à  Tescolle. 

Le  Pèlerin. 

Sardore,  sore,  basterolle, 
Hohart  zohart  belle  fredi'ac. 

Thevot. 

A  voit- il  rien  en  son  bissac 
Quant  tu  le  prins  premièrement  ? 
Tu  le  happas  subtillement  ; 
Tu  fuz  vaillant,  il  le  failloit. 

Colin. 
Et  je  le  prins  où  il  dormoit  ; 
Je  n'en  fusse  pas  arrivé. 

Le  Pèlerin. 

Aaon  mac  god  tu  te  rivé, 
Tison  grac  errac  rencontre. 

Thevot. 

Mais  quel  lettre  est-ce  qu'il  monstre  ? 
Monstre-la  moy,  mon  filz  Colin  ; 
Je  cuide  qu'elle  soit  en  latin. 
Uni...  uni...  universis  ; 
Les  lettres  sont  si  très  menues 
Que  je  ne  sçay  là  où  j'en  suis. 
Inspec...  inspec...  (inspec). 

Colin. 

Inspecturis. 

Thevot. 

Aa,  tresdame,  tu  Tas  trouvé  ! 

Ma  foy,  j'estoye  fort  troublé. 

Je  la  lisoye  à  revers. 

Mais  il  est  tant  de  maulvais  clercs  ! 

Pensez  que  voicy  mal  escript. 

Je  cuide  que  la  lettre  dit 

Qu'il  s'en  va  en  pèlerinage. 

Le  Pèlerin. 
Ouel,  ouel. 

Thevot. 
Il  me  disoit  bien  nu  couraige, 
Ma  foy,  qu'il  estoit  pèlerin. 
Je  le  congnoys  bien  au  latin. 
Le  dyable  y  ait  part  à  la  prise. 
J'en  eusses  eu  la  robe  grise. 
Colin,  et  ta  mère  de  mesme  ; 
S'il  eust  esté  Sarrazinesme, 
Il  eust  payé  (plus  de)  six  mille  solz. 
Deslye  le  tost.  Nous  somme  folz. 
Tu  n'as  pas  faict  nouveaulx  exploiz. 
Il  fault  aller  tenir  noz  plaiz. 
J'ay  bien  aultre  chose  à  faire. 

Le  Pèlerin. 

Queste  bore  commil  consere, 
Hort  hort  myne  copue  gigois. 

Thevot. 
Il  s'en  va  à  Firlibois, 
Par  bieu,  à  saincte  Katherine  ; 
Colin,  la  lettre  le  décline. 
Colin. 
Vous  n'entendez  pas  la  façon  ; 

T.  II.  20 

C'est  Nostre-Dame  de  Cleron , 
Par  ma  foy,  je  croy,  qu'il  y  a. 

Thevot. 

Par  sainct  Père,  c'est  donc  cela. 
Je  n'avoye  pas  bien  extringué, 
Ou  je  cuide  que  le  curé 
Y  mist  de  mauvais  latinage. 

Colin. 
Quant  je  l'avisé  au  visaige, 
Affin  que  bien  je  vous  die, 
Je  cuidoye  qu'il  fust  de  Turcquie 
Pour  ce  qu'il  estoit  si  très  grant. 

Thevot. 

Laissons  cecy  pour  maintenant. 
Que  av-je  faict  de  mon  escriptoire  ? 
Il  me  convient  mettre  en  mémoire 
Le  cas  de  mes  memoriaulx. 
Comment  espeleray-je  houseaulx  ? 

Colin. 
Housiaulx,  [s,  i,  a,  u,  x,]  siaulx. 

Thevot. 
Ha,  par  sainct  Jacques,  tu  dis  bien. 
Mais  je  ne  sçay  se  je  oublye  rien  ; 
llfault  regarder  hault  et  bas. 

La  femme. 
Et  perdray-je  l'oye  et  le  jars, 
La  poulie  et  le  coq  enseinble  ? 
Fault-il  qu'on  desrobbe  et  emble 
Aux  poA^res  gens  ainsi  le  leur  ? 
Je  m'en  voys  par  devers  monsieur, 
Et  luy  porteray  de  mes  pommes. 

Monsieur,  entre  nous  qui  sommes 
Subjectz  dessus  vostre  justice, 
Vous  nous  debvez  garder  police. 
Escoutez,  car  vecy  pour  vous , 
Et  pour  Dieu,  que  me  soyez  doulx. 
One  ne  tastastes  de  tel  pomme. 

Thevot. 

Venez  vous  comparoir  soubz  Tonne  ; 
Vous  aurez  expédition. 

La  Femme. 

Vecy  encore  en  mon  gyron 
Du  froumaige  ung  bon  quartier. 

Thevot. 

Il  faict  bon  estre  officier. 
Hz  ont  tousjours  de  grans  proffitz. 
Colin,  escoute  ça,  mon  filz. 
Il  est  saison  que  ou  desplace. 

La  Femme. 
Je  voys  mener  paisti-e  ma  vaschc. 
Je  reviendray  incontinent. 
Vous  me  trouverez  seurement 
Soubz  l'orme  où  vous  m'avez  dit. 

Thevot. 
Colin,  par  bien,  j'ay  grant  despit 
Qu'il  me  convient  aller  à  pied. 
Le  grant  dyal)le  en  soit  loué 
Quant  tu  perdis  nostre  jument. 

Colin. 
Le  dyable  soit  au  perdement, 
Et  quant  onc  je  fuz  à  la  guerre. 
Jamais  ne  partiray  ma  terre. 

Par  le  sang  bieu,  ne  mon  pays. 

Thevot. 
Que  feras-tu  ? 

Colin. 
Ventre  sainct  giis 
Tousjours  me  venez  harier, 
Et  brief,  je  me  veulx  marier. 

Thevot. 
Marier?  Et  à  quelle  fille? 
Colin. 
A  la  fille  Gaultier  Garguille. 
Je  seray  son  mary,  par  bieu. 
J'ay  parlé  à  elle  en  ung  lieu, 
Et  si  el  me  dit  l'autresfoys, 
Quant  nous  escossions  les  poys 
De  mon  cousin  Pierre  Truette. 

Thevot. 
Elle  est  assez  belle  fillette, 
Se  ne  fust  que  elle  est  boyteuse. 

Colin. 
C'est  tout  ung;  (elle)  en  est  plus  joyeuse. 

Thevot. 
Or  laissons  icy  ce  propos  ; 
Il  fault  aller  [tenir]  noz  plès  ; 
J'ay  bien  aultre  chose  à  faire. 
Allons ,  demourras-tu  derrière  ? 

Colin. 
Je  voys  après  incontinent. 

Thevot. 
Or  sus,  sus,  allons  vistement. 

[1  fault  aller  noz  plaitz  tenir. 
\dieu  jusques  au  revenii'. 

[cy  fine  la  farce  de  Thevot  et  Colin  son  fîlz. 

FARCE   NOUVELLE 

A  troys  personnaiges f  c'est  assai^oîr 

TOUT  MESNAIGE 
BESONGNE  FAICTE 

LA  CHAMBERIÈRE,  qui  est  malade  de  plu- 
sieurs maladies  ,  comme  vous  verrez  cy  dedans 
ET  LE  FOL,  qui  faict du  médecin  pour  la  guarir 

Le  Fol  commence. 

I  ieu  gard  de  mal  la  compaignye , 
Haull  et  bas  Dieu  vous  gard  tres- 
[tous. 
Je  viens  tout  droit  de  Lombardie, 
Où  j'ay  veu  donner  de  bcaulx  coups. 
A  peu  que  ne  feux  bien  escoux 
De  ses  Suisses  et  Milannoys. 
Plus  cher  auroye  perdre  cent  solz 
Que  d'estre  icy  deux  jours  ou  troys, 
Se  deys-je  ;  ma  foy,  je  m'en  voys; 
Je  ne  vueil  point  suyvir  la  guerre. 

Tout  mesnaige, />r//«o. 
Trouver  me  fault  en  ceste  terre 
Quelque  chamberière  esgarée, 
Mais  qu'elle  ne  soit  point  posée 
Ne  tiffée  comme  sont  bcaulcoup  ; 
Car  ilz  ne  font  que  gaster  tout. 

Mais  j'en  vueil  d'une  bonne  taille, 
Qui  ne  soit  point  encore  rusée , 
Et  qui  vous  fille  une  fusée 
Tout  soubdain  ,  et  voyse  au  moulin, 
Hault  et  bas ,  [et]  soir  et  matin, 
Au  marché  et  à  la  fontaine; 
Une  garse  faicte  à  la  peine. 
Par  ainsi  seroys  bien  heureuse. 

Besongne  faicte, /?nmo. 

Se  trouvasse  quelque  malheureuse 
Maistresse,  il  courroit  bon  temps. 
Mais  en  attendant  je  prétens 
Que  trouveray  quelque  fortune. 
Et  que  Dieu  m'en  envoyera  une. 
Qui  me  sera  bonne  et  propice. 

Le  Fol 

Je  vieus  de  veoir  une  nourrisse 
Qui  estoit  encor[eJ  pucellc , 
Se  disoit ,  et  vouloit  que  feisse 
Cela,  et  souffla  la  chandelle. 
Mais,  (se)dis-je,  se  la  despucclle, 
Je  seroys  en  bien  grant  dangier 
De  luy  rompre  ventre  et  forcellc . 
Dont  la  laissé,  pour  abréger. 

Tout  mesnaige. 

Avoir  me  fault,  sans  plus  songer , 
Maintenant  une  chamberière. 
Pour  aller  au  vin  pour  boire, 
Au  marché  et  à  la  fontaine , 
Qui  soit  doulce,  non  pas  haultaine, 
Pour  me  servir  à  mon  besoing. 

Besongne  faicte. 
J'apperçoy  bien  venir  de  loing 
Une  femme ,  qui  a  affaire , 
Se  croy-je,  d'une  chamberière  ; 
Vers  elle  m'en  yoys  d'une  tire. 

Tout  mesnaige. 

Bien  tost  seray  bors  de  martyre; 
Car  là  devant  voy  une  fille 
Qui  me  semble  belle  et  gentille 
Et  cberche  maistre,  à  mon  advis. 

Le  Fol. 
Nostre  cbat  print  une  souris 
Hyer  au  mastin  enmy  nosti'e  astre  ; 
Mais  je  fus  si  sot  villenastre 
Que  je  luy  cuydoye  bien  oster , 
Et  il  s'en  vient  à  moy  jouster, 
Et  m'esgratigna  le  visaige  ; 
Une  aultre  foys  seray  plus  saige , 
Car  je  vous  proraetz ,  par  ma  foy  , 
Que  à  chat  jamais  ne  me  jouray  ; 
Il  est  trop  dangereux  des  gris. 

Tout  mesnaige. 
Dieu  vous  gard,  la  fille  au  cler  vis. 
Que  quei'ez-vous ,  ma  doulce  amye? 

Besongne  faicte. 
A  servir,  je  vous  certifie , 
Quelque  bonne  femme  de  bien. 

Tout  mesnaige. 

Que  sçavés-vous  faire?  Rien? 

Besongne  faicte. 
De  cela  ne  vous  soucyez , 

Car  je  vous  serviray  si  bien 
Que  contente  de  moy  serez. 

Tout  mesnaige. 

Dictes  combien  vous  gaignerez. 

Besongne  faigte. 

Maistresse,  ce  que  vous  vouldrez; 
Nous  n'en  serons  point  en  discort. 

Tout  mesnaige. 
Se  servez  bien ,  je  me  fais  fort 
Que  vous  feray  beaucoup  de  biens  ; 
Car  je  ne  vous  retiendray  riens. 
Venez-vous  en  avecques  moy. 

Besongne  faigte. 
A.llez  devant,  je  vous  suyvray  , 
Et  fusse  aller  jusqu'à  Rouen. 

Le  Fol. 
Je  vouldrois  estre  bourdiquen 
Des  Chartreux  ou  des  Celestins , 
Ou  que  fusse  courtier  de  vins, 
Ou  ung  esprouveur  de  triade  ; 
Dieu  sçait  que  feroys  beau  miracle 
De  médecine  bien  souvent , 
Je  criroys  à  la  malle  dent; 
A.  ce  triade  et  metridal. 
J'en  gueriroys  maint  du  hault  mal 
Et  de  la  molle  malladie , 
Car  je  suis  maistre  en  conardie, 
Médecin  et  cirurgien , 
Autant  à  Londres  qu'à  Rouen. 
Je  mens  :  je  suis  apothicaire 
Du  grand  Souldan  qui  est  au  Caire , 

Maistre  passé  en  théologie, 
Et  estudioys  en  Turcquie, 
Avecques  Guillery  Gambette, 
Dedans  la  ville  de  Tolette , 
L'année  qui  vient,  m'entendez-vous? 

Tout  mesnaige. 
Ma  chamberière ,  mon  cueur  doulx , 
Aller  (me)  fault  à  la  boucherie, 
Comme  est  vostre  nom?  je  vous  prie 
De  tout  le  moins  que  vous  congnoisse. 

Besongne  faicte. 
On  m'appelle  à  nostre  parroisse        vrcr?]. 
Besongne  faicte  ou  sau  dou  vray  [saoul  d'ou- 

Besongne  aicte,  a-vous  dict  vray? 
Ce  sont  deux  noms  assez  plaisans. 
Or,  tenez  :  voyla  douze  blancs 
Pour  aller  à  la  boucherie. 

Besongne  faicte. 

De  grande  joye  ma  bouche  rie , 

A  chascune  foys  que  je  yray. 

De  bonne  chère  achepteray, 

Se  je  puis ,  (pour)  ma  bonne  maistresse  ; 

Pausa  en  allant. 

Le  mal  d'amours  si  fort  me  blesse 
Que  je  ne  sçay  que  j'en  feray , 
Et  croy  fermement  qu'en  mourray 
Si  n'en  suis  bien  tost  assouvie. 

Le  Fol. 

Et  qu'avez-vous ,  madoulce  amye? 
Vous  me  scmblez  bien  fort  malade. 

Vous  fault-il  chanson  ne  ballade 
Pour  vous  esjouir  ung  petit  ? 

Besongne  faicte. 
Nenny ,  j'ay  perdu  l'appétit, 
Car  je  n'ay  joye  ne  lyesse. 

Le  Fol. 
Qu'avez-vous ,  dictes,  quel  mal  esse? 
Tant  vous  estes  descouloui-ée 
Que  vous  faictes  la  pippe  souée. 
Vous  estes  bien  en  grant  dangier 
D'estre  folle,  et  de  enragier 
Du  mal  dont  vous  estes  frappée  ; 
Car  vous  estes  bien  attrappée 
Du  mal  d'amours,  qui  fort  vous  picque . 

Besongne  faicte. 
Estes-vous  donc  de  la  practique  ? 
Il  semble  que  le  saichez  bien . 

Le  Fol. 

Ouy  dea ,  je  suis  surgien  ; 
Je  vous  congnoys  in  facie 
Que  le  mal  d'amours  hodie 
Vous  a  féru  jusques  au  vif. 
Mais  il  vous  fault  ung  retrainctif 
Et  de  la  vraye  médecine. 

Besongne  faicte 
Que  je  paye  pinte  ou  chopine , 
Et  que  j'en  aye  pour  de  l'argent , 
Car  je  ne  puis,  pai  mon  sei'ment. 
Faire  ouvraige  de  mes  deux  mains. 

Le  Fol. 
II  vous  fault  de  l'huylle  de  rains; 

Par  ainsi  vous  serez  guarie. 
Et  puis  prendre  la  raverdie 
Âvecques  quelque  verd  gallant. 

Besongne  faicte. 
Et  qui  vous  en  a  aprins  tant  ? 
Que  vous  estes  grant  escollier  ! 

Le  Fol. 

Je  fus  maistre  au  sollier 

Avec  les  veaulx  à  ma  grant  mère, 

Et  estudié  en  grammaire , 

En  poyterie  et  plusieurs  ars 

Que  n'y  gaignay  pas  deux  liars. 

Ce  fut  autant  de  temps  perdu. 

Mais  maintenant  suis  entendu 

En  médecine,  et  davantaige, 

A  ceste  heure  suis  aussi  saige 

Qu'oncques  puis  ne  fourniasmes  nous. 

Besongne  faicte. 
Estre  vouldrois  âvecques  vous  ; 
Vous  sçauriez  ma  desconvenue  ; 
Mais  j'ay  paour  que  ne  soye  batue , 
Car  je  demeure  longuement  ; 
Vers  ma  maislresse  vistement 
Je  m'en  revoys.  Adieu  vous  dy. 
Je  vous  reverray  près  d'ici 
Quelque  journée  plus  à  loysir , 
Si  c'est  de  Dieu  le  doulx  plaisir. 
Adieu  vous  dy  et  grant  raercy. 

Le  Fol. 
Mais  la  vostre  que  l'avez  pris. 
Faictes  tout  ce  que  vous  ay  dit , 
Et  vous  serez ,  sans  contredit , 

Bien  tost  de  vostre  mal  guarie. 

Besongne  faicte. 
Forger  fault  une  menlerie 
En  m'en  retournant  à  Thostel  ; 
Une  en  ay  soubz  mon  hasterel  ; 
Je  ne  m'en  soucie  desjà  plus. 

Pausa  en  s"en  retournant. 

Hau  !  maistresse ,  ouvrez  Fhuys  ; 
Le  bouchier  Tiendra  à  ceste  heure. 

Tout  mesnaige. 

Que  tu  as  faict  longue  demeure  ! 
Elle  deust  desjà  estre  cuytte. 

Besongne  faicte, 
Il  tuoit  ung  mouton  d'eslite , 
De  quoy  il  vous  doibt  apporter , 
Et  n'ay  osé  riens  apporter. 
Mais  il  m'a  promis ,  sur  ma  foy, 
Qu'icy  sera  si  tost  que  moy , 
Et  luy  ay  baillé  de  l'argent. 

Tout  mesxaige.  ' 

Tu  es  bonne  fille,  vrayment. 
Pense  à  faire  ta  besongne  ; 
Prens  ung  fizel  et  ta  quelongne, 
Et  tu  allumeras  ton  feu  , 
Tandis  que  m'en  iray  ung  peu 
A  la  messe  pour  Dieu  prier. 

Le  Fol. 

Perdu  suis  que  ne  puis  pier  ; 
Car  j'ay  si  grand  soif,  sur  mon  âme,    [me. 
Que  (je)  ne  sçay  si  (je)  suis  homme  ou  fem- 
Yeoir  je  m'en  voys  Besongne  faicte , 

Sçavoir  se  sa  besongne  est  faicte, 
Car  sa  maistresse  est  à.  la  messe. 

Besongne  f m cte,  en  chantant. 
En  douleur  et  tristesse 
Languiray-je  tousjours? 
Ce  fust  assez,  en  quinze  jours, 
Que  de  filler  une  fisée, 
Tant  je  suis  bien  embesonguée. 
Je  fille  d'une  si  grand  sorte, 
Et  n'ay  auii  qui  me  conforte. 
Au  moins  se  j'eusse  ung  amoureuix  , 
J'en  auroys  le  cueur  plus  joyeulx. 
Fille  sans  amy  est  bien  beste. 

Le  Fol. 

Que  faictes-vous  ,  Besongne  faicte? 
Faict-on  point  en  ceste  contrée 
Plus  tost  ung  pet   que  une  fisée? 
Yray  dieu,  quelle  grand(e)  fiUeresse. 

Besongne  faicte. 
Je  suis  en  si  grant  destresse 
Que  je  ne  sçauroys  besongner. 
Mon  doulx  amy,  sans  séjourner  , 
Dictes-moy  qui  me  peult  tenir. 

Le  Fol. 

D'ung  doulx  penser,  d'ung  souvenir , 
Et  d'ung  aultre  mal,  par  sainct  James, 
Qu'on  dit  la  maladie  des  femmes  ; 
C'est  dangereuse  maladye. 

,  ,;       Besongne  faicte. 

C'est  donc  du  mal  de  jalousye. 
Ou  du  mal  de  sainte  Quaquette  ? 

Le  Fol. 

L'ung  et  l'autre  fort  vous  moleste  ; 
Mais  c'est  d'une  aultre  maladye. 

Besongne  faicte. 

Que  je  le  saiche ,  je  vous  prie ,     - 
Et  je  seray  large  du  vin. 
Est-ce  point  de  saint  Mathelin 
Ou  de  quelque  autre  mal  de  sainct? 

Le  Fol. 

Encore  n'avez-vous  point  attaint 
Au  vif  le  mal  que  ce  peult  estre. 
Toutesfois  que  povez  bien  estre 
Entachée  de  plusieurs  maulx  ; 
Mais  deux  en  a  plus  principaulx 
Qui  vous  rompent  ainsy  la  teste. 

Besongne  faicte. 

Ennement ,  c'est  donc  à  la  feste 
De  sainct  Trotin  et  sainct  Beset  ? 

Le  Fol. 

En  ung  des  deux  qui  est  [iljlec , 
Et  l'autre,  c'est,  ma  belle  iille , 
La  maladye  de  la  trop  fille. 
Aultre  chose  ne  vous  tourmente. 

Besongne  faicte. 

Sans  point  de  double  je  me  vante 
Que  j'en  seray  bien  tost  guaiye , 
La  trop  fille!  Vierge  Marie, 
Vous  en  dictes  la  vérité. 

Le  Fol. 
Pour  passer  vostre  infirmité , 

Allez  vous  en  à  la  fontaine , 
Et  ne  filiez  de  la  sepmaine. 
Par  ce  point  vous  serez  guarie. 

Besongne  faicte. 
J'avoys  prins  run ,  mais  ,  sur  ma  vie , 
J'ay  faict  cent  pièces  de  ma  cane. 
Allons-nous  en  nous  deux  ensemble , 
Devant  que  ma  maistresse  viengne. 

Le  Fol. 
Adieu ,  messieurs ,  et  vous  souviengne 
De  plusieurs  chamberières  folles  , 
Et  prenez  en  gré  nos  paroUes. 

Finis. 

Imprimé  à  Lyon. 


LE    DEBAT 
DE    LA   NOURRISSE 


DE  LA  CHÂMBERIÈRE 

A  trojs  personnaiges ,  c'est  assa^-'oir 

LA  NOURRISSE 
LA  CHÂMBERIÈRE 
JOIIANNES 

La  ChamberiÈRE  commence. 

nourrisse,  quant  je  m'advise, 
De  tant  parler  deportez-vous. 

La  Nourrisse. 

Sainct  Jehan ,  voicy  bonne  devise. 
La  ChamberiÈRE. 
Ho,  nourrisse,  quant  je  m'advise, 
De  tant  parler  deportez-vous. 

La  Nourrisse. 

Dont  vient  ceste  nouvelle  guise? 
Qu'est  cecy?  A  qui  sommes-nous? 

La  ChamberiÈRE 
Ho,  nourrisse,  quant  je  m'advise, 
De  tant  parler  deportez-vous. 

La  Nourrisse. 
Esse  pour  ris  ou  pour  courroux  ? 
Pour  quoy  ne  pour  quelle  matière? 

La  Chamberière. 
Des  chaniberières  tous  les  jours 
Tenez  vos  plaitz  en  la  rivière. 
La  langue  avez  si  très  legière 
Qu'à  peine  vous  sçavez  vous  taire. 
Nourrisse,  qu'avez-vous  affaire 
De  parler  sur  les  cliauilîenères  ? 
Mais,  au  fort,  ce  sont  les  manières 
D'entre  vous  bavardes  nourrisses. 

La  Nourrisse. 
Suis-je  bavarde? 

La  Chamberière. 

El  voz  complisses. 
Il  n'est  mestier  que  plus  en  die . 

La  Nourrisse. 
Me  cuide  l'en  estre  assotie? 
Tout  vient  à  bon  jeu  seurement. 
Fauldra-il  donc  que  longuement 
J'endure  de  toy ,  dy ,  oi'dure? 
Je  te  prometz  et  si  te  jure 
Quejeferay 

La  Chamberière. 

Et  quoy?  la  moue  ? 
Je  deffens  bien  qu'on  ne  se  joue 
De  me  frapper  sur  toute  rien. 
Hé,  va  chier,  va. 

La  Nourrisse. 

Mais  vien  cà,  vien. 

Ne  scès-tu  (pas)  aultre  chose  dire? 
Tu  ne  me  peulx  ayder  ne  nuire , 
Pas  d'un  senglant  estronc  de  chien. 

La  Chamberière, 

Diray-je  tout? 

La  Nourrisse. 
Ne  celle  rien. 
La  Chamberière. 
J'avoue  Dieu  ,  si  ne  feray-je. 

La  Nourrisse. 
Je  suis  blasmée  par  ton  moyen. 
Vengée  en  seray  à  bon  passage. 

La  Chamberière. 
Nourrisse ,  vien  ça.  S'on  m'oustrage , 
Femme  ne  sçay  si  rigoureuse 
Que  je  ne  frappe  à  son  visaige, 
Tant  soit-elle  salle  ou  baveuse. 

La  Nourrisse,  en  menassant. 
Hé,  paillarde,  garse,  morveuse. 
Me  viendras-tu  cy  marmoter? 
Je  te  feray  [bien]  pilloter. 
Par  la  croix  bien. 

La  Chamberière. 
Feras,  putain? 
La  Nourrisse. 

Tu  pourras  sentir  de  ma  main , 
En  despit  du  mot,  truande  infâme. 

La  Chamberière. 
Tu  mens ,  je  me  tiens  preude  femme , 

Voire,  en  despit  de  ton  museau. 
La  Nourrisse. 
Par  saint  Jehan,  c'est  donc  de  nouveau  , 
Se  preude  femme  es  devenue. 
Hé  Dieu,  qui  ne  t'auroit  congneue, 
Que  tu  fcroys  bien  les  gens  paistre. 
Vien  ça,  où  est  allé  ton  maistre 
De  qui  tu  fus  premier  nourrisse  ? 
Et ,  puisqu'il  fault  que  je  le  disse , 
Gésir  tu  fus  à  Thostel  Dieu. 

JOHANNES, 

se  bouche  d'une  cornette  le  visaige. 

Que  homme  ne  bouge  de  son  lieu. 
Ne  dictes  point  que  (je)  suis  venu. 
Je  ne  vueil  pas  estre  congneu. 
La  raison?  Il  y  a  matière. 
Je  lairray  notre  chambei'ière 
Debatre  avecques  la  nourrisse. 
Je  croy  qu'on  verra  beau  service 
Bien  tost,  ou  je  suis  abusé. 
Escouter  vueil ,  comme  l'usé , 
De  loing  ung  peu  l'esbatement. 

La  Nourrisse. 
Me  railles-tu  si  faulcement? 
Te  mocque-tu  point  de  moy  ? 

La  Chamberière. 

Mocquer  !  Nenny  dea ,  par  ma  foy , 
Ce  que  j'en  dis  est  tout  certain. 

La  Nourrisse. 

Me  tiendras- tu  meshuy  ce  train? 
Respond  à  ce  mot,  dy,  bécasse. 

La  Chamberière. 
Va  te  musseï' ,  orde  crevasse  ; 
Tu  ne  fus  oncques  mariée. 
Quant  premièrement  fus  louée , 
Pour  nourrir  l'enfant  de  céans , 
On  cuidait  à  bon  essians 
Que  tu  feusses  très  vaillant  femme. 

La  Nourrisse. 
Telle  me  tiens  et  preude  femme  ; 
Je  te  le  dis  et  maintien. 

La  Chamberière. 

Par  sainct  Paul,  dame,  n'en  est  rien. 
Tu  as  plus  couru  l'éguillette , 
Plus  tempesté  qu'oncques  fillette 
De  plain  marché  ne  courut  tant. 
Tu  faysoys  acroire  [pourjtant 
Que  c'estoit  de  ton  premier  layct. 

La  Nourrisse. 

Aussi  esse. 

La  Chamberière. 
C'est  ton  gabet. 
Vieille  manteresse  puante. 
Tu  acouchas  d'une  fille  à  Nante  , 
Que  tu  conceus  d'ung  franc  archier. 
Et  puis  engroissas  d'ung  vachier 
D'ung  filz  ;  (mon)  Dieu ,  que  tu  es  villaine  ! 

Johannes. 
Sus ,  sus,  reprenez  vostre  al  aine, 
Nourrisse;  il  vous  fault  deffendre. 

La  Nourrisse. 

Cuides-tu  que  je  puisse  prendre 

Tes  grosses  parolles  à  jeu? 

Tu  t'en  desdiras ,  ou ,  par  bieu , 

(Tu)  congnoislras  qu'il  m'en  desplaira. 

JOHANNES. 

Sus,  sus,  couraige!  Qui  l'aura? 
Laquelle  restera  maistresse  ? 

La  Chamberière. 
Tu  ne  fus  oncques  que  prestresse. 
Quand  l'enfant  tu  portes  jouer. 
Tout  le  jour  (tu)  ne  fais  que  jouer 
Aux  Cordeliers,  Prescheurs  et  Carmes. 
Tu  vois  là  faire  tes  vicarmes  ; 
Tous  les  lundis  c'est  ung  voyage. 

JOHANNES. 

Le  corps  bieu,  Jacquette  dit  rage; 
Raige  dca,  mais  faict  mieux  que  bien. 
Sus ,  nourrice ,  direz-vous  rien  ? 
Demourrez-vous  ainsi  vaincue  ? 

La  Nourrisse. 

Où,  dis-tu,  où  c'est  qu'on  m'a  veue? 
Or,  douze  garse  regratée, 
Toutes  les  fois  qu'on  t'a  frottée , 
Tu  ne  me  l'es  pas  venu  dire , 
Tes  miracles ,  tes  fais ,  ta  vie. 
Jamais  ne  te  prendroit  envie 
D'entreprendre  rien  sur  nourrisse. 

La  Chamberière. 

11  ne  m'en  chault ,  quoy  que  tu  disses  ; 
Voyla  pour  toy  ;  fais  en  du  pis  ; 
Or  dis  ce  que  tu  veulx ,  et  puis 
Il  ne  m'en  chault  pas  d'une  maille. 

La  Nourrisse. 

Ne  t'en  chault-il  ?  or  ne  te  chaille , 
Je  te  dresscray  tel  mestier 
Que  bien  tost  te  fauldra  vuyder. 
Mais  qui  ton  cas  vouldroit  escripre 
Comme  bannie  et  diffamée  ? 

La  Chamberière. 

Hé ,  ribaude ,  louve  affamée , 
As-tu  blasmé  les  chambcrières , 
En  toutes  façons  et  manières 
Que  tu  ne  sçavoys  reparer 
Leur  honneur ,  et  veulx  comparer 
Ton  los  à  celuy  des  servantes  ; 
Puis  nous  dis  faulces  et  meschantes , 
Qui  nous  est  ung  desplaisir  grief; 
Par  bieu ,  il  viendra  du  meschief 
Du  mot;  as-tu  bien  Tosé  dire? 

La  Nourrisse. 

La  croix  bieu,  tu  ne  me  peulx  nuyre , 
Orde,  puante,  baveresse. 

La  Chamberière. 
Tu  as  menty  parmy  la  gorge. 

Johannes. 
Je  ne  demande ,  par  sainct  George , 
Âultre  desduyt  que  les  voir  battre. 

La  Nourrisse. 
Je  te  donray  des  souffletz  quatre , 
Se  tu  me  dis  pis  que  mon  nom. 

La  Chamberière. 
Je  ne  te  crain  pas  d'ung  ongnon, 

D'ung  vieil  estronc  en  ton  museau. 

Johann  ES. 
Sus,  sus,  n'est-il  rien  de  nouveau. 
Quelque  bon  [mot]  qu'on  n'ait  point  dit? 

La  Nourrisse. 
Tu  m'as  dit,  pire  qu'Antecrist, 
Que  [je]  ne  fus  onc  mariée  ; 
Tu  as  menty,  dyablesse  enraigée  ; 
Mais  mon  mary  est  trespassé  ; 
Dieu  en  ayt  l'ame. 

La  Chamberière. 

Tout  pensé, 
En  toy  n'a  mot  de  vérité  ; 
Car  ton  maistre  si  fut  cité 
Pour  ce  qu'il  t'avoit  engrossée. 

La  Nourrisse. 
Tu  es  tant  trainée  et  brassée 
Que  tu  en  es  toute  abbominable  ; 
Désormais  tu  sens  ton  estable, 
L'ordinaire  à  pallefreniers  ; 
A  souillars  et  cuysiniers , 
Peu  à  peu  te  fauïdra  réduire. 

JOHANNES. 

Sanc  bieu,  je  n'ouys  onc  mieulx  dire. 
Toutes  deux  parlent  bon  latin, 
Et  fusse  pour  mettre  en  parchemin. 
Si  disent-elles  bien  leur  faict. 

La  Chamberière. 

As-tu  dit  que  ma  seur  l'a  fait? 
Tu  en  as  donc  esté  macquerelle  , 
Si  tu  maintiens  ceste  querelle  ? 

J'aymeroys  mieulx  que  fusse  arse 
Qu'elle  l'eust  fait. 

La  Nourrisse. 

Hé,  va,  va,  garce 
Chascuu  congnoist  assez  tes  faictz. 

JOHANNES. 

Le  corps  bieu,  je  deffens  la  paix  ; 
Voicy  beau  service  divin. 

La  Chamberière. 
Va,  va,  larronnesse  de  vin. 

La  Nourrisse  la  bat. 
Larronnesse  !  Tu  mens,  truande. 
Or  tiens,  tu  auras  cest  offrande 
Tout  au  fin  plus  liault  de  te[sj  biens. 

La  Chamberière. 

M'as-tu  frappé  ?  Pour  nulle  riens 
L'andure  que  ne  sois  vangée. 

Elle  la  bat. 

Or  prens  cela,  orde,  enraigée, 
Veulx-tu  commencer  à  frapper  ? 

La  Nourrisse. 
Le  diable  m'en  puisse  emporter 
Se  je  ne  te  le  rens,  vieillesse. 

La  Chamberière. 

Bren  pour  toy,  breneuse  nourrisse. 
Fais  du  pis  que  tu  sçauras  faire. 

Johannes. 
Le  sergent  me  fault  contrefaire 
Pendant  qu'elle  presche  à  l'autre , 
Et,  ce  je  les  vois  entrebatre» 


4^6  Le  Débat 

Plus  tost  aujourd'huy  que  demain, 
Sur  elle  je  mettray  la  main, 
Et  vous  verrez  bien  risée. 

La    ClIAMBERIÈRE. 

Voicy  la  nourrisse  enragée 

A  qui  fault  boire  les  matins  , 

Pour  mieulx  disposer  ses  tetins 

A  dégoûter  force  de  lait. 

Elle  n'en  cessera  ja  plait 

S[e]  elle  n'a  boudins,  saulcisses, 

Pain  blanc  ou  d'aultres  fresches  miches. 

En  elTect,  c'est  le  plus  d'affaire 

Que  l'on  ayt  que  de  luy  complaire. 

Aujourd'huy,  dans  nostre  maison, 

On  ne  luy  sçait  rendre  raison, 

N'argument  propre  à  son  entier. 

La  Nourrisse. 

Je  te  feray  mercy  crier 

Par  tes  parolles  controuvées. 

La  Chamberière. 

Va,  va,  ce  n'est  d'huy  ne  d'hier  ; 
Il  est  bien  de  plus  grans  havées 
A  parolles  tant  desgorgées. 
C'est  le  faict  d'entre  vous,  nourrisses. 

Johannes. 

Bien  serois  aise  que  les  veisses 
Bien  entrebattre  encore  ung  coup. 

La  Nourrisse. 

As-tu  tout  dit,  desclicqué  tout  ? 
Garde  de  rien  laisser  derrière. 

La  Chamberière. 
De  tancer  es  trop  coiistumière, 
Et  d'oiiltrager  à  tout  propos. 

La  Nourrisse. 
Langue  sei-penthie,  loudière, 
Me  viens-tu  chercher  de  telz  motz  ? 
Je  te  battray  tant  teste  et  dos 
Que  je  te  froisseray  les  rains. 

La  Chamberière. 
Par  la  croix  bieu,  de  mes  deux  mains 
Je  t'ai'racheray  les  deux  yeux. 

JoHANNES  parle  à  elles. 
Nostre-Dame,  voicy  beaulx  jeux  ! 
Je  prise  trop  bien  les  manières. 
Toutes  deux  vous  fais  prisonnières. 
Sus,  devant,  troussez  en  prison  ; 
Voye  de  faict  est  deffcndue. 

La  Nourrisse. 
Nous  n'avons  point  faict  mesprison. 

JOHANNES. 

Sus,  devant,  troussez  eu  prison. 
La  Chamberière. 
Etpourquoy,  n'a  quelle  achoison? 
C'est  elle.  Dieu,  qui  m'a  batue. 

JOHANISES. 

Sus,  devant,  troussez  en  prison  ; 

Voye  de  faict  est  deffendue. 

A  coup  devant  ;  qu'on  ne  m'argue. 

La  Nourrisse. 
C'est  elle  qu'a  tout  cecy  faict. 

johannes. 
Le  juge  s'enquerra  du  faict  ; 
A  luy  en  est  la  congnoissance. 
En  prison  tost,  et  qu'on  s'avance 
Légèrement,  despeschons-nous. 

La  Nourrisse. 
Feray?  non  feray  pas  pour  vous. 
La  Chamberière. 
Et  par  bien,  ne  feray-je  moy. 
Laissez  cela,  tenez-vous  quoy, 
Et  si  vuidez  sans  arrester. 

Johannes. 

Se  je  vous  y  devoye  porter 

Ou  trainer,  si  vous  y  meneray-je. 

La  Chamberière. 
Je  t'affoleray  bien  le  visaige, 
Par  la  croix  bieu,  larron  sergent. 

Johannes. 
Sus,  allons  et  marchez  devant 
Sans  faire  icy  tant  de  fredaines. 

La  Nourrisse. 

Nous  ferons  ?  tes  fiebvi"es  quartaines  ! 
Et  par  bieu,  nous  serions  infâmes, 
Qu'ung  seul  sergent  maine  deux  femmes 
Ainsi  meschamment  en  prison. 

Johannes. 
Vous  y  viendrez,  vueillez  ou  non  ; 
Mort  bieu ,  je  feray  mon  office. 

La  Chamberière. 

Frappons  dessus,  os-tu  ,  nourrisse  ? 

Te  lei'ras-tu  mener,  paillarde  ? 

Là  Nourrisse. 

Le  feu  sainct  Anthoine  m'arde 
Se  je  ne  liiy  baille  sa  part. 

Elle  le  bat. 

Tien,  tien,  mescbaut  sergent  coquart 
Voyla  le  coup  d'une  femme. 

Johannes. 

A  l'ayde  du  roy  !  je  suis  infâme  ! 
Corps  bien,  il  te  coustera  cher. 
As-tu  frappé  ung  officier  ? 
Je  t'en  feray  couper  le  poing. 

La  Chamberière  le  bat. 

Tu  prendras  cela  sur  ton  gi'oing. 

Tien,  tien,  congnois-tu  point  Jacquette  ? 

La  Nourrisse. 

Deffubler  luy  fault  sa  cornette  ; 

Si  congnoistrons  mieulx  cest  ouvrier. 

Elle  le  deffuble. 

Nostre-Dame,  quel  espicier. 
Qu'il  est  pencux,  qu'il  est  nies  ! 
Par  mon  sennent,  c'est  Johannes', 
Si  semble,  à  tout  son  escriptoire. 
Tu  m'as  faict  presque  avoir  la  foire 
De  fiayeur  que  j'ay  de  toy  eue. 

Johannes. 

Se  d'huy  je  ne  vous  eusse  veue, 
Je  n'eusse  point  esté  batu. 
Va  tirer  à  boyre,  entens-tu? 
Laissons  en  paix  tous  ces  debatz. 

La  Chamberière. 
Ce  brouilHs  ne  vault  ung  festu. 
La  Nourrisse. 
Va  quérir  à  boire,  entens-tu  ? 

La  Chamberière. 
Au  moins  en  as-tu,  mallostru, 
Receu  deux  bons  coups  de  mes  bras  ? 

JORANNES. 

Va  quérir  à  boire ,  entens-tu  ? 
Laissons  en  paix  tous  ces  debatz. 

La  Nourrisse. 
Scés-tu  quoy  ?  descens  au  plus  bas 
Et  nous  apporte  du  meilleur. 

La  Chamberière  va  au  vin. 
De  celuy  que  boit  monseigneur. 
Mauldit  soit  qui  d'aultre  en  bura. 

JOHANNES. 

Cependant  l'autre  amendera. 

La  Nourrisse. 

Mais  qui  est-ce  qui  cuideroit 
Maintenant  tenir  noz  degrés  ? 

Johannes. 
Mauldit  soit-il  qui  s'enfuiroit 
Pour  ung  assault  d'entre  nous  trois 

La  Chamberière  verse  à  boire. 
Vous  n'en  beustes  il  y  a  ung  mois 
De  meilleur;  tenez. 

La  Nourrisse, 
Mais  duquel  ? 

La  Chamberière. 

l'est  ung  vin  pour  donner  à  roys  ; 
^ar  ma  foy,  c'est  du  muscadet, 

Johannes  boit. 
la,  bon  gosier! 

La  Chamberière. 
Ha,  franc  cadet! 
îruyt  auront  varletz  et  servantes. 

La  Nourrisse. 

n'est  ung  passetemps  solemnel, 
r[a,  bon  gosier! 

La  Chamberière. 
A ,  franc  cadet  ! 
Johann  es  boyt. 
Il  n'est  point  ung  deduyt  tel 
V  telz  gens  qui  n'ont  pas  grans  rentes. 

La  Nourrisse  boyt. 
Ha,  bon  gosier! 

La  Chamberière. 
Ha,  franc  cadet! 
Bruyt  auront  varletz  et  servantes. 

Johannes. 
Disons  quelques  choses  plaisantes , 
Par  manière  de  digestion. 

La  Nourrisse. 
Or  ça ,  je  fais  une  question  : 
Johannes. 
Sans  courroux. 


432  Le  Débat 

La  Nourrisse. 
Que  toute  lyesse  : 
Se  nostre  maistre  et  la  maistresse 
Ont  si  bon  temps  que  nous  avons  ? 

La  Chamberière. 
Et  non  pas ,  gens  deçà  les  nions , 
Tant  soyent-ilz  riches  et  plains. 

Johannes. 
Jamais  telz  gens  ne  sont  que  plains  ; 
Tousjours  sentent  quelque  douleur. 

La  Nourrisse. 
Et  ci'aindre  de  perdre  le  leur, 
Qu'ilz  ont  si  chèrement  acquis. 

La  Chamberière. 

Tousjours  souvent  à  leur  malheur 
Vivent  comme  demy  languis. 

La  Nourrisse? 
Sur  tous  plaisirs  deduyt  exquis 
Que  nourrisses  entr'elles  font , 
Gouges,  varletz  des  plus  requis; 
Quand  tout  y  est ,  la  mer  se  fond. 

Johannes. 
Volée  ne  craignent  ne  bout , 
Ne  hazard  qui  soit  en  fortune  ; 
Crainte  n'ont  d'estre  prins  au  bout , 
Car  telz  gens  n'ont  pas  grant  pecune. 

La  Chamberière. 

Quant  à  moy,  tousjours  je  desjeune 
Avant  que  la  dame  s'esveille. 
Qui  dort  de  la  malle  l'ancune  ; 

Tous  les  matins  vêla  ma  taille. 

Et  boy  d'autant,  vueilie  ou  non  vueille, 

Tant  que  la  lerme  en  vient  à  l'œil. 

La  Nourrisse. 

Il  n'est  point  plaisance  pareille, 
Au  monde ,  ne  (de)  plus  bel  acueil , 
Quant  ung  serviteur  a  bon  vueil, 
A  guerroyer  à  la  meschine. 
Ou  n'y  besongne  point  d'orgueil , 
Car  on  n'espargne  rains  n'escliine. 

La  Chamberière, 

Entendons  à  nostre  cuysine  ; 
Je  m'en  voys  voir  si  le  pot  boult. 

La  Nourrisse. 
Allons,  et  faisons  bonne  mine. 

JO  H  ANNE  S. 
Entendons  à  nostre  cuysine. 

La  Nourrisse. 

Sans  qu'on  se  chancelle  ou  trépigne , 
Vuydons  la  place  à  bon  gousl. 

La  Chamberière. 

Entendons  à  nostre  cuysine  ; 

Je  m'en  vois  veoir  si  le  pot  boult. 

JOHANNES. 

Telz  escotz  n'ont  pas  de  grant  coust 
D'entre  noz  varletz  et  servantes. 
Quant  chascun  a  bauffré  son  brost. 
Plus  vault  avoir  pourchas  que  rentes. 

T.  H.  23 

S'aulcunes  choses  (sont)  desplaisantes 
Avons  prononcé  que  desplaise , 
Content  suis,  et  elles  contentes, 
D'amender  presens  et  présentes , 
D'ung  pot  de  -vin  ou  de  cervoise. 


Cy  fine  le  débat  de  la  Nourrisse  et  de  la 
Chamberière. 


FARCE  NOUVELLE 
DES    CHAMBERIÈRES 

Qui  vont  à  la  messe  de  cinq  heures  pour  avoir 
de  l'eaue  beniste. 

A  quatre  personnag^es ,  c'est  assavoir 

DOMINE  JOHANNES 
TROrSSETAQUEUE 
LA  NOURRICE 
ET  SAUPIQUET 

SaupiCQUET  commence. 

»^>'2=^roussetaqiieue,  hastons-nous  viste; 
Si  voulons  estre  à  l'eaue  beniste 
'De  cinq  heures,  il  nousfault  partir. 

T  R  O  U  S  s  E  T  A  Q  U  E  U  E . 

Saupicquet,  pour  vous  advertir, 
Enda,  je  suis  toute  fresche  [faschée?]. 

Saupicquet. 
Pourquoy  ? 

Troussetaqueue. 
M'amye,  de  nuictée 
Ne  reposay.  Geste  bigotte, 
Par  sainct  Velu  ,  qui  est  mon  hoste , 
Youloit  faire  la  reucherie 
Hier  au  soir,  et ,  par  fâcherie , 

Ne  vouloit  point  aller  coucher 
Avec  monsieur,  ne  luy  toucher, 
Mais  "vouloit  faire  un  lit  à  part. 

Saupicquet. 

Quant  clic  se  trouve  à  Tescart , 
Par  ma  foy,  elle  entend  bien  jeu. 

Troussetaqueue. 
El(le)  disoit  qu'elle  avoit  fait  veu 
A  madame  saincte  Nytouche 
De  ne  coucher,  mais  bonne  bouche. 
Jamais  avecques  son  mary, 
Pour  l'amour  de  son  amarry, 
Les  vendredis  et  samedis. 

Saupicquet. 
Il  sembloit  doncques,  à  ses  ditz. 
Qu'il  fut  tendre  du  petit  ventre  ? 

Troussetaqueue. 
Je  croy,  par  ma  foy,  qu'on  y  entre 
Assez  souvent  sans  chaussepied. 

Saupicquet. 
Ma  maistresse  est  femme  de  pied , 
El  n'a  garde  (de)  faire  telz  veux  ; 
Elle  en  logeroit  avant  deux 
Que  son  logis  ne  fust  fourny. 

Troussetaqueue. 
Si  est  mon  maistre  bien  garny 
De  vitaille  pour  un  repas. 
Il  luy  dit  :  Viendrez-vous  pas 
Coucher  tost  en  vosti'e  lieu  ? 
—  Nenny,  j'ay  promis  à  Dieu  , 
Se  disoit  ma  maistresse.  —  Adonc 

Dist  mon  maistre  :  Je  m'en  vois  donc 
Coucher  avec  Troussetaqueue, 
Nostre  chambrière. 

Saupicquet. 
Si  la  queue 
Fust  dressée,  tu  eusses,  se  croy. 
Esté  bien  fière.  Mais,  par  ta  foy, 
L'eusses-tu  pas  bien  voulu  ? 

Troussetaqueue. 
Pourquoi  non  ?  S[e]  il  fust  venu 
Que  mon  maistre  m'eust  accolée , 
J'estois  maistresse. 

Saupicquet. 
A  la  voilée 
Se  fait  des  bons  marchez,  sans  doute. 
Monsieur  et  madame  j'escoute 
Aulcunes  fois  quant  sont  couchez  : 
Ma  maistresse  dit  :  Aprochez, 
Mon  ami ,  et  pour  ce  matin 
N'oubliez  pas  le  picotin. 
Et  mon  maistre  respond  tousjours  : 
M'amye,  nous  sommes  en  decours  ; 
Attendre  fault  la  plaine  lune 
Et  le  croissant. 

Troussetaqueue. 

C'est  la  commune 
Deffaite  ;  que  faict  Saupicquet 
Quand  telz  motz  oyt  ? 

Saupicquet. 

Je  vous  promelz , 
M'amye,  que  de  force  de  rire 


438  Farce 

Je  suis  contrainte ,  à  bref  vous  dire , 
Mordre  mes  draps  à  belles  dentz. 

La  Nourrisse. 
Je  suis  venue  assez  à  temps 
Pour  aller  ensemble  à  la  messe 
De  cinq  heures. 

Troussetaqueue. 

Puis ,  nourrisse  ,  esse, 
Par  ta  foy,  après  desjeuner? 

La  Nourrisse. 
Ma  foy,  je  n'y  puis  plus  jeusner., 
Tant  ay  mal  au  cueur  au  matin  ; 
Si  je  ne  boy  troys  doigtz  de  vin  , 
Je  ne  fais  bien  de  la  journée. 

Troussetaqueue. 
Il  semble  que  soyez  debiffée. 
Vous  avez  la  couleur  tant  pasle. 

Saupicquet. 
Elle  sent  trop  souvent  le  masle  ; 
Je  croy  qu'elle  encharge  d'un  filz. 

La  Nourrisse. 

Si  a-il  longtemps  que  ne  fis 
Bonne  chère  entre  deulx  tresteaux. 

Saupicquet. 

Tu  n'es  point  orde  à  tes  drappeaulx  , 
Car  tu  es  souvent  remuée. 

Troussetaqueue. 

Elle  veult  faire  bonne  buée  ; 
Elle  manie  souvent  le  pissot. 

Par  ma  foy ,  il  seroit  bien  sot 
Qui  te  penseroit  rescourre. 

Troussetaqueue. 

[Ne]  te  sens-tu  point  desgoustée? 
Le  moixeau  te  semble-il  amer? 

La  Nourrisse. 
Je  persle  boire  et  le  menger 
Alors  que  le  mal  me  presse. 

Saupicquet. 
Tu  semble  aux  sainctz  de  la  paioisse , 
Tousjours  as  la  cheville  au  trou. 

Troussetaqueue. 
Il  ne  luy  chault  pas  beaucoup  où, 
Mais  qu'elle  rue  son  coup  àTemblée. 

Saupicquet. 
Il  y  aura  bonne  assemblée 
S'elle  n'emporte  la  victoire. 

La  Nourrisse. 
Il  y  a  un  prothenotaire 
Qui  vient  souvent  à  nostrc  hostel , 
Mais  entendez  ,  le  cas  est  tel , 
Qu'il  baise  souvent  ma  maistresse  ; 
On  y  songe  de  la  finesse 
Plus  fine  que  vous  ne  pensez. 

Troussetaqueue. 
Ne  la  fait-il  point  dancer 
Aulcunes  fois  la  basse  note? 

La  Nourrisse. 
Ma  foy,  m'amye ,  cela  desnote  , 


44o  Farce 

Mon  maistre  est  bon  à  appaiser 
De  peu  de  chose. 

Saupicquet. 
De  baiser 
De  chambrières  ou  de  maistresses , 
C'est  un  adjournement  de  fesses. 

TrOUSSETAQ  L'EUE. 

Voire  qui  seroit  dangereuse 
Du  bas. 

Saupicquet. 
Vous  estes  bien  heureuse , 
Nourrisse ,  d'avoir  à  bandon 
Pain  et  vin  en  vostre  maison. 

La  Nourrisse. 
Et  puis  le  beau  vin  de  coucher. 
Par  ma  foy  ,  il  n'y  a  rien  cher 
Quand  le  prothenotaire  y  vient. 

Troussetaqueue. 
Ma  foy ,  ra'amye ,  à  rien  ne  tient 
Que  nostre  maison  ne  soit  riche. 
Mais  ma  maistresse  est  si  chiche , 
Enda ,  qu'elle  me  fait  bien  tirer 
Tout  en  gros  ung  demy  septier. 
Pour  elle  et  mon  maistre  ;  mais  mot  : 
Elle  me  fait  mettre  (de  r)eaue  au  pot 
Bien  largement ,  n'en  doubtez  point , 
Pourtant  que  monsieur  n'en  met  point 
Dans  son  vin  durant  le  disner. 

Saupicquet. 

Nous  pourrions  tant  séjourner 
Que  nous  perdrions  l'eaue  beniste. 

La  messe  n'est  pas  encore  dicte , 
On  la  sonne  de  tous  costez. 

La  Nourrisse. 
Où  irons-nous? 

Troussetaqueue. 
Mais  escoutez, 
Allons  à  Sainct-Paul  hardiement. 

Saupicquet. 
Aller  à  Sainct-Paul  !  Mais,  comment? 
On  dit ,  après  que  le  vicaire 
Eut  fait  tout  ce  qu'il  vouloit  faire 
De  sa  chamberière,  il  luy  met  jus 
Qu'elle  a  desrobé  ses  escus. 

La  Nourrisse. 
Montons  là  hault  vers  Sainct-Estienne  ; 
Nous  y  trouverons  quelque  moyne 
Qui  dira  la  messe  de  prime. 

Saupicquet. 
C'est  bien  dit;  car,  comme  j'estime , 
L'asperges  d'ung  moyne,  sans  double, 
Est  si  bon  qu'il  n'en  gette  goutte 
Qu'elle  ne  soit  béniste  deux  fois. 

La  Nourrisse. 
Enda,  je  voys  aulcunesfois 
A  Sainct-Benoist. 

Saupicquet. 

Ce  n'est  pas  jeu. 
J'entends  que  les  basions  à  feu 
Y  ont  cest  an  sonné  si  ferme , 

Qu'ils  ont  estonné  tout  le  germe 
De  toutes  mes  dames  des  Carmes , 
Qui  n'a  peu  proffiter  ne  croistre 
En  sorte  que  ayent  peu  engrossir. 

Troussetaqueue. 
Je  ne  prens  point  trop  grant  plaisir 
A  leurs  eaues  bénistes  ;  j'entens 
Qu'on  y  a  fait  puis  peu  de  temps 
Un  asperges ,  mais  assez  oi'[d] , 
Non  pas  là,  mais  au  mortier  d'or. 

La  Nourrisse. 
Comment? 

[Troussetaqueue.] 
En  lieu  de  verjus, 
J'ay  entendu  qu'on  mist  du  jus 
D'un  clistère  au  moine,  (se)  dit-on 
Pour  l'eaue  beniste  d'un  chappon. 

Saupicquet. 
Hz  estoyent  bien  à  de  loysir. 

Troussetaqueue. 
Nous  avons  assez  beau  choisir  ; 
Nous  sommes  au  plus  fort  de  Paris. 

La  Nourrisse. 

Voicy  trop  de  charivaris , 
Et  fusse  pour  un  pèlerin 
De  Romme. 

Troussetaqueue. 

Allons  à  Sainct  Severin. 
Domine  Jobanues  dit  la  messe , 
Qui  fait  si  bien  que  c'est  noblesse 

L'asperges  à  ses  chamberières. 
Saupicqlet. 
Dea,  je  ne  croy  pas  que  son  père 
Ne  fiist  du  mestier  comme  luy. 

La  Nourrisse. 

Ne  tenons  pas  mesluiy  icy. 

Troussetaqueue. 
Nounisse,  vous  avez  grant  haste. 

Saupicquet. 
Puisqu'elle  n'a  plus  ne  pain,  ne  paste, 
Elle  n'enrage  que  de  bluster. 

Domine  Joiiannes. 

Asperges  me,  Domine, 

Ysopo,  et  lavabis  me. 

Miserere  mei  Deus. 

Âprochez-vous.  Qui  dit  :  j'en  veulx. 

Gloria  patri  ;  n'en  vient-il  point? 

Troussetaqueue. 

Nous  sommes  venus  bien  à  point 
Pour  l'eaue  béniste  recevoir 
Des  premières. 

La  Nourrisse. 
J'en  veulx  avoir 
Devant  qu'il  y  ayt  plus  grant  foulle. 

Saupicquet. 

Vostre  eaue  béniste  bien  me  coulle. 
Domine  Johannes  ;  jettez  fort. 

Domine  Johannes. 

Mesdames,  vous  avez  grant  tort. 

Troussetaqueue. 

Tu  lavabis  me  hardiement. 

La  Nourrisse. 
Dea,  Domine  Johannes,  et  comment 
La  nourrisse  n'aura-elle  rien  ? 

Domine  Johannes 
Paix,  là,  je  vous  fourniray  bien  : 
Asperges. 

Saupicquet. 

De  ça,  de  ça. 

Domine  Johannes. 
Attendez ,  chascun  en  aura  ; 
Mais  je  ne  puis  tout  faire  ensemble. 
Asperges.  Je  croy  qu'il  vous  semble 
Que  mon  eaue  fault  ;  non  fait  jamais. 

Saupicquet. 
Encore,  Domine  Johannes, 
Asperges  me  hardiment, 
Et  lavabis  me. 

Troussetaqueue. 
Jettez  (plus)  fort  ; 
Vostre  asperges  est  par  trop  court. 

Domine  Johannes. 
Approchez-vous  [un  peu  plus]  près  ; 
Mon  coup  ne  s'estend  pas  si  loing. 

Saupicquet. 
Par  ma  foy,  je  y  mettray  la  main 
Se  ne  y  faictes  vostre  devoir. 

Troussetaqueue. 
Ceste  folle  veult  tout  avoir. 

Sain  et  Jehan,  j'en  auray  comme  vous. 

Saupicquet. 
Au  moins  maniez-le  tout  doulx  ; 
Vous  y  allez  moult  rudement. 
Si  vous  romp[i]ez  l'instrument 
De  messire  Jehan,  quel  dommage 
Se  seroit  ! 

La  Nourrisse. 

Et  n'en  auray -je  ? 
Par  la  mercy  dieu,  qui  que  en  die. 
Ou  je  vous  happeray  au  collet, 
Et  fussiez-vous  messire  Johannes 
De  sainct  Severin. 

Troussetaqueue. 

Vous  romperez 
Son  vipillon;  laissez  entrer. 

Saupicquet. 
S'elle  l'a  voit  en  son  benoistier, 
Elle  aymeroit  plus  cher  mourir 
Que  l'oster,  (et)  y  deust-il  pourrir. 

Domine  Johannes. 

Par  ma  foy,  je  ne  sçaurois 

Ainsi  fournir  à  toutes  trois  ; 

Plus  n'ay  d'eaue  à  mon  benoistier. 

La  Nourrisse. 

La  nourrisse  en  a  bon  mestier 
De  si  petit  qu'il  en  y  a. 

Domine  Johannes. 

Or  taisez-vous ,  on  vous  fera 
Bien  mieulx. 

Troussetaqueue. 

Et  quoy  ? 
Domine  Johannes. 

Vous  (vous)  en  yrcz, 
Et  puis  (limenche  reviendrez, 
Et  je  y  fourniray,  mais  qu'on  vueille 
Escouter  ung  peu  à  l'oreille, 
A  chascune  d'un  vipillon. 

Troussetaqueue. 
Que  j'en  aye  bon  échantillon. 

Domine  Johannes. 
Du  meilleur  endroit  de  la  beste, 
Qui  s'enfle  au  pot. 

Saupicquet. 

Pour  ceste  feste 
Je  me  passeray  bien  au  vostre , 
Domine  Johannes. 

La  Nourrisse. 
Que  le  nostre 
Soit  bon  et  gros. 

Domine  Johannes. 
Pour  tenir  à  plain  poing. 

Saupicquet. 

Par  ma  foy  il  seroit  bien  gros 
Si  elle  en  faisoit  à  deux  fois. 

La  Nourrisse. 

Quelle  viande  ce  seroit 
Pour  bien  renouveler  le  laict 
Des  nourrisses  ! 

Troussetaqueue. 
Elle  emprunte  sur  l'auti'e  cuisse 
Souvent  un  pain  pour  son  repas. 

La  Nourrisse. 
Je  vous  prie,  ne  faillez  donc  pas. 
Domine  Johannes. 

Ne  vous  souciez,  croyez-moy. 
Allez  vous-en  chascuu  par  soy, 

Saupicquet. 
Nourrisse ,  [que]  vous  estes  caulte 
En  pourchatz  ! 

La  Nourrisse. 

Mais  qu'il  n'y  ayt  faulte  , 
Car  à  vous  nous  [nous]  attendrons. 

Domine  Johannes. 

Allez-vous  en  [eu]  voz  maisons 
Veoir  si  l'endeuille  est  rostie. 
Je  m'en  vois  d'une  autre  partie. 
Prou  vous  face  la  compaignie. 

Fin. 


Fin  du  Tome  deuxième. 

